
versiunea în limba română 
uncris 


Ceva nu e în regulă. 

Vechiul „senzor” nu prea a fost activ, doar câte un bip din când în când, după 
dezastrul de acum nouă ani din Alaska, dar acum era acolo, mai puternic ca niciodată. 

Ceva nu e în regulă. Pericol! Moarte! 

Sloane nu s-a oprit, a continuat să meargă, ocolind bătrânul stejar, unde vechea 
potecă făcută de căprioare cotea în pădure. Păsările ciripeau, dar el nu auzea nimic 
altceva în afară de propria răsuflare şi pașii uşori. 

Era cineva acolo. 

Cine? Motocicliștii? De la laboratorul de methadonă din rulota cea veche parcată 
lângă iazul din adâncul pădurii? 

Neh, nu ei. Clovnii ăia tropăiau prin pădure ca o turmă de rinoceri; îi puteai auzi 
de la o milă depărtare. Erau ei niște idioţi periculoși, dar... nu era vorba de ei. 


Era o dimineață înnorată de vară în Oregon, iar el încă mai era niţel înțepenit — pe 
vremea asta, îi trebuiau uneori câte 20-30 minute până să înceapă să funcționeze. În 
tinereţe, bântuia prin jungla din Vietnam cu un rucksack cu echipament complet, 
muniție de rezervă, carabina cu lunetă, 25-30 kg de căcaturi cazone, și putea oricând să se 
trezească din cel mai adânc somn, să-și pună rucksackul în spate, să meargă 10 mile 
dintr-o suflare, să ochească și să doboare un Charlie! de la 500 m cu o singură 
împușcătură seacă. Avusese talent la treaba asta. Dar, fuse-fuse-și-se-duse. Acum se 
apropia aniversarea zilei de naştere, cu un număr mare urmat de un zero, iar el nu prea 
mai putea ţine pasul... 

Cineva îl supraveghea. Şi el ştia. 

Dar nu voia să-i lase să-şi dea seama că el e pe fază. 


1 Charlie — poreclă dată de americani luptătorilor nord-vietnamezi. 

Poteca cobora lin, șerpuind printre brazi și arini. De obicei, ţânţarii nu prea erau 
activi la o asemenea oră matinală, iar el îşi planificase o plimbare 


d . . il d o) o A YA o M g -g—-- e — h o 
e cinci mile, după care să se întoarcă înainte ca Mary să i | e ® 
A i-l 
se trezească. ———” 


Acum, însă... nu. Acum, trebuia să-și scurteze i 
plimbarea și să se întoarcă acasă, unde avea cele necesare. n = 4 p= 

Trecuse mult timp de când simțise nevoia de a purta o 
armă. Avea în buzunar un briceag, un aşa zis „pumnal” tactic „zero 
toleranță”, dar nu era o armă serioasă, având o lamă de doar 7 cm. 

Ca ranger forestier în Denali?, avea în dotare o carabină care putea stopa atacul 
unui grizzly de mărimea unei mici camionete. Necesară acolo, nu aici. 

Zilele acestea, văzuse veverițe sau iepuri, şi se părea că pe aici nu exista nici o urmă 
de urs, nici măcar din aceia negri pe care îi puteai alunga aruncând pălăria spre ei. 

Era destul de bun în pădure şi putea depista un eventual urmăritor. Acum nu-i 
putea vedea, dar știa că erau acolo. 

Rău. Şi ştia de ce. 

S-au întors. Alienii ucigaşi care-i urmăriseră pe el și pe Mary când erau în Alaska. 
Cei a căror prezenţă misterioasă a fost muşamalizată de către guvern, chiar dacă au ucis 
mai mulți oameni. 

Şi dacă erau aici? Erau pentru că au venit să-l caute pe el. Prea mare coincidenţa. El 
a ucis câţiva dintre ei, iar ei l-au urmărit și depistat, după atâţia ani, că să-l pedepsească. 
Nu exista nici un motiv obiectiv ca să creadă asta..., dar de asta era vorba. 

La fiecare pas pe care-l făcea, aștepta ca unul dintre acele globuri de energie 
folosite de predatori să-l străpungă şi să-i cauterizeze gaura făcută prin el. Şi să fie mort 
înainte de a cădea la pământ. 

A schimbat direcţia, spre casă. N-au tras în el. 

De ce? 

După ce a ieșit din pădure şi s-a îndreptat spre casă, părul de pe ceafă s-a așezat la 
loc; senzaţia că este urmărit a dispărut. 

Ei au fost, dar nu l-au ucis. 


De ce nu? 
AA 
A 


Mary se trezise și era îmbrăcată în vechea ei cămaşă de noapte albastră din flanel, şi 
prăjea ouă în tigaia neagră. Incă se ţinea foarte bine la 55 ani, fiind cel mai bun lucru ce i 


2 Denali — masiv muntos & rezervaţie naturală în Alaska, SUA. 

se întâmplase lui, în ciuda felului în care s-au cunoscut. Fratele ei mort, urșii uciși, 
creaturile... 

El a traversat bucătăria, drept către debaraua unde era seiful cu arme. A format 
cifrul, a tras de ușa grea şi a scos MegaBestia, carabina GNR cu ţeavă scurtă calibrul .610 
și a încărcat-o. Un singur glonţ, 
fără încărcător, cu levier, bazată 
pe modelul Ruger no. 1. 


Doar un glonţ, dar o lovitură în 
plin ar fi oprit pe loc și asaltul unui elefant. 
Făcea o gaură printr-un zid de cărămidă. 

Din bucătărie, Mary a întrebat: 

— Ilubitule? Ce se-ntâmplă? 

El scoase și revolverul BFR din seif şi-l încărcă: cinci cartușe de calibrul .500 Max. 
Acum se simțea mai bine. Putea riposta. 

Mary a ieşit pe hol. 

— Sloane? Ce-i? 

— S-au întors. 

— Oh, fir-ar... 

El nu a trebuit să spună despre cine e vorba. 


AA 
A 


Nakande a mârâit către sine. 

— Ce-i? a întrebat Vagouti. 

— Acesta este Lunetistul? Este bătrân, se mișcă încet. Nici măcar nu e înarmat. Doi 
dintre noi? Şi un copil îl poate dobori! 

— Aparenţa poate fi înșelătoare. Ştii ce a făcut. De aceea vânăm împreună. 

El dădu din cap. Da, da. Povestea era bine cunoscută și spusă adesea. Un vânător de 
Vânători, un ooman. Atunci când s-a întâmplat, fragmente de înregistrări au fost trimise 
înapoi către navă, destul cât să spună ce s-a întâmplat, Povestea. Dar... uite la el. Tremura 
de bătrânețe. Victoria ar fi fost lipsită de importanţă, un trofeu inutil. Toată călătoria 
interstelară, pentru... asta? 

— Vreau să mă dezmorțesc puţin, spuse ea. 

El îi răspunse imediat. 

— Casa pe roţi, care miroase urât. Toţi sunt înarmați şi tineri. Va fi un exercițiu bun 
pentru dezmorţire. 

— Ce trebuie să facem? Să chemăm poliția? 

Sloane a dat din cap. 

— Şi ce să le spunem? Că mai mulţi alieni care seamănă 
cu Wonder Wart-Hog, și care în urmă cu nouă ani au ucis o 
grămadă de urși și oameni în Alaska au venit iar după noi, 
din spaţiu? Ne-ar închide la balamuc. Dacă ar ajunge aici la 
timp... 


— Federalii ştiu despre ei. 

— Mda, dar care federali? Și cât le-ar trebui să trimită până 
aici o echipă de la operaţiunile speciale. Nu cred că putem aștepta. 

Ea s-a îmbrăcat cu blugii şi cu un pullover flanel şi şi-a pus ghetele. 

— Fugim! spuse el. Luăm camioneta și plecăm, departe şi repede. 

— Cum ne-au găsit? 

— Nu ştiu. Au nave spaţiale, au tehnologie superioară... nu contează, ne-au 
urmărit. 

— Crezi că vin să ne ucidă? 

— Da. Nu ştiu de ce nu m-au doborât în pădure. 

— Erai neînarmat. N-ar fi fost sportiv, nu-i aşa? 

Sigur că da. Predatorii ucideau uriașii urşi grizzly folosind doar lamele de pe brat. 
Nici un vânător adevărat nu va simţi vreo bucurie trăgând ca la ţintă fixă. Ei voiau prăzi 
care să riposteze. El a demonstrat-o suficient de bine. 

— OK, uite cum stă treaba. Ne luăm bagajele de urgenţă. Când ajungem la 
Portland, Tu cobori, iei o cameră, iar eu voi... 

— Nu. N-ai să-i atragi departe de mine. Trăim împreună. Dacă murim, atunci 
murim împreună. 

— Mary... 

— Discuţia este închisă, Sloane. 

Asta e. Întotdeauna, în discuţiile contradictorii, ea avea ultimul cuvânt. Era prea 
bună pentru el. 

— Dacă le-au trebuit 9 ani ca să ne găsească, poate că-i putem îndepărta de pe 
urmele noastre, acum când ştim că ne caută. Nume noi, alt loc. 

— Deci, avem un plan, spuse el. 

Dar când au ieșit afară la camionetă, toate cele patru cauciucuri erau tăiate franjuri. 
Vehiculul nu mai putea pleca nicăieri. 

— Eh, suntem în budă! 


AA 
A 


Harvey a izbit cu umărul în canatul uşii rulotei când voi să iasă afară. Iarăşi. 

— Fute-m-aş..., spuse fără ură. 

I se întâmpla tot timpul: ușa era îngustă, iar el avea 1,95 cm şi 124 kg. 

Îşi scărpină pieptul gol; noul tatuaj „88” îi provoca mâncărimi. Măsa-n cur de artist, 
o fi folosit ace murdare; tatuajul fusese făcut acum două săptămâni şi tot avea 
mâncărime. Va cere un discount data viitoare când şi-l va face pe următorul. 

Se apropie de copacul uriaş, îşi trase fermoarul de la blugii jegoşi şi se pișă pe 
scoarța acestuia. Blestemata aia de toaletă din rulotă se umpluse iarăşi. Martin ar fi 


trebuit să o golească, dar acesta degusta propriul său produs atât de mult, încât în 
majoritatea timpului era lemn. 


Din spatele său: 
— E nevoie de o valvă nouă. Ca să o pot goli. 
Vorbești de lup... 
— Şi cine-s eu, maică-ta? Du-te dreacu şi ia una, s-a răstit Harvey. 
— Bani, gagiule, n-am nici un chior. 
— Vezi în sertarul de lângă chiuvetă, acolo unde sunt mereu. Ar trebui să fie plin. 
— Eh, mda, vezi să nu. 
Harvey a dat din cap, și-a băgat echipamentul în pantaloni şi a tras fermoarul, apoi 
s-a întors. Martin era slab ca o scândură, dar cu mușchii bine reliefați. Îi plăcea să tragă 
de fiare, obicei căpătat în puşcărie. Era puternic fizic, dar cu creierii făcuți muci... 
Chirrr. 
— Ce-i asta? Parcă ar fi o afurisită de veveriță uriașă. 
Harvey privi în jur. Îşi scoase pistolul de calibrul .45 din buzunarul de la 
spate, a tras siguranţa și a băgat cartuș pe ţeavă. 
— N-a fost o veveriță. Avem vizitatori. 
Martin a băgat mâna pe ușă și a scos afară un shotgun Savage 12. 
— Hei, Beau! Deşteptarea! 


— Ce? se auzi din interiorul rulotei. 
— Vizitatori. 

Martin a coborât treptele rulotei, cu shotgunul orientat spre 
înainte. După o clipă a ieșit şi Beau, complet gol, pāros ca Bigfoot, 
înarmat cu un Uzi. 

— Ce-i? Poliția? 

— Nu cred, i-a răspuns Harvey. Ei ar fi năvălit cu toţii asupra noastră. Poate ceva 
competiţie în căutare de produse moka. 

— Moka le dau doar niște buckshoF, a râs Martin. 

Harvey tocmai se uita la Martin când fost un flash, un sfârâit puternic, şi a apărut o 
gaură în mijlocul burţii lui Martin...! 

— Muiştilor! 

Şi-a descărcat pistolul .45 asupra pădurii, iar Beau a început să secere copacii cu 
Uziul său pe foc automat. Apoi Beau a urlat, iar Harvey a văzut că brațul cu arma îi 
fusese smuls...! 


Sloane a auzit ecourile îndepărtate ale focurilor de armă. Pistol. Foc automat de 
pistol mitralieră. Doi trăgători. 

— Motocicliștii, spuse. Trebuie să plecăm din casă. Noi cunoaştem pădurea mai 
bine decât alienii. Vom folosi costumele de camuflaj. 


Mary a fost imediat de acord. 
AA 
A 


În mașina sa de patrulare, Mac a primit apelul de la Loretta. 

— Mac? Am primit un raport despre focuri de armă trase în zona iazului Crown. 

— Am înțeles, dispecer. Probabil că motocicliștii trag iar la ţintă. 

— Vrei să-i trimit pe Charlie şi Arnie, să te întâlneşti cu ei acolo? 

— No... Motocicliştii ştiu bine că nu e cazul să se pună cu noi. Voi verifica singur. 
Dacă am nevoie de ajutor, te voi apela. 

— Ai grijă, Mac. Probabil că sunt drogaţi. Nu se ştie de ce-s în stare. 


— Te-am auzit. 
AA 
A 


— Puțin sport, spuse Nakande. Tragere la ţintă. 
— Sunt niște nulități. 


3 Buckshot — cartuș asemănător cu cele pentru armele de vânătoare, dar cu 8 — 12 „alice” foarte mari. Efect devastator. 

— Da, dar numai ei erau disponibili. Decât deloc... 

— N-am făcut atât drum doar ca să măcelărim o pradă așa de slabă. 

— Ziua este încă tânără, spuse ea. Ar trebui să mergem și după Lunetist? 
— Da. Şi să sperăm că încă mai are câte ceva din vechile aptitudini. 
Totuși, nu credea că ar fi posibil. Păcat. 


AA 
A 


Trecuse multă vreme de când purtase un costum de 
camuflaj (ghillie), dar era ca mersul pe bicicletă. Încă mai mirosea 
a pânză mucegăită stropită cu pipi de pisică. 

Zâmbi către Mary care-l îmbrăcase deja. 

— Râzi de mine? 

— Niţel, mda. Eşti simpatică. Eh, aşa ai fi dacă te-aș putea 
vedea. 

Ea îi întoarse zâmbetul. 

— Ce carabină vrei? 

El luă Bestia şi BFR. Muniţie de rezervă. Un pumnal Bowie 
în teacă. Și-ar fi dorit să aibă și nişte grenade, un lansator de grenade, nişte bombe 


nucleare tactice... 

— Winchester .308. 

— Și rezervă? 

— Nu. Ceva de un calibru destul de 
mare ca să-i doboare probabil că mi-ar rupe 


articulaţia. 

— Eh, ești mai dură decât pari. 

Ea se uită la costumul de camuflaj. 

— În momentul acesta arăt 
caraghioasă. 

— Ei, doar un pic. Silly ghillie. 


Mac a simţit mirosul de carne arsă când a tras lângă rulotă, apoi a văzut și 
cadavrele. 

Jesus Christ! 

— Loreta. Trimite-i pe Charlie şi Arnie. Cheamă-l pe Sherrif Perkins. Cheama 
Poliţia Statală și spunele să aducă aici și o echipă SWAT. 


VP MAGAZIN 


Steve Perry RIPOSTA 


— Mac? 
— Am trei cadavre de motociclişti. Par ca şi cum ar fi fost ucişi de raze ale morții. 


Avem probleme mari aici. 
AA 


A 


— E linişte în casă, spuse Vagouti. 

— Da. 

— Nu văd nici un semn de viaţă. Nu-i pot auzi. 

— Am avariat vehiculul. N-au putut pleca cu el. 

Ea îl privi. 

— Dar noi cum am ajuns aici? Sau crezi că şi picioarele lor sunt avariate? 

El dădu din cap. Perechea sa avea o limbă aspră, și nu-l lăsa niciodată să uite acest 
fapt. Din fericire, ea avea alte virtuţi. Era un excelent Vânător. 

— Mă duc să arunc o privire, spuse ea. 

— Pot face eu asta, spuse el. 

— Unul trebuie să o facă. Cu toate acestea, eu am să mă duc. 

Ridică din umeri. Nu merita să se certe cu ea. 

Nu a durat prea mult până ce s-a întors. 


— Au plecat. 
— Bine. Sunt pe jos. Probabil înarmaţi. Îi putem vâna. E mai sportiv așa. 
— Da. 
AA 
A 


— Sloane, Avem un plan? 

— Mda. Mergem prin pădure până la rulota motocicliștilor. Ei au o camionetă şi 
motociclete. Le vom împrumuta. 

— Dar crezi că sunt morți? 

— Pot să pariez. 

— Și apoi? 

— Pas cu pas. Dacă auzim că suntem urmăriţi, ne adăpostim şi-i doborâm. 

— Dacă îi vom putea vedea. 

— Aşa e. Dar, am mai făcut-o şi altădată. 

— Da, avem un foarte mic avantaj. 

Mac ar fi trebuit să aștepte întăririle, dar locul era la fel de liniștit precum un 
mormânt, şi oricine i-o fi măcelărit pe cei trei probabil că plecase demult. 

A luat shotgunul şi a băgat cartuș pe ţeavă. Nu că asta l-ar fi făcut să se simtă ceva 
mai bine. A văzut pe lângă cei morţi un pistol .45, un Uzi şi un shotgun de 12 cu încărcare 
tip pompă şi destule tuburi de alamă. Și totuşi cineva îi ucisese pe toți. 

În pământul umed de lângă cel mai mare dintre cadavre, era o urmă de picior. Era 
imprimat în sol un model ca de pietricele, iar când şi-a pus gheata alături... Jesus... el 
purta măsura 12, iar urma asta era de aproape două ori mai lungă şi de cel puţin două 
ori mai lată. 

Doamne Dumnezeule! Urmele motociclistului uriaș erau peste tot, cântărea peste 
120 Kg, dar urma aceasta era mult mai adâncă. Cât de mare o fi fost omul? Peste 2 m și 
peste 180 Kg ? 

Bigfoot, înarmat cu o armă ce făcea găuri de mărimea unui pumn dintr-o parte în 
alta, de aceeași dimensiune de o parte și de alta a corpului? 

— Loretta, unde-i echipa SWAT? 

— Sunt pe drum împreună cu statalii; ETA+ 45 minute. Charlie și Arnie trebuie să 
ajungă acolo în 10. 

— Spune-le băieţilor noștri să se întoarcă. Nu vreau să apară aici şi să pice în 
ambuscadă. Motocicliştii au fost măcelăriți de cineva care are arme mult mai puternice 
decât ale noastre. Eu am să caut un loc unde să mă pitesc cu mașina. Spunele statalilor să 
mă apeleze pe frecvenţa tactică 3 când se apropie. 

— Am înțeles, Mac. Ce se-ntâmplă acolo? 

— Aş vrea al dracului să ştiu şi eu. Dar e de rău. 


AA 
A 
— Auzi? 
— Ce anume? 
— Ascultă! 


Sloane ciuli urechile. Da. Un zgomot slab, în spate, dinspre casa lor. Nu chiar în 
apropiere, dar nici prea departe. 

— Ar fi trebuit să-mi iau aparatul auditiv. 

— Adu-ţi aminte să o faci mai târziu. 

Dacă va mai fi un „mai târziu”. 


+ ETA - Estimated Time of Arrival — timpul estimat până la sosire. 

— Sunt în urma noastră. Sau poate că e doar unul. Trebuie să ieşim de pe potecă şi 
să ne ascundem. 

— Ei au echipamentul acela care-i face aproape invizibili. 

— Mda. Dar nu e perfect. Dacă știi la ce să te uiţi, îi poţi vedea. Ochii mei n-au uitat 
încă. Haide. 


— Ar trebui să fim mai prevăzători. 

— Pentru un ooman bătrân şi perechea lui neantrenată? 

— Aminteşte-ţi Povestea. 

— Eu sunt Nakande, cel care a urmărit și a ucis în luptă de unul singur kiande 
amedha! N-am să mă las intimidat de o Poveste! 

Din nou, Vagouti a păstrat tăcerea, ceea ce a fost bine, pentru că în această 
chestiune nu trebuia să fie avertizată de perechea ei. Doi oomani bătrâni, cu câte un picior 
în groapă? Bah! 

— Nu pot fi departe, spuse el. Eu îl ucid cu sulița pe mascul. Tu poţi să te ocupi de 
femelă. 

Din nou, ea a tăcut. Așa cum și trebuia. 


AA 
A 


De ani de zile, Sloane nu mai trăsese cu arma în afara Tricounty Gun Club, chiar și 
atunci, nu atât de des cât ar fi vrut. Bestia nu excela prin precizie la distanţă, dar ei se 
aflau pe o potecă îngustă pe care se putea vedea la maximum 50 m, deci putea trage şi cu 
ochii închişi. 

Aşa spera. 

Şi-a reglat respiraţia şi şi-a concentrat privirea în lungul potecii. Arma era 
pregătită. Şi el era pregătit. 

Imediat după ce el va fi tras, va trage și Mary. Tot ce trebuia să facă ea era să ia 
linie de ochire asupra trunchiului răsucit al uni mic copac madrone şi să tragă, pentru că 
dacă el a văzut aerul blurat, înseamnă că acolo se află creatura. 

Imediat după aceea se vor rostogoli într-o parte şi-şi vor schimba poziția, pentru 
cazul în care cineva ar reuși să-şi dea seama de unde au venit focurile. 

Apoi, nu a mai fost nimic de spus, nimic care să le distragă atenţia. Doar aşteptare. 

Timpul trecea încet, încet... 

— Văd ceva, a şoptit el. În trei... două... ACUM! 

A apăsat pe trăgaci, ochind aerul tremurător din fața copacului... 

Winchesterul lui Mary a detunat. 

— FUGI! 

S-au rostogolit, pe fondul unui urlet nepământean și un glob de energie a explodat 
la trei metri în urma lor... 

— FUGI! FUGI! FUGI! 

Fie că amândoi rataseră, ceea ce Sloane nu credea că e posibil, fie mai era încă cel 
puțin o creatură acolo. 


La dracu! 
POP 
A 


Vagouti a îngenuncheat lângă Nakande. Mai era încă în viaţă, dar nu pentru mult 
timp. Fusese lovit de două ori de proiectile solide de armă, unul prin plămâni, celălalt 
aproape de șold. 

Vocea îi era înecată în fluid. 

— Ai... avut... dreptate..., reuşi să spună înainte de a-l cuprinde o tuse înecată. L- 
am subestimat pe ooman... 

A tuşit din nou scuipând sânge verde-strălucitor... apoi, brusc, şi-a dat ultima 
suflare. 

S-a dus. 

L-a jelit, însă doar pe moment. Ea a dezactivat dispozitivul lui de autodistrugere. De 
la această distanţă i-ar fi ucis pe oomani, dar ea voia să trăiască destul cât să o facă ea 
însăși. 

Da, aşa voia. 


AA 
A 


Mac a auzit împuşcăturile, una mult mai puternică decât cealaltă. Detunături mari, 
carabine de mare calibru. Cine vânează pe cine? 

Nu locuia nimeni în zona asta din mijlocul pustietăţii, cu excepţia unui cuplu de 
pensionari care au cumpărat în urmă cu câţiva ani proprietatea lui McGee. Bătrânul avea 
arme; Mac l-a văzut de câteva ori în poligon. Ranger forestier pensionar sau așa ceva, păr 
alb, tenul ca pielea veche netăbăcită. 

Nu-și făcea mari speranțe în legătură cu ei, dacă au ajuns să tragă. Nu, dacă trei 
motociclişti solizi n-au putut supraviețui împotriva lor. Indiferent cine erau e. 

Rahat. Ar trebui să aştepte echipa SWAT, dar dacă cineva are necazuri acolo? 
Trebuia să verifice. De asta era plătit. 


Eh, rahat... 
AA 
A 


Sloane și Mary înaintau prin pădure cât de repede puteau. Acum, urmăritorul lor 
va fi atent la o altă ambuscadă și avea arme superioare pentru a curăța orice loc suspect. 
Conta numai viteza. Dacă puteau ajunge la rulota motocicliştilor, ar fi luat camioneta lor, 
sau chiar o motocicletă și ar fi avut şanse să scape de aici. Trebuiau să găsească un mijloc 
de transport pe undeva, pentru că pedala blană pe şoseaua liberă era de preferat 
strecuratului prin pădure, pe jos. 

— Sloane? 

— Va înainta mai încet acum; n-are de unde ști dacă nu încercăm să-i facem o nouă 
ambuscadă. Ar fi o greșeală să riște. 

— Așa speri. 

— Așa aş face eu: un vânător pe urmele prăzii care tocmai i-a rănit grav, poate 
chiar ucis, perechea. Ar trebui să putem să menţinem distanţa. 


AA 
A 


Vagouti îl jelea pe Nakande chiar dacă era furioasă pe el. Pentru că şi-a dat ultima 
suflare. Pentru că în loc să-l considere pe ooman o pradă serioasă, l-a desconsiderat 
deoarece era bătrân. Vârsta afecta puterea și viteza, dar nu întotdeauna și îndemânarea. 
Să tragi cu o armă aşa cum ai făcut-o de zece mii de ori? O apăsare de deget nu necesita 
nici putere nici viteză. 

Ea nu va face aceeași greşeală. Ei alergau către casa cu roți care mirosea urât, unde 
au murit ceilalți oomani mai puţin abili. Era logic — acolo erau mijloace de transport, iar ei 
credeau că aşa vor scăpa de ea. 

Era un risc, dar avea sens: încercarea de a-i urmări prin pădure nu era cea mai bună 
acțiune. 

Cel mai bine ar fi să ajungă înaintea lor acolo unde se duceau ei, ca să-i aibă în linia 
ei de foc. 

Sau poate ar trebui să-şi folosească lamele. Ar fi mult mai mulțumitor. 

Mac a ieşit de pe potecă, croindu-și cu grijă calea prin desiș. Ascunderea nu era 
același lucru cu un camuflaj bun, dar dacă ei nu-l vedeau, ar fi avut nevoie de mai mult 
timp ca să-l prăjească cu laserele sau cine știe ce altă sculă. Se mișca intenționat fără grabă. 
Fie că cei doi bătrâni îi uciseseră pe ucigași, fie ei fuseseră uciși; nu se mai auziseră alte 
focuri de armă cu excepţia acelora două. Indiferent ce s-o fi întâmplat, treaba era gata și 
gândindu-se mai bine, al ar fi trebuit săaştepte sosirea echipei SWAT, dar nu. S-ar putea 
ca totuși, cineva să aibă nevoie de ajutorul său, deci trebuia să meargă și să vadă ce şi 


cum. 
AA 
A 


Sloane a încetinit pasul. 

să ala 

A inspirat adânc, apoi a expirat pe jumătate. 

— Mă gândesc. Dacă creatura din urma noastră i-a ucis pe motociclişti, atunci știe 
despre locul unde-i rulota. 

— Şi? Aha. Stai. 

— Mda. Ştie şi despre camioneta şi motocicletele de acolo. 

— Crezi că le-au tăiat şi lor cauciucurile? 

Dacă ei i-au ucis pe motociclişti, iar pe noi se așteptau să ne prindă acasă, poate că 
nu le-au tăiat. 

— Și-atunci? 

— Ştie că fugim, iar cele mai apropiate mijloace de scăpare rapidă sunt camioneta 
sau motocicletele. 

— Mda. Și? 

— Dacă aş fi eu urmăritorul și aş şti încotro te duci? Să mă mișc încet pentru a evita 
o nouă ambuscadă ar fi relativ sigur, dar aş prefera să fug repede pe o cale ocolitoare 
pentru a ajunge înaintea ta. Așa aş face eu. 

— Fir-ar... 

— Dacă au mai vânat oameni, înseamnă că acum știu cum gândim; acesta este 
primul lucru pe care-l faci cu o pradă periculoasă. O faci să joace cum îi cânți. 

— Încep să cred că s-ar putea să nu fie în interesul nostru să mergem direct la 
rulota motocicliștilor fără să avem mare grijă. Bine, poate... ce-i asta? 

El ciuli urechea. 

— Cineva vine spre noi din față. Și nu e pe potecă. 

— Monstrul? 

— Nu ştiu. Nu face atât zgomot pe cât mă aşteptam. Hai să ne ascundem. Poate că 
va ajunge din nou în bătaia armelor noastre. 


AA 
A 


Mac era transpirat rău. Copacii îi ţineau umbră, dar aerul era încins şi se încingea 
tot mai mult — probabil erau vreo 33°C astăzi — iar el şi-ar fi dorit să fi luat o sticlă sau o 
gamelă cu apă. 

Nu departe se afla un izvor și dacă-şi asuma riscul de a se îmbolnăvi bând din acea 
apă în care se căcau castorii şi rațele, putea să-și astâmpere setea. Ar fi trebuit să ia 
aparatul de filtrare a apei pe care îl avea în maşină. 

La fel de bine puteam să-i aduc pe Marines şi Air Force, dacă m-aș fi gândit la ei. 

Cercetă terenul pe direcția în care voia să meargă. Mulţi copaci, tufișuri, tufe de 
mure. Apoi a înaintat într-un mic lumini. 


AA 
A 


— Nu trage, a şoptit Sloane. E ajutorul de șerif. 

— Nu sunt oarbă, pot vedea asta. 

— Să vedem dacă-l putem avertiza fără ca să tragă asupra copacilor. 

Începu să fluiere încetișor tema alien din filmul Întâlnire de gradul trei. 

— Te-ai gândit mult până ţi-a venit ideea asta, Sloane? 

— Cine-i acolo? Sunt ajutorul şerifului! leși la vedere cu mâinile ridicate! 

— Şerifule, suntem Sloane și Mary. Noi am cumpărat vehea fermă a lui McGee. M- 
ai văzut în poligonul de tragere. 

— leșiţi la vedere! Lăsaţi armele jos! 

— Şerifule, zău că trebuie să trecem peste astea! Mai este cineva în pădure și sunt 
niște ucigași. 

— l-am văzut pe motociclişti. leșiţi la vedere! 

— Purtăm costume de camuflaj, ghillie. Ne ridicăm în picioare, dar arătăm ca niște 
tufișuri. Armele sunt jos. Nu trage în noi. 

— Încet și fără mișcări bruşte! 

Aşa au făcut. Sloane și Mary îşi lăsaseră deja pe spate capișoanele costumelor. 

— Isuse! Cum de nu v-am văzut? 

— N-am vrut să ne vezi. 

— Ce mama dracului se-ntâmplă aici? 

— Vino mai aproape, nu vreau să strigăm unul la altul. 
— SWAT e pe drum. 

— Vom avea nevoie de ei, spuse Sloane. 

— De ce ai fluierat melodia aia? 


— Ca să te fac doar atent, fără să te apuci să tragi în toate părțile cu shoteunul. 


== Aha: 
AA 
A 


— Te ţii de bancuri? a izbucnit Mac. 

— Nu. Am trecut prin astea şi în Alaska, acum aproape zece ani. Federalii ştiu 
despre ei. La sfârşit a fost o mare explozie care a ras orice dovadă. Acum s-au întors. 

— Eşti nebun. 

Dar se gândi la urma de picior. Mai mare decât a oricărui om pe care-l văzuse el 
vreodată. 

— Ai văzut pe cineva ucis în modul cum au fost motocicliştii? 

— Nu, dar poate că un fel de operaţiune secretă... sau poate o bandă rivală. 

— Chiar contează, dacă ei ucid oameni? a întrebat Mary. Unde ţi-ai parcat maşina? 

— La două sute de metri de rulotă, în afara drumului. 

— Bine, poate că putem ajunge acolo fără ca el sau ei să ne vadă. Ne poţi lua cu tine 
și vom discuta despre asta undeva unde vom fi în siguranţă. 

— Trebuie să vă iau armele. 

— Nu. Dacă creatura asta se va ivi, probabil că tu nici nu o vei vedea; are un fel de 
camuflaj electronic, iar noi trebuie să o depistăm înainte ca să ne vadă ea pe noi. Trei 
trăgători sunt mai buni decât unul. 

Mac reflectă un moment. 

— Trebuie să o luăm din loc, șerifule. 

— Mac. Spune-mi Mac. 

— Fie că e în fața noastră, fie în urma noastră, în ambele cazuri, nu putem rămâne 
aici. 


Vagouti a ajuns și după o scurtă cercetare a înţeles că, în afară de cei morți, era 
singură aici. 
Bine. 

A folosit lamele de pe antebraţ pentru a scoate din uz vehiculele, pe cel cu patru 
roți și pe cele trei cu două roți. A tăiat şi cauciucurile rulotei. Ar fi trebuit să facă asta mai 
înainte. 

Ea a găsit un loc perfect de unde putea supraveghea sălaşul, apoi a decis că e prea 
perfect. Dacă ar fi fost în locul oomanilor, ea ar fi depistat locul încă de la sosire. 

A găsit o altă locaţie, nu la fel de bună, dar suficientă. S-a pitit acolo. Chiar dacă nu 
au avut niște costume speciale de camuflare, l-au ucis pe Nakande. Cum? Nu contează, 
dar s-a întâmplat. Trebui să presupună că ei pot să-i depisteze... doar dacă ea nu va 
folosi camuflajul la capacitate maximă. Nakande a făcut o eroare fatală. Ea nu o va face. 
Trebuie să-şi controleze furia. Perechea ei nu mai era, iar un gest prostesc din partea ei ar 
putea avea acelaşi rezultat. Bătrânul ooman şi perechea lui nu păreau a fi mai puţin 
periculoși decât îi descria Povestea. 


AA 
A 


— Credem că creatura — creaturile — au făcut o ambuscadă la rulotă ca să ne termine 
acolo. Putem ajunge la mașina ta fără a fi văzuţi dacă ei sunt acolo? a întrebat Sloane. 

— Mda, trebuie să ocolim pe la est, prin viroagă. Dar drumul e mai greu aşa. 

— Dar e cea mai bună opţiune. 

— Mda. 


AA 
A 


Vagouti s-a așezat la adăpost, şi-a liniştit respiraţia și a aşteptat. Un Vânător trebuia 
să fie răbdător. Nakande a fost un bun Vânător şi un Luptător, dar răbdarea nu a fost 
una dintre virtuțile sale. Era puternic și rapid şi asta a fost destul. Până acum. 

Ea îi va ucide cu lancea. Tragerea în țeapă și hăcuirea i-ar fi adus o satisfacție mai 
mare, dar ea nu va repeta greşeala de a-i subestima. Toţi Yautja care au comis asta până 
acum, inclusiv perechea ei, au murit pentru că au făcut-o. Repede şi precis, va lua craniul 
și va pleca acasă unde va trebui să-i explice tinerei sale progenituri de ce stăpânul lor nu 
s-a întors cu ea. 

A comis o greşeală, îi va răspunde ea. Învață din asta. 

Viroaga era mai mult sau mai puţin uscată, dar destul de abruptă. Rulota se afla la 
vreo 100 m spre vest, invizibilă prin pădurea deasă. Cu puţin noroc, se vor putea cățăra 
afară din viroagă, vor merge pe drumul de pământ la maşina ajutorului de șerif, şi se vor 
căra dracului de aici înainte ca urmăritorii lor să-şi dea seama că ei au plecat. 

Sloane şi Mary nu au dezvăluit nimănui, niciodată, ce s-a întâmplat în Alaska, dar 
acum secretul nu-și mai avea rostul. 

Indiferent cine din guvernul federal era însărcinat cu exterminarea alienilor va 
trebui să vină şi să facă oarece muncă aici, dar asta era ceva pentru care-şi va face griji 
mai târziu. Mai întâi trebuiau să se pună ei la adăpost. 

Au urcat panta de cealaltă parte a virogii. Când vor începe ploile din octombrie, 
aici va fi un râu, dar nici pentru asta nu trebuia să-şi facă griji acum. 

Aproape de vârf, Mac s-a apucat de o creangă uscată ca să se sprijine, dar aceasta s- 
a rupt ceva mai jos de mâna sa. 

Crackul făcut s-a auzit tare în liniștea dimineții. 

— Măsa-n...! a izbucnit Mac. 

S-a prins de o rădăcină mai groasă de copac şi şi-a oprit căderea în josul pantei. 

Imediat, Sloane şi-a pus un deget la buze impunând linişte. Au rămas în ascultare. 
El se încredea în urechile lui Mary și ale lui Mac mai mult decât în ale lui, dar și-a ținut 
respiraţia, străduindu-se să audă... 

Nimic. 

Distanţa era cam mare, poate că zgomotul nu a ajuns până acolo. 

— Haidem, spuse. Repede. 


AA 
A 


Vagouti a auzit zgomotul din pădure. Nici prea aproape, nici prea departe. O 
creangă ruptă; cunoştea sunetul — auzise multe prăzi de talie mare care fugeau de ea 
făcând asemenea zgomote. 

Ocoleau poiana cu rulota. Plănuiau să se aproprie dintr-o direcție neașteptată, 
pentru că suspectau că e o capcană. Acesta era semnul unei prăzi care era și Vânător. 
Inteligent. Își reconsideră strategia și tacticile. Putea să-și schimbe cu ușurință poziția şi 
să găsească un loc mai bun de unde să supravegheze arcul perimetrului. 

Sau, se putea duce în întâmpinarea lor, pentru că aceștia nu o aşteptau. 

Surpriza putea fi de partea ei, dar nu pentru multă vreme. Poate că ei nu știau exact 
unde se află ea, dar vor fi în stare de alertă. Doi, ambii înarmați? S-ar fi putut separa și 
chiar dacă ea îl ucidea pe unul cu lancea, celălalt ar fi avut-o ca ţintă la vedere. Așa ar fi 
făcut ea dacă ar fi fost în locul lor. 

Trebuia să-i surprindă împreună. 

Se ridică în picioare. 


AA 
A 


— Mașina este dincolo de cotul potecii, spuse Mac. 

— Dacă îmi dai cheile, mă duc să o iau și să vin cu ea aici. N-are nici un rost ca să 
ne ducem toţi trei mai aproape de cât e cazul. 

Ajutorul de şerif se încruntă. 

— Mă duc eu. Este maşina mea. 

— Bine, eu am să te acopăr, spuse Sloane. 


AA 
A 


Vagouti a mirosit vehiculul înainte de a-l vedea, odoarea de distilat de petrol ars pe 
care ei îl foloseaua umplut aerul pădurii. 


Se încruntă. Nu fusese nici un vehicul înainte, când cercetase ea zona. Cineva a 
sosit după acel moment. 

Deci, mai erau şi alții. 

Acolo se ducea Lunetistul, nu unde se aflau oomanii morţi. Încerca să fugă. 

A văzut automobilul și l-a recunoscut. Era unul dintre cele folosite de forțele lor de 
ordine; aveau o înfățișare specifică. 

Alte prăzi înarmate. Câte? 

Se apropie încet. 


AA 
A 


Pe când Mac se ducea spre automobil, Sloane hotărî: 

— Trebuie să ne separăm. Tu rămâi aici. Eu voi traversa drumul. 

= Dece? 

— Pentru că dacă e vorba de doar unul singur, va fi nevoit să-şi schimbe rapid linia 
de ochire pentru a ne dobori pe amândoi. 

— Bine. Ai grijă, Sloane. 

— Voi avea. Stai bine ascunsă. 


AA 
A 

Un ooman înarmat se apropia de vehicul. 

Nu-l putea lovi cu lancea pentru că ceilalți ar fi descoperit-o. Poate că ar fi reuşit să- 
i termine pe toţi, dar asta nu era o alegere înțeleaptă. Erau cel puţin trei, poate chiar mai 
mulți. 

Dacă intenţia lor era să fugă cu vehiculul, așa cum se părea că era? Tot ce avea ea 
de făcut era să aştepte până ce ei toţi se vor fi aflat în interior, incapabili să riposteze cu 
focuri de armă sau să fugă; atunci ea îi putea ucide cu sulița în automobil. 

Nu era o metodă atât de sportivă cum și-ar fi dorit, dar, în final, ar fi avut capul 
oomanului care i-a ucis ei perechea. Şi cine, care nu a participat direct la această 
vânătoare, ar fi putut să o critice? Unul împotriva a mai mulți? Toţi înarmaţi? Şi la fel de 
mortali ca şi ea? 

Se retrase puţin, căutând un unghi mai bun. Vehiculul se va îndepărta de ea în 
lungul drumului prăfos. Ceilalţi trebuie să se afle ceva mai departe în acea direcție, 
așteptând să le vină maşina cu care vor fugi de ea. Nu poţi lovi o ţintă cu lancea dacă nu 
știi unde este. Din nou, aceștia se purtau așa cum trebuia să se comporte un Vânător. 

Ea a ucis prăzi periculoase pe o duzină de planete. Le va ucide și pe acestea. 

Avea nevoie de un loc de observaţie mai bun. Cercetă în jur. 


AA 
A 


Mac a descuiat portiera și a deschis-o. Apoi a aruncat o privire asupra 
împrejurimilor. 

Nimic. 

A pus shotgunul în rastel. 

S-a așezat în scaun şi a pornit motorul. O întoarcere în U şi a pornit încet în josul 
drumului; nu voia să stârnească praful sau să facă mai mult zgomot decât trebuia. 


AA 
A 


Sloane a văzut mașina şerifului rulând încet către poziţia lui. Privi peste ea, spre 
pădure. 

Până acum, totul era bine. 

Dar... iar avea senzaţia că este supravegheat. 

Unde se afla alienul predator? Dacă era acolo, cum va acţiona? Trei oameni înarmați. 
Periculos să tragă, dacă era numai unul. 

Aşteaptă până ce toți se urcă în maşină, apoi o spulberă. 

Automobilul a oprit alături de el. 

— Urcaţi-vă! le-a cerut Mac. 

Linia de ochire, se gândi Sloane. Unde m-aş plasa eu ca să trag asupra maşinii? 

A presupus că ei văd mașina. Și pe toţi cei care se apropie ca să se urce în ea. 

— Mary. Ghemuieşte-te pe bancheta din spate. Eu am să mă prefac că mă aşez pe 
scaunul din faţă. 

— Te prefaci? 

— Dacă stau aplecat și deschid portiera, apoi o închid, poate că nu mă vor vedea ce 
fac. Depinde în ce unghi se află. 


— Vezi ceva? 
— Nu. Dar sunt acolo. 
— Eşti sigur? 
— Mda. 
AA 
A 


— Ce faci, a întrebat Mac. 

— Cred că unul trage cu ochiul. Dă-mi cinci secunde după ce închid portiera și mă 
pitesc, apoi calc-o, fă ceva praf şi zigzaghează. 

— OK, a confirnat după o scurtă pauză. 

Sloane o privi pe Mary cum se strecură lângă portiera din spate. A deschis-o şi s-a 
întins pe banchetă. 

Sloane a inspirat adânc, s-a mișcat cât mai jos posibil către portiera de la locul 
pasagerului din față. A deschis-o și a închis-o repede. 

Poate m-au văzut, poate nu. Dacă m-au văzut, nu vor trage asupra maşinii. Dacă nu? 

S-a întors în desiş și s-a pitit pe burtă. 

Trei... doi... unu... 

Mac a călcat accelerația până la fund, iar cauciucurile au aruncat țārână şi praf. 
Maşina a derapat, a recăpătat tracțiunea şi a demarat... 

„„„Sloane cerceta drumul și pădurea, căutând, căutând... 


AA 
A 


Vagouti a ochit vehiculul. Acesta împrăștia praful, opturându-i vederea, dar ei erau 
cu toții înăuntru... acum era timpul... 

AA 
A 


Nimic, Sloane nu a văzut acea sclipire tremurătoare pe care o căuta. Poate că s-a 
înşelat... un con a căzut dintr-un pin Douglas drept în drum. L-a văzut căzând şi a 
ridicat ochii spre locul de unde... 


AA 
A 


Eşti o provocare Lunetistule. Ai respectul meu, dar până la urmă, Yautja sunt Vânători mai 
buni. Moartea vine pentru tine... 


Trebuie să fie craca aia groasă, aflată la 5 m înălțime. Cele mai subțiri n-ar fi 
suportat greutatea creaturii. 

Nu o putea vedea. Nici un tremur de aer. La dracu! 

Aproape de trunchi, ghemuită pe cracă şi sprijinită de umflătura aia a lemnului. 
Acolo trebuie să fie. 

Nu mai era timp. Dacă creatura se pregătea să tragă, el acolo trebuia să ochească. 

Sloane și-a aliniat arma spre ceea ce părea a fi un spațiu gol şi a apăsat pe trăgaci... 


AA 
A 


Vagouti începu să-și activeze lancea, când a simţit o teribilă durere în partea 


stângă. A căzut... 
AA 
A 


Sloane a auzit impactul, a simţit șocul căderii, şi avea deja pregătit revolverul. 

N-a urmat nici o rază a morții. 

Era doar una? 

A aşteptat, cu arma aţintită asupra locului unde creatura invizibilă a căzut la 


pământ... 
AA 
A 

Vagouti nu putea respira; impactul căderii i-a scos aerul din plămâni. Sângele îi 
curgea din răni și prin față și prin spate. O coastă era ruptă, șocul i-a afectat organele 
interne, dar nu era încă moartă. 

Reuși să se ridice în picioare. 

Dispozitivul care-i asigura invizibilitatea a încetat să funcționeze, avariat de cădere. 
A devenit vizibilă pentru Lunetist. Știa, cu aproximaţie, cam unde se află. A trimis un 
glob de energie, la joasă înălțime, pentru că el sigur era pe burtă... 


AA 
A 


La jumătate de metru de Sloane pământul a erupt când globul energetic a săpat 
adânc o tranșee lungă de doi metri. 

Ţărâna și fierbinţeala l-au împroșcat. 

A ochit cu revolverul în centrul masei şi a tras. 

Distanţa nu era mare lucru pentru o armă de un asemenea calibru, dacă îi stăpâneai 
reculul. 

Predatorul a căzut la pământ. 

Nu a mai urmat nici un alt glob energetic. 

Doar unul. Dacă ar fi fost mai multe creaturi, ar fi tras şi ele. 

Loane s-a ridicat. 


În spatele său, Mary a întrebat: 

— L-ai nimerit? 

— Da. 

Mac, venit imediat în urma ei: 

— Crezi că ar putea fi și alții? 

— Nu, aş fi fost mort. 

Cei trei s-au apropiat de locul unde alienul mort sau pe moarte zăcea întins pe 
covorul de ace de pin căzute. 

Era mai mic decât ceilalți. Un tânăr? Nu, stai, era o femelă... 

Ea se uită în sus la Sloane, a spus ceva într-o limbă cu adevărat străină, izbucnind 
în râs — cel puțin a semănat cu un râs — apoi a tușşit şi a murit. 

— Dom'le, spuse Mac. Uite-te la asta! N-am mai văzut ceva măcar asemănător! 

Sloane a văzut... Creatura purta un... ceas? Ceva ce pulsa. 

Oh, la toți dracii! 

— Haideţi în maşină, repede, repede! a strigat Sloane. 

— Ce sa-ntâmplat? 

— Are un fel de dispozitiv de 
autodistrugere! Urmează să explodeze! O 
explozie mare! Haideţi! 

Şi au început să alerge. 


Se aflau la vreo jumătate de milă depărtare când bomba a detonat, iar unda de şoc 
a pus maşina de-a latul drumului, ca și cum ar fi fost înşfăcată de o mână uriașă. 

După o clipă, când au înţeles că nu vor muri, Mac a început să râdă nervos. 

— Nu pot să cred. Nu pot să cred nimic din ce s-a întâmplat. 

Sloane o privea pe Mary care zâmbea. 

— După ce ţi se întâmplă de două ori, devine mai ușor de crezut. 


SFÂRȘIT 

POARTA STELARA A CANAI 


Anul 1937: apogeul — atât în frecvență cât şi în stranietate — al fenomenului 
pe care ziarele aveau să îl numească „Misterul din Teritoriile de Nord-Vest“. 


În luna aprilie, o patrulă a Batalionului 59 din Divizia 7 Infanterie, staționat în 
localitatea Fort Good Hope — de lângă Fluviul MacKenzie — a pornit într-o 
misiune de antrenament, pe malul de sud-est al Lacului Urşilor. Cei şase soldați, 
un sergent şi un locotenent nu aveau stație radio, iar întârzierea de două săptă- 
mâni faţă de termenul-limită al misiunii l-a alarmat pe comandantul garnizoanei, 
determinându-l să ceară sprijinul Royal Canadian Air Force. 


RCAF a reacționat imediat, trimițând un avion de recunoaştere de tip De 
Havilland 84 „Dragon“ de la baza din oraşul Resolution. Datorită razei relativ 
scurte de acţiune (800 km complet încărcat şi echipat, cu patru oameni la bord) 
avionul a parcurs drumul în etape: peste Lacul Sclavilor până în oraşul 
Yellowknife, apoi spre nord până la Port Radium şi, la începutul lunii mai 1937, 
a continuat de-a lungul malului de est al Lacului Urşilor, cu misiunea de a 
înconjura vasta întindere de ape. În ultima comunicare radio, echipajul anunţa că 
depăşise Golful MacTavish şi se îndrepta spre Râul Coppermine. Aici, mesajul s- 
a întrerupt brusc... 


Aparatele de tip „Dragon 2“, comandate de Canada în Marea Britanie şi 
primite în 1935-1936, nu erau concepute să zboare peste nesfârşitele teritorii din 
Nordul Îndepărtat. Aveau două motoare de numai 130 CP fiecare, iar fuselajul şi 
aripile le erau doar parțial metalice. Avioanele fuseseră însă construite pentru 
zboruri solitare de zi sau noapte, iar RCAF a cerut să aibă carlingi încălzite 
electric şi adaptări care să le permită amerizarea în caz de necesitate: partea de 
jos a fuselajului ranforsată cu structuri metalice şi flotoare montate în locul 
jambelor trenului de aterizare, neretractabil. Asemenea aparate au rămas în 
dotarea aviaţiilor militare din Danemarca şi Portugalia până în 1940-1941, iar 
Turcia şi Irlanda le-au folosit chiar şi după 1945. 

Foto 1: De Havilland DH 84 „Dragon 2“, biplan britanic de recunoaştere, bimotor, intrat în producţie 
de serie în 1934. Avea performanţe acceptabile pentru clasa lui: viteză — 216 km/h; plafon — 4.420 m; rază 
de acțiune — 877 km; armament — trei mitraliere de 7,62 mm (două Vickers Mk V fixe, montate în bot şi o 
Lewis într-o turelă deschisă, plasată dorsal în mijlocul fuselajului, înapoia aripii). Arhiva Dan Apostol. 


Cei din echipaj (doi piloţi, un navigator şi un operator-radio) aveau mii de ore 
de zbor la activ, majoritatea deasupra ținuturilor de tundră şi a marilor lacuri din 
Nord. Pilotul luptase ca voluntar în Primul Război Mondial, doborând opt 
avioane germane şi aterizând, la rândul său, de trei ori cu aparatul în flăcări. 
Maiorul Ronald Wedell era un personaj legendar în Escadrila 2 Recunoaştere — 
ceea ce nu i-a putut schimba destinul... 


Desigur, accidente se întâmplau. Dar nu unor asemenea piloţi şi în condiţii 
atmosferice ideale pentru zbor — în lunile mai şi iunie 1937, în nordul Districtului 
Mackenzie nu au fost furtuni care să merite menționate. 


Soluţionarea cazului a revenit unei patrule din Royal Canadian Mounted 
Police, Secţiunea a XVIII-a, oraşul Port Radium, condusă de tânărul locotenent 
Andrew  MackKinley, fiul exploratorului şi cartografului canadian Robert 
MacKinley. Îl însoțeau doi veterani, buni cunoscători ai zonei: sergentul Rafe 
Lincoln şi caporalul Jim O'Hara. Patrula avea stație radio, însă condiţiile 
atmosferice şi calitatea proastă a echipamentului făceau comunicațiile foarte 
nesigure. Misiunea sa era să meargă pe malul Lacului Urşilor, spre nord, pe 
traseul presupus al avionului, şi apoi, de-a lungul Râului Coppermine, până la 
oraşul cu acelaşi nume. 

Cei trei au parcurs fără incidente drumul până la Golful MacTavish, raportând 
doar nişte intense descărcări electrice în atmosferă. Ajunşi la tabăra de vară a 
indienilor „Black Feet“ (pe malul de est al golfului) au găsit însă o mare agitație. 
Doi adolescenţi nu se întorseseră din „călătoria de inițiere“ şi nimeni nu avea 
curajul să îi caute... Căci în zonă se întâmplau fenomene stranii, începute cu zece 
ani în urmă: furtuni stârnite din senin, fulgere ca nişte globuri uriaşe, copaci care 
luau foc fără să fie atinşi de trăsnet, animale ce părăseau periodic locurile, 
revenind tot mai puţine... 


Secţiunea a XVIII-a din RCMP primise destule astfel de rapoarte de la 
trapperi, colonişti, geodezi — care fuseseră ignorate. Acum însă, chiar şamana 
tribului i-a rugat pe poliţişti să o ajute în găsirea celor dispăruţi, oferindu-se să le 
fie călăuză. 


K ori 
, Mos 

Foto 2: „Black Moon („Luna Neagră“) a fost şamana (vindecătoarea) tribului „Black Feet“ între 
1931 şi 1937, când a plecat împreună cu patrula RCMP, dispărând pentru totdeauna în cețurile Nordului. 
Fotografia este făcută de locotenentul Andrew MacKinley în septembrie 1937, înaintea pornirii spre 
Necunoscut (arhiva Le Duc-Fabrier). 


Fotografiile, însemnările, ultimul raport al lui Mackinley (cuprinzând şi 
textele radiogramelor transmise) au fost încredințate căpeteniei tribului „Black 

Feet“; la fel stația radio, scoasă din uz şi o parte din echipamentul militar, 
incomod şi inutil. 


Cei trei canadieni şi şamana au părăsit tabăra indiană într-o dimineaţă 
însorită, pornind spre Râul Coppermine. De atunci, nimeni nu 1-a mai văzut... 


În aprilie 1938, o expediţie de douăzeci de poliţişti şi călăuze eschimose 
ajungea în tabăra pustie de la Golful MacTavish. Indienii o abandonaseră, lăsând 
acolo lucrurile pe care nu le voiau — inclusiv tot ce rămăsese de la patrula RCMP. 


În anii 1938-1939, Poliţia Călare Canadiană a întreprins anchetă după anchetă 
şi a organizat, împreună cu armata, cinci expediţii de salvare. Nu a fost găsită 
vreo urmă a celor dispăruţi. S-au confirmat însă zvonurile privind 
comportamentul inexplicabil al animalelor şi fenomenele atmosferice şi 
meteorologice neobişnuite... 


În 1939 izbucnea Al Doilea Război Mondial şi ziarele, autorităţile, opinia 
publică îşi îndreptau atenţia asupra altor subiecte, mai arzătoare decât „Misterul 
din Teritoriile de Nord-Vest“. Iar după 1945... nu s-a mai descoperit nimic, zona 
fund părăsită de 
puţinii săi locuitori, 
care s-au mutat la 
sud de paralela 65°. 


Foto 3: Ofițer din Royal Canadian Mounted Police, în ţinuta de gală. Arhiva Dan Apostol.28 

Există iluzia că fiece caz în parte poate fi „forţat“ să intre în tipare: un 
accident, o furtună, un trăsnet, ruperea gheții pe lacuri, un viscol, fiarele, o 
prăpastie... Explicații se pot găsi întotdeauna, „normale“ sau la limita 
imposibilului. Dar incidentele au fost raportate numai pe o anumită zonă, într-un 
anume segment temporal. Semnificativă este şi reacția indienilor sau cea a 
eschimoşilor. Mai aproape de natură, aceştia par să posede simţuri pe care 
„oamenii albi“ le-au pierdut demult; ei au abandonat — o perioadă sau pentru 
totdeauna — teritoriile pe care le numesc „interzise“, urmând exodul animalelor, 
al căror instinct le avertizează de iminenţa producerii unui eveniment catastrofal. 


Și totuşi... Ce se întâmplă în nordul Canadei? Există acolo o „poartă“ ori o 
succesiune de treceri dimensionale care se deschid, periodic, înghițind animale şi 
oameni? Şi de ce sunt ele „selective“? Ce le declanşează, le menţine şi, mai ales, 
cine le închide? 


Indienii şi eschimoşii preferă să păstreze tăcerea, disimulând faptele în 
substratul narativ al miturilor. Iar atotştiutorii savanți ai Mileniului Trei... Câţi ar 
avea curajul să pornească spre capătul îngheţat al lumii, în căutarea unui răspuns 
ce se ascunde undeva între paralelele 63° şi 70°, în atât de vastul şi sălbaticul „no 
man’s land“, ce ar putea, într-adevăr, să nu mai aparţină oamenilor... 


MISTERUL DIN TERITORIILE DE NORD-VEST 


„După paisprezece luni de investigaţii în Provincia Teritoriile de Nord-Vest, 
într-o zonă din Districtul MacKenzie (cuprinsă între paralelele 63° şi 70 şi 
meridianele de 110° şi 120°) se confirmă producerea unor fenomene 
inexplicabile. Furtuni însoțite de lumini ciudate, care nu sunt aurore boreale; 
schimbări bruşte de presiune atmosferică la sol şi în aer; defecţiuni de neînțeles 
ale aparatelor electrice; un comportament neobişnuit al tuturor speciilor de 
animale (...) Dar, mai ales, s-au raportat cazuri de dispariții umane, rămase 
neelucidate. Eschimoşi, indieni din triburile locale, vânători, colonişti nu au mai 
fost găsiţi niciodată; la fel, patrule ale noastre şi ale armatei (inclusiv un avion de 
recunoaştere tip DH 84 „Dragon“ cu echipajul său). Nu avem nici o ipoteză 

acceptabilă, iar condițiile climaterice nu permit desfăşurările de forțe şi 
echipament necesare extinderii cercetărilor (...)“. 


Fragmentul face parte dintr-un raport al comandantului brigăzii din Districtul 
Mackenzie a Royal Canadian Mounted Police (Poliţia Călare Canadiană — trupă 
de elită înființată în secolul al XIX-lea pentru a controla imensele teritorii 
sălbatice din Nord). Dosarul, trimis Înaltului Comisar Regal şi Ministerului 
pentru Afacerile de Interior al Canadei la 8 decembrie 1938, cuprinde o listă cu 
aproape 400 de dispăruţi (întreaga populaţie a aşezării eschimose Angkuni, patru 
aviatori din Royal Canadian Air Force, trei poliţişti din RCMP, mai mulți 
trapperi (vânători cu capcane), o familie de colonişti de origine franceză, câțiva 
geologi, un cartograf, doi geodezi, indieni... Şi toate incidentele avuseseră loc 
într-un deceniu: 1928-1937. 


Coşmarul a început în august 1928, când trapperii Andre LeBreton şi John 
Garner au ajuns, urmând malul sudic al Lacului Urşilor, la postul comercial al 
familiei Lapelher. Veniţi din Montrealul cufundat în Marea Criză economică şi 
financiară mondială, Paul şi Irene Lapellier cumpăraseră terenul pe care constru- 
iseră un post de schimb pentru eschimoşi, indieni şi puținii vânători albi care se 
aventurau atât de departe spre nord. Afacerea francezilor a prosperat: indienii 
aveau nevoie de mărfurile lor (în special armele şi muniţia), iar eschimoşii şi 
trapperii voiau să îşi vândă blănunile — pe care Paul Lapellier le livra unei 
companii din Port Radium. 


Când John Garner şi Andre LeBreton s-au apropiat de post, nu i-a întâmpinat 
nimeni — nici măcar câinii. Încăperile, depozitele erau intacte; nimic nu fusese 
spart, răvăşit. Rezervele de hrană, magazia cu blănuri, lăzile cu puşti cu repetiţie, 
cele cu muniţie, butoaiele cu petrol pentru lămpi, medicamentele păreau neatinse. 
Doar soţii Lepellier, fiicele lor (de opt şi doisprezece ani) şi câinii săniilor de 
transport nu erau nicăieri... lar în jurul casei, în văzduh şi în tundră, domnea o 
linişte atât de stranie încât, fără să mai rămână peste noapte, Garner şi LeBreton 
şi-au mânat caii spre sud, departe de locul acela. 


Poliția Călare Canadiană a întreprins o anchetă, două luni mai târziu. Nimeni 
nu intrase în casă ori în depozite, indienii fiind convinşi că postul era 
„blestemat“. Iar poliţiştii... nu au găsit nici un indiciu în legătură cu soarta 
familiei Lapelher. 


Au urmat alte dispariţii: doi geodezi şi un cartograf, trimişi de Administraţia 
Teritorială Districtuală să facă măsurători şi revelemente pentru o posibilă linie 

de telegraf; un trapper, Adrian Gilles, care trăia de treizeci de ani în zonă, câțiva 
indieni din tribul „Black Feet“... Explicaţia autorităților a fost, de fiecare dată, 
derizorie: „accident de vânătoare“, „moarte prin îngheţ“, „atacul urşilor polari“... 


Foto : În Canada şi în statele americane Alaska, Washington, Arizona, Wisconsin şi Colorado, 
unsprezece triburi amerindiene cunosc legenda diavolului Katchina, ucigașul de oameni venit din altă lume, 
pe care numai sacrificiul unei femei ce i se oferă de bună voie îl poate opri, fie şi temporar. Vechi de 
milenii, dansul sacru al „Fecioarei seducând Diavolul“ este acelaşi, de la indienii „Hopi“ la cei din 
triburile „Black Feet“ şi „ Yeehat“ (arhiva LeDuc-Fabrier). 


Apoi, în iunie 1930, trapperul Joe Labelle a ajuns într-un sat eschimos de 
lângă Lacul Angkuni, unde plănuia să rămână câteva zile. Dar, după o oră, 
vânătorul lua drumul spre sud, îngrozit: locuitorii aşezării, bărbaţi, femei şi copii 
dispăruseră. Royal Canadian Mounted Police a preluat cazul, ancheta dezvăluind 
amănunte aproape incredibile: cei două sute de oameni plecaseră fără să îşi ia cu 
ei puştile, muniția, lămpile cu ulei, rezervele de blănuri, hainele de iarnă, cuțitele, 
caiacele ori săniile — toate indispensabile supravieţuirii. lar în mijlocul satului, 
legaţi de un arbore, douăzeci şi nouă de câini muriseră de foame... 

S-a considerat că, înfricoşaţi de exodul inexplicabil al faunei din zonă, 
eschimoşii au migrat spre sud, doar pentru a sfârşi sfâşiaţi de lupi. Dar nici un 
locuitor al Nordului nu ar fi pornit într-o asemenea călătorie fără câini, sănii, 
haine şi arme! De altfel, poliţiştii au descoperit ascunzători cu vânat şi peşte, deci 
nu foametea determinase abandonarea satului înainte de sfârşitul iernii polare (în 
luna aprilie, după cum a demonstrat-o analiza cărnii uscate). 


Ipoteza unei molime era anulată de lipsa morților, iar cea a atacului unui trib 
de indieni, de absenţa urmelor luptei şi de faptul că satul nu fusese jefuit. „Nu pot 
fi explicate nici cauzele, nici condițiile dispariției locuitorilor din Angkuni“ — a 
fost singura concluzie a anchetei. 


Acest caz şi celelalte incidente asemănătoare semnalate în Districtul 
MacKenzie până în februarie 1937, au provocat confuzie şi obişnuitul fenomen 
de negare a evidenţei de către autorităţi. Situaţie perfect sintetizată cu trei decenii 
înainte de savantul francez Henri Poincaré: „A te îndoi de toate ori a le crede pe 
toate, sunt soluţii la fel de convenabile — amândouă îţi economisesc efortul de a 
gândi...“ 

versiunea în limba română 
UNCRIS 


EPISODUL 5 
CAPITOLUL 10 


Vineri, 20 iunie 

1714 Zulu (1814 ora locală) 
Sea King 422 

Bergen, Norvegia 


Tombstone era așezat pe strapontina montată pe panoul posterior din elicopterul 
Sea King. Tunetul rotorului era atât de puternic încât el şi șeful de echipaj purtau căşti 
cu radio integrat. 

— Aproape că am ajuns, i-a spus șeful de echipaj, arătând prin uşa deschisă ca să 
fie mai clar înțeles. Skipper spune că vom ateriza peste 5 minute. 

Tombstone dădu din cap. peisajul vizibil sub Sea King era albastrul-argintiu al 
oceanului umbrit de norii cumulus, apoi verdele colinelor şi piscurile stâncoase ale 
munţilor cu pante acoperite de păduri. Suburbiile îngrijite ale Bergen-ului, cătune cu 
un aspect aproape medieval, ridicate pe pantele joase ce înconjurau orașul, erau deja în 
raza de vedere. 

Bergen era al doilea oraş ca mărime din Norvegia şi cel mai mare port şi șantier 
naval al țării. Pentru că elicopterul zbura la joasă altitudine deasupra docurilor, 
Tombstone putea vedea duzini de vase comerciale ancorate în apele din golful Vågen 
care pătrundea ca un pumnal în inima orașului. 

Unele dintre aceste nave erau mult scufundate în apă sau puternic înclinate. 
Fumul încă mai atârna ca un nor gras peste suprastructura unui mic petrolier aflat 
lângă țărm cu puntea prova aproape complet scufundată sub apă. Chiar şi de la 
această distanță, Tombstone putea vedea numeroase remorchere, barje și alte tipuri de 
mici nave strecurându-se printre epavele din apă, în timp ce oamenii se străduiau să 
salveze încărcăturile sau efectuau reparații. 

Bergen a fost atacat de o duzină de ori în ultimele două săptămâni. Conform OZ, 
s-au înregistrat atacuri zilnice cu rachete de croazieră sovietice. Putea vedea avariile, 
clădiri cu ferestrele spulberate, pauze în rândurile perfect ordonate de case unde 
clădiri întregi au fost reduse la moloz ars, şi turla Johanesskirken răsturnată în parcul 
Universității Bergen. 

Dar, precum în Londra din timpul atacurilor germane, viaţa a continuat în orașul 
asaltat. Se părea că pe jumătate din clădirile orașului drapelul norvegian, Crucea St. 
George pe fond albastru, flutura sfidător pe acoperiş, pe stâlpi sau pe balcoane. 

Elicopterul s-a rotit în jurul unei parcele degajate de pe o colină din partea de 
sud a oraşului., apoi s-a orientat către un cerc trasat cu vopsea albă pe sol. Câţiva 
oameni în uniforme militare așteptau acolo. Imediat după ce roţile lui UH-6A au atins 
pământul, unul dintre ei, înalt şi blond, a apărut în uşa elicopterului cu mâna întinsă 
către Tombstone care-și desfăcea catarama chingilor. 

— Bine aţi venit la Bergen! a strigat ofițerul norvegian ca să se facă auzit peste 
zgomotul produs de rotorul elicopterului. Ne bucurăm să vă vedem aici! 

Înainte de a pleca de pe Jefferson, Tombstone memorase un tabel cu însemnele 
gradelor militare norvegiene. Trei stele pe un epolet cu chenar alb însemna că 
purtătorul său era un oberst (colonel), echivalent cu un captain din US Navy. 

— Sunt Commander Magruder, sir! a răspuns tare, salutând. Mă bucur că am 
ajuns aici! 

— Lasă formalitățile, prietene! Pe aici, te rog! 

Aplecaţi mult pe sub rotorul ce continua să se învârtă, apoi de-a latul câmpului, 
s-au grăbit să ajungă la soldaţii ce așteptau lângă câteva jeepuri şi un transportor 
blindat M-113 parcate pe un drum. Tombstone s-a urcat în spatele unui jeep și în 
câteva clipe întregul convoi se deplasa spre est, gonind pe o şosea cu şase benzi către 
colinele din marginea oraşului. Şoseaua era aproape pustie, rezervată doar traficului 
militar, iar cabinele pentru plata taxelor erau pustii și ignorate. 

Era surprinzător de cald, iar umezeala satura din greu aerul ca înaintea unei 
furtuni. Tombstone şi-a adus că Bergen se afla mult mai la nord decât extrema sudică a 
Groenlandei, dar avea un climat temperat remarcabil. Colinele erau acoperite de 
păduri dese şi verzi. 

— Sunt Oberst Bondevik, s-a prezentat gazda sa imediat ce au pornit la drum. 

Engleza sa era perfectă, cu doar o urmă a pronunției specifice limbilor 
scandinave. 

— Scuze că nu v-am putut lăsa să zburați direct la sediul cartierului nostru 
general, dar elementele inamice infiltrate ar fi putut observa elicopterul şi ar fi localizat 
poziția. 

— Infiltraţi? 

— Spetsnatz, a scuipat cuvântul Bondevik. Dar şi trădători. Mă tem că spiritul lui 
Vidkun Quisling! încă n-a murit în ţara noastră. 

Călătoria printre coline a fost întreruptă o singură dată, la zece minute după ce 
au plecat din Bergen. După ce a primit o frază-cod prin radio, convoiul a ieşit de pe 
șosea şi s-a adăpostit în pădurea deasă de pe margine. Au așteptat în linişte sub umbra 
copacilor, în liniște, nemișcaţi, timp de câteva minute. 

Apoi, liniştea a fost spulberată de un tunet crescător din depărtare. După câteva 
secunde, patru avioane cu reacţie au detunat dinspre est, survolând colinele în 
formaţie strânsă, atât de jos încât Tombstone a putut vedea stelele roșii de pe aripi și 
ampenaj și sclipirea soarelui în cupola de plastic. 

Suhoi-27, le-a identificat Tombstone, Flanker în cod NATO. Cu ampenaje 
verticale duble şi aripi în săgeată, păreau niște copii mărite ale americanului F/A-18 
Hornet şi, ca și acesta, era proiectat ca avion multirol, la fel de manevrabil în atacul la 
sol ca şi în dogfight. Formaţia dispăru spre vest. Câteva minute mai târziu, detunăturile 
surde ale exploziilor au reverberat peste copaci, iar soldaţii norvegieni care-l însoțeau 
s-au încruntat tăcuți. Bombele cădeau în orașul din care tocmai plecaseră. 

— Atacurile aeriene au fost grave? l-a întrebat pe Bondevik după ce convoiul şi-a 
reluat deplasare pe autostradă. 

— Destul de grave, a confirmat norvegianul. Nu ca cele pe care le-aţi făcut voi 
acum câţiva în Irak, dar destul de... Se pare că nu sunt foarte interesaţi să ne distrugă 
total, ci doar să ne ţină sub foc. Până în prezent, bombardamentele au reuşit doar să ne 
întărească. 

Tombstone nu era foarte sigur că a înțeles bine. 

— V-a întărit? 

— Ai fi uimit, prietene, cum poate ura să întărească un om. Oamenii noștri luptă 
contra bastarzilor cu ferocitatea unor berserks?. 

Când au ajuns la destinaţie, ploua, o burniță melancolică. Cartierul general al 
Apărării Norvegiene se afla în pădurile de lângă orășelul Arna. Erau puţine de văzut — 


1 Vidkun Abraham Lauritz Jonssøn Quisling (1887 — 1945) — ofițer şi politician norvegian, prim ministru al 
guvernului în perioada când Norvegia a fost ocupată de Germania nazistă. Judecat pentru colaboraţionism și înaltă 
trădare, a fost executat prin împușcare. 

2 berserks / berserkers — războinici campioni din vechea Norvegie care luptau ca în transă, cuprinși de o furie 
demenţială. 

mici grupuri de corturi împrăștiate pe sub bolta de frunze din care picura apa. 
Vehiculele erau acoperite cu grijă cu rețele de camuflaj, iar atelierele de reparaţii, 
parcările şi depozitele erau ascunse în tuneluri săpate în stâncile abrupte. Tombstone 
nu a văzut nici un foc de bucătărie de campanie şi se avea grijă să nu se ţină pornit nici 
un motor de maşină decât dacă era absolut necesar. A fost surprins să afle că în această 
bază din pădure se aflau mii de oameni, ce coordonau activitățile tuturor forțelor 
defensive norvegiene. 

Generalul Nils Lindstrøm era blond cu ochii albaștri și cu vreo 8 cm mai înalt 
decât Tombstone (care avea peste 1,80 m), cu mâini ciolănoase, mai degrabă de fermier 
decât de general. Singurul însemn al gradului pe care-l purta erau cele trei stele de pe 
guler. 

— Velkommen, Commander, spuse ieşind din cort, cu un zâmbet larg pe față. Bine 
ai venit în Norvegia. Ai adus cu dumneata vreme bună, yar? Îi stânjeneşte pe inamicii 
noștri mult mai rău decât o facem noi. 

Accentul său era mai pronunțat decât al lui Bondevik, dar perfect inteligibil. 
Tombstone spera că norvegiana sa memorizată în grabă era măcar pe jumătate la fel de 
bună. 

— Goodarg, Generaal, a spus, salutând.. “Day gayderr may aw trehffer dehm.” 

— Nu, Commander, zâmbi Lindstrøm. Noi suntem bucuroși că ne întâlnim aici. Şi 
sugerez, ca să-ţi protejezi gâtlejul, să vorbim în engleză, yar? 

— Cu plăcere, General. 

Tombstone săltă servieta pe care o ducea în mâna stângă. 

— Am aici codurile şi frecvențele de care avem nevoie pentru a ne coordona 
operațiunile. Putem discuta despre asta acum? 

Generalul se uită la ceas. 

— Ai cinat, Commander? 

— Nu, sir. 

— Atunci vino, cinează cu mine, te rog. Și împreună cu un alt oaspete abia venit. 

Se întoarse şi ridică pânza de la intrarea cortului. 

— Compatriotul tău a sosit, draga mea. 

Lui Tombstone i-a picat fața. Bătaia inimii în piept era, cu siguranţă, suficient de 
puternică încât să o poată auzi și Lindstrøm. Pamela Drake stătea în cadrul intrării în 
cort, echipată cu o uniformă militară stropită cu noroi și cu o bonetă finlandeză cu 
urechile coborâte. Încerca să dea de o parte șuviţă de păr blond căzută pe obraz. 

— Hello, Commnader, a spus, întinzându-i mâna. 

Părea amuzată de surprinderea lui. 

— Întâi în Thailanda, apoi în Norvegia. Sunt impresionată. 

Se referea la prima lor întâlnire de acum doi ani, în timpul misiunii lui Thomas 
Jefferson în Thailanda. S-au plimbat prin piețele flotante de pe Khlong, canalele din 

Thonburi, iar el a făcut pe una dintre fetele locale să râdă, cu încercarea sa 
neîndemânatică de a vorbi în limba ei. 

— N-ai de ce, a răspuns Tombstone, strângându-i mâna, recăpătându-şi glasul. 
Mă îndoiesc că generalul a înțeles vreun cuvânt pe care l-am spus. Dar ce dr... 

Se opri brusc, privind cu coada ochiului la Lindstrøm. 

— Vreau să spun, ce faci aici? 

— Meseria. Sunt reporter de „Știri”, mai ţii minte? 

— Domnişoara Drake va povesti americanilor despre noi, a spus Lindstrøm grav. 
Sosirea portavionului vostru ne bucură. Dar este nevoie de mai mult ajutor. 

— Aceşti oameni au ținut singuri piept invaziei sovietice timp de trei săptămâni, 
Matt, a intervenit Pamela. Povestea lor trebuie făcută cunoscută. 

— Domnișoara Drake mi-a spus că vă cunoaşteţi, au scânteiat ochii lui 
Lindstrøm. 

— Se poate spune aşa, sir. 

Tombstone nu știa cum să reacționeze la prezența Pamelei. Trecuseră câteva luni 
de când o văzuse pentru ultima oară în Washington. Nici măcar nu s-a deranjat să o 
caute ca să-i spună și ei despre plecarea în noua misiune pe mare, atât de sigur fusese 
că relaţia lor s-a terminat. Acum, când se uita la ea, cu fața murdară, umbrită de boneta 
mare verde-oliv, de ce a fost atât de idiot şi a lăsat-o să plece. 

— Am fost logodiţi, General, a precizat Pamela. Dar s-a terminat pentru că 
commander era deja căsătorit. Cu cariera sa. 

Faţa lui Lindstrøm s-a înnegurat, pentru că nu era sigur ce să spună. 

— Sunt vremuri dificile, spuse. Dar prietenii le fac mai uşor suportabile. Vă rog, 
intrați, înainte de a fi muraţi de ploaie. 

Au mâncat pe o masă pliantă în cortul generalului în timp ce ploaia răpăia pe 
pânza întinsă a acestuia. Aspectul era surprinzător de elegant în ciuda atmosferei de 
camping. Când Tombstone a comentat referitor la combinaţia dintre tacâmurile de 
argint şi cortul de pânză, Lindstrøm a izbucnit în râs şi a subliniat că, la urma urmei, ei 
erau apărătorii civilizaţiei. 

— Trebuie să mă iertați pentru că am organizat aceasta pentru oaspeţii mei 
americani. În mod normal, iau masa cu oamenii mei. Oricum, nimic nu este cald. 
Focurile de la bucătărie sunt foarte ușor de depistat de dispozitivele în infraroșu ale 
inamicului. 

De fapt, hotărî Tombstone, până la urmă, aceasta nu conta. Dimineaţă, în graba 
de a pune la punct recomandările pentru operaţiunile de atac ale întregului wing, a 
luat doar o cafea şi o gogoaşă la micul dejun, apoi a sărit peste prânz. Abia acum și-a 
dat seama cât de foame îi este. La cină s-a servit okserull, un fel de rulouri cu carne de 
vită servite reci, și sildesalat, salată de castraveți și alte vegetale, ceapă, heringi săraţi și 
maioneză. Apoi, au discutat despre război la un pahar de linjeakevitt, o băutură servită 

în onoarea lui Tombstone, după cum a precizat Lindstrøm. Akevitt era o băutură 
alcoolică aromată distilată din cartofi. După cum a explicat generalul, linjeakevitt era 
depozitat în butoiașe de stejar la bordul navelor, unde continua mișcare de ruliu şi 
tangaj se spunea că-i dă o aromă unică. De obicei, Tombstone nu consuma alcool, dar 
gustul de lichior afumat nu era deloc neplăcut. 

Lindstrøm avea în cort o mapă uriașă a Scandinaviei agăţată pe un panou. După 
ce ordonanţele au înlăturat urmele cinei, Tombstone și Pamela s-au așezat în scaune 
pliabile din pânză, iar generalul a început să explice situația mortală în care se afla 
națiunea sa. 

— Până acum, două zile — explică, utilizând un marker roşu pentru a trasa săgeți 
pe hartă — forţele sovietice se deplasau dinspre nord în josul coastei, aşa... și în zona 
din jurul Oslo, aşa. La Oslo, i-am oprit. Doar o parte dintre ei au venit cu nave şi cu 
avioane comerciale. Acum două zile am detectat două o mișcare nouă, aici... şi aici... 

A desenat săgeți cu linii groase, dinspre Golful Bothnia din Finlanda și în Baltica 
dinspre porturile Riga și Tallin, până la țărmul estic al Suediei, la Sundsvall. Gavle și 
Stockholm. 

— Verii noştri suedezi au luptat vitejește. Armata lor, odată mobilizată, e mult 
mai mare decât a Norvegiei. Totuși, Stockholm a fost cucerit în câteva ore, iar frontul a 
fost rupt aici... pe autostrada ce duce de la Jamtland către Trondheim. Luptăm cu ei în 
munți, aici, la frontieră, dar trupele noastre de dincolo de Trondheimfjorden sunt 
flancate. Am dat deja ordin să se retragă. 

Situaţia strategică a Norvegiei părea a fi fără speranţă. Enclava Bergen, așa cum a 
numit Lindstrøm perimetrul ce cuprindea întreg, teritoriul de la sud de Trondheim, 
până la regiunea din jurul Oslo, era supusă presiunii dinspre nord, sud şi est dinspre 
Suedia. Greu pentru Forţele de Apărare Norvegiene să-l păstreze, acest perimetru 
putea doar să se micşoreze pe măsură ce forțele sovietice înaintau, cu tot mai multe 
întăriri împotriva apărătorilor. Atacurile aeriene s-au înmulțit, acum că sovietice 
încălcau spaţiul aerian suedez după cum voia mușchiul lor. 

— Dar de ce o fac? vru să ştie Pamela. Asta nu pot să înțeleg. Totul se destramă 
în interiorul Uniunii sovietice. Aș crede că ultimul lucru pe care şi-l doresc ar fi un 
război! 

— De fapt, este exact ceea ce-și doresc, spuse Tombstone. 

Subiectul a fost mereu prezent în discuţiile din popota ofițerilor de pe Jefferson. 

— Un război distrage atenţia poporului de la greaua situaţie internă. Uite, Franţa 
era falimentară în 1790, dar a pornit un război cu restul Europei şi s-a ales cu un 
Imperiu. Sau cazul lui Hitler. A încercat să scoată Germania din criză pornind Al 
Doilea Război Mondial. 

Se încruntă dând din cap. Linjeakevitt i-a dezlegat limba. 

— Căderea comunismului nu a făcut lumea să fie un loc mai sigur. Pentru că 
mareșşalii nu au putut face ordine în economia sovietică după lovitura de stat din ’91, 
singura cale de a rămâne la putere a fost invadarea Europei. 

— Războaiele sunt costisitoare, spuse Pamela. 

Tombstone observă că lichiorul acţiona şi asupra ei. Părea să aibă oarece 
dificultăți de concentrare. 

— Poporului tot îi trebuie alimente. 

— Sigur. Dar cu un război în desfășurare, oamenii acceptă raționalizarea şi 
lipsurile. 

— Consideri că atacul asupra noastră, este la adresa Europei? a întrebat 
Lindstrøm. 

— Cu siguranță — a arătat Tombstone către hartă. Uitaţi, cu Scandinavia în orbita 
sovietică, țările pierdute din Estul Europei ar fi rapid recuperate de Maica Rusie. La fel 
și Europa de Vest. Sunt depășiți prin flanc, cu întreaga lor coastă nordică expusă 
atacului rusesc aerian și amfibiu. Mai mult, ruşii vor să dovedească că nu se poate 
conta pe Statele Unite să vină în ajutorul Europei. Presupunerea mea este că Germania 
și Franța se vor preda fără luptă. Poate şi Britania, deşi amintirea Celui de-al doilea 
Război Mondial i-ar putea face să mai reziste o vreme. 

— Imperiul sovietic. Renăscut, spuse încet Lindstrøm. 

— Poate că nu. 

Şi Tombstone i-a povestit ce auzise în acea dimineață, cum că guvernul socialist 
al Britaniei căzuse. 

— Am auzit și eu, a confirmat Lindstrøm. Cu Britania intrată în război, vom 
vedea din nou vechea alianţă NATO renăscută. 

— Totuși, va dura ceva până ce Britania va intra în acţiune, a subliniat Pamela. 
Până atunci, ce putem face noi? 

— Continuăm. Continuăm și facem tot ce putem să-i împiedicăm pe ruși să 
îngenuncheze Norvegia. Pentru că dacă o fac, va fi al dracului de greu să-i mai 
respingem. 

— Vor avea mari probleme încercând să pună labele pe noi, spuse Lindstrøm, cu 
ochii ca de gheaţă. Vă promit! 

— Ar putea fi o problemă și cu Statele Unite. Americanii sunt convinşi că Europa 
n-a făcut niciodată tot ce ar fi trebuit pentru propria sa apărare. Asta ar putea fi un 
prilej pentru un tratat politic. 

Tombstone cobori privirea la paharul pe jumătate plin ce-l ţinea în mână. 

— Acesta e mai mult domeniul tău, Pamela, decât al meu. Opinia publică şi tot 
restul. Dar ştiu că, în acest moment, fiecare om din air wing vânează sânge de rus. Am 
pierdut prea mulţi oameni buni datorită acestor bastarzi şi a blestematelor lor jocuri 
pentru putere ca să ne retragem acum şi să le lăsăm lor terenul! 

— Poate, Commander, a spus Lindstrøm, ar fi bine să ne terminăm treburile, noi 
doi. Gândești ca şi noi. Inţelegi pericolul. Dacă cooperăm, oamenii tăi și ai mei, atunci 
aceşti Russik avfaller nu mai au nici o şansă! 


2245 Zulu (2345 ora locală) 
Hotel Norge 
Bergen, Norvegia 


Era aproape întuneric — trecut de 9,30 — când Lindstrøm a ordonat un convoi 
pentru întoarcerea Pamelei și a lui Tombstone la Bergen. Ploaia se oprise, dar continua 
să fie înnorat. Pentru că în dimineața următoare urmau să aibă loc şi alte întâlniri între 
Tombstone, în calitatea sa de CAG, și ofițeri superiori din comanda forțelor de apărare 
norvegiene, generalul aranjase ca ei să-şi petreacă noaptea la Norge, un impresionant 
hotel de lux din Ole Bulls Plass, în centrul orașului. 

Pamela și echipa sa de la ACN erau cazaţi la Royal Hotel, dar, ca şi cum ea știa că 
aşa urma să se întâmple, și-a petrecut noaptea cu Tombstone. Era confuză în legătură 
cu propriile sentimente. O terminase cu el, cu Navy, pentru că nu voia ca armata să-i ia 
soţul, aşa cum cu 14 ani mai înainte îi luase fratele. Dar, reîntâlnirea cu Tombstone i-a 
readus toate amintirile, plimbările şi dragostea de când erau împreună, înțelegerea, 
umorul şi tandreţea. 

Doamne, se gândea, cu capul lipit de pieptul lui, culcaţi în pat. Doamne, ajută-mă, 
încă îl mai iubesc. 

— Îţi aduci aminte de prima noapte petrecută împreună într-un hotel? a întrebat. 

A fost în Bangkok, unde amândoi au fost implicaţi în lovitura de stat comunistă 
împotriva guvernului. 

— Mmm. Am fost întrerupți de nişte tipi nepoliticoși, înarmați. 

— Sper că de data asta ai încuiat ușa. 

— Am încuiat uşa și atunci, a mormăit somnoros. Degeaba 

O trase mai aproape, mângâindu-i spatele cu mâna. 

— Matt? Poate Jefferson să facă ceva semnificativ? Adică... doar o singură navă? 

— Nu e singură. Este Jefferson și Grupul de Luptă. Dacă rușii nu ne descoperă și 
nu ne scufundă, da. Poate face al naibii de mult. De ce întrebi? 

'Ne’ descoperă... 'ne' scufundă. Nu pe “ea, nava, ci pe 'noi'. Modul în care el se 
identifica pe sine cu Grupul de Luptă o sâcâia. 

— Eh, Matt. Oricum, ce speră Washingtonul să faceţi voi aici? Ce poate face un 
singur portavion împotriva întregii Marine a Rusiei? 

— De fapt, destul de puţin. Chiar prezenţa noastră aici însemnă ceva. Ruşii no 
vor un război generalizat, ca și noi. 

— Dar i-ai spus generalului Lindstrøm... 

— Ruşii au nevoie de un mic război care să-i țină uniți. Unul mare îi poate 
distruge. 

— Nu te-ai întrebat niciodată de ce aţi fost trimiși aici? 

— Ce-i asta? Un interviu pentru emisiunea ta de Știri? Sunt aviator, Pam, nu 
politician. Nu e treaba mea să pun întrebări. 

— Hai, las-o, Matt! 

Se retrase de lângă el, ridicându-se într-un cot, și-și dădu la o parte părul de pe 


— Asta-i o eschivare, ştii prea bine. 

— E adevărul. Sigur că-mi pun întrebări, dar am o treabă de făcut, și o fac. 

Îşi trecu degetele peste şoldul ei, stârnindu-i fiori de plăcere pe şira spinării. 

— Dar, cred în ceea ce fac, altfel nu m-aș afla aici. 

Ea a oftat, punându-și iar capul pe pernă. 

— Ca și Boby. 

— Fratele tău. 

Robert Drake a crezut și el în ceea ce făcea. Dar el și alți 240 Marines au fost uciși 
acum 14 ani de un atentator sinucigaș în Beirut, sacrificii ale unei politici externe 
confuze dusă de niște politicieni care gândeau mai degrabă în termeni precum strategie 
pe termen lung, stabilitate, prezența puternică a SUA în loc de alţi termeni precum vieți... 
sau costuri. 

— la-mă în braţe, Matt... 

Mult după aceea, îmbrăţișarea le-a fost întreruptă de vaietul unei sirene. La 
prima notă a cesteia, Tombstone a sărit gol din pat, a înhăţat dintr-o mișcare hainele de 
pe jos şi le-a tras pe el. Un Flash a străbătut prin fereastra camerei de hotel, precum 
blitzul unui aparat foto. 

= e 

— Raid aerian! a strigat. Îmbracă-te! 

După câteva secunde, ferestrele au fost zguduite de tunetul unei explozii 
îndepărtate. Ca prin ceață, Pamela și-a reamintit că i se spusese că subsolul hotelului a 
fost desemnat ca adăpost în timpul bombardamentelor. O mişcare zărită cu coada 
ochiului prin fereastră i-a atras privirea. Prins în lumina unui reflector, ceva ca un 
creion cu aripi scurte ce zbura la joasă altitudine peste oraș și a dispărut în direcția 
portului. Un alt tunet, de data aceasta mult mai apropiat, a făcut să se clatine 
candelabrul din cameră, în timp ce pulberea de var se scutura de pe tavan. 

Pantalonii verde-oliv, tricoul... şi Tombstone i-a cerut să-și pună pantofii în cazul 
că era sticlă spartă pe jos. Apoi au luat-o pe holurile slab luminate de sursele de 
urgență, pe scările cu pereţi de beton ce duceau la subsol. 

Tunetele şi zguduirile au continuat cu intermitenţă pe toată durata nopții, iar ei 
aşteptau împreună cu alți o sută de oaspeţi ai hotelului, angajaţi şi oameni de pe 

stradă. Câţiva vorbeau engleza, așa că au petrecut orele stând de vorbă cu voce 
scăzută, pe podeaua de beton dintr-un colţ al subsolului. 
Pamela era surprinsă cât de bine se simte ştiindu-l din nou lângă ea. 


CAPITOLUL 11 


Sâmbătă, 21 iulie 

1025 Zulu (1125 ora locală) 

Flag Plot, USS Thomas Jefferson 
Romsdalsfjorden 


Tombstone s-a reîntors pe Jefferson a doua zi dimineaţă, coborând din Sea King pe 
puntea de zbor prin burniţa ce cădea din cerul cenușiu. Vremea era ideală, asigurând 
camuflaj împotriva sateliților şi a avioanelor de recunoaștere de mare altitudine. 

Se întreba care erau şansele ca el şi Pamela să se întâlnească la cartierul general al 
lui Lindstrøm? Dar poate că nu era o coincidenţă chiar atât de mare. Bergen era centrul 
rezistenței norvegiene, locul logic în care ar fi venit un reporter de „Ştiri”. Totuşi, 
neaşteptata întâlnire l-a prins pe picior greşit. Crezuse că a depășit pierderea ei. 
Dragostea pentru ea. 

— Bine aţi venit înapoi, CAG, l-a salutat un lieutenant însărcinat cu asigurarea 
măsurilor de securitate pe punte. Mi-au spus să vă informez că sunteţi așteptat în Flag 
Plot imediat ce aterizați. 

Tombstone a gemut în sinea sa. Nu se mai întorsese în pat după ce el şi Pamela 
au fost deranjaţi atât de neceremonios în mijlocul nopţii, iar aproape toată această 
dimineaţă a petrecut-o împreună cu oamenii lui Lindstrøm de la apărarea antiaeriană, 
punând la punct protocoalele care să permită avioanelor de pe Jefferson survolarea 
pozițiilor norvegiene fără a fi doborâte. Deci, era în urmă rău cu somnul. 

Dar a răspuns la salut. 

— Mulţumesc, Lieutenant. Mă duc imediat. 

În timpul absenței sale, Brandt a virat nava, astfel încât acum se afla cu prova 
spre ieșirea din fiord, ancorată în ape relativ puţin adânci unde topirea ghețarilor a 
lăsat pe fund un banc de pietriș şi nisip. Singurele vase rămase lângă Jefferson erau un 
trio de vedete norvegiene de patrulare din Clasa Hauk dotate cu rachete ghidate, mici 
bărcuțe în umbra uriașului lor însoțitor. Rachetele lor Penguin și tunurile Bofors de 40 
mm se vor adăuga apărării antiaeriene a lui Jefferson. Cu o singură excepţie, restul CBG 
american a luat poziţii la intrarea în fiord pentru a menţine supravegherea ASW. 

Excepţia — submarinul de atac Galveston — patrula departe spre nord, în căutarea 
semnalelor acustice ale lui Soyuz şi ale escortelor sale. 

Tombstone simţea de parcă avea nisip în ochi şi ar fi avut nevoie de un bărbierit. 
Împachetase un aparat electric în trusa sa de toaletă, dar la hotel, curentul electric 
fusese oprit la orele mici ale dimineţii de până la întâlnirea cu oamenii lui Lindstrøm. 
Totuşi, când a intrat în Flag Plot, s-a simţit oarecum ușurat să vadă că, în afară de 
veșnic imaculatul Admiral Tarrant, o duzină de ofiţerii adunaţi acolo aveau o înfățișare 
la fel de mototolită ca și a lui. 

— Bine ai revenit, CAG, a spus Tarrant, aflat în fața unui imens fotomontaj 
montat pe masă. Ai venit chiar la timp pentru distracție. 

— Mulţumesc, Admiral. Ce se întâmplă? 

Tombstone a simţit tensiunea din încăpere încă din momentul când a pășit 
înăuntru. Şi-a pus cascheta și jacheta de zbor pe un scaun, acceptă recunoscător o cană 
de cafea de la un subofițer, apoi s-a apropiat de masă. 

Un mozaic format din duzini de mici fotografii, dar de înaltă rezoluţie, harta 
arăta o mare parte a coastei Norvegiei, de la Capul Nord până la sud de Bergen. 
Claritatea detaliilor era uimitoare. Privind îndeaproape, Tombstone putea vedea 
suprafața a mării texturată de umbrele valurilor, peticele ordonate ale câmpiilor și 
pădurilor, ghețarii din văile montane. 

Luate evident din spaţiu de către un satelit american, fotografiile nu arătau nici o 
urmă de nori sau de noapte. Cifrele printate într-un colț al hărții indicau faptul că 
baleiajul fusese făcut cu doar câteva ore în urmă. 

— Imagistică radar de înaltă rezoluţie, a explicat Tarrant. De la un tip nou de 
satelit spion. Ni l-au trimis prin NSA în dimineaţa asta, iar OZ le-a asamblat. 

NSA — National Security Agency — era responsabilă pentru cea mai mare parte a 
informațiilor electronice ale Statelor Unite, în special cele obținute prin sateliții de 
recunoaştere. Sateliți spion dotați cu radare mai sensibile decât echipamentul stației 
Magellan ce a cartografiat suprafaţa lui Venus, puteau crea mozaicuri foto incredibil de 
detaliate, cu o rezoluţie teoretică a detaliului de numai câteva picioare. 

Această hartă nu era tot atât de exactă — ar fi trebuit să fie mai mare decât puntea 
de zbor a lui Jefferson ca să se vadă clădirile şi vehiculele — dar îi lipseau norii de 
deasupra Mării Norvegiei, lipsindu-l pe Soyuz de orice loc sub care ar fi putut să se 
ascundă. Ochii săi s-au oprit imediat asupra unui grup de simboluri marcate cu 
markerul pe mozaic, la trei sute mile vest de lanţul de insule ce mărgineau 
Vestfjorden. Simbolurile erau adaptate de conform celor afişate de computerele 
NATO, fiecare indicând câte o ţintă diferită — vase de suprafaţă, avioane, submarine. 

Un simbol se deosebea de celelalte, un romb roşu cu cruce. CDS? pentru un 
portavion sovietic. În apropiere se mai aflau alte două romburi cu punct roşu. Acestea 
erau pentru escorte, două Krivak, un cruiser Kirov, şi un inel protector de fregate şi 
distrugătoare pentru ASW şi apărare antiaeriană. O săgeată şi alte semne codificate ce 
indicau viteza și direcția arătau că acest grup se îndrepta spre est, aproximativ în 
direcția Vestfjorden. 

— l-aţi găsit, a fost tot ce a putut spune Tombstone. 

A simţit un val de adrenalină, ca un vânător ce şi-a zărit prada. În confruntările 
moderne, fie pe apă, fie pe uscat, avantajul este întotdeauna de partea celui ce-și 
descoperă primul adversarul. 

— Ai perfectă dreptate. 

Commander James K. Brody, ofițerul de la Operațiuni pe Jefferson, şi-a netezit 
mustața gânditor. 

— Acum trebuie să ne gândim cum să-i lovim. 

— Idei, CAG? a întrebat Captain Brandt. 

Tombstone se uită la scala mozaicului pentru a estima distanța până la CBG 
sovietic. Cam 400 mile. A-6 Intruder avea o rază de luptă cu încărcătură maximă de 
peste 1.000 mile; escorta de Tomcat avea raza operațională de circa 700 mile, dar 
ambele tipuri de avioane își puteau extinde distanța realimentând în zbor. 

— Atacarea lor nu e mare lucru. Adevărata problemă este atacul prin 
surprindere. Ar putea fi destul de sângeros. 

— Exact la această idee ajunsesem și noi când tocmai ai venit, spuse amiralul. Ne 
așteptăm la multă Triple-A+ din partea escortelor, fără a mai aminti de CAP. 

Kirov singur avea o formidabilă apărare SAM - SA-N-6 Grumbles şi SA-N-4 
Gecko, plus tunurile Gatling similare americanelor Phalanx CIWS. Orice atac al 
Intruderelor s-ar fi soldat cu pierderi groaznice. 

— Împotriva escortelor nu putem face mare lucru, a spus încet Tombstone. Dar 
le putem „subţia” un pic numărul de avioane. 

— Să le atragem departe? a întrebat Aiken. Cum, o diversiune? 

— De fapt, câteva diversiuni. 

Tombstone a arătat coasta crestată a Norvegiei. 

— Dacă lansăm, ăă..., poate chiar trei alpha strike asupra bazelor lor terestre, una 
după alta, s-ar putea să se simtă obligaţi să-și sprijine unităţile de aviaţie de la țărm cu 
avioanele de pe portavion. l-am putea surprinde răspândiți pe jumătate din marea 
Norvegiei. 


3 CDS — Codified Data System - sistemul de codificare a informaţiilor. 
+ Triple -A -— artilerie anti-aeriană; de fapt, sistemul de apărare antiaeriană care, în prezent, e format mai mult din 
rachete sol-aer. 

Tarrant a dat din cap, cu ochii la hartă. 

— Îmi place. Capul Bremanger pe invers. Gentlemen, acesta e planul. Dar trebuie 
să ne mișcăm rapid, înainte ca ei să-şi dea seama că l-am localizat pe Soyuz. 

— Şi, a adăugat Brandt înnegurat, înainte ca să ne descopere ei pe noi în același 
mod. 

Cu o săptămână în urmă, Tombstone a lansat un atac aerian cu toate avioanele 
de pe portavion - un alpha strike în limbajul Navy - împotriva navelor amfibie 
sovietice şi a escortelor lor ce se deplasau spre sud în coastei norvegiene din largul 
Capului Bremanger. În ideea de a degaja calea avioanelor de pe Jefferson, a ordonat un 
atac-diversiune asupra CBG sovietic, o simulare menită să atragă aviația portavionului 
rus înapoi în apărarea lui Soyuz. În ciuda șanselor infime, diversiunea a reuşit să 
marcheze cel puțin două rachete Harpoon care au lovit în plin portavionul rusesc. 

Acum, Tombstone a sugerat un revers al acestei strategii. Sovieticii au capturat 
duzini de baze aeriene norvegiene de la capul Nord până la liniile frontului de la nord 
de Trondheim. Multe dintre aceste baze erau ocupate acum de unități din Frontovavya 
Aviatsiya? venite aici din peninsula Kola, unităţi angajate în misiuni de suport-apropiat 
și superioritate-aeriană împotriva norvegienilor... sau în căutarea Grupului de Luptă 
american. Dacă Jefferson ar lansa un atac devastator împotriva celor mai importante 
dintre aceste baze, Soyuz ar interveni cu siguranţă trimițând avioanele sale MiG și 
Suhoi ca să ajute la protejarea aerodromurilor capturate și depistarea sursei acestui 
atac. 

Şi în timp ce o parte a avioanelor lui Soyuz ar apăra aerodromurile norvegiene, 
Jefferson ar ataca portavionul. 

— OK, spuse Tarrant, după ce au trecut în revistă întreg planul. Eu şi echipa mea 
ne vom transfera în această după-amiază pe Shiloh. 

== Si? 

Tombstone era surprins. Se așteptase ca Tarrant să conducă bătălia din CIC 
Jefferson. 

— Din CDC Shiloh voi putea să văd mai bine imaginea de ansamblu. lar dacă 
situația generală de la suprafață se agravează, vreau să am ceva ape în jur pentru 
manevră. Dar vreau ca tu să manageriezi bătălia de aici. 

Tombstone simţi un fior rece. 

— Da, sir. 

Tarrant a părut să observe surprinderea... şi îngrijorarea sa. 

— Am încredere totală în tine, Commander. În abilităţile tale. Și în judecata ta. 

Privi scurt spre Brody. 


5 Frontovaya Aviatsiya — componentă a Forţelor Aeriene Sovietice; echivalentul aviaţiei tactice occidentale. 

— Ce zici de asta, Jim? Nu te deranjează niţel ajutor pe-aici din partea lui CAG, 
nu-i așa? 

— Nu, a spus ofițerul de la Operațiuni, studiind mozaicul. Sincer, Admiral, voi fi 
bucuros să-l am pe Stoney implicat. Asta e o operațiune de mare anvergură. 

Adică habar nu ai dacă o să meargă sau nu, se gândi Tombstone. La dracu, nici eu nu 
ştiu. Era un joc cu puţine şanse de reușită, în care riscul era maxim. Dacă pierderile lui 
CVW-20 erau prea mari, dacă locul unde se ascundea Jefferson în Romsdalsfjorden era 
descoperit... 

Soyuz trebuia să fie scufundat sau indisponibilizat primul, sau intervenția 
americană în Norvegia va fi terminată înainte de a începe cu adevărat. 


1050 Zulu (1150 ora locală) 
Teatrul de Operaţiuni norvegian 
Norvegia 


Avioanele EA-6B Prowler au decolat primele. Proiectate ca avioane pentru 
războiul-electronic, misiunea lor primară era să bruieze radarul inamic, dar de data 
aceasta zburau înarmate. Bazat pe venerabilul și foarte eficientul A-6 Intruder din 
Navy, Prowler era echipat să transporte o armă ofensivă, HARM AGM-88A. 

High-speed AntiRadiation Missiles (HARM) se autoghida după emisia radar. 
Fiecare avea 13 picioare lungime, cântărea 800 livre și avea o secţiune transversală atât 
de mică încât era aproape invizibilă pentru radarul inamic. Cu o rază de acțiune de 80 
mile nautice, rachetele HARM veneau strecurându-se printre munţii din centrul 
Norvegiei înainte ca operatorii radarului sovietic să afle că sunt atacați. 

Toate aerodromurile capturate în centrul și nordul Norvegiei erau localizate la 
nord de Cercul Polar, unde, în aceste nopţi de vară, soarele nu apunea niciodată, doar 
se cufunda după startul morocănos de nori plumburii și luneca de la vest la est de-a 
lungul orizontului nordic, fără să dispară cu adevărat nici la miezul nopţii. Prin 
urmare era lumină chiar în miez de noapte la Bodø, Narvik, Tromsø, când antenele şi 
camioanele cu aparatura radar au fost dintr-o dată spulberate de detonarea a 145 livre 
de explozibil. Radarele de rezervă şi sistemele SAM au intrat în funcţiune şi, după 
câteva minute, au dispărut în vâlvătăile celui de-al doilea val de rachete HARM. 

Două sute de mile în largul mării, submarinul de atac USS Galveston şi-a adăugat 
salva la barajul de foc. Subul din Clasa Los Angeles se ţinuse pe urmele abia 
descoperitului Soyuz, dar acum a făcut o pauză pentru a-şi lansa salva de rachete 
mortale (TLAM - Tomahawk Land-Attack Missiles). 

TLAM erau lansate de sub apă din tuburile lans-torpile de 21 inch, urcau spre cer 
cu motoarele de accelerație cu combustibil solid, apoi făceau croaziera către țintă cu un 
motor turbofan care îi asigura o rază de acțiune de 450 mile nautice. TLAM/C erau 

dotate cu încărcătură explozivă convențională sau sub-muniție dispersată cu efecte 
combinate. Optsprezece picioare lungime, cu un diametru de sub 21 inch, Tomahawk 
erau foarte greu de depistat — mai ales când radarele sovietice din tot nordul Norvegiei 
erau fie bruiate, fie atacate de HARM. Acestea au fost folosite pentru prima oară în 
luptă în timpul Războiului din Golf din 1991, când rachetele de croazieră de pe două 
submarine americane de atac și de pe puntea câtorva nave de suprafață s-au alăturat 
bombardamentului aerian asupra Baghdadului. 

Ce s-a întâmplat la Bodø, un port comercial din Saitfjord aflat imediat la nord de 
Cercul Polar, a fost ceva tipic. Acolo, două squadron dintr-o unitate Frontovaya Aviatsiya 
fuseseră aduse la fosta bază NATO de lângă oraș. Majoritatea avioanelor a fost 
adăpostită între pereţii betonaţi ale unor structuri deschise, dar două Su-25, avioane 
pentru suport-apropiat, se aflau pe pistă gata de decolare, în timp ce alte patru îşi 
aşteptau rândul la rulaj, în apropierea turnului de control. Su-25, în cod NATO 
Frogfoot, era similar ca misiune cu americanul A-10 Warthog, urât, cu aripile drepte şi 
două motoare lipite de un fuselaj cam dolofan. Putea transporta peste patru tone de 
rachete aer-sol, GP, muniţie cu dispersare şi bombe ghidate laser. 

Alarma a sunat la doar câteva secunde după ce antenele rotative radar de 
deasupra camioanelor parcate dincolo de hangare au explodat într-o detonare 
sălbatică ce a trimis o ploaie de fragmente metalice peste suprafața pistei. La semnalul 
transmis din Turn, primul Frogfoot a început să accelereze pe pistă, încercând să 
decoleze. 

Cu viteza Mach 0.7, prima TLAM a năvălit dinspre mare, traversând pista de 
decolare de la sud-vest către nord-est. Panourile laterale ale rachetei de croazieră au 
fost largate, iar muniţia de dispersie s-a împrăştiat pe tarmac într-o ploaie mortală. 
Şrapnelele au trecut prin pereţi, sticlă şi metalul subţire al fuselajelor avioanelor 
surprinse în spaţiu deschis. 

Primul Frogfoot tocmai se ridicase de pe tarmac când a început furtuna de foc, un 
vârtej mortal de explozii multiple care au lovit conductele hidraulice și au perforat 
rezervoarele de combustibil. Pilotul s-a luptat o fracțiune de secundă cu comenzile în 
timp ce moartea cădea în jurul avionului său, apoi combustibilul s-a aprins și Su-25 a 
explodat într-un amestec de foc și resturi de avion. În turn, controlorii sovietici și 
comandantul bazei au murit când fragmentele de sticlă din ferestrele spulberate le-au 
străpuns carnea și oasele. Al doilea Frogfoot, care tocmai se alinia în capul pistei, s-a 
dezmembrat când muniţia dispersată a explodat în jurul lui, apoi a erupt în flăcări. 

Exploziile au străbătut tarmacul precum paşii mortali ai unui zeu al războiului. 

Exploziile secundare au izbucnit la câteva secunde după ce au căzut primele 
bomblets (submuniţia bombelor cu dispersie), ridicând coloane de fum negru de la 
avioanele alimentate și înarmate, parcate lângă Turn, de la hangare și de la 
rezervoarele de combustibil din apropiere. 

Muniția de sub aripile avioanelor incendiate s-a adăugat distrugerilor. Turnul 
Bodo a fost spulberat de exploziile multiple. Rachetele s-au aprins şi au șuierat peste 
tarmacul marcat de cratere. În apropiere, un camion cu o încărcătură de jumătate de 
tonă de proiectile de 30 mm pentru tunurile Gatling sovietice a dispărut într-un glob 
de foc ce a continuat să detune precum artificiile de la o paradă chineză. 

Între prima și ultima explozie au trecut doar câteva secunde. Distrugerea nu a 
fost absolută; în câteva minute, echipe de militari sovietici au început să acţioneze 
pentru degajarea tarmacului de epave și resturi metalice, au stins incendiile, au 
astupat craterele de pe pistă și au pregătit o altă pereche de Su-25 pentru o misiune 
împotriva perimetrului norvegian. Aerodromul Bodo a fost redat traficului aerian în 
maximum două ore. 

Dar, în aceste două ceasuri, Bodø a fost scos din funcţiune, şi în acest interval, au 
atacat primul val de avioane Hornet de pe Jefferson. 

Patru F/A-18 Hornet din VFA-161 Javelin, s-au apropiat de Bodø venind dinspre 
sud-est, în zbor la joasă înălțime peste apele din Saitfjorden. Misiunea lor principală 
era neutralizarea SAM, pentru care duceau rachete HARM autoghidate pe frecvențele 
folosite de bateriile SAM sovietice și le-au activat din largul mării, de la distanţa de 12 
mile. 

La câteva minute în urma Hornet veneau Intruder din VF-84 Blue Rangers, la rasul 
valurilor din fiord. S-au separat în două grupuri de câte două ce au venit asupra Bodø 
din două direcţii diferite, la interval de trei minute. Un Intruder din fiecare pereche 
transporta patru bombe ghidate laser GBU-10E Mark 84 Paveway II. 

În timp ce Hornet din squadronul Javelin se roteau deasupra fiordului 
direcţionând raze laser invizibile asupra bunkerelor ce adăposteau avioanele sovietice, 
Paveway Il, fiecare cântărind 2.000 livre, au zburat neabătut către ţinta marcată 
electronic și au explodat cu un devastator efect brizant. Chiar și o penetrare parțială a 
uşilor blindate sau a hangarelor protejate cu saci de nisip, a umplut interiorul cu o 
ucigătoare împroşcare de fragmente metalice. Exploziile secundare -— detonarea 
muniției stocate — au doborât pereții. 

Intruder rămase aveau fiecare treizeci de bombe Mark 83 încărcate în lansatoare 
anterioare şi posterioare. Și-au croit drum printre coloanele de fum ce se înălțau din 
adăposturile incendiate, au bombardat rezervoare de stocare a combustibilului, barăci, 
hangare, și au făcut şi destule cratere imense în mijlocul pistei. 

Alți patru Blue Rangers s-au strecurat printre munţii de pe partea suedeză a 
frontierei, ajungând la verticala Narvik, 160 mile spre nord-est, la aproape 30 minute 
după atacul asupra Bodø. Scenariul de acolo a fost destul de asemănător, doar că un A- 
6 a fost ușor avariat de șrapnelele unei SAM lansate în grabă. La Bodo, toate patru 
Intruder au scăpat neatinse. 

De pe cuprinsul teritoriilor ocupate în Norvegiei și a Suediei au decolat stoluri 
de avioane pentru a răzbuna raidurile executate pe neașteptate. Tomcat din VF-95 
Vipers şi VF-97 War Eagles aflate în patrulare au supravegheat asamblarea formațiilor, 
prin „ochii” atotvăzători a două Navy Hawkeye. Unul câte unul, pe măsură ce 
contactele radar erau trimise de operatorii din Hawkeye către RIO de pe fiecare Tomcat, 
au locat ţintele și masivele rachete AIM-54 Phoenix au ţâșnit spre nord-est, doborând 
MiG după MiG de la mai mult de 112 mile distanță. Au fost înregistrate 24 de avioane 
inamice distruse, confirmate de vigilentele Hawkeye, iar contra-atacul sovietic a fost 
oprit înainte de a se organiza cum trebuia. 

La întoarcerea din atac, avioanele Intruder și Hornet au făcut joncţiunea departe, 
în largul mării, apoi au zburat la nivelul valurilor către Romsdalsfjorden pentru a evita 
detectarea de către radarul inamic. Unul după altul, cu suporturile de armament goale, 
au aterizat la bordul lui Jefferson unde echipele de pe punte se mişcau cu frenezie, 
scoţându-i pe piloți din carlingă, ducându-i pe umeri, în urale, la insulă. 

Între timp, al doilea atac era pus la punct pe cât de repede puteau fi realimentate 
și rearmate avioanele. Tombstone începea să-și facă griji pe măsură ce acestea 
dispăreau dincolo de prova în norii de aburi ai catapultelor. Primul atac a fost un 
succes nemaipomenit, dar nu a existat nici o reacție din partea lui Soyuz. 

În amurgul prelungit, lipsit de noapte, atacurile lui Jefferson au continuat. 


CAPITOLUL 12 


Diminică, 22 iunie 

0745 Zulu (0845 ora locală) 

Tomcat 200 

Deasupra Trondheimsfjorden, Norvegia 


Mai larg decât Romsdalsfjorden şi aflat la 100 mile sud-vest de acesta, 
Trondheimsfjorden era o suprafață de apă albastră-argintie aflată între culmile 
stâncoase, abia vizibile printre norii călători. Trondheim, al treilea oraş ca mărime din 
Norvegia, era un amestec pitoresc de clădiri vechi și noi, traversat de o meandră a 
Râului Nidelva și mărginit de coline în sud și de apele fiordului la nord. 

Coyote zbura la patru mile deasupra orașului. Cu Tomcat 201 atât de grav avariat 
încât a trebuit aruncat peste bord, acum era la manșa lui „doi dublu-zero”, pasărea lui 
CAG, de obicei rezervată pentru comandantul air wing. Se părea că Tombstone nu va 

avea timp să zboare prea mult. „Amărâtul” de el era îngropat în Air Ops Jefferson încă 
de când a revenit ieri de la Bergen şi nu erau semne că va zbura curând. 

Strângând manșa cu mâna înmănușată, Coyote savura sentimentul puterii brute 
ce trepida prin scaun, strânsoarea chingilor pe piept și umeri, greutatea măștii şi a 
căştii de zbor pe cap. Aceste senzaţii îl tulburau, aducându-i aminte că este în viață. 
N e 

Îi era teamă. Nu mai putea nega acest fapt evident. A simțit frica azi dimineață în 
timpul instructajului din ready room a Squadronului Viper, apoi a simţit-o şi mai 
accentuat când a păşit pe punte și s-a urcat în cockpitul lui F-14. Cunoștea simptomele. 
Le văzuse adesea la alți aviatori, oameni care-şi pierduseră cumpătul, care se 
confruntaseră cu Moartea... şi au dat înapoi. 

Când s-a întâlnit cu Tombstone, în după-amiaza de după dogfight cu MiG-ul, era 
gata să-şi predea aripile. Fusese cât pe ce să... atunci când şuvoiul de proiectile tras de 
Fulcrum a perforat Tomcatul, apoi când a pierdut controlul avionului avariat şi l-a izbit 
de puntea lui Jefferson. 

Ar fi trebuit să moară. John-Boy Nichols a murit și nu părea să existe nici un 
motiv rațional pentru care RIO era mort, iar Coyote nu. Coyote ştia că acum opera pe 
timp de „prelungiri”. A fost doborât odată în confruntare cu inamicul, capturat, rănit 
în timpul evadării, adică nu era genul de experienţă pe care cineva să o ignore. A fost 
încă şi mai aproape de moarte ieri, în dogfight şi în timpul aterizării-dezastru. De 
fiecare dată când decola de pe puntea lui Jefferson, practic da cu zarul punându-și viața 
ca miză. 

Mai devreme sau mai târziu îl va părăsi norocul. 

Julie... 

Adună-te, Grant, îşi spuse sieşi. Aiureala asta cu statisticile de luptă din ultimele 
câteva zile i-au zăpăcit mintea rău de tot. Dar nu şi-o putea scoate pe Julie din cap. 
Voia să o vadă din nou, să fie cu ea. Şi cu Julie Marie. Un copil avea nevoie de tatăl lui, 
nu de un nume gravat undeva, pe un perete, sau o fotografie într-un album. 

Ca să scape de avalanșa de gânduri morbide, a privit dincolo de cupolă, într-o 
parte şi-n cealaltă. Wingman-ul său se afla pe poziţie la dreapta aripii sale, Tomcat 209 
pilotat de Lieutenant Randy 'Trapper' Martin. Dedesubt, siaje de condens trasau linii 
albe pe fondul apelor mai întunecate ale fiordului, un flight de F-16 norvegiene din 
Trondheim. 

Liniile frontului erau aproape. Rușii se aflau la Namsos, la doar câteva mile de 
capătul nordic al Trondheimsfjorden, iar liniile unde se duceau luptele puteau fi chiar 
mai aproape. Forţele sovietice ce au trecut frontiera venind din Suedia se aflau la 
Kopper, 45 mile către est. Situaţia era schimbătoare, ultimele informații referitoare la 
poziţiile inamicului erau de obicei depășite până în momentul când ajungeau la cei de 
pe Jefferson, dar la Trondheim era în plină desfăşurare o luptă, pentru că inamicul 

presa din două direcţii. Acele F-16 probabil că zburau ca să atace liniile rusești. În 
ultimele zile, rămăşiţele Forţelor Aeriene Norvegiene au atacat inamicul cu o frenezie 
aproape sinucigașă, aruncând în aer drumurile din munţi, bombardând coloanele 
inamice, sfidând superioritatea aeriană a sovieticilor. Air wing de pe Jefferson ar fi fost 
demult copleşită de numărul mult mai mare de avioane ruseşti, dacă n-ar fi fost ei. 

Din nefericire, norvegienii erau depășiți numeric în proporţie de 10 la 1. Aviația 
de la bordul lui Jefferson — două squadron de Tomcat, două de Hornet, două de A-6 
Intruder şi restul — nu erau suficiente pentru a întoarce sorții. 

Era nevoie de altceva, ceva mai mult. 


— Cowboy 1-1, sunt Delta Tango 1, a trosnit o voce în căști. 

Delta Tango 1 era codul curent pentru unul dintre cele două E-2C Hawkeye ce 
coordonau operaţiunile alpha strike. 

— Mă recepționezi, over? 

— Delta Tango, Cowboy 1-1, a răspuns Coyote. Copy. 

— Contact masiv vine către voi din direcţia 3-4-1, distanţa 8-5. 

— Ai noştri-s, a izbucnit RIO lui Coyote în scaunul din spate. 

Lieutenant Terrance C. James, nume de cod “Teejay”, era un tânăr negru, sigur de 
sine, care îşi începuse cariera ca operator pe aparatura electronică de la bordul lui E-2C 
Hawkeye, dar şi-a aranjat o realocare la şcoala RIO și pe Tomcat pentru că iubea 
avioanele de luptă. 

— Patru bogies. Par să zboare la rasul valurilor și se apropie în forță. 

— Delta Tango 1, Cowboy 1-1, a confirmat Coyote. Vedem contactul tău, patru 
bogies, la 3-4-1. 

— Oh-oh, a intervenit Teejay. Se pare că au început bruiajul. Îi pierd. 

— Cowboy 1-1. 1-2, vino la 3-4-1 şi apropie-te de contact. Dragon's Liar cere un ID 
clar, over. 

— Cowboy 1-1, copy. 

Dragon's Lair era CIC Jefferson. Coyote trase lateral de manșă, iar Tomcat și-a 
coborât instantaneu aripa. 

— Virez stânga pe 3-4-1. 

— 1-2, copy, a confirmat vocea lui Trapper. Hei, Coyote! Crezi că ei sunt? 

Coyote a aruncat o privire la celălalt F-14, care continua să-și menţină poziţia 
lângă aripa sa în timp ce reveneau la orizontală la sfârşitul virajului. 

— S-ar putea, Trapper. Vin din direcţia potrivită. 

În timp ce se îndreptau spre nord-vest, către mare, micşorau rapid distanța 
dintre ei și contactul bruiat. Fiind mai aproape de ţintă decât E-2C, încercau să se 
apropie destul cât să diminueze efectele bruiajului. 

— Delta Tango 1, Delta Tango 1, a apelat Teejay. Sunt 1-1. Contactul este clar 
format din ţinte multiple. Ah, bogies par să vină de pe Citadel. Poţi confirma, over? 

— Roger, 1-1, a răspuns controlorul de pe Hawkeye. Confirm Citadel. 

Citadel era codul pentru portavionul rusesc. Dacă Soyuz îşi trimitea aviația către 
Norvegia, putea însemna că strategia pusă la cale în CIC Jefferson funcţiona. Alpha 
strikes au reușit să atragă în luptă avioanele portavionului rusesc. 

Pe sub cele două F-14 au fulgerat faleze stâncoase și un promontoriu accidentat. 

Coyote a zărit spuma albă și albastrul de cristal al mării. 

— Cowboy 1-1, feet wet, a raportat. 

— Contactul se separă în două grupuri de câte șase ţinte, spuse Teejay. 

Vocea îi era calmă, rece şi profesională, în contrast cu revărsarea de emoție pe 
care o simțea Coyote în acea clipă. 

— Douăsprezece, repet, douăsprezece ţinte în două grupuri. Marchez ţintele, Red 
de la 1 la 6, Blue de la 1 la 6. Distanţa 5-8 mile. 

Coyote şi-a lins buzele uscate sub masca de pe față. Simţea frica, un șarpe 
zvârcolindu-se în intestine — gluma obişnuită a aviatorilor despre etanșeitatea curului 
— dar mult mai rău decât oricând. Era o reluare a confruntării de la Jostedalsbre, două 
Tomcat pe curs de coliziune cu un număr de avioane inamice, cu bruiaj radar și 
convingerea că o alegere greșită acum însemna moartea. Următorul său ordin l-ar fi 
trimis pe Trapper sus şi spre dreapta, mărind distanţa dintre F-14 pentru a obţine o 
imagine mai clară a ceea ce se afla înaintea lor. 

Dar nu o putea face, nu putea da ordinul. Aşa se întâmplase ultima dată, 
deasupra munţilor, cu Scorpion şi Juggler. 

— Hei, Coyote, l-a apelat Trapper. Ce-ai zice să degajez dreapta ca să arunc o 
privire? 

— Negativ, 1-2, s-a opus pe un ton răstit. Menţine poziţia. 

— Cowboy, sunt Delta Tango. Contactul e pe curs convergent cu Linebacker. 
Dragon's Lair cere să consideri contactele ca fiind ostile, repet, ostile, şi să executaţi 
TACCAP (TACtical Combat Air Patrol). 

Linebacker era un flight de Blue Ranger Intruder ce executau acum un zbor în josul 
lanțului muntos norvegian, reîntorcându-se la Romsdalsfjorden după al doilea alpha 
strike împotriva Bodø. Opt A-6 Intruder, neînarmate și cu combustibilul la limită, erau 
nişte ținte splendide pentru interceptoarele lansate de pe portavionul sovietic. CIC 
Jefferson le-au cerut lui Coyote şi Trapper să se interpună între Intruder şi avioanele de 
luptă ruseşti ce veneau, pentru a proteja avioanele de atac până ce ajungeau sub 
acoperirea antiaeriană a CBG. 


6 feet wet (picioare ude) — termen cod prin care se raportează survolarea țărmului dinspre uscat către apă; 
feet dry (picioare uscate) — la survolarea dinspre apă spre uscat. 

Coyote a înghiţit în sec. Două Tomcat împotriva a douăsprezece MiG -— șanse 6 la 


— Ce zici, Teejay? a întrebat. Poţi fixa Phoenix prin bruiaj? 

— Mă ocup de asta, Coyote. Stai puţin... îl am! Avem AWG-9 fixat pe ţinta Red 1. 
Racheta armată, gata de lansare. 

— Delta Tango, sunt Cowboy 1-1. Avem Phoenix fixată pe contact. 

— Ay-firmative, Cowboy. Eşti autorizat să execuţi foc! 

— Copy. Coyote a inspirat adânc. OK, Teejay. FOC! 

— Fox 3! a anunţat RIO, iar Tomcat a tresărit când racheta grea s-a desprins și s-a 
îndreptat spre nord-est urmată de trena de fum alb. 

— Tango Delta, sunt Cowboy. Am lansat. 

Bătălia a început. 


0751 Zulu (0851 ora locală) 
MiG 501 
Deasupra Mării Norvegiei 


Polkovnik Serghei Terekhov a auzit tonul de avertisment în căști și a știut că 
avionul american s-a fixat pe flight-ul său. Tomcat — numai F-14 american era dotat cu 
racheta Phoenix cu rază mare de acțiune și radarul caracteristic AWG-9 — iar asta 
însemna că portavionul american era undeva aproape, aproape. 

Aproape că-l putea mirosi, 80.000 t de oţel războinic, ascuns undeva în fiordurile 
astea blestemate. Ştia că a avut dreptate când a spus că portavionul american se 
ascunde în fiorduri, a știut-o, iar prezența Tomcat deasupra Norvegiei o dovedea. 

Terekhov admira la superlativ tehnologia americană, admiraţie căpătată pe 
vremea numeroaselor călătorii în Vest din scurta perioadă de relaxare a tensiunii 
dintre Est şi Vest de acum câţiva ani. Ştia ce poate F-14... la fel cum cunoştea în 
amănunt și avantajele lui MiG-29 pe care-l pilota el. 

Tomcat american era o maşină de luptă superbă, o legendă printre zburătorii 
națiunilor din întreaga lume, dar avea și slăbiciuni. F-14 era mare pentru un avion de 
luptă, aproape cu doi metri mai lung ca MiG-29 şi cel puţin de două ori mai greu. Cele 
două motoare Tumanski (de fapt Klimov! - nota tr.) 33D ale MiG-ului îi asigurau un 
raport tracțiune-greutate mai ridicat şi o mai bună manevrabilitate. Tomcat era ceva 
mai rapid la mare altitudine, dar MiG-29 îl depășea la viteza de urcare şi, vital într-un 
dogfight, putea vira mai strâns. 

Însă americanii excelau la calitatea piloților. Școala lor de luptă — Top Gun, unde 
aviatorii din Navy îşi perfecționau abilitățile în lupta aeriană înfruntându-se om-la-om 
cu adversari experimentați — era legendară. Programe similare au fost încercate și în 
Uniunea Sovietică, la Frunze, la Leningrad, la centrul de antrenament pentru aviația 

de pe portavioanele sovietice, în Marea Neagră, dar până acum, cel puţin, succesul 
americanilor cu aceste programe nu a fost egalat. 

Totuși, superioritatea individuală a aviatorilor navali americani nu va conta prea 
mult în confruntarea ce urma. Bruiajul radar făcea ca imaginea a ceea ce se afla înainte 
să fie neclară, dar până în prezent a fost lansată o Phoenix, iar Terenkhov se îndoia că 
acolo sunt mai mult de două Tomcat în patrulă — patru cel mult — pe când el năvălea 
asupra coastei norvegiene în fruntea unui squadron de 12 MiG-29. 

lar mult lăudatele rachete Phoenix ale inamicului nu vor fi nici ele un factor 
decisiv. Bruiajul sovietic şi zborul lor la rasul valurilor i-au adus la distanţa de 60 mile 
de inamic înainte de a fi reperaţi. Cele patru rachete AA-10 de sub aripi, numite Alamo 
de vestici, aveau o rază de mai mult de 60 mile, iar cele două masive AA-11 erau copii 
ale lui Phoenix. MiG-ul sovietic avea gheare pentru distanțe mari la fel de ascuţite și 
mortale ca şi americanii. 

— Kazak, Kazak, a apelat Terekhov, folosind numele de cod pentru această 
operațiune. Sunt Kosar. Ţintele inamice fixate. Atac. 

Centrând linia de ochire de pe ecranul său tactic peste unul dintre blipurile ce 
marcau avioanele inamice, a obţinut o fixare. Foc! Racheta a plecat către inamic. 
Adrenalina făcea să fiarbă sângele lui Terekhov la gândul unei lupte unu-la-unu, când 
a lansat și al doilea MiG, apoi și al treilea. Victorie! 


0752 Zulu (0852 ora locală) 
Tomcat 200 
Deasupra Mării Norvegiei 


— Am lansare de la bandit, repet lansare de la bandit, a raportat Teejay din spate, 
cu acelaşi ton rece, profesional. Acum sunt lansări multiple. Rachetele s-au activat şi 
fixat. Par a fi AA-11. 1,4 minute până la interceptare. 

Coyote a inspirat adânc, forțându-și nervii şi mâinile să rămână ferme și să-şi 
alunge imaginea lui Julie din minte. 

— OK, Cowboy 1-2. Eşti cu mine? 

— Urmărim traiectoria lansării, Coyote. Până acum, se apropie trei rachete. 

— Hai să le dăm jos. Menţine cursul și viteza până la comanda mea. Apoi 
degajează dreapta, iar eu la stânga. Fii calm... 

În gând, a numărat secundele. Cele două F-14 se îndreptau direct către rachetele 
ce se apropiau cu aproape Mach 1. 

— Alea două se dau al dracu' de aproape, Coyote, a spus Trapper. 

— Le văd. 

Blip-urile de pe ecranul radar... aproape... și mai aproape... Acum le putea 
vedea cu ochiul liber, trei dâre de fum alb ce străbăteau cerul din fața sa. 

— Ok, la comanda mea, trei... doi... unu... Degaj! 

Trase de manşă ridicând botul avionului, apoi a ridicat aripa din dreapta, şi, într- 
un picaj inversat, a plonjat spre apa mării. Coyote nu mai putea vedea rachetele 
ruseşti, dar ştia că radarele lor trebuie să fi înregistrat manevra şi că acum picau și ele 
după F-14. 

— Aruncă pleava, Teejay! 

Pachete de fibre de mylar aluminizate, tăiate la lungimea de undă a radarului de 
pe AA-11, au explodat şi expandat în urma lui Tomcat, împrăştiind ţinte false pe cer. 

Coyote şi-a ținut privirea pe altimetrul asemănător cu treptele unei scări, aflat în 
dreapta pe HUD. 8.000... 6... 4... 

— Ţine-te bine, Teejay! Se-mpute treaba! 


0752 Zulu (0852 ora locală) 
MiG 501 
Deasupra Mării Norvegiei 


— Manevre evazive! a ordonat Terekhov și și-a aruncat brusc MiG-ul spre 
stânga. 

A apăsat de câteva ori şi butonul de lansare a contramăsurilor, lansând pleava 
pentru a momi racheta Phoenix americană. 

O clipă, avioanele Kosar s-au scuturat într-un viraj extrem de accentuat. Phoenix a 
plonjat după ele, apoi a detonat într-un flash orbitor. Terekhov văzu cum avionul 
locotenentului Vadim Filatov, MiG 599, explodează și cade în apele mării. 

— Kosar! Formaţia! Menţineţi formația, fir-ar al dracu! 

Se gândi că e ca o şarjă de cavalerie. Ba nu, se corectă singur, e precum cazacii 
călare galopând pe întinderea stepei, cu săbiile în mâini, sclipind în lumina dimineții. 

Distanţa se micşora. 


0752 Zulu (0852 ora locală) 
Tomcat 200 
Deasupra Mării Norvegiei 


Coyote a ridicat din nou botul avionului, ieșind din picaj, în timp ce parcă 
greutatea a opt oameni apăsa pe corpul său, zdrobindu-l în scaun. Şi-a orientat avionul 
astfel încât să înfrunte racheta ce continua să se apropie, prezentând secțiunea radar 
minimă „creierului” ei rudimentar, iar în spate continuau să expandeze packurile de 
pleavă-momeală. 

— Lovit! a raportat Teejay, cu vocea distorsionată de forța G. L-am... ras... pe... 
bastard!... 

VP MAGAZIN 


Keith DOUGLASS VÂRTEJUL 


Coyote văzuse desfășurarea fazei pe propriul ecran, contopirea micii scântei a 
AIM-54C cu blipul mai mare al avionului rusesc, o ușoară neclaritate, sclipirile micilor 
fragmente, pâlpâirea avionului îndepărtat ce-și schimba aspectul... apoi, căderea. 

Se gândi că acesta este testul suprem al Omului și al Maşinii, turnirul unu-la-unu 
între cavalerii moderni, în armurile lor high-tech. Forțele G continuau să crească 
pentru că menținea virajul, conştient că una dintre rachetele rusești ce se luase după el 
în picaj, acum începea să-și arcuiască traiectoria și să cabreze, pe o traiectorie ce trebuia 
să ducă la impactul cu avionul american... ...dar nu suficient de rapid. Inerţia 
gravitaţională a fost prea mare, corectarea traiectoriei prea târzie. Racheta a lovit apa și 
a detonat. 

Coyote a văzut coloana de spumă albă la numai o sută de metri în tribord. Una 
căzută... 

Şi a doua! A doua explozie a fost mai apropiată, dar în pupa. Teejay a raportat 
detonarea cu un strigăt victorios, iar Coyote s-a relaxat în chingi, lăsând să-i dispară 
încordarea din corp. Era viu... 

— Unde-i Trapper? 

— Nu-l văd! Nu, acolo! La 0-9-5 cu una în coadă! 

— Trapper, sunt Coyote! Atenţie la 12! 

Tomcatul lui Trapper se îndrepta la nivelul valurilor, către o insulă mare, una 
dintre duzinile ce umpleau marea Norvegiei la câteva mile de coastă. Coyote se întreba 
dacă nu cumva Trapper, cu atenția concentrată pe racheta rusească ce năvălea spre 
coada sa, nu vedea falezele stâncoase ce se ridicau drept în faţă. 

— Roger, Coyote, a răspuns Trapper. Să vezi cum dau de pământ cu cățeaua asta! 

Coyote a văzut reflexia argintie a soarelui pe aripi când F-14 a evitat la mustață 
culmea falezei, la o milă mai încolo. Cerul de deasupra insulei s-a învârtoșit cu mișcare 
— păsările marine ce și-au luat zborul din cuiburi, speriate de detunătura jeturilor alb- 
albastre ale postcombustiei. AA-11 a fost o clipă confuză cu imaginea neclară a 
avionului ţintă pe fondul peretelui stâncos Apoi a urmat un flash... 

— Mișto mișcare, Trapper! 

Surprinzător, dar Coyote nu mai simţea frica. Era înlocuită de ușurarea dată de 
această primă, sălbatică confruntare... și de adrenalina ce i se revărsa prin vene. 

— Luaţi de-aici, bastarzilor! a strigat. Tină fixată! Foc Phoenix! 

= FOX 3! 

Neabătuţi, rușii continuau să se apropie. 

Duminică, 22 iunie 

0753 Zulu (0853 ora locală) 
CIC, USS Thomas Jefferson 
Romsdalsfjorden, Norvegia 


— Admiral, se pare că avem două grupuri mari de avioane ruseşti, pe curs direct 
către Trondheim, a raportat Tombstone, vorbind în microfonul cu set de căști. Cowboy 
a atacat cu Phoenix. Tocmai au spulberat primul bandit. 

— Am văzut totul pe ecranul de aici, a răspuns Admiral Tarrant. Cum ai de gând 
să acționezi? 

— Respectăm încă planul, Admiral. Am transmis ordine către ceilalți Cowboy, să 
se ralieze lui Cowboy 1. 

— OK. Dar amintește-ţi, fiule. Nici un plan nu poate rămâne neschimbat după 
contactul cu inamicul. 

— Da, sir. 

Tombstone şi-a scos căştile, contrariat. Vechiul aforism era adevărat, nu se putea 
nega. Dar avertismentul lui Tarrant era tulburător, ca un semn de rău augur. 

Se reașeză în scaunul de piele, cu spătar înalt de unde putea urmări activitatea 
din Air Ops CIC. 

Commander Brody stătea în picioare împreună cu un Navy Chief voinic, Earl 
Matchett. Un tip solid cu un puternic accent rural din Kentucky, Matchett avea ca 
îndatorire coordonarea comunicaţiilor dintre părțile disparate ale operaţiunilor de 
luptă la care participa Jefferson. 

— Cum e cu surpriza pregătită de noi, Chief? 

— Xă... Hvit Lyn’, răspunse Chief Matchett stâlcind ciudatele silabe norvegiene. 
Ei zic că sunt gata de acțiune, CAG. 

— De fapt e ‘veet lewn’, Chief, l-a corectat Tombstone zâmbind. Adică “White 
Lightning”. 

— Bunicul meu obişnuia să facă white lightning”, zâmbi larg Chief. Mă întreb dacă 
flăcăii norvegieni pălesc la fel de tare, așa cum o face pileala asta. 

— Vom afla în curând. 


7 White lightning - termen argotic pentru moonshine (băutură alcoolică distilată obţinută ilegal), numită şi white 
liquor, mountain dew, choop, hooch, homebrew, shinney, white whiskey, mash liquor; echivalentă cu rachiu, țuică, palincă, trăscău, 
tărie. 

Tombstone se uita la ecranul pe care şaisprezece blip-uri reprezentând avioanele 
Falcon norvegiene își începuseră mișcarea spre nord-vest, fiecare blip fiind însoţit de 
datele de identificare. Adăpostite de pereţii Trondheimsfjorden, avioanele Falcon vor fi 
invizibile pentru MiG-urile ce se apropiau până ce vor apare pe radarele lor venind 
efectiv din neant. 

— Pariez că rusnacii vor suferi un șoc al dracului, a spus Brody, ca un ecou la 
gândurile lui Tombstone. 

— Suntem gata să declanșăm Summer Thunder? 

— Toate avioanele sunt armate, alimentate, gata de decolare, a confirmat ofițerul 
de la Operaţiuni. 

— Anunţă Pri-Fly. Vreau ca întreg, efectivul de atac să fie decolat, ASAP. Vreau 
ca ai noştri să fie gata de plecare imediat ce suntem siguri că ruşii s-au angajat. 

— Am înțeles, CAG. 

Tombstone a continuat să supravegheze ecranele radar. Staţia de amplificare 1- 
MC a transmis un avertisment. 

— Atenţiune! Atenţiune! Încep operațiunile pe puntea de zbor. 

Câteva clipe mai târziu, a auzit sunetul de metal lovind metalul și a simțit 
trepidaţia punţii. Pe monitorul PLAT plasat deasupra capetelor într-un colț al 
compartimentului, mai întâi unul, apoi și al doilea A-6 Intruder a fost accelerat de 
sabotul cu aburi al Cat-l și trimis spre cer peste prova lui Jefferson. Operaţiunea 
Summer Thunder a început în mod ferm. 

În următoarea oră, echipajele de pe punte au lucrat la capacitate maximă la toate 
patru catapulte, trimițând în înalturi avioanele Intruder, Prowler, Hornet şi Tomcat. 

Soyuz trebuia atacat în valuri succesive de avioane, momentul și direcţia fiecărei 
lovituri planificată cu grijă de CIC pentru a deruta centrele de luptă ruseşti şi să 
distragă apărarea antiaeriană inamică. 

Tombstone privi şi spre celălalt monitor, care arăta locaţia elementelor de 
suprafață din operaţiune, şi coasta crestată a Norvegiei. Cele trei părți ale ecuaţiei erau 
plasate în colțurile unui triunghi imens. La nord-est era Trondheimsfjorden, unde 
Cowboy şi White Lightning blocau atacul rusesc asupra avioanelor Intruder ce se 
întorceau de la Boda. La 100 mile sud-vest erau Romsdalsfjorden și Jefferson, unde 
avioanele din Summer Thunder se adunau pentru misiunea lor de atac și unde celelalte 
elemente de suprafață ale CBG-14 erau plasate la intrarea în fiord. 

Iar în colțul de nord-vest al triunghiului, la 200 mile atât de Jefferson, cât şi de 
Trondheim, se afla Grupul de Luptă al lui Soyuz, patru nave principale aflate în spatele 
unui ecran de fregate și distrugătoare. Dincolo de ele, la încă 100 mile mai la vest, un 
punct marca ultima poziţie înregistrată a lui Galveston aflat pe urmele portavionului 
rusesc, așteptând o oportunitate pentru lansarea de Harpoon sau de torpilă. Totuși, 
Tombstone nu conta pe o asemenea posibilitate. Până în prezent, activitatea ASW 

rusească a fost al naibii de bună, iar subul de atac s-ar putea să nu aibă niciodată șansa 
unei lovituri bune. 

Cea mai bună speranţă a lor rămânea forţa de atac formată de Intruder, Hornet şi 
Prowler înarmate cu HARM, decolate chiar acum de pe puntea lui Jefferson. 

Un marinar i-a întrerupt gândurile. 

— Commander Magruder? Scuzaţi-mă, sir. Au spus că așteptați asta. 

Tombstone a luat plicul de la mesager şi s-a uitat la hârtia din interior. Era o listă 
cu rezervele de materiale pentru aviația lui Jefferson, inclusiv Harpoon, AIM-54C şi alte 
consumabile în lupte. 

Situația de ansamblu rezultată din acest raport nu era deloc grozavă. Două 
săptămâni de război, inclusiv trei operațiuni majore de luptă, au „subţiat” substanţial 
rezervele din magaziile militare. Vor avea nevoie al dracului de curând de un 
rendezvous pentru UNREP imediat după Summer Thunder, sau CVW-20 va rămâne 
fără „gheare.” 

UNREP - UNderway REPlenishment — însemna reaprovizionare de la petroliere 
sau alte nave de transport, în largul mării. Două nave UNREP, nava rapidă pentru 
suportul în luptă Provender şi tancul pentru realimentare Kalamazoo, au însoţit forțele 
Marine din Norfolk. Tombstone își notă mintal să discute detaliile rendezvous-ului cu 
Tarrant imediat ce prezenta criză va fi trecut. Vor trebui făcute aranjamente să ia 
muniţie şi rachete de la Provender mâine cel mai târziu, sau vor risca să se confrunte cu 
un contraatac sovietic fără rachete Phoenix și Harpoon în inventarul lui Jefferson. 

Tombstone puse raportul înapoi în plic, şi îşi concentră atenţia înapoi asupra 
ecranului din Air Ops. Două grupe de avioane, pe de o parte ruşii, iar de cealaltă parte 
americanii şi  norvegienii, se apropiau unul de altul deasupra apelor 
Trondheimsfjorden. Pe monitorul PLAT, avioanele Intruder şi Hornet continuau să 
decoleze două câte două peste prova lui Jefferson. 

Tombstone simțea un sentiment curios. Cică el manageria bătălia, dar acum, 
după ce a pus lucrurile la punct, nu prea mai avea nimic de făcut. 

Doar să aştepte... și să fie îngrijorat. 


0759 Zulu (0859 ora locală) 
Tomcat 200 
Deasupra Mării Norvegiei 


— E ultima noastră, lansare, Teejay, spuse Coyote. Ai grijă! 

— Fixat. Fox 3! 

Ultima dintre cele şase rachete Phoenix a plecat de sub fuselajul lui Tomcat, rămas 
acum fără armament, doar cu cele 675 proiectile ale tunului cu șase ţevi Gatling. 
Coyote a trecut selectorul de armament pe GUN. Câte avioane a doborât până acum? 

Era uimit să descopere că a pierdut socoteala. Cerul de deasupra apelor azurii ale 
Frohavel era brăzdat de dârele de vapori lăsate de avioane. Ecranul AXX-1 marca un 
MiG inamic, aflat încă dincolo de raza vizuală, dar foarte clar pe displayul TCS. 

— Delta Tango, Delta Tango, a apelat. Sunt Cowboy 1-1. Suntem pe sec. Unde este 
cavaleria? Over. 

— "1-1 şi'1-2', cavaleria este pe drum. Puteţi degaja şi RTBE. 

= Roger, 1-1 RIB. 

Au supraviețuit încă unei dogfight, deşi acesta a fost un duel de la mare distanţă. 
Coyote a virat Tomcatul strâns spre babord. 

— Hei, Coyote! l-a chemat Teejay pe ICS. Avem companie, dom'le! 

— Ce?! Alţi bandits? 

— Negativ. Pare a fi cavaleria, aşa cum a spus şefu'! 

— Cowboy 1, Cowboy 1, a răsunat o voce ciudată în căștile lui Coyote. 

Avea un accent puternic, aproape neinteligibil şi distinct scandinavic prin 
intonaţia sa. 

— Dis ist Hight Hvit Lyn, venim din spatele tău. 

Coyote a văzut pe VDI formaţia în V la câteva mile în spatele celor două Tomcat, 
venind rapid. Transmiteau automat codurile IFF care le identificau ca fiind ‘friendly’, F- 
16 norvegiene. 

White Lightning. Era informat despre operațiunea norvegiană din această 
dimineaţă, dar nu și-a imaginat că aliaţii lor pot aduna atâtea interceptoare în timp atât 
de scurt. 

— Vă vedem, White Lightning. Ruşii sunt ai voștri. Noi ne întoarcem pentru 
rearmare. 

— Afirmativ, Cowboy. God hell! 

— Dom'le, omu’ pare şucărit rău! a comentat Teejay. 

— Negativ, Teejay. Ne-a urat doar noroc. 

Apoi a trecut iar pe frecvenţa tactică. 

— Takk, White Lightning. God hell! Ne întoarcem! 


0801 Zulu (0901 ora locală) 
MiG 501 
Deasupra Mării Norvegiei 


Probabil că noile avioane se ascunseseră în spatele munţilor ce mărgineau 
Trondheimsfjorden. Terekhov le putea vedea acum, mici puncte răspândite pe cer 
drept în faţă. A selectat una, a fixat-o cu radarul, apoi a lansat. 


8 RTB — Retun to Base — întoarcere la bază. 

Dâra sa fum s-a curbat spre stânga, racheta Alamo sprintând spre pradă. După 
câteva clipe, Terekhov a fost răsplătit cu vederea unui flash îndepărtat şi un puff de 
fum. Udar! Lovit! 

Apoi linia de MiG-uri rusești a penetrat forța inamică. Unul dintre puncte a 
crescut cu rapiditate aproape direct în fața MiG-ului, transformându-se în doar câteva 
clipe într-un avion de luptă. Trecu prin stânga lui Terekhov, simţurile sale biciuite de 
adrenalină transformând ștearsa mișcare metalică într-un miliard de detalii. 

Era un F-16, avionul de producţie americană cunoscut ca Fighting Falcon. 

Ştia că Norvegia avea patru Squadron dotate cu acest avion periculos, extrem de 
manevrabil, ce putea să atingă Mach 2, la fel de ucigaș în varianta aer-aer cât și în aer- 
sol. A observat cocardele roşu-alb-albastre ale Forţelor Aeriene Regale Norvegiene pe 
aripi și coadă, şi cupola — proiectată să asigure pilotului o vizibilitate aproape totală în 
toate direcţiile — ce ieșea mult din liniile fuselajului. 

Apoi Falcon a dispărut, fulgerând spre înapoia lui, la fel de repede pe cât 
apăruse. 

Dacă piloţii norvegieni erau cât de cât buni, urma o luptă dură. 

— Kosar, Kosar, a apelat în timp ce-şi forța MiGul într-o succesiune de manevre 
sălbatice menite să-l plaseze în coada Falconului. Toate avioanele, angajaţi independent 
inamicul! Executarea! 

Linia sovietică s-a destrămat, MiGurile împrăştiindu-se pe cer, străduindu-se să-i 
prindă pe norvegieni în dogfight. 


0803 Zulu (0903 ora locală) 
Intruder 502 
Deasupra Mării Norvegiei 


Lieutenant Commander Barney J. Dodd menținea A-6E în zbor orizontal la numai 
câteva picioare deasupra valurilor. Sub avion, marea era de un albastru-cenușiu 
estompat, iar spuma se întindea pe parbriz precum o ploaie deasă. 

Numele de cod al lui Dodd era “Sluf”, o poreclă pe care a căpătat-o acum zece 
ani după primul avion pe care l-a pilotat în Navy, Vought A7 Corsair Il. 

Corsair, cu „gura” de admisie a aerului larg căscată sub bot, îndesat, dar mortal, 
era cunoscut în Navy ca Sluf, acronimul de la Short Little Ugly Fucker’ — sau ‘Fella’ 
(amicul), când audiența prezentă impunea utilizarea unui apelativ politicos. Dodd a 
început să zboare pe Sluf cu VA97 de pe USS Carl Vinson în 1987; şi-a luat acest nom de 
guerre cu el când a trecut pe Intruder acum cinci ani. 


? Short Little Ugly Fucker — expresie argotică buruienoasă traductibilă conform repertoriului lingvistic ”de 
specialitate” al fiecărui cititor (lindic, etc.) 

Numele i se potrivea. La 1,65 m, Dodd era micuț pentru un aviator, cu păr 
sârmos şi o față urâtă ca de cal. Acum aparținea de VA89, Death Dealers, iar emblema 
lor ce contrasta cu griul de pe coadă, era Grim Reaper (Îngerul Morţii), un schelet 
zâmbitor ce ţinea în mână cinci ași de pică. Intruder era chiar mai urât decât Corsair, 
după opinia lui Sluf, dar era o mașină de zbor robustă, capabilă să transporte 9.000 kg 
de muniţie ce mare precizie la distanță de peste 1.000 mile pe orice vreme. Exemplul 
favorit de progres tehnologic invocate de Sluf era faptul că puternicul B-17 Flying 
Fortress din Al Doilea Război Mondial transporta în mod curent o încărcătură de 
bombe de 2.000 kg... deşi, în cazuri speciale, în misiuni la distanțe scurte, se 
„descurca” şi cu 8.000 kg. Adevărat, B-17 lua la bord o cantitate de combustibil de trei 
ori mai mare și avea și o rază de acţiune tot triplă față de Intruder, dar Flying Fortress 
nu putea realimenta în aer, avea o anvergură dublă şi o greutate mai mare cu trei tone. 

— Ţinta detectată, Sluf, a raportat B/N (Bombardier/Navigator) din dreapta sa. 

Lieutenant “Spoiler” Fracasetti şi-a ridicat fața de pe garnitura cauciucată ce 
contura ecranul radar, protejându-l de lumina exterioară. 

— Distanţa 6-1 mile. 

Spre deosebire de Tomcat, unde scaunele erau poziționate în tandem, la Intruder 
cei doi stăteau unul lângă altul, cu pilotul niţel mai sus și mai în față operatorului 
sistemului de armament. 

— Roger, a confirmat Sluf. Ce avem? 

— Încă nu le pot separa cu precizie. Cel puţin trei contacte ferme, dar nu pot 
vedea mare lucru prin rahatu' ăsta de bruiaj. Vrei să faci un pop-up ca să aruncăm o 
privire? 

— Şezi blând, a dat energic din cap Sluf. Îmi place să mă joc de-a submarinul 
aici, Jos. E mai sigur. 

— Afirmativ. 

B/N şi-a lipit din nou fața de manșonul radarului. 

— Se pare că flăcăii de pe avioane sunt la minge. Am un contact aerian la 3-5-0. 
Pare a fi un helo... probabil ASW. Nici un fel de acoperire aeriană. 

— Păi... au să ne vadă destul de curând, și atunci va începe distracţia. Ce fac 
„bebelușii”? 

— Girourile activate. Modulul căutare-țintă activat. Totul e conectat, activat, 
pregătit. 

Sluf a zâmbit sub mască. Astăzi, Intruderul său transporta cam aceeaşi cantitate 
de muniţie precum unul dintre vechile B-17: patru rachete antinavă cu rază mare de 
acțiune AGM-8-A Harpoon, suspendate câte două sub fiecare aripă, fiecare cântărind 
peste 500 kg. Acestea îl făceau pe Intruder un Nemesis high-tech pentru orice navă de 
suprafață. Ultima sa ţintă navală, de săptămâna trecută, au fost barjele și navele 
amfibie din largul Capului Bremanger. 

De data aceasta va lansa chiar asupra lui Soyuz. 

Dacă vor reuși să identifice portavionul rusesc prin zăpăceala de pe ecran. 
Bruiajul inamic era puternic, iar distingerea țintelor dificilă. 

— Intră pe vectorul de apropiere, Sluf. Vino stânga două grade... menţine... 

Sluf avea ochii lipiţi de monitorul VDI de pe consolă. Spre deosebire de alte 
avioane, Intruder zbura cu Heads Down Display, scena din faţă fiind trasată pe ecran cu 
linii luminoase, pe măsură ce computerul de bord îl alimenta cu informaţii despre 
arme și zbor. Sluf putea zbura avionul, de la lansare până la aterizare, fără să arunce 
măcar o privire prin parbriz. Sistemul imagistic electronic al lui A-6 era cel ce făcea din 
Intruder un avion de atac atât de versatil, capabil să execute penetrări la foarte joasă 
altitudine în întuneric total, prin ploaie, ninsoare, ceaţă densă... sau, ca acum, prin 
lapoviţa de apă de mare spulberată. 

Menţinând aliniate liniile indicatoare de pe ecran, Sluf a adus A-6 pe vectorul ce- 
l ducea spre ținta încă nevăzută. În căștile radio au pârâit intermitent voci. Pentru că 
era setat pe frecvenţa tactică de atac pentru Death Dealers, putea monitoriza apelurile 
celorlalți piloţi de pe A-6 ce se aflau pe același curs. 

Până acum, alți doi Death Dealers i s-au alăturat: Collins și Jakowicz cu 505, și 
Bemedewski și Keogh cu 516. Încă nu a fost nimeni doborât, dar era al dracului de 
sigur că inamicul ştia de venirea lor. În orice clipă, situaţia putea deveni cu adevărat 
interesantă. 

— 4-8 mile, Sluf. Suntem în raza de atac. 

Harpoon avea o rază de acțiune de circa 50 mile nautice. 

— Hai să le ducem mai aproape, a hotărât Sluf. 

— Tu ești boss-ul. 

În fiecare minut, opt mile de apă rămâneau în urmă. Intruder se scutura puternic. 
Aerul de la nivelul valurilor era agitat, iar Sluf trebuia să se lupte cu avionul pentru a-l 
menține pe traiectorie. O greșeală cât de mică şi A-6 îşi izbea burta de valuri, sau putea 
atinge apa cu vârful aripii. 

Dar zborul atât de aproape de suprafața apei era o măsură de siguranţă, cel puțin 
pentru moment, contra detecţiei de către radarele sistemelor inamice de control al 
armamentului. 

— Totul pare în regulă, spuse Spoiler, cu fața în manşonul de cauciuc. Distanţa 3- 


Un led a început să pâlpâie pe consolă, însoţit de un „ciripit” electronic, un 
semnal de alarmă. 

— Pe mă-sa..., a explodat Sluf. Ne-a detectat careva. 

— Banda I. Sună ca un Top Dome. 

Top Dome era codul NATO pentru radarul de ghidare asociat cu rachetele 
sovietice suprafață-aer SA-N-6. Era instalat pe câteva dintre cele mai mari nave de 
suprafaţă ale lor, inclusiv pe cele din Clasele Slava şi Kirov. 

— S-ar putea să nu ne vadă prin bruiaj. Cum arată activitatea aeriană? 

— Am câteva bogies, dar în depărtare. Se ceartă cu Tomcaturile noastre. 

— Deci nu la noi se uită. Asta e! Cred că putem să ducem treaba la bun sfârşit! 

— Distanţa 2-7. Haide, Sluf! S-o facem! 

— Roger! 

Sluf a tras manșa înapoi şi a împins maneta de gaze. Marea a „căzut” sub 
Intruder, care a luat suficientă altitudine pentru lansarea încărcăturii fără a scăpa vreun 
Harpoon în apă. 

— Ai ţinta? 

— Mă ocup de asta. Siguranţele deblocate. Murătura e iute. La dracu, Sluf! Văd o 
lansare de rachetă! Trag în noi! 

— Deci, începem. 

Degetul lui Sluf a zdrobit butonul de lansare de pe manșă. 

Intruder a tresărit când încărcătura de o tona de combustibil solid plus explozibil 
s-a desprins de sub aripă. 

— Harpoon a plecat. 

— Resetare. Lansare! 

— Foca doua! Şi a treia... şi a patra! 

Una după alta, rachetele Harpoon s-au desprins şi s-au îndreptat spre nord. Sluf a 
virat A-6 către tribord şi a activat postcombustia. Cu un urlet vibrant, Intruder a intrat 
pe drumul de reîntoarcere spre sud. SA-N-6 avea o rază de acţiune de 30 mile. Într-un 
minut, Intruder parcurgea 8 mile, iar racheta rusească treizeci de mile. Era o cursă între 
avionul încet, dar cu un mare avantaj la start și racheta rapidă cu combustibil limitat. 

Intruder a câştigat, rupând contactul radar cu inamicul în același timp când SA- 
N-6 a căzut în apă la câteva sute de metri în spate. 

Iar în acea vreme, sovieticii care lansaseră racheta aveau alte griji pe cap. 


0808 Zulu (0908 ora locală) 
Cruiserul rusesc Kirov 
Marea Norvegiei 


Atacul a fost al treilea în tot atâtea minute, iar Căpitanul de rangul | Evgheni 
Vaşirin a ordonat lui Kirov să se poziționeze în fața lui Soyuz pentru a-l proteja mai 


bine. 

Americanii au lansat rachete Harpoon de la distanță maximă, în grupe de câte 
patru, unele asupra cruiserului, altele asupra portavionului. Până în prezent, Kirov s-a 
descurcat foarte bine. SA-N-6 puteau fi folosite cu destul succes împotriva rachetelor 
de croazieră. Trei Harpoon fuseseră deja doborâte. 

În următoarele câteva minute, alte 11 au fost distruse de la mică distanţă, 
suficient de aproape pentru ca Vașirin și alți ofițeri de pe Puntea de Comandă să fi 
putut vedea flashurile și auzi detunăturile exploziilor când Harpoon aflate pe curs de 
apropiere erau angajate cu SA-N-6 și cu tunurile Gatling. Kirov avea în dotare opt AK- 
630, tunuri cu șase țevi similare cu americanele CIWS. Pe măsură ce rachetele ajungeau 
în raza de foc, ţevile se roteau cu un sunet ascuţit, fiecare tun scuipând un șuvoi de 
proiectile cu traiectoria corectată prin radar, asupra micilor ţinte rapide. 

Una după alta, rachetele au fost lovite de acest zid urlător de metal şi au 
explodat. 

Dar erau prea multe ţinte şi prea puţin timp. Intruderele atacatoare au sperat să 
se fixeze pe Soyuz, dar Kirov s-a aflat mai aproape, o ţintă mai la îndemână pentru 
radarul de urmărire AN/APQ 158, prin bruiajul intens. 

Prima rachetă a fost avariată de o SA-N-9 şi a căzut în mare. 

A doua s-a apropiat până la 200 m înainte ca AK-630 să trimită o rafală prin 
focosul exploziv și motor, detonând-o într-o ploaie de foc. A treia și a patra Harpoon s- 
au apropiat de Kirov, zburând jos deasupra valurilor până în ultima clipă, când 
computerele de bord le-au comandat manevra pop-up spre înaltul cerului pentru a le 
asigura un unghi de atac mai bun asupra țintei. Atunci, pe când AK-630 se rotea 
sălbatic încercând să regăsească ţinta brusc pierdută, Harpoon şi-au început picajul 
final. 

Prima rachetă de croazieră a lovit suprastructura înaltă, piramidală, ceva mai jos 
și în spatele Punţii de Comandă. A trecut prin pereții metalici, ajungând adânc în 
interiorul navei înainte ca încărcătura explozivă să detoneze în popota ofițerilor, o 
explozie sălbatică care aproape că a aruncat Puntea într-o parte şi a distrus sistemul 
principal de control al tragerilor. 

A doua, printr-un noroc deosebit, s-a arcuit către puntea prova, pătrunzând prin 
spaţiul dintre cele douăzeci de trape egal rânduite chiar în fața Punţii de Comandă. 
Acele trape închideau tuburile verticale de lansare pentru uriașele rachete antinavă SS- 
N-19, fiecare cu o rază de acțiune de 300 mile, și constituiau armamentul principal al 
lui Kirov. Explozia lui Harpoon a provocat-o pe a doua, mult mai puternică atunci când 
explozibilul unei SS-N-19 a detonat. Și această explozie a provocat-o pe următoarea... 
și următoarea. Explozie după explozie a fărâmat coca vasului și valurile de fum s-au 
învălătucit spre cer deasupra epavei incendiate. 

La zece mile în pupa, Admiral Khenkin de la bordul lui Soyuz a văzut coloana de 
foc ridicându-se dinspre orizontul sudic, iar după câteva clipe, a simţit succesiunea de 
tunete ale exploziilor transmise prin aer. 

Şi a ştiut că Kirov a fost osândit. 


Va urma 

EPISODUL I 


Capitolul întîi 

ÎN CARE SE VEDE CUM CELE CE URMEAZĂ SE POT PETRECE ÎNTR-UN 
VIITOR AN DE GRAȚIE, PE CARE CITITORUL E LIBER SĂ-L STABILEASCĂ 
DUPA CUM Îl PLACE 


Rodolphe Durant hoinărea liniştit prin Bois de Boulogne. Tinăr cetățean al 
Parisului, el admira toamna ruginie, cînd simţi deodată o durere în ceafă. Nu 
apucă decît să strige, „Au!Ce”, apoi se prăbuşi, pierzindu-şi cunoştinţa. 

După cîte ore, zile sau luni şi-a revenit în fire, Rodolphe Durant n-a ştiut 
niciodată sau, mai bine zis, nici n-a încercat vreodată să afle, şi asta, doar din 
lenevie. Pentru că, altminteri, nimic nu l-ar fi împiedicat pe Rodolphe, mai 
tîrziu, să se uite într-un calendar. Lucru pe care, însă, nu avea să-l facă. 

Într-o frumoasă zi de toamnă, aşadar, Rodolphe Durant, un francez 
obişnuit, căzu în nesimţire pe o cărare, pe care o credea pustie, iar această 
cărare se afla în plin Bois de Boulogne. 

* 

Rodolphe Durant nu ştia ce-i frica. De aceea, în timp ce încă năucit, îşi 
ridica eroic pleoapele, el îşi zise: ”La naiba! Unde mă găsesc?” Ceea ce-i 
transmise impulsul necesar, spre a începe cercetările. Îşi putu da astfel 
seama, destul de repede, că avea mîinile legate, iar un căluş înfundat în gură 
îl împiedica să strige. 

"Unde mă găsesc? Unde mă găsesc?” 

Holbaţi, ochii lui Rodolphe scrutară întunericul şi descoperiră nişte raze de 
lumină ce pătrundeau prin crăpăturile mărunte ale coliviei sale. În acelaşi 
timp, constată că respectiva colivie nu e altceva decit un cufăr enorm, căruia 
cineva îi dăduse cîteva găuri. De ce? "Probabil, ca să pot respira. Dar, pentru 
Dumnezeu! unde mă găsesc?” îşi punea într-una aceeaşi întrebare plină de 
nelinişte, la care nu putea răspunde: "Unde mă găsesc? Unde mă găsesc?” 

Cîteva clipe mai tîrziu, cînd şi celelalte simțuri ale sale începură să intre în 
acțiune, Rodolphe Durant simţi un fel de balansare uşoară şi monotonă. O 
senzaţie ciudată îl cuprinse, în timp ce atenţia îi era atrasă de sunetele unui 
jazz, care păreau să vină de departe, de foarte departe. Totul era atît de 
neobişnuit, şi aceste lucruri nefireşti, fie bune, fie rele, îi produceau o stare 
atit de neplăcută, îneît găsi că e mai bine să-şi blocheze supapele tuturor 
simţurilor. Închise, prin urmare, ochii, îşi astupă urechile, uită balansul. 

Avu astfel din nou sentimentul că e liber, şi în spaţiu şi în timp. Frunzele 
roşcate ale toamnei cădeau domol la picioarele sale, în vreme ce vintul, adiind 
uşor, îngîna un cîntec fermecat, cîntecul sfirşitului de vară. lar Rodolphe, cu 
mîinile în buzunar, asculta acest cîntec, mîngiia cu ochii zborul frunzelor, 
punea la cale pacea universală prin înfrățirea popoarelor. 

Amintirea, însă, chiar şi atunci cînd ia înfăţişarea unui vis, nu se 
mulţumeşte doar cu lucruri agreabile. Adeseori mai intervine şi durerea. 
Această durere, Rodolphe o simţi în ceafă şi, a doua oară de la aventura lui de 
nepătruns, se văzu obligat să se trezească în acelaşi cufăr. 

* 

Acelaşi balans, aceeaşi poziție ciudată. "Unde mă găsesc?” Aceeaşi 
întrebare, acelaşi răspuns. Încercă să se mişte, o mişcare scurtă, pe care 
uitase s-o facă de la început. Ceea ce-l înştiință că a înțepenit. Aşa încît, 
Rodolphe, timp de cel puţin un sfert de oră, nu se mai clinti şi, în ciuda 
faptului că se trezise, nu-şi mai puse nici o întrebare, nu se mai gîndi la 
NIMIC. 

Zgomotul unor paşi făcu să năvălească sîngele în creierul amortit al lui 
Rodolphe, care se încumetă să geamă. Îi răspunse un hohot de ris. Atunci, 
prizonierul deveni atît de furios, încît se gîndi: "Canalie!” 

O cheie scrişni în broască şi capacul lăzii fu ridicat de către o mină 
misterioasă. Cum nu-i plăceau surprizele, Rodolphe închise ochii. Însă rîsul 
acela, hidos, continua să-l enerveze. În cele din urmă, cînd îşi ridică 
pleoapele, Rodolphe Durant nu avu nici o surpriză, pentru simplul motiv că 
individul din fața lui, care ridea probabil de el, îi era cu desăvirşire 
necunoscut. Era un bărbat cam de vîrsta lui, putea să aibă douăzeci şi cinci, 
pînă la treizeci de ani. Ochii mari, albaştri, îi luminau privirea cu o blindeţțe 
fără margini. lar în risul său, nimic ironic. Avea, dimpotrivă, o sinceritate 
care-i sporea şi mai mult blândețea privirii. Destul de bine făcut, elegant 
îmbrăcat, necunoscutul ridea în continuare, cu aerul că nu vrea nimic de la 
el. Această voioasă neutralitate îl scoase din sărite pe prizonier, care schiță, 

cu picioarele, o mişcare de revoltă, mişcare ce nu dură decit o secundă, dar 
care avu fericita consecință de a inunda ochii necunoscutului cu o mare 
cantitate de lacrimi. Totul fusese atît de neaşteptat, încît lui Rodolphe i se 
făcu milă de presupusul călău şi nu mai mişcă din nici o parte a trupului său 
stilcit. Această contemplare reciprocă, pe cît de ciudată, pe atît de stupidă, 
tinu cel puţin un sfert de oră. În cele din urmă, Rodolphe descoperi că 
lacrimile necunoscutului nu erau deloc provocate de jalnica sa poziție pe 
fundul cufărului; erau, pur şi simplu, lacrimi de bucurie. Atunci, cuprins de 
desperare, închise din nou ochii. Singurul lucru, pe care-l putu face, cînd 
necunoscutul binevoi, în sfirşit, să-i vorbească. 

— Scumpe secretar de ambasadă, spuse el, după cum vedeţi, sînt profund 
miîhnit de situația în care vă găsiți. N-am însă nici o putere. Cu toate astea, 
voi încerca să vă fiu pe plac. Doar că sînt nevoit să vă pun unele condiţii, iar 
dacă nu le acceptați, riscaţi să rămîneți încă mult timp în poziția aceasta, 
ceea ce nu pare să fie deosebit de confortabil. În consecinţă, dacă-mi 
promiteţi că nu veţi striga după ajutor, dacă, în două cuvinte, îmi promiteți că 
veți sta liniştit, eu vă promit, la rindul meu, să vă eliberez gura şi să vă las să 
circulați prin cameră. 

Rodolphe încuviință din cap. Tinîndu-şi promisiunea, necunoscutul îl 
scăpă mai întîi de căluş, ceea ce-i îngădui tînărului să tragă în piept o mare 
cantitate de aer, lucru de care tocmai simţea o absolută nevoie, apoi îi dezlegă 
picioarele şi-l ajută să iasă din cufăr. 

Eliberat, Rodolphe se repezi la toaletă. 

Cînd reveni, îl găsi pe inamicul său surizind şi fumînd o ţigare. Numai că, 
de astă dată, era înarmat cu un revolver. 

Acelaşi balans clătina încăperea. La un moment dat, Rodolphe nu-şi putu 
menţine echilibrul şubrezit şi căzu pe duşumea. Necunoscutul îl ajută să se 
ridice. 

— Unde mă găsesc? întrebă Rodolphe. 

— După cum vedeți, pe un vapor. 

— Un vapor-omnibus? 

— Ba nu. 

— Şi încotro? 

— Polul Nord! 

— Nu am haină de blană. 

— Nu e o nenorocire ireparabilă. 

— Dar jazzul? 

— Dansează lumea pe vapor. 

— Mi se pare totul foarte ciudat, 

— Nu-i aşa? 

— Da. Şi, în afară de asta, mi-e foame. 

— Domnule secretar, dejunul e servit. 

— Unde? 

— Dar e pe masă. 

Un dejun complet îl aştepta pe masă, însă Rodolphe nu-l văzuse. Se repezi 
asupra mîncării, ca un lup înfometat, în timp ce necunoscutul îl ținea sub 
amenințarea revolverului. 

— La cel mai mic gest, la cea mai mică mişcare, sînteți mort. 

— Atunci, înseamnă că n-am dreptul să mănînc? răspunse Rodolphe, 
înfulecînd un cotlet de porc. 

— Nici o mişcare nu poate fi admisă, decît atita cît să mîncați. Aţi înțeles, 
scumpe secretar de ambasadă? 

"Ce naiba îmi tot spune ăsta secretar de ambasadă? Face vreo confuzie?” se 
gîndi Rodolphe Durant. Cum era, însă, foarte măgulit de titlul ce i se 
conferea, se feri să protesteze şi înghiți în viteză toată mîncarea de pe masa 
încărcată. 

Se grăbi de fapt prea tare şi regretă imediat. Deoarece, cum dădu să se 
mişte cîțiva paşi, celălalt făcu un semn, arătîndu-i cufărul. 

— Dar n-am deloc intenţii rele, zise Rodolphe. V-aş cere numai voie să mă 
duc pînă la fereastră, ca să privesc puțin peisajul. 

— Dacă-i numai asta, răspunse necunoscutul, dar nu mai mult de cinci 
minute. 

— Dar al dracului mai eşti, domnule! 

— Îmi pare. rău. Trebuie să-ţi reiei locul în cufăr. 

La această veste cu totul neaşteptată, Rodolphe simţi cum i se zburleşte 
părul pe cap. Se îndreptă spre fereastră, fără nici o vorbă, asemeni unui 
condamnat la moarte spre ultima țigare. 

— A! Ce frumos peisaj! 

Frumosul peisaj era marea. 

— E frumos. Ce frumos e! repetă el. Ştii, e prima oară cînd văd marea. E 
impresionant. Nu pot să spun că-mi pare rău că mă găsesc aici... Ai aerul că 
dumitale nici nu-ți pasă. 

Celălalt nu răspundea. Vaporul se balansa mereu, parcă în ritmul jazzului. 
O tăcere îndelungată se aşternu între cei doi. 

— Aş fuma o ţigare, zise Rodolphe în cele din urmă. 

În loc de răspuns, revolverul amenințător şi aceeaşi tăcere. 

— Dac-ai fi atît de amabil, am o poftă nebună să fumez... Hai, ar fi un gest 
frumos. 

Nici un răspuns. Doar revolverul, îndreptat tot timpul spre Rodolphe, şi 
nişte ochi înspăimîntători, care-l fixau într-una, imobili. Erau atît de mari, 
atit de îngrozitor de mari aceşti ochi, încît pe Rodolphe îl cuprinse frica. Se 
întrebă mai întîi ce poate însemna privirea aceasta, iar apoi, cînd înțelese că 
n-are cum să fie altceva decât un ordin neîndurător de a reintra în cufăr, se 
supuse. Cum necunoscutul rămînea neclintit, Rodolphe trase capacul peste 
el şi, fericit că nu mai are picioarele şi braţele legate, nici căluşul în gură, nici 
privirea înfiorătoare a celuilalt ațintită asupra lui, adormi în linişte, ba chiar 
cu plăcere. 

Cînd Rodolphe se trezi, nu deosebi nici o schimbare în închisoarea lui. 

Trase de aici concluzia că necunoscutul avea încredere în el şi, în consecință, 
îl va lăsa fără cătuşe pînă la Polul Nord şi chiar mai departe. Ceea ce-i dădu o 
bună dispoziție. O dispoziţie atît de bună, încît, spre a fi pe placul celuilalt, 
aşteptă un răstimp, fără să se mişte. "Cine ştie, poate astfel mă va lăsa să 
circul liber prin cabină”. Rodolphe aştepta. Aştepta cu trupul şi cu duhul în 
totală neclintire. După cîteva minute, făcu însă o mişcare. Şi, văzind că 
liniştea e unicul său însoțitor, dădu capacul la o parte, fără grijă. 
Necunoscutul se afla exact în acelaşi loc. Ba, mai mult: nici măcar nu-şi 
schimbase poziția din clipa în care Rodolphe, sub amenințarea lui, se 
instalare în cufăr, ca un copil cuminte. 

— lertați-mă, domnule, dar am absolută nevoie să... să ies. Vreau să spun 
că... mă-nţelegeți... 

Celălalt nu se clinti. 

—  Înţelegeţi-mă, continuă Rodolphe, pricepeţi, am mîncat cam mult şi 
n-am băut puţin, aşa că... 

Dar necunoscutul nu făcu nici o mişcare şi nici de astă dată nu-i răspunse. 
Păstra mereu aceeaşi atitudine, iar ochii i se măriseră şi mai mult. 

Ce era de făcut? Întrucît paznicul său rămînea într-una nemişcat, 
Rodolphe, adunîindu-şi întregul curaj, se repezi asupra lui şi încercă să-i 
smulgă primejdioasa armă. Necunoscutul, cu degetele încleştate pe revolver, 
căzu la pămînt. Durant îngălbeni. Ceea ce nu-l împiedică - ba, dimpotrivă - să 
dea frîu liber îndureratei sale băşici. După care, ceva mai înviorat, putu să 
constate cu groază că adversarul său murise. 

— Uite, asta devine foarte plicticos, şopti Rodolphe. 

Mai întîi, aşeză pe scaun trupul fără de viață, neuitînd să-i smulgă, cu cîtă 
greutate, arma. Apoi, pentru mai multă certitudine, îi cercetă pulsul, îşi duse 
urechea în dreptul inimii lui, iar după cinci minute, cînd se convinse că e 
mort, îl cuprinse desperarea. 

Situaţia, mai înainte simplă pentru el, îi apărea acum atît de complicată, 
încît, neştiind ce să mai facă, se viri din nou în cufăr. De astă dată, însă, cu 
mii de precauții, bizuindu-se pe revolver. 

* 

Prea multă vreme nu trecu, şi Rodolphe tresări. Cineva intrase în cabină. 
Cu revolverul în mînă, împingînd capacul cufărului la o parte, Durant sări 
afară, curajos. 

— O singură vorbă şi trag! 

În fața lui stătea, surîzătoare, o femeie tînără. Era foarte frumoasă, iar 
rochia neagră ce i se mula pe trup contrasta plăcut cu părul blond. Ascultînd 
de ordinul agresorului ei, nu scoase o vorbă. Femeia şi tăcerea îl tulburară 
însă pe Rodolphe, care simți cum îl năpădeşte un val de sfiiciune. 

— Doamnă, vorbiți, exclamă el, bombîndu-şi pieptul. Explicați-vă. 

Aceste cîteva cuvinte fură pronunțate cu o voce gravă, aproape cu o voce de 
stăpîn. Frumoasa blondă părea de asemeni tulburată. Nu-i putu răspunde 
decît cu multă greutate, iar glasul ei avea un sunet dulce, chiar mîngîietor. 

— Dar ce s-a întîmplat aici? Nu pricep nimic. Dumneata să-mi dai mie 
explicații. 

— Ce s-a întîmplat? Vreţi să ştiţi ce s-a întîmplat? Ei bine, doamnă, priviți! 

Ea puse mîna pe umărul necunoscutului, apoi, văzînd imobilitatea în care 
acesta părea că vrea să persiste, îl zgilții cu putere. Omul se prăbuşi. 

— Inutil, doamnă. Nu se va trezi prea curînd. 

— Dar... 

— Doamnă, în fața noastră, se află un cadavru. 

Un țipăt de groază se pierdu în cele patru colțuri ale cabinei. Rodolphe se 
repezi să susțină trupul leşinat al noii necunoscute. Ea îşi reveni, însă, 
repede, căci Rodolphe primi în plin obraz o privire sălbatică. Ştiindu-se cu 
arma în mînă, nu se nelinişti prea mult. Ca măsură de precauţie, o îndreptă 
ceva mai bine asupra blondei sale însoțitoare. Era astfel în siguranță. Sau 
aproape. 

— E oarecum vina mea, doamnă, spuse el pe un ton patetic, dar e şi vina 
lui. N-aveam de unde şti că e atît de slab. 

— John, slab? 

— Nu ştiu cum îl cheamă, dar v-aş putea afirma că John al dumneavoastră 
era mai degrabă slab. Vreau să spun în comparație cu mine. Ce e drept, 
găsesc că sînt foarte puternic, dar oricum, n-aş fi crezut că dintr-o simplă 
lovitură de pumn, voi dobori un ins atît de zdravăn, că-l voi ucide. Sincer vă 
spun, regret din toată inima. Îmi era simpatic acest destoinic John. De ce 
naiba s-a simțit, însă obligat să fie impertinent cu un om ca mine? Real- 
mente, nu pot admite mojicia, indiferent din partea cui ar veni. 

Frumoasa blondă începuse să se uite la Rodolphe Durant cu o privire plină 
de admiraţie. 

— Acum însă ce facem? zise ea, calm. Un cadavru nu poate fi totuşi 
păstrat. 

Rodolphe surise. 

— Lucrul cel mai simplu, zise el. Îl băgăm în cufăr, în locul meu. 

— Dar dumneata nu erai mort. Uiți această mică diferență. Zimbi şi ea, 
adăugind pe tonul cel mai firesc: Nu există decit un singur mijloc: să-l 
aruncăm pe fereastră. Marea o să-l ia în grija ei, bietul John! 

În momentul acesta, Rodolphe remarcă, în sfârşit, că noua lui însoțitoare şi 
aliată vorbea franceza cu oarecare greutate. Avu convingerea că recunoaşte 
în accentul ei farmecul anglo-saxon. 

— Mi se pare, doamnă, că descopăr în dumneavoastră o englezoaică, zise 
el, luîndu-şi un aer victorios şi plin de sine. 

— Nu te înşeli prea mult, răspunse ea, supusă, privindu-l cu aceeaşi 
admiraţie. Do you speek english?! 

— O, and how! 

Ea se gîndi o clipă. 

— Între noi, să vorbim franțuzeşte, zise apoi, aproape cu naivitate. E mai 


i Vorbeşti englezeşte? 

comod. În felul ăsta, ceilalți nu ne vor putea înțelege. Cu John, vorbeam 
întotdeauna franțuzeşte. A, dar nu uita să iei la dumneata toate actele de 
identitate ale lui John, înainte de a-l arunca în mare. Bietul John! 

— Dar cine e John! 

— John eşti dumneata, zise ea, rizînd. 

— lertaţi-mă, dar eu sunt Rodolphe Durant. 

— Nu mai eşti. Începând din clipa asta, eşti John O'Donell. 

La auzul acestei ultime fraze, Rodolphe se repezi la cadavru şi-l despuie de 
tot ce avea asupra lui, hirtii, bani, ceasornic. Găsi cinci paşapoarte, pe cinci 
nume diferite, nici unul însă pe numele John O'Donell. Rodolphe le băgă pe 
toate în buzunar, fără ca lucrul acesta să i se pară prea ciudat. 

— Aici te afli sub numele de John Smith, adăugă ea. 

Iar John Smith suriîse, aşa cum niciodată n-o făcuse Rodolphe Durant. 

— Şi numele dumitale, frumoaso? 

— Jenny Rould. Vestita asociată a lui John O'Donell. 

— Jenny Rould, zise el, îmi eşti foarte simpatică. 

— All right, John. Şi acum, la treabă. 

— Care treabă? 

— Ai uitat că trebuie să-l aruncăm în mare pe Rodolphe Durant? 

Ea prinse cadavrul de picioare, el, de cap. Rodolphe Durant, ex-John 
O'Donell, dispăru în ocean, înghiţit de eterna uitare a valurilor. 

— Bietul John, zise femeia. E destul de pedepsit. Era atît de brutal cu mine! 

Noaptea căzu în ocean, pe urmele trupului lui John O'Donell, şi totul se 
făcu negru jur împrejurul vaporului, negru şi de o linişte desăvârşită. Jenny 
Rould părea îngîndurată, chiar preocupată de ceva. 

— La ce te gîndeşti, Jenny? 

— La rochia pe care-o voi purta în seara asta. Care e culoarea ta preferată? 

— N-am nici una. Astă-seară, însă, cred că negrul... În sfirşit, cred că 
astă-seară am o preferință pentru negru. 

Ea rise din toată inima şi scoase din dulap o rochie frumoasă, din satin 
negru. 

— Ai dreptate, John, negrul se potriveşte cel mai bine. Să nu uiţi, însă, 
smokingul. 

— N-am aşa ceva. 

— Dar al lui John? Uiţi mereu că nu eşti Rodolphe Durant, ci John 
O'Donell! 

— Aşa e, scuză-mă, nu m-am deprins încă. All right! Spune-mi, însă, n-o să 
fiu recunoscut? 

— Ai şi tu o dată dreptate. Uitasem de machiaj, e absolut necesar. Dar 
astă-seară e inutil. O să spun că nu te simți bine, ai rău de mare, aşa că o să 
rămii în cabină, e mai sigur. Dealtfel n-o să ţină mult, pentru că mîine sosim. 

Cum ea începu să se dezbrace de față cu el, John-Rodolphe nu mai zise 
nimic, însă ochii lui mici se deschideau din ce în ce, pînă se făcură imenşi. lar 
cînd Jenny, fără sfiială, îşi scoase şi furoul, se apucă să tuşească din toate 

puterile. 

Ea însă nu se sinchisi nici de privirile, nici de tusea lui. Trecu, liniştită, cu 
un aer firesc, în camera de baie şi închise uşa. 

John se uită atunci prin gaura cheii. Zări un trup minunat, o frumoasă 
statuie de carne. Era prima oară în viața lui, cînd vedea un trup de femeie în 
carne şi oase. Plin de curaj, încercă să deschidă uşa, Dar, vai, era încuiată! 
Conştient de puterile sale, dădu să o forțeze. Uşa cedă brusc, cu uşurinţă, ca 
şi cînd niciodată n-ar fi fost încuiată. 

Rodolphe rămase în prag, nemaiîndrăznind să înainteze. Jenny stătea în 
fața lui, în întregime goală, iar el nu mai ştia ce să facă. Înţepenit locului, nu 
se mai putea retrage, nu cuteza să se retragă. Cît despre grai, îi era absolut 
imposibil să articuleze măcar un cuvint, oricît de neînsemnat. Ce era de 
făcut? 

Se porni pe ris. Putea să se încumete la altceva, să treacă la altă acțiune, el, 
care în viața lui nici nu văzuse, nici nu atinsese trupul unei femei? 

Rodolphe ridea într-una şi, pentru ca situaţia să rămână neschimbată, 
ridea din ce în ce mai tare. Ea ieşi din cadă şi, cu mişcări încete - o, atit de 
încete - începu să se şteargă prin toate părțile frumosului ei trup. După care, 
continuînd să suridă, nepăsătoare, se duse în fața oglinzii şi se contemplă 
îndelung. 

În vremea aceasta, Rodolphe nu se clinti din loc, astfel că situaţia rămase 
exact aceeaşi şi, evident, nu el era acela care-ar fi putut să o schimbe. 

— Ei, bine, John, nu mă săruţi? 

— Dar... 

— Nu sînt chiar de lepădat, nu-i aşa? 

Rostind aceste vorbe, ea îi cuprinse capul cu mîinile şi îl sărută de cîteva 
ori, trăgîndu-l după sine în cabină. 

Vaporul se înclina uşor, spre stînga. Prefăcîndu-se că-şi pierde echilibrul, 
Jenny se răsturnă încet pe pat. În momentul acesta, accesul de rîs nesăbuit 
al lui John se transformă în sărutări voluptuoase, ceea ce nu-i displăcu de loc 
frumoasei anglo-saxone. Era dornică de dragoste. Dar Rodolphe Durant nu 
ştia să facă dragoste şi nici nu învățase încă de la John. Ea crezu că-i e 
indiferentă. 

— Mi-e frică! Mi-e frică, începu să tipe. Au să mă ucidă... Da, au să mă 
ucidă. 

Tipa aproape dureros, în timp ce trupul său se zvircolea în aşteptarea 
plăcerii, o plăcere care însă nu venea, n-avea cum să vină. John-Rodolphe se 
ridică brusc, ca un adolescent care, necunoscînd nimic din ale dragostei, lua 
totul în serios. Pe chipul său, vizibil obosit, apărură trăsăturile curajului. În 
această atitudine, John arăta aproape frumos, aproape mascul, aproape 
viguros. Pînă şi glasul îi devenise mai grav, mai puternic. Era prima oară în 
viață cînd se încumeta să tutuiască pe altcineva decit pe mama lui. 

— Dar cine anume? N-are decit să poftească, cel ce vrea să te ucidă. 
Explică-mi cum adică, să te ucidă? Şi pentru ce? 

— Nu ştii tu. Nu, nu, tu nu ştii. Au să te ucidă şi pe tine. Nu-i cunoşti, ei nu 
dau niciodată greş. 

— Dar cine sînt aceşti "ei"? 

— Vrei să ştii? 

— Da, imediat. 

— Bine, dar cu o condiţie. Să mă aperi. Nu vreau să mor. John, nu vreau să 
mor. 

— Îţi jur că n-ai să mori, jur pe capul mamei mele, răspunse cu emfază 
noul John. Da, ţi-o jur! 

Ea era palidă şi tremura într-una. La jurămîntul lui, pe capul mamei sale, 
că o va apăra, surise cu tristeţe, aproape matern. 

— Sărmane John, tu însuți ai să mori. Au să te ucidă şi pe tine. Sint atît de 
puternici! 

— Să mă ucidă, pe mine? Ha, ha, ha! 

Se porni pe ris, acelaşi ris, de adineauri, din camera de baie. Numai că, de 
astă dată, nu spre a-şi face curaj, ci pentru a o linişti pe Jenny. Risul acesta, 
dealtfel, îşi făcu efectul, fiindcă ea se calmă, fiindcă încetă să mai tremure, 
fiindcă deveni aproape serioasă şi gravă. 

— Vino lîngă mine, John. Să discutăm serios. Îţi spun totul, tot ce ştiu eu. 
Mă destăinui ţie, iar tu ai să-ți dai seama de primejdie, de moarte. Haide, 
vino. 

John se aşeză alături de ea şi o luă de mînă, cu gingăşie. Pe chipul lui, 
devenit uimitor de energic, nu se mai zărea nici urmă de îngrijorare. Jenny 
vorbi liniştită, asemeni unei fataliste care nu vede nici o scăpare, în afară, 
poate, de o minune improbabilă, deşi oricînd posibilă, dacă e în joc instinctul 
de conservare. 

— Tie, John, zise ea, n-are cum să-ţi fie frică, pentru simplul motiv că nu ai 
cunoştinţă de nimic. Nu ştii cine a fost John O'Donell, prin urmare nu ştii 
cine eşti. Nu ştii cine sînt eu, după cum nu ştii nici cine sînt persoanele în 
mijlocul cărora ai să pici mîine seară, cînd o să debarcăm. Nu ştii nimic, 
nimic, nimic. lată de ce n-are cum să-ţi fie frică, iată şi de ce are să-ţi fie frică, 
şi încă ce frică! John, cel pe care l-ai asasinat cu un remarcabil sînge rece... 
Ştii tu cine ţi-e victima? 

— Nu prea. 

— Ei bine, victima ta e stăpinul Statelor Unite ale Americii de Nord. 

— Cum? L-am aruncat pe fereastră pe preşedintele Republicii? 

— Nicidecum. John era mai mare şi mult mai interesant decît preşedintele. 
John este... a fost şeful gangsterilor americani, personaj cu mult mai 
important, la noi, decît şeful statului. 

— Da, mi-aduc aminte, i-am citit adesea numele prin ziare. Nu ştiam însă 
că era atît de important. În sfirşit. Nu văd totuşi unde e primejdia. Din contră, 
statul american ar trebui să mă răsplătească, pentru că l-am scăpat de un 
bandit atît de periculos. 

Ea izbucni în ris. 

— Dar, vezi, dragul meu, uiţi că el e statul, John şi prietenii lui. Nu numai 
că n-o să fii răsplătit, ci, dimpotrivă, o să fii condamnat la moarte, fără 
discuţie, oriunde te-ai afla. Nu e nimic de făcut. Sau, mai bine zis, nu e de 
făcut decît un singur lucru, pe care însă, nu prea poți conta. 

Se uită la el. Dar probabil, sentința de condamnare la moarte nu-l prea 
înspăiminta pe John, întrucît rămase neclintit şi nici nu păli. 

— O să ştiu eu să mă apăr, răspunse el, liniştit. 

— Ba nu, zise ea. Nu-i cunoşti. Nu există nici un mijloc de apărare contra 
lor. Adică, nu există decît viclenia. 

— O să ştiu eu să mă apăr, repetă el, nepăsător. Pe tine, însă, de ce te 
amenință moartea? 

— Eu? Dar eu sînt regina. 

— Majestate, scuzaţi-mă, dar nu pricep. 

— Foarte simplu. Eu sînt nevasta... Am fost nevasta celuilalt John. 

John se făcu mai întîi roşu de emoție, apoi verde de mînie. Nu rosti nici un 
cuvînt, dar dădu în lături mîna tinerei femei şi se porni deodată să cutreiere 
cabina, în lung şi-n lat. Gelozia, pînă atunci sentiment necunoscut pentru el, 
zgîndărea neplăcut sufletul curat al aceluia care, cu douăzeci şi patru de ore 
mai devreme, nu era decît Rodolphe Durant. 


Noul John, bietul de el! Fuseseră de-ajuns cîteva ore, pentru ca să treacă, 
de la o plăcută nepăsare sentimentală, la chinurile cele mai cumplite pe care 
viața ţi le poate oferi în chip de dragoste. 

Jenny se uita la el şi nu înțelegea nimic. Nu ştia că gelozia ține mai mult de 
trecut şi viitor, decît de prezent. Dar John? El ce înțelegea? Era gelos. Şi-atita 
tot. De aceea, cînd Jenny îl întrebă cu bunătate, cu multă bunătate, ce are 
împotriva ei, ce i-a făcut ea sau ce i-a spus, de l-a supărat, el îi răspunse pe 
un ton răstit şi neplăcut: 

— Cum? Eşti a altuia, şi mai ai curajul să pretinzi că mă iubeşti? 

Acestea zise, se aruncă la picioarele ei, şi îi ceru iertare. 

— Nu vreau să existe alt bărbat în viața ta. Vreau să fii numai a mea. 
Altminteri... Şi din nou o insultătură ordinară! 

Se năpusti asupra ei, gata s-o sugrume. Ea surise, triumfal. În aceeaşi 
clipă, cu o lovitură de pumn bine plasată, puse capăt, scurt, înflăcărării 
bătăioase a tinărului bărbat. După care, se repezi la el şi-l sărută, cu patima 
femeii îndrăgostite, nebună de dragoste, sigură de dragostea ei. Nu-l dezarmă 
pe John decît pe jumătate, căci el din nou o respinse. De astă dată, însă, mai 
cu binişorul şi nu prea hotărit. 

— Nu, nu, nu-mi mai trebuieşti. Ţi-ajunge celălalt. Nu, nu... 

— Dar John, ce naiba, celălalt nu mai există, răspunse ea, dezmierdindu-l 
drăgăstos. Celălalt John e mort, oceanul l-a luat de mult în grija lui. Ca şi 
rechinii. Tu însuți l-ai ucis. John, ai uitat? 

El îşi reveni. 

— Da, e adevărat... Adevărat, a murit, însă... 

— Atunci, de ce ţi-e teamă? 

— Nimic. Nu, nimic... Tu însă tot îl mai iubeşti, nu-i aşa? 

— Pe morți, eu nu-i iubesc. N-am iubit niciodată morţii. Eu nu iubesc decît 
făpturile vii şi puternice. Da, da, le iubesc atunci cînd sînt puternice. Foarte 
puternice. Tu eşti? 

Îşi regăsi şi el, la rîndu-i, stăpînirea de sine. O clipă, buzele-i luară o formă 
răutăcioasă, surisul i se crispă, victorios, iar John, în momentul acesta, arăta 
puternic, foarte puternic. Avea o voce sigura şi gravă. Vocea celui ce domină. 

— Fireşte, Jenny, vezi bine, se mulțumi el să răspundă. 

Cum ea nu uita nici un moment că el era acela care, dintr-o singură 
lovitură de pumn, îl ucisese pe celălalt, avu aerul că e convinsă. El, 
dimpotrivă, nu-şi mai amintea că nu se clintise din cufăr, că nicidecum nu-şi 
ucisese adversarul, care murise de o moarte cum nu se poate mai naturală. 
Căci John era acum pe deplin încredințat că el îl asasinase pe maimarele 
gangsterilor, devenind, în consecință, cel mai puternic dintre cei puternici. Îi 
părea un lucru atît de firesc, încât, gîndindu-se la mort, schiță, dispreţuitor, 
un suris îndepărtat. 

— Oricum, ce lovitură de pumn! A căzut grămadă, ce lovitură! Trebuie să 
mă stăpînesc altă dată. 

— Dar cum aşa, John? Mi se pare că l-am găsit pe scaun. 

— Eu l-am pus acolo. Cît era de greu! Am vrut să-ţi fac o surpriză plăcută. 
În sfirşit, ca să văd ce-o să se întimple. 

Era atît de sigur de ceea ce îndruga, încît Jenny nu bănui nici un moment 
că e minciună. El, nici atit. 

— lar acum, zise Jenny, ce ai de gînd să faci? 

— Nu ştiu, merg cu tine. Ce vrei să fac? Merg la Polul Nord. 

— La Polul Nord? 

— De ce nu? 

Jenny crezu că glumeşte şi rise din toată inima. Cît despre el, nu merse mai 
departe. 

— Să vorbim serios, propuse ea. Vrei? lar ca să începem, vino şi te aşează 
frumuşel aici, lingă mine, n-are rost să mormăi şi să bombăni. 

Se supuse, fără s-o mai bruftuie. Ea îl luă din nou de mînă şi, privindu-l 
drept în ochi, începu să vorbească, cu un glas liniştit şi hotărît totodată. Lui 
John, glasul acesta îi insufla respect, ca şi iubirea ce se desprindea din ochii 
ei frumoşi. 

— Prin urmare, tu, Rodolphe Durant, zise ca, ai asasinat un om... 

— Eram în legitimă apărare, o întrerupse el. Şi... 

— Asta, după cum o să vezi, n-are nici o importanţă. 

Nu mă mai întrerupe. O iau de la capăt. Prin urmare, tu, Rodolphe Durant, 
ai asasinat un om... Nu, nu, nu mă-ntrerupe. Or, omul acesta, care a murit 
de pumnul tău, se întîmplă că nu era un om de rînd. Acest om reprezenta o 
personalitate, şi încă o mare personalitate. lar această personalitate nu-i nici 
şef de stat, nici vreun ministru oarecare. Într-un asemenea caz, ti-ar fi uşor 

să fugi, şi nimeni să nu te necăjească niciodată. Personajul mort de pumnul 
tău era căpetenia tuturor gangsterilor, deci cel mai puternic personaj din 
America de Nord. El este întotdeauna răzbunat, iar cel ce se atinge de 
persoana lui e condamnat imediat la pedeapsa cu moartea prin tortură şi 
executat, fără putinţă de scăpare. Nu, nu, de oamenii ăştia nu scapă nimeni, 
nu li se poate rezista. Imposibil, îi cunosc, nimic de făcut. 

— Şi-atunci? 

— Atunci... Se găseşte întotdeauna o cale. 

— Ha, ha! Vezi ? Există întotdeauna o cale... Şi care e această cale, dacă nu 
poți să te aperi împotriva lor, dacă ei sint mai puternici decît toată lumea? 

— Viclenia. Nu uita că tu nu mai eşti Rodolphe Durant, ci John O'Donell, 
adică cel pe care l-ai ucis. I-ai luat toate actele, eşti aproape de aceeaşi vîrstă, 
ai aceeaşi statură. Nu-ţi lipseşte decît un singur lucru, ca să fii el însuşi: 
figura lui. 

— Cred că asta-i cel mai important. 

— Aici, te-nşeli, şi iată de ce: John era puţin cunoscut sub adevărata lui 
înfăţişare. Cei mai mulți dintre complicii săi nu-l cunoşteau decît deghizat. 
Miine, cu dresuri, cu mustăți şi barbişon, te fac de nerecunoscut. Cît despre 
prietenii lui, înţelegi tu, n-avea mulți, ai să te poţi descotorosi uşor de ei. Aş 
putea să ţi-i ofer pe toţi într-o capcană. lar apoi... 

— Apoi? 

— Simplu, zise ea, cu aerul cel mai firesc. Îi cureti. 

— A, nu, nu, strigă el, îngrozit. Asta, nu! 

— Dacă n-o faci tu, au s-o facă ei. Şi-atunci, în câteva zile, n-ai să mai fii pe 
lumea asta. Şi nici eu. 

— Nici tu? 

— Cu certitudine. Pentru că eu, soţia lui, amanta lui, complicea şi prietena 
lui de toate zilele, n-am ştiut să-l apăr. Aşadar, l-am trădat, fiindcă n-am 
murit împreună cu el. Ai priceput? 

— Da, văd... Va trebui, deci, odată ajuns la Polul Nord, să-i omor pe toţi. 
Brrr! 

— De ce-i spui tu New Yorkului, Polul Nord? Eşti caraghios. 

Rodolphe înțelese, în sfirşit, că adevăratul John îşi bătuse joc de el. 

— Pentru că, răspunse în chipul cel mai simplu de pe lume, ba chiar 
spiritual, America e o țară care întotdeauna mi-a dat fiori reci în spate. Ha, 
ha, ha! 

— Te rog, să nu-mi insulti ţara, se oțărî ea. Îţi interzic. 

Se făcuse roşie de miînie, apoi deveni albă, apoi verde. Jenny nu admitea 
nimănui să vorbească de rău țara pe care ea o considera drept cea mai demnă 
de admiraţie din lume. 

În această privință, era capabilă să comită gafele cele mai stupide, capabilă 
să sacrifice totul, chiar şi dragostea ei pentru noul John. 

— Nu uita că, începînd din clipa asta, eşti american şi, în consecință, nu 
mai ai dreptul să critici, nici să spui vreo răutate la adresa Americii. S-au 

spus destule. Altminteri nu ai trai cu mine. Înţeles? 

— Dar, desigur, Jenny. Dacă vrei tu aşa, nu ştiam. 

— Bun. Să revenim, deci, la oile noastre. Odată ajuns la New York, trebuie 
să te descotoroseşti de toți prietenii celuilalt John. Nu avea mai mulți de 
patru sau cinci, o să fie o treabă uşoară. După care, trebuie să te ocupi niţel 
de duşmanii tăi. Căci aceştia îl cunoşteau mai bine. Sint vreo zece, care 
trebuie să dispară. Asta are să fie mai puţin uşor decit ai crede. Sper, însă, că 
în cele din urmă ai să reuşeşti. E şi o chestiune de noroc. În orice caz, făcînd 
o medie, nu cred că ai de omorît mai mult de douăzeci. Precum vezi, nu e 
mult. Mai apoi, evident, ca să-ți poţi menţine prestigiul şi ca să continui sa 
domini... Dar asta ţi-o indic mai tîrziu. 

El nu zise nimic, însă ochii i se îndreptară cu jind în direcţia lăzii, chiar cu 
părere de rău. 

— Pentru moment, e tot ce am să-ţi spun, reluă Jenny. Acum mă duc la 
masă. În vremea asta, tu stai liniştit şi aştepţi să ţi se aducă mîncarea. Mă 
întorc cît se poate de repede. La revedere, puişor, şi fii fără grijă. Le aranjez eu 
pe toate, aşa cum e mai bine. Sărută-mă!... Cum, n-o mai sărută el pe micuța 
lui Jenny? 

O sărută, dar numai ca şi cînd avea de îndeplinit o obligaţie. 

În timp ce Jenny închidea uşa în urma ei, el aruncă o privire disperată către 
fereastră. Apoi, dîndu-şi seama că nu există nici o putință de scăpare, noul 
John se instala în cufăr şi trase capacul peste el. Acolo răsuflă liniştit, ca 
uşurat de o mare povară. 


Capitolul II 


IN CARE SE POATE VEDEA CUM ÎNĂLȚIMEA UNUI ZGÎRIE-NOR E ÎN 
MĂSURA SĂ PROCURE UNEI MEDIOCRITĂȚI ELEMENTELE NECESARE 
SPRE A O FACE VECINA CU GENIUL 


Panorama New Yorkului creştea vertiginos, în timp ce fereastra cabinei 
transatlantice arunca asupra celui mai înalt oraş din lume un obuz de 
simpatie. 

— New Yorkul! făcu Jenny, entuziasmată. Cît e de frumos! 

Însă miile de priviri ale zgirie-norilor nu pătrunseseră, probabil, în creierul 
metamorfozat al noului John, care rămiînea indiferent. 

— Da, răspunse el, nu e rău. 

— Ar trebui să mergem pentru paşaport. Haide, vino. 

— Nu, nu. Dacă poliția, mă-nţelegi, descoperă că sînt vestitul gangster... 
Nu, nu ţin deloc să putrezesc prin închisorile americane. 

— Ah, că prost mai eşti! Cum poţi să crezi cu poliția vămii nu ştie cine 
sîntem? Cît eşti de naiv! Află că... Adică, nu... Adică, totuşi, află dragul meu, 
că înainte de-a ne îmbarca n-am uitat să anunțăm poliția că vom sosi, tocmai 
ca să n-avem neplăceri la vamă sau în altă parte. Aşa că n-ai absolut nici un 

motiv să-ţi fie teamă. Dimpotrivă, o să fim foarte bine primiți şi, pe deasupra, 
nici n-au să ne scotocească prin cufere. 

El nu avea aerul că l-a convins. 

— Dar, dragul meu, adăugă ea, vameşii nu sînt aşa de nebuni, ca să-şi rişte 
pielea şi situația. Căci, dacă, din întîmplare, ar îndrăzni să facă o observație 
cît de măruntă, care să ne supere, într-o oră s-ar pomeni în stradă. Ar crăpa 
de foame. Căci... Haide, vino, sîntem aşteptaţi. Te asigur, n-ai decit să le arăţi 
paşaportul şi n-o să-ți spună nimeni, nimic. Haidem, curaj, e lucrul cel mai 
uşor din lume. 

Îl apucă de mînecă şi-l forță să iasă din cabină. Deşi încă nu se liniştise, 
încrederea pe care o avea în ea îl făcu să se îndrepte, totuşi, spre marele salon 
al pachebotului. 

Nu apucaseră să facă nici doi paşi, cînd o mînă grea se abătu pe umărul lat 
al lui John. El încremeni în loc, ca lovit de trăznet, şi nu se întoarse decit abia 
după un timp îndelungat. Un uriaş în uniformă de agent al poliției se afla în 
fața lui. John îngălbeni, în vreme ce namila făcea cu ochiul, şmechereşte. 
Noua căpetenie a gangsterilor, uitînd de orice urmă de curaj, dădu, în chip 
necugetat, să o ia la fugă. Din fericire, întilni surisul ei, tot atit de 
şmecheresc. Atunci, la rindul său, se hotări să ridă, iar risul lui curmă 
întregul entuziasm al celui ce purta uniforma poliției americane. Acesta din 
urmă se uită la Jenny, cu o privire întrebătoare. 

— Dar el e, răspunse Jenny, fără să ezite. 

— Ei, aş! 

John din nou se simţi la ananghie şi redeveni palid. 

— Nu, domnule, aveți dreptate, strigă el, printr-un efort aproape 
supraomenesc. Nu sînt eu. Femeia asta îmi doreşte moartea. Dar n-are să-i 
meargă. Nu, nu, vă declar, nu sînt eu... Au! 

Încetă deodată să mai protesteze, din cauza durerii: Jenny îl împungea 
zdravăn, în fese, cu unghiile ei ascuţite. Să se fi înşelat cumva? Să fi săvirşit 
încă o gafă? Nu mai ştia nimic. Pe de o parte, ca să pară puternic, iar pe de 
alta, ca să repare gafa, dacă într-adevăr gafase, luă hotărîrea comodă şi, 
altminteri, destul de inteligentă, de a ride. 

Această avalanşă de veselie nebună avu darul de a-l convinge pe agent. 

— Ha, ha! îi ţinu el isonul. Patronul e mereu acelaşi. Ha, ha, ha! 

Un moment, John rămase buimac, apoi văzînd că totul merge atît de bine, 
reîncepu să ridă, din ce în ce mai tare, ca un nebun. Un nou atac al unghiilor 
ascuțite, în fesele sale, îi domoli niţel din tactica aceasta, devenita exagerată. 
La rîndu-i, agentul puse capăt veseliei, şi trăsăturile lui aspre luară într-o 
clipă locul ridurilor, pe care i le provocase risul. 

— Atotputernice patroane, haide, lasă... Dar, pe Dumnezeul meu, cît de 
bine-ţi schimbi înfăţişarea! Şi, mai cu seamă, cum ştii să dai glasului 
accentul şi tonul pe care-l vrei. Ce forță, pe Dumnezeul meu, ce forță! 

John înţelese, în sfirşit, ceea ce ar fi trebuit să înțeleagă încă de la început. 
Înţelese că agentul de poliție nu era decît un prieten, un prieten la ordinele 

sale. Numai că neprevăzutul fusese prea brusc, prea puţin se aşteptase la 
una ca asta. Şi-apoi, Jenny ar fi trebuit să-l prevină. Îşi aduse aminte de 
durerea din fese şi i se urcă sîngele la cap. 

— Well, darling, nu te supăra. 

Adresîndu-se noului său prieten necunoscut, căuta să imite, pe cît mai 
mult cu putință, accentul şi timbrul celuilalt John. 

— Am vrut să mă distrez puţin. Ha, ha, ha! Aveai o mutră... îmi vine şi 
acum să rîd, Jenny. 

— Ce este? 

— Du-te în camera ta, n-am nevoie de tine aici. 

Pronunțase ultima frază aproape cu duritate şi, în orice caz, pe un 
asemenea ton, încît nici o replică nu era posibilă. Jenny se supuse, fără nici o 
vorbă. După plecarea ei, John se întoarse către agent. 

— Prin urmare? I se adresă, la fel de scurt şi de aspru. 

Îl privea foarte de sus, cu mîinile în buzunar, ca şi Celălalt. Agentul nici nu 
clinti. 

— Patroane, răspunse el solemn, am venit pe vapor, ca să-ți spun că 
toate-s pregătite şi nu trebuie să te ocupi de nimic, că ordinele ţi-au fost 
executate, că n-o să trebuiască să deschizi nici un cufăr, în sfirşit, că e de 
prisos să te deranjezi pentru paşapoarte. 

— Bun, mulțumesc. Şi în afară de asta? 

— Afară de asta, toate merg aproape bine. 

— De ce aproape? zise John, pe acelaşi ton tăios. 

— Pentru că Al. Macone ştie că te întorci în America. Aşa că... 

— Aşa că? 

— Aşa că trebuie să fim cu băgare de seamă, patroane. Nu e de glumă, ţi se 
pregăteşte un complot. Ți-am reținut o cameră la Savoy. 

— Bine. Mulţumesc. Ne-ntilnim mai tirziu. La revedere. 

Fără să aştepte răspunsul agentului, John îi întoarse pur şi simplu spatele 
şi se duse în cabină, lîngă Jenny, supusa lui, Jenny. O găsi plîngînd de furie, 
schimonosită de dorința de a se răzbuna. Lucrul acesta, însă, nu-l prea 
impresionă pe noul gangster, care în locul oricărui răspuns, îşi aprinse o 
țigare şi reîncepu să contemple măreața panoramă a New Yorkului. 

Un soi de sete stranie puse stăpînire pe sufletul lui simplu. În faţa 
imensităţii, îşi pierdu măruntul şi meschinul echilibru şi asemeni unui obuz 
ce dormita în vata liberalismului, izbucni în el dorința de a domina. John se şi 
vedea stăpînind, ca un fel de împărat, acest colos ce se numea New York, se 
vedea ţinîndu-l în mîna lui solidă şi obligindu-l să i se supună. După toate 
cite i le spusese Jenny, era un lucru uşor. Nu avea decit să vrea. Or, dacă 
numai cu o oră mai devreme nu dorea acest lucru decît din dragoste pentru 
Jenny, acum el voia dintr-o ambiţie ce trecea dincolo de marginile dragostei, 
trecea chiar şi de marginile unei ambiţii oarecare. Căci, în fața spectacolului 
de minunat dezechilibru, pe care i-l oferea New Yorkul, Rodolphe simțea în el 
dorința civilizatoare a rasei sale, dorința latină de a domina pentru a 

echilibra. Dragostea, o uitase cu desăvirşire. Nici nu mai băga de seamă că 
această dragoste plinge lingă el, pe divan, că plinge cu lacrimi fierbinți. Politi- 
cianul, care ațipise în adîncurile sufletului său, se trezise, deodată, alungase 
tot ceea ce putea să stea în calea forței, sale şi îl prefăcuse în ceea ce fuseseră 
cîndva, e mult de-atunci, strămoşii lui. 

— John... 

Ce glas era acesta, care urca, slab şi rugător, spre noul John? Se întoarse 
către ea, disprețuitor. 

— Haide, Jenny, că eşti caraghioasă! o zgilții el. Nu mai plinge. Detest 
lacrimile şi văicărelile. Haide, taci. 

Ea îşi aruncă asupra lui privirile înecate în lacrimi. 

— Plîng, pentru că văd cît eşti de monstruos, zise, suspinînd. Eşti ca toți 
bărbaţii. Eşti ca şi John, ca şi celălalt John... El era la fel de dur cu mine. Da, 
da, toți sînteți la fel. Şi eu, care credeam că un francez... 

Comparaţia cu Celălalt îl mîhni în aceeaşi măsură, ca şi comparațţia cu 
francezii. O găsea stupidă şi ofensatoare. Îşi spuse că Jenny e o proastă, nu 
pricepe nimic şi, cu aerul stăpînului, o mîngiie uşor, cum ar fi făcut-o cu un 
cîine. 

Ea se smulse de sub mîngîierile lui. 

— Nespălatule! strigă, printre lacrimi. Cretinule, eu încerc să te salvez, şi tu 
aşa te porți cu mine? Triplu mirlan ce eşti! N-avea nici o grijă, ştiu eu să mă 
răzbun! Uiţi cam prea repede că eşti în mîinile mele. 

El nu se simți întru nimic jignit. 

— Bravo, mititico! îi răspunse. Aşa-mi place să te văd. Am apreciat 
întotdeauna curajul şi impertinenţa... Dar să lăsăm asta deoparte şi să 
vorbim despre lucruri serioase. Deci, ne-a fost reținută o cameră la Savoy. 

Lacrimile ei dispărură ca prin farmec. John avea acum,înfățişarea unui şef. 

— Cine ţi-a spus? îl întrebă. 

— Prietenul meu. Agentul. 

— Aha! Bine, în cazul ăsta mergem la Ritz. 

— De ce? 

— Pentru că, dacă Henry a reținut o cameră în Savoy, ştiu asta toți 
duşmanii noştri. Şi-i periculos. Trebuie, cu orice preț, să ne piardă urma. 
Altminteri... 

— Cum adică? Să fie agentul un trădător? 

— Henry? Nu, dar e un imbecil, nici măcar nu şi-a dat seama că nu eşti tu 
adevăratul John. Şi, apoi, nu trebuie să ne încredem în el, vorbeşte mereu 
alandala. O să petrecem, deci, o noapte la Ritz, după care ne ducem în altă 
parte. 

Vad eu nu eşti chiar atît de proastă... Vino să te sărut. 

Se întoarse cu spatele la New York, dar era ca şi cum ar fi continuat să-l 
aibe dinaintea ochilor, într-atita se simţea de puternic, față do oricine, chiar 
şi față de frumusețea feminină. Jenny îşi învinse miîndria şi se arunca în 
braţele lui, devenite brusc atît de robuste. 

— Îi eşti, totuşi, superior, zise ea, sărutîndu-l. 

Înainte de a fi americancă, Jenny era femeie, lucru ce adesea se întîmplă 
chiar şi în America. Americanii, dimpotrivă, sînt mai întîi americani şi pe 
urmă bărbați. Dealtfel, în S.U.A., femeile sînt mult superioare bărbaților, 
prejudecățile americane fiind inferioare măduvei umane elaborate în atitea 
secole de civilizație. 

Cu firea ei adincă, Jenny, chiar dacă nu înțelegea prea multe, îşi dădea 
seama de tăria complexă a însuşirilor noului John, atît de diferit de celălalt. 
Avea credinţa că, în pumnul lui, simte o idee, şi în cuvîntul lui, o forță. 
Pricepea, dincolo de voia ei, că aventura, pe care-o începea, e total deosebită 
de cealaltă, iar ambiția nu va mai porni de la nevoia de a domina spre a-şi 
spori averile, ci va fi de cu totul altă natură. Geniul politic eclipsa puterea 
economică. Fără să ştie, el se ridica deasupra celuilalt, copleşind-o, 
subjugiînd-o. Dolarul nu mai era decît un mijloc pus în slujba unui ce 
sufletesc; de pe piedestalul, pe care în mod fals fusese cocoțat, sărise brusc 
pe piedestalul servitutii. Pentru o secundă, pentru o oră, pentru un spațiu de 
timp oarecare, dar, cu siguranță, nu definitiv. Căci puterea banului, prin 
natura ei o parvenită, are darul de a-i face pe oameni să semene cu ea. 

Se putea pune, prin urmare, întrebarea dacă entuziasmul, pe care Jenny îl 
nutrea față de această nouă forță, a cărei existenţă o presimţea în John, avea 
să dureze de-a lungul timpului. Se putea pune chiar întrebarea dacă viziunea 
politică a lui John şi, în consecință, exaltarea sa etnică nu sînt decît o 
chestiune de moment şi dacă sufletul lui, plămădit de o civilizație seculară, 
nu va fi cumva naturalizat de către această strălucire, mai vizibilă, mai 
lesnicioasă şi, din nefericire, mai omenească decît o educaţie transmisă prin 
atitea generații. 

În viaţă, ochii se închid cu mult mai lesne decît se deschid. 

* 

New Yorkul îi dăduse, deci, lui John, un gust, o dorință, pe care Parisul, 
căruia nu-i mai erau necesare, Îl făcuse să le uite. Pe de altă parte, izbucnirea 
acestui gust, a acestei dorințe, umplindu-l de sine pe John, o subjugase şi pe 
pătrunzătoarea Jenny şi o tulburase, asemeni unei noutăți plăcute. 

Lucrul acesta dezlănțuise, de o parte şi de alta, o dragoste sortită să piară 
odată cu situația care o crease. Această dragoste, cu totul provizorie, ei o 
trăiau cu atît mai intens, cu cît carnea era într-una ațîțată de idei. Jenny, cu 
minunatul ei trup, sporea în grație şi căpăta un aer de nesfirşită eleganță, în 
timp ce pasiunea lui John, rafinată în adâncuri printr-un soi de aeriană 
subtilitate ce-l înălța deasupra firii, îi clădea acel caracter într-adevăr uman, 
care e pecetea civilizației. 

* 

John privea de la balconul celui de al treizecilea etaj. El se uita la ceea ce, în 
mod sigur, nici o altă ființă omenească nu se uita în momentul acesta. Căci 
John se uita la cer. Se afla în contemplarea singurului lucru din New York, 
care avea stabilitate şi durată. Jos, provizoratul; sus, imuabilul: aşa era New 

Yorkul. Pînă şi soarele, cel ce-i arată omenirii cum să se mişte, soarele însuşi 
părea ceva admirabil de definitiv, față de agitația fără de sfirşit a oraşului. Cit 
despre zgirie-nori, ei se balansau de la dreapta la stînga şi păreau construiți 
din carton, jocuri de cărți ale unor copii uriaşi, jocuri de Cărți însă pe care un 
vînt mai puternic le-ar strivi şi cărora un pic de imaginaţie le-ar da alte forme, 
mai amuzante. 

Mintea lui John, devenită ciudat de fertilă, era tulburată de viziunea 
politică a schimbării prin evoluţie a definitivului în definitiv. Această viziune 
se agăța de cer şi, urmând exemplul acestuia, voia, dorea puritatea şi deo- 
potrivă eternitatea. Pe bolta de un albastru palid, Parisul se ivea cu atita 
limpezime, încît John nu mai putea suporta acest infinit dezordonat şi 
cantitativ, sub al cărui chip i se înfățişa New Yorkul. Căci John uitase cu 
desăvârşire dulcele vis liberalo-burghez al lui Rodolphe Durant. Nu că n-ar 
mai fi dorit, ca înainte, pacea universală, ci avea ambiția ca el, John, să 
impună întregii lumi această pace, prin toate mijloacele. Pax romana se afla 
în el. 

Cînd, deodată, se întoarse, patru revolvere erau aţintite asupra lui. Doi 
bărbaţi îmbrăcați americăneşte îl amenințau. John surâse. Două 
împuşcături răsunară în încăpere şi cei doi bărbați se prăbuşiră, fulgerați. 

La început, ex-Durant nu pricepu mare lucru. Continuă să suridă, ca de 
obicei, când se găsea într-o încurcătură. E chiar foarte probabil că John, cînd 
avea de-a face cu lucruri de neînțeles, începea să suridă ca să nu pară ridicul 
nici față de alții, nici față de sine. Nu-şi dădea seama că şi surisul, această 
admirabilă invenţie prin care omul se apăra cu suficientă gravitate împotriva 
necunoscutului, chiar şi surisul, în anumite împrejurări, poate să pară 
caraghios. Şi, de fapt, aşa şi arăta. John însă credea că, în fața celor mai 
grave evenimente, se impune să pară calm şi sigur de el. Ceea ce-l şi făcu 
dealtfel ca, pe lîngă suris, să adopte atitudinea cea mai de necrezut: le 
întoarse spatele celor doi morți şi, revenind în balcon, reîncepu să contemple 
New Yorkul. 

Rămase astfel, sprijinit de balustrada balconului, timp de cel puţin 
cincisprezece minute, care-i părură cu atit mai lungi, cu cît nu-l mai 
impresiona nimic din ceea ce vedea în fața ochilor, iar imaginaţia îi secase 
brusc. La doi metri în spatele lui, se aflau totuşi doi oameni ucişi într-un fel 
cu desăvârşire de neînțeles şi care, cu un sfert de oră mai devreme, îl 
amenințaseră pe el. John se aştepta însă la lucruri atît de nemaipomenite, 
încît o simplă ameninţare, fie şi urmată de două morți misterioase, nu mai 
avea cum să-l impresioneze. Aşa încît, în clipa cînd, doar spre a produce o 
schimbare, se decise să revină înăuntru, pe chipul său nu se vedea decit 
pecetea omului blazat. Dar purtarea lui se schimbă, cînd constată că 
încăperea era goală. Morţii dispăruseră. De astă dată, încetă să mai suridă. 
Volatilizarea celor două cadavre îl tulbură mai mult decît moartea. Uimit de 
această treabă inexplicabilă, se apucă să caute, dar nu găsi nimic, nici cel 
puţin urme de sînge. Îl sună pe valet. 

— Ai auzit două împuşcături? 

Crezind că-i face un reproş, valetul se îngălbeni la față. John însă nu băgă 
de seamă. 

— Nu, domnule, scuzați... Nu, patroane. Eu... eu... n-am auzit nimic. 

Vorbea grăbit, se bilbiia şi tremura din tot corpul. 

— De ce tremuri? 

— Eu... Eu credeam c-am făcut bine. În sfirşit, ca de obicei, eu... Eu 
credeam... 

— leşi afară! 

Servitorul nu aşteptă să-i poruncească şi a doua oară. Dispăru la 
repezeală, lăsîndu-şi stăpinul, în cea mai încilcită situaţie cu putinţă, singur 
cu el însuşi, avînd de rezolvat cea mai ciudată dintre probleme. 

Dar cum s-o rezolve? Să fi avut o halucinație? Nu intra în obiceiul său. Cît 
despre o minune, nu putea crede una ca asta, încrederea lui în ştiinţă fiind 
prea mare, cultura, prea elementară, inteligența, prea comună.. Atunci? Nu 
găsea absolut nici o explicaţie, şi o frică teribilă se infiltra încetişor, vicleană, 
în toată ființa lui, o frică la fel cu aceea, dar şi mai puternică, pe care o simţise 
pe vapor, în fața cadavrului acelui individ pe care nu el îl omorise. 

John era aproape bolnav de frică. Se temea pînă şi de cea mai măruntă 
mişcare şi totul: camera, mobilele, chiar şi valetul, îl umplea de fiori. Cu toate 
acestea, avea un aer calm. Pentru că era atît de puţin obişnuit cu frica, îneît 
nu avea cunoştinţă de exteriorizarea ei, nici măcar din instinct. Dacă, deci, 
clasicul tremur răminea nevăzut, nici mîndria şi curajul nu-şi făceau 
apariţia. 

Se uită la ceas. Iar lucrul acesta îl mai uşură. Mai era puţin şi trebuia să 
vină Jenny. Aproape fericit, o sună pe cameristă. Slujnica sosi imediat. Dar şi 
ea era foarte palidă, ca şi valetul. Atît de palidă, îneît John, tulburat, îşi 
pierdu cumpătul. 

— Ce doreşti? strigă el. 

— Dar... Nimic. Eu... eu credeam că domnul m-a sunat. Eu... 

— A, da, adevărat! Voiam să ştiu dacă ai auzit două împuşcături. Două 
focuri de revolver. 

Se uită fix la ea. Femeia păli şi mai tare. Răspunse, totuşi, întocmai ca 
valetul: 

— Nu, domnule... Eu... eu n-am auzit, nimic. Adică... am făcut ca de obicei. 

— Nu, că asta-i bună! Dar ce v-a apucat? Sinteţi nebuni cu toţii? leşi afară! 

Camerista ieşi, lăsîndu-l pe John şi mai tulburat. Nu mai pricepea chiar 
nimic. Şi frica aceasta, care nu voia cu nici un preț să-l părăsească! Şi 
această semiobscuritate, atît de îngrijorătoare şi ea! John n-avea nici un chef 
să aprindă lumina. ”În cazul unui atac, m-ar repera prea uşor.” Pentru mai 
multă siguranţă, luă chiar hotărîrea de-a se închide în dulapul din perete. 
Stînd acolo în picioare, în întunericul desăvirşit dintre cele patru laturi ale 
dulapului, se simți mai la adăpost şi găsi curajul de a cugeta puţin la ceea 
ce-i căzuse pe cap. "La naiba, îşi zicea, e totuşi posibil să fi avut o 

halucinație? Asta-i întrebarea. Or, eu sînt convins de contrariul... Atunci?” 

I se păru că aude un zgomot şi tresări. "Dacă e Jenny, am feştelit-o!” 

Ruşinat, John deschise fără zgomot uşa dulapului. Nu reuşi să distingă 
nimic, oricît se strădui. Ciuli urechile, dar nu se mai auzea nimic. "Ei, drace!” 
se miră el. 

Apoi se îndreptă, în virful picioarelor, spre butonul electric. Aprinse lumina 
şi se repezi înapoi, după uşa dulapului. Îndrăzni să se uite, de acolo, prin 
camera sa, dar era goală. Încă o ochire discretă, care străbătu însă toate 
ungherele, şi John se decise să atace mijlocul încăperii. Urmă un minut de 
ezitare, după care deschise uşa apartamentului ocupat de Jenny. Nici un 
zgomot. Răsuci comutatorul. Nimeni, nici aici. 

"Cred c-am început să-nnebunesc, îşi zise el, cuprins de spaimă. Ăştia n-au 
nici un haz. Ah, de-aş putea să mă întorc în Europa! Nu-i de mine aici, zău că 
nu... Şi idioata aia de Jenny, care nu mai vine odată! Sînt îngrijorat, nu ştiu 
de ce ţinea atît de mult să iasă de una singură”. 

Se întinse pe o canapea. Cu mina pe pistol, închise ochii, prefăcîndu-se că 
doarme. Din nefericire, nimic anormal nu voia să se producă. John aşteptă 
cinci minute, apoi zece, apoi o jumătate de oră. După care, somnul îi înghiți 
frica, Rodolphe îl înghiți pe John. Adormi şi avu un vis minunat, în care, ca 
dealtfel în toate visele sale, se făcea că se află în Bois de Boulogne. 

Cînd se trezi, dădu cu ochii de Jenny. Părea îngrozită de ceva şi era la fel de 
palidă la față, ca şi valetul şi camerista. 

— Ei, dar ce e cu tine? 

— Nimic... Mi-era teamă să nu ți se fi întâmplat vreo nenorocire. Nu s-a 
petrecut nimic în lipsa mea? 

— Nu. Dar de ce vrei neapărat să se petreacă ceva în lipsa ta? 

— Pentru că... Eu credeam că... Uf, mă scoţi din sărite, cu întrebările tale! 

— Curios, dar, după cum arăţi, ţi-e necaz că n-am păţit nimic în timpul cît 
ai fost plecată. 

Era, într-adevăr, îngrozitor de plictisită şi de enervata. De ce? John nu mai 
înțelegea nimic. 

— În sfârşit, explică-te. 

— N-am ce să-ți explic. Doar că am ratat o lovitură superbă. lar acum 
primejdia devine foarte mare. Dar, cu un imbecil ca tine, nu se poate 
întreprinde nimic. 

Răsună o palmă, ca un foc de revolver. lar, Jenny, care-o încasă, nu mai 
scoase nici o vorbă. Valetul şi camerista, erau şi ei în odaie. Pe unde 
intraseră? 

— Voi ce căutați aici? 

— Am auzit o împuşcătură... Aşa că... 

— Nu de data asta, idioților. Căraţi-vă de-aici! 

Tremurînd de frică, servitorii se retraseră, lăsiîndu-l pe John să-şi reverse 
mînia asupra calmului nevestei sale. Căci Jenny, în ciuda palmei pe care o 
primise, era pe punctul de a suride drăgăstos. 

— De ce m-ai pălmuit, John? făcu ea, cu duioşie. 

— Pentru că detest obrăznicia şi, mai ales, toate misterele astea, în care 
te-nvirteşti, fără să-mi spui nimic. 

— Dar, John, pentru tine o fac... Astăzi, de exemplu, pusesem la cale o 
lovitură admirabilă şi contam pe curajul tău şi îndeosebi pe forța şi pe 
istețimea ta, ca să ne debarasăm de doi amici periculoşi. Văd, însă, că mi-au 
scăpat. Da, John, combinasem în aşa fel, încît să te afli deodată faţă în față cu 
doi indivizi, pe care-i rugasem să-ţi şterpelească o hîrtie importantă. Surprins 
de apariţia lor, cu siguranţă că i-ai fi ucis pe loc. N-am nici o îndoială. Dar văd 
că n-au venit. Ce păcat! 

— Şi dacă m-ar fi omorît? 

— Imposibil, le-am spus să nu tragă. 

— De ce nu m-ai prevenit? 

— Ştiam că, dacă te previn, nu le mai faci de petrecanie, ti-ar fi fost milă de 
ei. Pe cînd aşa, luat prin surprindere, n-ai fi şovăit nici o clipă. Am crezut că 
fac o treabă bună, John. 

El o luă în braţe şi o sărută. 

— Ei, bine, Jenny, află că indivizii tăi au venit. Mă uitam pe fereastră, ar fi 
putut să mă omoare. Din fericire, m-am întors la timp. Patru revolvere erau 
ațintite asupra mea. 

— Au tras? zise ea, îngrozită. 

— Nu, n-au avut timp. În clipa cînd s-o facă, nu mai erau pe lumea asta. 

— Dar unde sînt? 

— Ah, asta e acum! Prea multe mă întrebi. Au plecat. 

— Atunci, înseamnă că n-au murit... O, Doamne! 

— Nu te speria, micuța mea. Au plecat în chip de cadavre. Îţi garantez eu, 
poți să fii sigură. 

Jenny începu să ridă, iar ochii ci frumoşi se umplură de lacrimi, atît era de 
fericită. 

— Pricep, zise ea, înduioşată, i-a cărat Alex. Mulţumesc, dragul meu. 
lată-ne scăpațţi de doi amici foarte neplăcuţi. Mulţumesc. Eşti foarte puternic, 
într-adevăr. 

— Dar cine-i ăla, Alex? 

— Umilul nostru complice, valetul. L-a dresat admirabil celălalt John. Am 
chiar impresia, adăugă Jenny, rizind, că Alex e acela care ucidea, iar el se 
lăuda cu faptele altuia. Ha, ha, ha! Dar Alex e atît de discret, n-am putut 
niciodată să ştiu precis. Va trebui să-i dai o recompensă frumoasă. 

— A! Alex era... Nu ştiam. Bine, acum înţeleg. În orice caz, pot să te asigur 
că eu am avut de data asta grijă de ambii tăi prieteni. 

— Sint convinsă, dragul meu, dar ia spune-mi, cum a fost? Sint atît de 
curioasă! 

— Ei, cum să fie? ! O lovitură de pumn în timpla celui dintii, un foc în 
timpla celuilalt... Nu e chiar atît de greu. Dar, data viitoare, să mă anunti. 
Pricepi? Trebuie, totuşi, să fiu pus în gardă. O secundă dacă întîrziam, şi mă 

găseai mort. 
O cuprinse pe Jenny de mijloc şi ieşi cu ea pe terasă, ca să contemple New 
Yorkul cufundat în noapte. In ochi îi scînteiau privirile cuceritorului. 


Capitolul III 


ÎN CARE SE POATE VEDEA CA ADESEA DRAGOSTEA DEPINDE DE 
PUNCTUL DE VEDERE DIN CARE O PRIVEŞTI 


Un ciocănit discret în uşă. Un cap speriat îşi face apariţia. O şoaptă, apoi 
John, însoțit de Jenny, pătrunde într-un culoar, aproape întunecos. O 
lumină firavă le cade pe obraji, suficientă, însă, spre a fi recunoscuți. Jenny, 
în rochie de seară, e foarte elegantă, John, în smoking, încîntat şi semeț. El 
poartă cu sine acelaşi suris triumfător, surisul lui atît de dornic de-a 
intimida. 

Cel ce le-a deschis uşa nu mai încetează cu plecăciunile, asemeni unui 
sclav de altădată. Jenny îi aruncă un zîmbet scurt, ceea ce pare să-i facă 
plăcere. Cît despre John, el se face că nu-l vede. 

La rîndul ei, a doua uşă se deschide, împinsă de alt bărbat, care, întocmai 
ca şi cel dintii, se înclină adînc în fața celor doi oaspeţi. John îi întinde mîna, 
şi omul se grăbeşte să i-o sărute. Rodolphe Durant roşeşte, buimăcit. Dar 
nimeni, desigur, nu bagă de seamă şi, dealtfel, John O'Donell redevine 
imediat stăpîn pe situație. 

Unul dintre cele mai faimoase speakeasy ale New Yorkului avea astfel 
onoarea de a primi vizita lui John şi a soţiei sale. Fără îndoială, onoare foarte 
rară, căci mulțumirile nu mai conteneau. 

Cît ai bate din palme, e întinsă o masă încărcată cu de toate. Nu lipseşte 
vinul, nu lipsesc nici icrele negre, nici şampania. Abia apucă să se instaleze 
oaspeţii, că un nou individ îşi face apariţia, se înclină şi se aşază alături de 
John. 

— Totul e-n regulă, patroane, zice el, cu un aer supus. Nimic neplăcut pînă 
la ora asta. Al. Macone nu mai dă nici un semn de viaţă. 

John îşi luă un aer preocupat şi-şi aprinse o ţigare. 

— Nu-mi prea place liniştea asta, rosti. Preferam să-l văd că dă un semn de 
viață. În sfîrşit. Cred c-o să termin curînd cu scîrnăvia asta. Nu, liniştea asta 
nu-mi spune nimic bun. Dar să trecem mai departe. Raportul! 

Acela care era, probabil, girantul casei, îi întinse un registru de socoteli. 
După o privire neglijentă, John i-l dădu înapoi. 

— Aşadar, cît? 

— Două sute de mii de dolari netto, pe timpul cît aţi lipsit. Asta e tot. 

Două sute de mii de dolari, în mai puţin de două luni, 

"Enorm”, se gîndi John, care în viața lui nu ciştigase un gologan. 

— Ascultă, Jenny, zise el apoi, aplecîndu-se către ea. Nu-i deloc proastă 
afacerea asta. Două sute de mii, în două luni. Mai bine de un milion pe an. 

Dumnezeule! Dar ce se poate face cu atiția bani? 

Pe Jenny o pufni risul. Era atît de deprinsă cu bani mulți, încît suma 
aceasta i se părea neînsemnată. Americancă a secolului ei, născută şi 
educată în spiritul celei mai pure noțiuni a cantității, ea nu putea simți decit 
nişte fiori răzleţi, atunci cînd o încerca, din întîmplare, sentimentul calității, 
nişte fiori ereditari, neabsorbiți de către sufletul croit din infinitul auriu şi 
confortabil. Purta în ea nemărginirea cantității pururi în mişcare şi care 
domneşte sub numele capitalismului democratic şi economic, acest absolut 
al barbariei contemporane. lar dacă, pe vapor, simţise o clipă suflul nou, pe 
care-l aducea Rodolphe Durant, avea să uite repede această forță - ca şi el, 
dealtfel - şi tot atît de repede să o confunde cu cealaltă. 

lată de ce Jenny, pe care nu o ducea mintea decît la "şi mai mult”, nu putea 
pricepe uluiala lui John în fața unei mari sume de bani. Din aceeaşi cauză, 
nu mai putea să sesizeze, pe de altă parte, dorința de a domina, pe care-o 
surprinsese cîndva la prietenul ei. Căci, pentru ea, ca şi pentru mulți alții, 
această dorinţă se confunda cu pofta de bani, asemeni tuturor dorințelor. 

Aşa încît râdea din toată inima, în timp ce John nu înțelegea de ce ride. 

— Dar, dragul meu, reuşi să-i spună, cînd se linişti puţin. O sută de mii de 
dolari înseamnă mai nimic. Află că tu cîştigi mult mai mult şi nu numai 
Victor îți prezintă conturile. Mai avem sute de inşi ca el. Natural, mai puţin 
importanți decît Victor, totuşi solizi. Şi mai află că noi cheltuim peste un 
milion pe lună. Şi că un milion nu e prea mult. Dimpotrivă. Trebuie neapărat 
să punem mina pe Al. Macone, să-l distrugem. Vom avea astfel dublu. 

— Dar de ce toate astea, Jenny, de ce atiția bani? 

Surpriza era totală, şi ea rămase cu gura căscată în fața acestei întrebări 
atit de banale, pe care i-o pusese bărbatul cel mai simplu din cîți întâlnise. 
Nu mai insistă, preferind să schimbe conversaţia. Dar avea să ţină minte 
toată viața această întrebare şi, mai ales, tonul naiv şi pur din glasul lui 
John, în clipa cînd i-o adresase. 

* 

Mica sală era plină de lume şi de linişte. Numai din cînd în cînd, cîte un 
well nazal se pierdea în tavanul îngreuiat de un fum cenuşiu. Toate mesele 
erau ocupate şi, pe fiecare, alcool din belşug. Victor, girantul, se dăruia 
clientelei sale, zimbind în dreapta şi în stînga şi înclinîndu-se din timp în 
timp, respectuos, dinaintea lui John, care, mândru de aceste omagii, îl 
gratifica de fiecare dată cu cîte un surâs. 

După ce îşi adăpă clienţii, Victor se reaşeză lîngă John. 

— Patroane, îi şopti el, ştii că Macone a pus mîna pe ether. Preţul a crescut 
grozav, aproape s-a dublat. Avem de făcut față unei lovituri grele. Va trebui să 
mărim prețul la gin şi la whisky. Dumneata ce crezi? N-am îndrăznit să fac 
nici o mişcare, fără ordinele dumitale. 

Jenny se aplecă la urechea lui John. 

— Se pune ether în alcool, îi şoptea pentru ca omul să se îmbete mai 
repede. Cînd te-ai îmbătat, comanzi cu şi mai multă uşurinţă. Fă-te că eşti la 

curent şi găseşte răspunsul potrivit. 

John surise mai întîi, conform tacticii sale obişnuite. 

— Ziceai că etherul e prea scump, făcu el apoi, către Victor. Bine. Să găsim 
o soluție. Hm... Cred că nu e bună ideea ta, cu mărirea prețului. Hm! Trebuie 
să găsim altceva. Să vedem. Da... să vedem. În sfirşit, nu găsesc astăzi nici o 
soluție, sînt cam obosit. Şi nu mă mai plictisi, Victor, cu preţurile tale. Da... 
în sfîrşit. Am să mă gîndesc. Poate mîine. Sau chiar astă-seară. Am să-ți dau 
răspunsul... Dar în nici un caz urcarea prețului... Du-te, ocupă-te de clienți. 
Te chem eu, mai tîrziu. 

Un fior de spaimă trecu prin trupul voinic al lui Victor. I se păruse că 
desluşeşte o nemulțumire în răspunsul stăpînului său şi el ştia că lucrul 
acesta nu se plăteşte decît cu moartea. De aceea, înainte de-a se duce să se 
ocupe de clienţi, dădu pe gît un pahar de curaj, adică un pahar mare de 
whisky, fără ether. 

— L-ai speriat, John, zise Jenny. Bietul Victor, e atît de sensibil. 

— L-am speriat? Eu ? Cum aşa? 

— Puteai foarte bine să-l condamni la moarte, îi răspunse ea. Cea mai mică 
greşeală, celălalt John o pedepsea cu moartea. Trebuie ca tu să continui 
tradiția. Altminteri, n-ai să te mai poți impune, şi-ai să mori tu în locul lor. Ai 
înțeles? E absolută nevoie. Cu atît mai mult, cu cît de mai bine de două luni 
n-a mai fost nimeni ucis. În afară de cei doi amici, dar asta nu contează. În 
timp ce Al. Macone a ucis doisprezece inşi, pricepi? Ţi-a scăzut faima, asta e 
sigur. Trebuie neapărat să ţi-o refaci. 

— Bine, bine... Dacă e atit de necesar, o s-o facem şi pe asta. 

John părea îngrijorat. Se gîndea la noua sa viață, şi nu-i găsea nici un 
farmec. Rodolphe îşi reluase locul, şi această viață războinică nu avea nici un 
sens pentru Rodolphe. 

Evident, nu frica îl îngrijora. Nu. Ci această necesitate de a omori, spre a-şi 
menţine puterea, spre a se face ascultat. „Oare cu duhul blindeţii nu-i poți 
face pe oameni să te asculte? Bunătatea, vederile largi, în sfirşit, iubirea, nu 
pot, adică, să fie apanajul puterii? Ciudat. În clipa asta, eu sînt mai puternic 
decît un şef de stat. O lume întreagă e la picioarele mele. Şi, totuşi, mă pot 
prăbuşi de la o zi la alta, dacă, din întîmplare, n-aş face efortul de a ucide. 
Dacă nu-l fac, o să fiu eu cel ucis, iar locul meu o să-l ia altul, acela care mă 
va fi întrecut în materie de crimă, şi o să devină el puternicul zilei. Da, trebuie 
să ucizi. Nimeni nu ascultă decît de glasul morţii... Ei, bine, nu! Eu sînt un 
om civilizat. Fie ce-o fi... n-am să omor!” 

Însă John, dintr-o lovitură de picior bine plasată, îl trimise pe Rodolphe la 
pămînt. lar Rodolphe îşi dădu sufletul. "Da, am să ucid, am să ucid... lar 
morții au să fie înspăimîntător de mulți. O să-i îngrozesc pe toţi. Da, da, am 
să declar război acestei societăți, care şi-a pierdut religia. Da, poate astfel au 
să se dezmeticeasă. Da, să ucizi, să ucizi, şi anume, cît mai mulți. Tu, 
Americă, vei salva omenirea. Prin mine şi prin moarte. Ha, hal”. 

O dorință nebună de a ucide i se zbătea în piept, o dorință romantică, 

urmărind binele umanităţii. Îşi pipăi revolverul. Să ucidă imediat? Din 
fericire, surise la timp. Îşi ucise astfel chiar dorința, prin propriul suris, şi 
aruncă o privire blindă către Jenny. Dar, întilnind ochii mari ai asociatei sale, 
văzu în ei aceeaşi dorință, dublată, la ea, de cruzime. John începu s-o urască 
atît de mult, încît îi reveni pofta de omor, de astă dată, concentrată însă 
asupra ei, numai asupra ei. Ar fi vrut s-o ucidă, şi cît mai curînd cu putinţă. 
De ce nu pe loc? Să deschidă ea seria, pentru că ea e aceea care-l îndeamnă, 
pentru că ea e demonul. Îşi mîngiie din nou revolverul.. Mîna prinse a ieşi din 
buzunar, extrăgind şi arma în acelaşi timp. Dar o anumită conversaţie o 
întoarse din drum. La o masă din spatele lui John, doi indivizi discutau 
despre ether. Erau nişte fabricanți de ether, care păreau că se bucură de 
urcarea prețului la produsul lor. Deşi discutau cu voce scăzută, vorbele lor 
răzbăteau limpede pînă la John. Acesta se întoarse brusc către ei. Cei doi 
fabricanți îl fixară cu atîta insolenţă, încît gangsterului i se urcă sîngele la 
cap. Cum, adică! Doi spurcaţi de negustori de ether îndrăzneau să-l sfideze? I 
se părea un lucru atît de peste măsură, încît John începu să suridă. 

— Am ascultat aproape tot ce-aţi vorbit, zise el, pe un ton tăios. Hai să 
discutăm. 

Jenny nu se mişcase de la locul ei, dar păli de frică şi, cu mîna în poşetă, 
stringea revolverul de care nu se despărțea niciodată, nici chiar în pat. Lua 
întotdeauna măsurile ei de precauție, dar nu-şi pierdea niciodată sîngele 
rece. Necunoscîndu-şi încă suficient de bine stăpinul, se temea de gafele lui şi 
era pregătită pentru orice. Auzise şi ca conversaţia celor doi traficanţi de 
ether. Nu vedea însă prea bine unde voia să ajungă John. Aşa încit era foarte 
neliniştită. 

Cei doi negustori nici măcar nu încercară să reacționeze în vreun fel, atît de 
mult îi surprinsese apostrofa. A fost nevoie ca gangsterul să le repete fraza, 
pentru ca ei, crezindu-l beat, să-l poftească scurt, deşi politicos, să-i lase în 
pace. Ceea ce, evident, nu intra în vederile lui John, care, roşu de mînie, îşi 
fixă jmia asupra lor. Văzind însă că duşmanii săi se fac/ albi la față, ca 
cearşaful, se domoli. 

— După cum vedeţi, le spuse el, liniştit, e inutil să ne înfuriem. S-ar putea 
produce o nenorocire, şi nu din vina mea. Deci, să discutăm. Dar să ştiţi că 
nu admit să fiu contrazis. lată despre ce e vorba: în ultimul timp, ați dublat 
prețul etherului. Aveţi de gînd să continuaţi? 

— Asta nu te priveşte pe dumneata! 

John schiță un gest. 

— Dacă nu-mi răspundeți la întrebare, vă curăţ. S-a înțeles? 

Strigase atit de tare, încît toți cei din sală se răsuciră către el. Victor, 
apropiindu-se de cei doi clienţi, le şopti ceva. Se produse atunci acel fenomen 
de necrezut, datorită căruia un foc de revolver îl trăzni pe unul dintre cei doi 
fabricanți, culcîndu-l la pămînt. Dar nimeni nu văzu cum Victor îşi strecura 
în buzunar arma încă fumegîndă. Nimeni, în afară de John, care, deprins cu 
gloanţele amicilor săi, nu făcu nici o mişcare. Singurul, dealtfel, căci toți 

ceilalți se şi repeziseră la uşă, provocînd o înghesuială desăvirşită. 

Cîteva clipe mai tirziu, poliția invadă localul, şi calmul fu restabilit, prin 
simpla ei prezenţă. 

— Toată lumea la locul ei şi nu mişcă nimeni. 

Victor se duse repede la şef şi-i anunţă, la ureche, prezenţa lui John la fața 
locului. Şeful zimbi. 

— Fiecare, cu actul de identitate! strigă el, din nou. Cine nu-l are, va trebui 
să-şi dovedească numele şi calitatea. 

Agenţii începură să ia mesele la rînd. Cei mai mulți dintre clienți, fără 
îndoială, se aveau bine cu poliția şi erau obişnuiţi cu astfel de razii, deoarece 
le întindeau agenților, rizind, bilete de bancă, ale căror cifre se armonizau cu 
locul pe care ei îl ocupau pe scara socială. Găseau cu toţii că e absolut normal 
şi nu protesta nimeni. Singurul lucru, pe care nu-l puteau admite, era 
asasinatul. Agenţii promiseră că vor avea ei grijă, iar serata îşi reluă cursul, 
ca şi cînd nu s-ar fi întîmpiat nimic. 

Ajunşi în faţa lui John, agenții îl salutară protocolar, apoi, fără o vorbă, îi 
înmînară jumătate din colecta pe care o făcuseră. John refuză banii. 

— Să nu mai veniţi altă dată, le spuse, cînd sînt eu aici. Înţeles? 

— Nu ştiam, patroane, că sînteți aici. Ne-aţi fost semnalat la Henry. 
Scuzaţi-ne. 

— Bine, bine, fie! Văd ca nu sînteți prea bine informaţi. Căraţi acum 
mortul. Şi-o să spuneți lumii că prietenul lui l-a omorit, în timpul unei 
discuţii. Cît despre celălalt, vă faceţi că-l duceţi la secţie. În sfirşit, că-l 
arestați, sub învinuirea de asasinat. lar tu, zise el, adresindu-se 
negustorului, acum ştii ce te aşteaptă, dacă etherul nu revine la vechiul lui 
preţ. Înţeles? 

— Da, patroane. 

Zis şi făcut. Doi agenţi apucară cadavrul, alți doi îl înhățară pe aşa-zisul 
vinovat. Dispărură cu toții. 

— Victore, îi spuse John girantului, triumfător, ca şi cînd nimic nu s-ar fi 
întîmplat, cu începere de miine, etherul va cobori din nou. N-ai nevoie să 
măreşti prețurile. 

— Da, patroane, zimbi acesta, mulțumit. Aţi găsit sistemul cel mai bun. 

John îl dărui cu o palmă prietenească, atit de prietenească, încît girantul 
nu mai putea de fericire. Scăpase de moarte. 

— lar, acum, Victore, îi spuse John, rizind, du-te şi oferă cîte un rînd 
tuturor clienților tăi. 

Apoi, întorcîndu-se către Jenny: 

— Frumoasă lovitură! zise el, mîndru şi fericit. 

Ea arăta de parcă ar fi căzut din nori. 

— Cum, adică, tu? ! 

— A fost frumos, nu-i aşa? 

— A, da! Dar... Dar... Ciudat, nimeni n-a băgat de seamă. Aşadar, tu... 

Părea cu totul năucită. 

În cele din urmă, crezu c-a înţeles. 

— O, da, reluă ea, înseamnă că tu... Ai fost într-adevăr magnific. Niciodată 
celălalt n-ar fi avut cutezanța unei asemenea lovituri. Acum nu-l mai regret. Îl 
cam aveam pe conştiinţă. Dar acum, gata. El îi punea mereu pe alții să ucidă, 
niciodată n-a avut curajul opiniei. Ciîtă vreme tu... John, aş vrea să-ți cer o 
favoare, mi-o acorzi? 

— Dacă-i numai asta, orice-ţi doreşti, draga mea. 

— Ei, bine, uite, se alintă ea. Aş vrea... Da, aş vrea... înţelegi tu? 

— Ei, bine, ce-ai vrea? O cutie de bomboane? 

Jenny rise cu atita poftă, încît John crezu o clipă că-şi bate joc de el. 

— Nu, dragul meu, n-ai ghicit, zise ea, însă imediat E ceva mult mai serios 
şi costă mai puţin. Aş vrea să mă iubesc cu tine. Aş vrea să mor de dragoste... 
pentru tine. Vino repede, adoratul meu! Vino repede, îngerul meu. 

Se aprinsese cu sinceritate. Dealtfel şi era de felul ei, foarte senzuală, iar 
vederea sîngelui, probabil, o surescitase. 

Numai că John era atit de departe de asemenea treburi! În momentul 
acesta, se gîndea doar la moartea acelui individ asupra căruia îndreptase cu 
atita măiestrie lovitura, fără a-l ucide el însuşi. Moment de glorie, întrucît era 
a treia oară că reuşea, de cînd se afla în America, să se descotorosească de un 
duşman. Lucru şi mai ciudat, nu-şi punea nici o clipă întrebarea cine-i 
omorise pe duşmanii săi, cine determinase aceste deznodăminte, atit de bine 
şi de oportun. Mai mult decît atita, era convins că el e acela şi, în privința 
asta, dacă cineva ar fi îndrăznit să susțină contrariul, l-ar fi ucis cu si- 
guranţă. Fără nici o ezitare. 

John era mîndru de toate aceste lucruri, o mîndrie imperială. Dar, deşi atit 
de mare, mîndria lui, după fiecare nou succes, nu tindea totuşi către o 
distrugere şi mai mare sau către răzbunare sau către moartea altor duşmani, 
nici chiar către o dominație pentru singura plăcere de a domina. Această 
mîndrie, dimpotrivă, îl făcea mai uman, mai inteligent chiar. Ea nu se localiza 
nici în senzualitate, nici în nebunia grandomaniei, ca la atiția alții. Pentru că, 
în pofida inferiorităţii sale, el ascundea într-însul o civilizație seculară, din 
care nu e atît de uşor să te eliberezi. În momentul acesta, din nou sub 
influența lui Rodolphe, întrezărea o organizare ideală a societății, prin care 
s-ar ajunge la ceva într-adevăr superior. Se gîndea la o civilizație presimţită 
încă de către Platon, civilizație pe care el, John, o va realiza fără război, fără 
cataclism. lată de ce, în momentul acesta, o dispreţuia pe Jenny. O dispreţuia 
din toată inima, şi-i era ciudă pe ea, pentru că ea, cu sentimentele ei atît de 
meschine, nu se gîndea decit la sine, la măruntele sale plăceri inferioare, în 
timp ce el, John, îi cerea omenirii instaurarea unei frumuseți sublime. Se uită 
la tînăra femeie şi îl cuprinse o milă fără margini. Vedea o ființă măruntă, 
asemeni marii majorități, măruntă, dar înclinată către măreție, pentru că 
defectele ei nu erau decit sociale. Ce vină avea ea, dacă era constrinsă să 
trăiască în mijlocul unor brute, de la care nu primise decit cea mai proastă 
educație? Şi de ce să i se ia în nume de rău faptul, că-l iubea la nebunie? Ar fi 

o prostie din partea lui şi n-ar dovedi prin asta, decît că el, om superior, 
neadmițindu-i pe cei inferiori, nu era, în consecință, deloc superior. 

Îi surîse, cu surisul lui îngăduitor. Ea îi răspunse în acelaşi fel, şi amîndoi 
părură mulțumiți şi fericiți. 

— Vezi tu, Jenny, iubirea e ceva frumos... 

— Da, dragul meu, vino! 

— Visez la nişte lucruri... Lucruri frumoase. 

— O, da, dragul meu, aşa şi eu! Pe toate-o sa le facem. Dar, vino, vino 
repede, ştiu să fac de toate. 

— Da, zise John, punîndu-şi paltonul. Un fel de republică universală. Toţi 
să fie fericiți. Toţi, iar eu, mai presus de toate. 

Victor se înclină în fața lui. El nici nu-l văzu. 

— Cînd ne mai faceţi onoarea, patroane? 

Nu-i dădu nici un răspuns. Dinaintea ochilor săi se desfăşura o panoramă 
splendidă: Statele Unite ale lumii, pacea universală. 

— Vino repede, dragul meu, vino repede. 

— Da, da, un fel de... cum să-i spun... 

— Ştiu ce vrei tu, dragul meu, da. 

— Un fel de iubire, da, dar răspîndită asupra întregii omeniri. Pacea 
universală. lată cum văd eu iubirea. 

Jenny, atunci, se întoarse către el. 

— Bădăranule! strigă ea şi plecă, întorcîndu-i spatele. 

John rămase singur, zăpăcit, în mijlocul străzii. 


Va urma... 

Pentru Casca, anii au fost de o monotonie care era o tortură în sine. Era 
incapabil să diferențieze trecerea timpului altfel decât prin schimbarea 
anotimpurilor, iar fiecare părea să dureze o eternitate. Săpa mereu, adânc şi mai 
adânc în măruntaiele pământului... adânc... tot mai adânc... 

Fusese trimis în subteran în cel de-al şaptelea an. 

Supraveghetorul de la suprafață începuse să se simtă inconfortabil în prezența 
lui Casca. Ceilalţi sclavi mureau sau slăbeau şi se îmbolnăveau; Casca nu păţea 
nimic din toate astea. Singurul lucru pe care-l avea în comun cu ceilalți prizonieri 
era stratul de mizerie, praful încrustat și argila care erau îndepărtate de pe a lui 
doar atunci când ploua. Arăta mai puțin uman decât animal — mai mult, un lucru 
mecanic al pământului, ca eternitatea, ca solul însuși. 

Împărații din Roma s-au schimbat. Politicienii și eroii s-au înălțat și au 
decăzut. Dar Casca continua să trudească. 

A devenit posac și tăcut, un subiect de mirare dar și frică pentru ceilalți sclavi. 
Barba sa îi ajungea până aproape de mijloc, plină de noduri şi încâlcită. Ar fi putut 
deveni o adevărată bestie, dementă și neomenească, dar mintea a fost cea care l-a 
salvat. Şi-a folosit imaginaţia pentru a nu înnebuni. A avut 11 tovarăși de lanţ care 
au murit, dar el a rămas neafectat. 

Când a ajuns în subteran, supraveghetorul din schimbul său s-a întrebat ce-i 
cu omul acesta ciudat. Sub mizeria de pe corp, vârsta lui Casca era nedeterminată, 

dat puterea sa era ireală. Putea face munca a trei şi putea ridica mai mult decât 
oricare doi oameni din mine. Casca era un nod solid de mușchi vânjoși și tendoane. 
Întotdeauna își obținea porția completă de hrană când venea ora mesei. Nimeni nu 
îndrăznea să-i conteste locul ales de el pentru somn. Casca ar fi putut fi şeful 
subteranului dacă ar fi dorit. Dar nu a vrut. Supraveghetorul se întreba de ce. Nu 
putea pricepe ce-i în mintea lui Casca. 

Acesta a încercat să-și dea seama care este soarta sa, petrecându-şi ore, zile, 
fiecare moment în care nu dormea încercând să-și înțeleagă soarta. Enormitatea 
ei... 

Nu pot să mor. Evreul nu mă lasă. Atunci, dacă nu pot muri, tot ce pot face 
este să aştept. Orice se schimbă cu timpul, iar eu am tot timpul la dispoziție, sau cel 
puțin până ce — așa cum a spus evreul — „Până ce ne vom reîntâlni”. Reîntâlnire? 
Poate că el se află în puţul de alături, întărindu-i pereţii cu lemn. Dar am să scap de 
aici. O șansă se va ivi ea singură; nu e nevoie să-i atac pe gardieni ca să încerc să 
evadez. Mă vor dobori şi mă vor pune în lanţuri. Nu, trebuie să ajung din nou la 
suprafață. Aici jos, n-am nici o perspectivă decât să fiu îngropat de viu... 

Îngropat de viu!... Gândul l-a lovit ca un trăsnet. 

Îngropat de viu... 

El nu putea muri! 

Dacă era îngropat de viu, ar fi fost pentru eternitate. 

Acum au început zilele de adevărată oroare. 


Întotdeauna era o şansă foarte bună de a fi îngropat în mină. Se întâmpla 
adesea cu alții. Periodic, câteva tone de pământ luau ca sacrificiu un sclav. Dacă 
rămâi aici suficient de mult, ţi se va întâmpla și ţie. lar el avea tot timpul din lume, 
nu doar scurta viaţă a celorlalți care fuseseră îngropaţi de vii. Gândul de a fi 
îngropat de viu pentru eternitate aproape că l-a înnebunit pe Casca... gândul că va 
zăcea lungit, incapabil să moară, sub tone de pământ era o oroare care-l măcina 
continuu. Nu pleca niciunde. Îi stăruia în minte... precum un fel de monstru care-i 
rodea creierul. Afară. Afară. Trebuie să ies afară! 

Înainte ca mina să-l facă să cedeze. 


În al șaptelea an al Împăratului Gaius Nero momentul de cedare a sosit. 

Pe neașteptate. Casca trudea în puţul său, nu departe de supraveghetorul său, 
Lucius Minitre. În mod ironic, a fost unul dintre puţinele momente când și-a uitat 
obsesia pentru că vâna de stâncă neobişnuită pe care o săpau îi stârnise interesul. 

Huruitul a început... alunecarea de pământ de deasupra lor. 

A fost un sentiment aproape insuportabil care a venit odată cu schimbarea de 
presiune din aer. Tavanul de milioane de tone de pământ și stânci a început să 
coboare. 

Sclavii au îngheţat. 

O clipă cât o eternitate, timpul s-a oprit. Apoi tavanul care acoperea 200 
picioare de galerie a căzut, zdrobind vieţile a peste 40 de sclavi. 

Căderea primului tavan a pornit o reacție în lanț care s-a răspândit și în 
celelalte galerii. Strigătele de panică ale oamenilor stârneau ecouri prin reţeaua de 
tuneluri care se prăbușeau unul după altul pe măsură ce pereţii cedau în jurul său. 

Minitre, supraveghetorul, nu prea era un om curajos. Asta era doar o slujbă 
pentru el. S-a ascuns în spatele unui sclav pe un pasaj lateral. 

Casca nici nu l-a băgat în seamă. Tovarășul său de lanţ zăcea în spatele său cu 
numai o parte a capului vizibil de sub bolovanul care-l eliberase de onoarea de a 
munci pentru gloria Romei. Îl mai eliberase şi de două treimi din creierul din 
craniu. Casca se întrebă cum să scape de lanţul de la gleznă care-l lega de cadavru. 
Supraveghetorul se afla la doar câţiva pași depărtare, pitit, cu mâinile deasupra 
capului şi fața lipită de podeaua de țărână. Ochii îi avea strâns închişi, și nu mai era 
atent la nimic decât la adâncimea fricii sale. Casca l-a privit atent și a văzut cuțitul 
scurt de la centura lui Lucius. O bucată de lemn era căzută aproape. Casca a luat-o, 
a strâns-o bine în mână şi întorcându-se rapid, l-a pocnit pe supraveghetor, 
lăsându-l inconștient. A luat cuțitul, și s-a pus pe treabă tăind glezna tovarăşului 
său de lanţ. Treaba a durat mai mult decât ar fi trebuit datorită lamei neascuţite și 
prea scurte, dar, într-un târziu, a retezat-o de tot, chinuindu-se mai mult la 
articulaţie. A trebuit să reteze tendoanele ca să ajungă în partea cealaltă, printre 
oase. O clipă a crezut că lama se va rupe, dar a rezistat şi şi-a terminat treaba. 

Casca a scăpat de lanţ. Ce bine. Oricum, omu’ nu mi-a plăcut prea mult. 
Vorbea prea mult. Dar era înlănțuit cu mine. Doar nu era să-mi tai propriul 
picior... oricum, nu încă. 

Se uită la supraveghetorul inconştient. S-ar putea să plec de aici pe picioarele 
mele. 

După ce şi-a şters de pe barbă sângele de la amputaţie, Casca l-a luat pe umeri 
pe supraveghetor și a început să-și croiască drum din adâncuri către soarele ce-l 
aştepta. L-a cărat, tras, târât pe Lucius prin tunelele parţial astupate unde duzini de 
oameni mureau sau erau deja morţi, ştiind că doar un singur gând trece prin 
mințile robilor prinşi în subteran: oare superintendentul minei îi consideră destul 
de valoroşi ca să încerce să-i salveze — sau doar va rechiziţiona sclavi noi din 
colonia penală din Cipru? 

Casca a ignorat toate rugăminţile de ajutor. Un om l-a apucat de picior, 
implorând să fie ajutat să ajungă la suprafață. Casca l-a pocnit în faţă ca să-l facă să- 
i dea drumul din strânsoare. Omul a tipat printre hohote de plâns: 

— Nu mă lăsa să mor! 

Casca a rânjit spre el: 

— Nebunule, îţi faci griji doar pentru atâta lucru? 

Şi, scoțând micul cuţit de la brâu, i l-a aruncat sclavului împietrit de frică. 

— Uite cu ce poți ajunge afară. Foloseşte-l şi fii liber. E mai mult decât pot face 
eu. 

S-a întors şi şi-a reluat calea către suprafaţă. 

Când târând, când trăgând povara-i inconştientă peste pietroaie şi grămezile 
de resturi şi pământ, a ajuns la intrare. Lumina puternică i-a rănit ochii, aproape 
orbindu-l după atâta amar de vreme petrecută în întunecimea din subteran, dar 
pentru el a fost ca un semn dat de zei care să-l conducă spre puţurile exterioare. 

Pe când îşi croia cale prin gloata de sclavi ce încercau să ajungă în siguranţă, 
un huruit asurzitor a urcat din măruntaiele muntelui, mai tare, tot mai tare şi pe un 
ton adânc. Huruitul crescător a izbucnit la suprafață într-un nor de praf și flăcări. 

Undeva în adânc, o pungă de gaz a fost aprinsă de una dintre torțele 
pâlpâitoare, şi, nivel după nivel, mina s-a prăbușit în ea însăşi, luând vieţile a sute 
de oameni. El a scăpat chiar la timp. 

Acum a trecut prin obstacolele de la intrare, a trecut pe lângă supraveghetorii 
cu bice și gărzile ce încercau să adune sclavii într-un fel de ordine. De două ori 
cineva a încercat să-l ajute cu Lucius, dar Casca i-a respins cu tărie, în șuturi și 
blesteme. Lucius era al lui. Lăsându-l pe supraveghetor jos, Casca s-a ridicat 
încercând să-și menţină echilibrul. Lumea se mișca. Simţea o senzaţie ciudată, 
precum răul de mare, de la legănarea pământului ca răspuns la marile explozii care 
continuau. 

Apoi totul s-a liniștit, cu excepţia strigătelor celor cuprinși de panică și răniți. 
Ştergea faţa lui Lucius și îşi mormăia sieși: Ce ciudați sunt oamenii care în cele mai 
rele condiţii se străduiesc să-și salveze viețile lor patetice în loc să aleagă soluția cea 
mai ușoară ca să termine cu toate problemele! Poate era faptul că nimeni nu ştia cu 
adevărat ce se întâmpla după moarte, ceea ce îi făcea să se agaţe cu tenacitate de 
existenţa lor mizerabilă. Idioţi. Era lumea plină de ei. 

Lucius a deschis ochii. 

După ce i s-a limpezit vederea, primul lucru pe care l-a văzut a fost fața 
păroasă şi înfricoşătoare a lui Casca, cu stratul de murdărie încrustat în piele în 
toată splendoarea lui. 

— Unde?... Unde?... 

Casca l-a liniștit, spunându-i pe un ton blând: 

— Ai fost prins sub o grindă de lemn, stăpâne, şi, amintindu-mi de bunătatea 
ta, n-am putut să te las să pieri, așa cum au pățit atâția alți oameni sub pietrele ce 
cădeau și în flăcări. Te-am cărat până aici, la lumină. 

Memoria i-a revenit lui Lucius. Ultimul lucru pe care şi-l reamintea era că și-a 
acoperit capul în timp ce pământul părea să se prăbușească în jurul său. Dar acest 
sclav, cel pe care ei îl numeau Bătrânul, l-a salvat. Nu va muri. Va trăi ca să 
mănânce, să bea și să facă dragoste. Datorită acestui sclav. Lucius Minitre a simţit 
cum crește ceva în adâncul inimii sale. O revărsare de dragoste frățească l-a 
învăluit. Bestia asta mare şi păroasă şi-a reamintit de bunătatea sa... şi toți, chiar și 
nevasta lui, au spus că are o inimă prea bună. Omul acesta l-a scos afară din 
măruntaiele infernului. Lucius abia se abținea să nu-l îmbrăţișeze pe Casca — şi ar fi 
făcut-o dacă anii de mizerie acumulată nu s-ar fi simţit. Casca puţea. 

Ridicându-se în picioare, cu ajutorul braţului puternic al lui Casca, Minitre s-a 
adresat unui alt supraveghetor de rang inferior. 

— Ai grijă ca acest om să fie desemnat la o activitate de suprafaţă. Lasă-l să 
muncească la bucătărie. Și vezi să fie spălat. 

Casca nu mai putea de bucurie şi chicotea către sine însuşi. Am reușit. Sunt iar 
afară. Cât timp a trecut? 

Întrebarea sa şi-a primit răspunsul, dar nu imediat. L-au dus la un pârâu unde 
i s-a permis să se spele, reușind să îndepărteze cea mai mare parte a mizeriei de pe 
trupul său. I s-a dat şi un brici al cărui proprietar îl supraveghea atent, iar în 
apropiere se afla și o gardă înarmată. Casca blestema şi gemea când tăișul bont 
smulgea smocuri de păr şi piele de pe faţă și gât. 

Dar a scăpat de barbă. Apoi garda i-a dat o tunică curată, făcând comentariul 
că superintendentului îi plăcea ca tot ce era la vedere să fie deosebit de curat — 
inclusiv personalul. Casca, aducându-și aminte de vremurile petrecute în legiune, 
Casca a simțit un junghi de nostalgie. 

Gardianul a observat medalionul de sclav al lui Casca şi l-a privit mai 
îndeaproape. 

— Pe Mythra, omule. Tiberius e mort de mai bine de 30 ani. Tu trebuie să ai cel 
puțin 60, dar nu arăţi deloc. Pe toţi zeii, cu ce te-or fi hrănit în mină se vede că ţi-a 
priit. 

Râzând singur de glumiţa sa, gardianul l-a dus pe Casca la noul său loc de 
cazare, o baracă de tip militar cu un pat de lemn și o saltea de paie, numai ale lui. 
Prin comparaţie cu ce avusese în ultimele decade în mină, era un adevărat lux. 

Decade! Gândul l-a ameţit pe Casca. A fost aici cât o durată de viață normală, 
totuși... 

Şi-a amintit de chipul care se holba la el din mica oglindă de bronz a omului 
care-i împrumutase briciul, chipul său, fără barbă. Acum își freca ușor obrajii cu 

mâna ca și cum ar fi vrut să se asigure că ceea ce a văzut în mica oglindă era 
adevărat. Atât de mulţi ani, dar fața era practic aceeaşi. Poate mai slabă. Poate mai 
colțuroasă. Dar în nici un caz nu-şi arăta adevărata vârstă de... 

Medalionul de sclav! Trebuie să scap de el... 

Casca a ieşit afară și a mers în zona puțului unde, alături de alți sclavi, i-a 
ajutat pe cei răniţi. Între timp, a schimbat medalionul cu unul mai recent, unul care 
purta efigia lui Claudius. Sclavul mort de la care l-a luat nu se va plânge. 


Următoarele câteva zile au fost ocupate cu curățirea generală a zonei minei. În 
acest timp, Casca a aflat multe despre cele întâmplate în lumea mare după 
pedepsirea sa prin trimitere în subteranul regiunii Achaia. Unele i-au deşteptat 
amintiri vechi. Împăratul care l-a urmat pe Augustus a fost Tiberius. Casca a servit 
o vreme sub comanda sa în Galia. Şi-a reamintit de Tiberius ca de un soldat bun și 
un om drept, dar, după câte i s-a spus, după ce a devenit împărat, în ultimii săi ani, 
s-a transformat într-un tiran. 

Sclavii care i-au spus asta lui Casca erau cei bătrâni, în jurul a 60 ani. Doar ei 
îşi mai reaminteau vremurile acelea, și erau o clasă specială de sclavi. Ei au 
supraviețuit pentru că erau indispensabili pentru confortul casnic al stăpânilor, 
bucătari, maseuri, poeţi, învățători. Aici ei au servit pe guvernator și familia sa în 
această vilă enormă aflată departe de mine. Ei veneau în fiecare dimineaţă înaintea 
zorilor, şi se reîntorceau în zona minieră când guvernatorul nu mai avea nevoie de 
ei. Nu era ca și cum ar fi servit în marile case din Grecia sau Roma, dar era infinit 
mai bine decât în puțuri, şi, la urma urmei, erau nişte criminali, vinovaţi de 
asemenea crime enorme precum furtul de mărunțișuri sau contrazicerea stăpânilor. 
Uneori când vreunul care trăia în asemenea case mari uita că nu este o persoană şi 
deci nu avea dreptul să aibă opinii. Ei bine, aşa era făcută lumea. Casca nu avea 
intenţia să o schimbe. Nu că ar fi putut... 

Toţi sclavii erau de acord că cel mai rău lucru făcut de Tiberius — chiar mai rău 
decât exilul său paranoic — a fost numirea nebunului Caligula pe tron. Cel mai bun 
lucru despre domnia lui Caligula a fost acela că a durat doar patru ani înainte ca 
Garda Praetoriană să se sature de blestematul sodomist, să-l ucidă, şi să-l pună pe 
unchiul său, Claudius, pe tron. L-au plăcut pe Claudius. Bătrânul era — destul de 
surprinzător — un administrator chiar competent. Şi da, toți erau de acord, bătrânul 
Claudius era un domn bine crescut — chiar dacă restul familiilor de patricieni şi 
nobilimea a considerat că era cam republican în preferinţe. 

Una peste alta, Bătrânul făcuse ceea ce trebuie, dar umbla zvonul că a doua sa 
soţie, Agrippina, l-a otrăvit pentru a-şi pune fiul pe tron — Nero, pe care bătrânul îl 
adoptase. Ciudată treaba asta cu împărăţia. Se părea că până și cei buni, fiind 
împărați ai celui mai puternic imperiu din istoria omului aveau parte de o anumită 

boală profesională: ei păreau a nu se bucura de o prea lungă longevitate după 
preluarea puterii. 

Deci, în prezent era împărat Gaius Nero. Până acum, domnia sa a fost destul 
de bună. Sclavii mai cunoscători socoteau că aceasta se datora faptului că se afla 
sub îndrumarea mentorului său, Seneca, și asculta de sfatul lui Burrus, 
comandantul Gărzii Preetoriene, în ceea ce priveşte politica externă. Ei l-au ajutat 
pe tânărul Nero să facă multe greșeli critice. Ei și mama lui păstrau un control strict 
asupra lucrurilor. 

Eh, pentru Casca nu avea nici o importanţă. Lasă-i pe împărați să vină şi să 
treacă. 

Lui nu i-a luat mult timp ca să se integreze în rutina noii slujbe. După viaţa din 
mină, acum avea parte de un lux de necrezut: baie o dată pe săptămână... vedea 
soarele... simţea pe față ploaia în locul prafului. 

Lucius Minitre încerca pe toate căile să-i facă viaţa lui Casca cât mai ușoară, ba 
chiar se atașase de fostul legionar cu înfățișare dură. Într-o dimineaţă, 
supraveghetorul i-a făcut semn lui Casca să se așeze pe o bancă lângă el și să 
golească împreună un ulcior de vin. 

— Casca, mi-ai salvat viaţa, iar eu n-am să uit. Eu nu te pot elibera, dar pot da 
o mână de ajutor ca să-ţi fac viața mai suportabilă. 

Se opri, luă o gură de vin, apoi l-a diluat cu puţină apă dintr-o oală de lut. A 
mai sorbit o gură de vin și a dat aprobator din cap, mulțumit de amestec. 

— Sunt aici de opt ani, şi am auzit povestiri de la omul pe care l-am succedat. 
El a fost aici cincisprezece ani, și a spus că tu erai aici cu mult timp înainte de 
venirea lui. 

L-a privit pe Casca cu ochi neliniştiți, apoi a continuat: 

— De ce mai ești în viață? 

Casca nu a răspuns, așa că supraveghetorul a continuat. 

— Nu pari a fi foarte bătrân, totuşi trebuie să fii. Ştiu că medalionul pe care îl 
purtai la început nu era acesta al lui Claudius. Dar n-am să spun nimănui. Au zeii 
oarece plan cu tine? Sau ai găsit tu o cale de a evita ravagiile bătrâneţii? 

Şi-a ferit privirea, înspăimântat puțin de îndrăzneala și presupunerile sale. Cu 
ochii plecaţi, a turnat încă o cupă pentru el şi pentru Casca. 

Casca a simțit cum îl cuprinde o mare ușurare. În sfârşit, putea vorbi despre 
chinul său. Așa că, îi povesti lui Minitre întâmplarea cu el şi cu evreul. 

Supraveghetorul nu a râs. A crezut tot ce a spus Casca. La urma urmei, nu era 
lumea plină de magie şi vrăjitori? 

Casca şi-a isprăvit povestea. Lucius Minitre a rămas tăcut, cu ochii larg 
deschişi. Casca îl privea şi a zâmbit... strâmb... prima oară după douăzeci de ani. 
Modul nefamiliar de a-şi folosi mușchii faciali i-a provocat o crampă. 

— E remarcabil, a murmurat Minitre. Vei trăi o eternitate. Nu vei muri 
niciodată. Sau, cel puţin, până ce îl vei întâlni din nou pe evreu, şi cine ştie când se 
va întâmpla asta? Poate că niciodată. 

— Dar dacă spusa evreului este adevărată, trebuie să fiu liber. Nu pot îndura 
eternitatea în lanţuri. Ceva trebuie să se întâmple pentru ca să-mi pot redobândi 
libertatea, dar Mediterana este un lac roman şi fără bani n-am nici o șansă să 
evadez. 

Lucius Minitre se gândi câteva momente. Era înfiorat de faptul că se afla atât 
de aproape de cineva atins de zei — fie chiar şi un zeu evreu. l-a povestit lui Casca 
despre creşterea cultului pentru acest evreu... cât de răspândit era. Chiar și cu 
persecuțiile şi cu uciderile în masă în arene, tot păreau să crească în număr... şi să 
prospere. Erau credincioşi, adepţi ai evreului, chiar și aici, în mine. Nu mulți, dar 
destui. Îi descopereai datorită obiceiului lor de a se ruga și cânta continuu, 
oprindu-se doar când primeau lovituri de bici. Dar, de ce n-ar fi evreul un zeu? 
Divinul Augustus a fost zeificat imediat după moarte. lar acum, chiar şi bătrânul 
Claudius avea adoratori. lar Tiberius? A făcut-o pe maică-sa zeiță, i-a făcut şi 
templu și i-a dat și propriile ei preotese. 

Casca zâmbea. Gânduri îi treceau prin minte: 

Zei şi preoți... binecuvântări şi blesteme. Bine, dacă sunt blestemat, am plătit 
destul. M-am săturat să fiu hărțuit. Dacă îmi este menit să trăiesc, atunci, pe toți 
demonii şi spiritele malefice ale acestei lumi, voi trăi. 

— Minitre, începu Casca, cu voce joasă, conspiraţională. Trebuie să facem ceva 
ca să scap de aici. Trebuie să existe vreo cale prin care să-mi dobândesc libertatea și 
să devin iarăşi om. 

— Toţi oamenii vor să fie liberi. 

— Da, dar eu am avut ani de zile în care să mă gândesc la condiția mea. Dacă 
toate cele la care ne gândim sunt adevărate așa cum le vedem noi, atunci am o 
grămadă de motive ca să fiu îngrijorat. 

— Dar de ce trebuie să te îngrijorezi? Sigur, tot ce trebuie să faci este să aştepţi. 
Toate cele se modifică în timp — iar în cazul tău se pare că ai destul de partea ta. 

Casca râse amar. 

— Stai puţin. Omule, anii mei mă apasă la fel de greu ca pe oricare altul dintre 
oameni. Dar cel mai mult mă tem de altceva decât timpul. Gândeşte-te ce mi s-ar 
întâmpla dacă aş încerca să evadez și aş fi capturat. Pedeapsa pentru un sclav 

evadat fugit este numai crucificarea sau tragerea în țeapă. Gândește-te cum ar fi 
pentru mine dacă sunt incapabil să mor. 

Minitre a pălit. A luat încă o înghiţitură grăbită de vin, cea mai mare parte 
ducându-se pe alături, pe trahee. S-a înecat, a tușit şi s-a înroşit la față. Casca l-a 
bătut pe spate până ce a reînceput să respire normal. 

Cu greutate, hârâind din piept, a spus: 

— Nu m-am gândit deloc la asta. Sigur că ai dreptate. Trebuie să te eliberăm 
legal. Dar cum? 

A mai înghiţit o gură de vin, apoi a gândit cu voce tare: 

— Nu sunt multe căi prin care sclavii statului-proprietar să primească 
manumisiune. Guvernatorul provinciei în care se află sclavul îi poate acorda 
libertatea în ocazii speciale pentru servicii aduse imperiului. Apoi, desigur, sunt 
vânzările periodice de surplus de sclavi în acele regiuni unde sunt supranumerari. 
Cineva te poate cumpăra pentru ca apoi să-ți redea libertatea. Singura cale ar mai fi 
ca gladiator să primeşti o sabie de lemn în arenă — dar tu nu ești gladiator. 

A mai băut un gât de vin. Și o luminiţă i-a apărut în ochi. 

— Să presupunem că intri într-un lot de vânzare ca surplus. Dacă se face 
licitaţie, probabil că am să pot să te cumpăr și să te eliberez chiar eu. Ar fi ceva ce 
voi putea povesti nepoților — cum am fost destul de norocos ca să redau libertatea 
unui nemuritor. 

Minitre efectiv strălucea la acest gând. 

— Adevărat, spuse, zilele miracolelor şi minunilor n-au trecut. 

Vederea feței rotunde, roșii, a omului micuţ, a sincerității şi nerăbdării de a se 
implica în ceea ce credea el că ar fi o treabă a zeilor, a atins o coardă demult uitată 
în sufletul lui Casca, care a izbucnit în râs. Nu de Minitre, ci cu el. Sunetul râsului 
era străin propriilor sale urechi. 

— Minitre, așteptând guvernul să facă o vânzare poate dura ani de zile, şi 
chiar şi-atunci nu putem fi siguri că tu îţi vei putea permite prețul. Până la urmă, 
sunt o halcă de carte destul de sănătoasă, iar tu vei avea o problemă serioasă dacă 
voi fi vândut la kilogram. 

Râzând, a atins ușor umărul lui Minitre. 

— Nu, prietene. Trebuie să găsim o altă cale. 

Au căzut pe gânduri, tăcuţi. Minitre se scărpina absent din cauza unui purice. 
Blestemaţii se găseau peste tot și era doar unul dintre blestemele de pe această 
peninsulă bântuită de capre. 

Minitre s-a ridicat în picioare, cu ochii strălucind pe faţa sa ca de heruvim. 

— Știu! Guvernatorul. Vei salva viața guvernatorului, iar el, recunoscător, te 
va elibera. E simplu, nu-i așa? 

Dădea pe afară de mândrie că a găsit această soluție. 

Laconic, Casca a întrebat: 

— Şi cum vei pune la cale așa ceva, prietene? 

Minitre l-a privit lung şi cu seriozitate. Când a vorbit, vocea-i arăta cât de jignit 
se simţea în orgoliul său. 

— Poate că ai trăit mult timp aici, Casca, dar în timp ce tu erai în puțuri, eu 
eram afară, liber, și am învăţat câte ceva. Lasă planificarea pe seama mea. Știu ce 
am de făcut. Ai fost soldat, nu-i aşa? Deci poţi folosi nişte arme. Şi eşti cu siguranţă 
cel mai puternic om pe care l-am văzut vreodată. Anii din mină te-au transformat 
într-un pachet de mușchi. Ne vom folosi de antrenamentul și puterea ta ca să te 
eliberăm. Ai încredere în mine. Am găsit o cale. 

Felul în care a vorbit și vocea arătau fermitate. 

— Du-te înapoi la barăcile sclavilor. Ne vom revedea dimineaţă. 

Înfăţișarea încrezătoare a supraveghetorului l-a convins pe Casca. I-a întins 
mâna și cei doi şi le-au strâns ca doi prieteni și egali. 

Casca și-a găsit un prieten. 

În această noapte, pe când sclavii dormeau, Minitre s-a dus în portul Cenchrea. 
Vizită bârloguri de nelegiuiți, se apără de târfe și codoși, până ce i-a găsit pe cei 
căutaţi, și, într-o conversație dusă pe șoptite în spatele unei taverne soioase plină cu 
drojdiile umanităţii portuare, a bătut palma cu ei. Au vorbit şi plănuit până la 
cântatul cocoșilor, când Lucius s-a întors la mine. Schimbul de zi urma să vină 
curând la datorie, iar el trebuia să fie prezent. 

Minitre tocmai ajunse înapoi la mine, când sclavii își primeau mâncarea. A 
prins privirea lui Casca şi a dat ușor din cap, zâmbind continuu. Casca a simţit o 
revărsare de speranţă. Era evident că Minitre a găsit ori a făcut ceva benefic pentru 
obținerea libertăţii sale. Cu greu a mai putut înghiți terciul și pâinea tare. Gândurile 
sale erau la clipa când va putea vorbi din nou cu prietenul său ca să afle ce a făcut. 

Dar... era treabă de făcut. Supraveghetorul l-a numit să lucreze la suprafaţă, să 
ducă apă echipelor de sclavi. Ziua trecea greu, dar soarele-i încălzea plăcut 
spinarea goală când ducea burduful din piele de capră plin cu apă sclavilor 
însetaţi. Era o rutină plictisitoare dar și oarecum plăcută: mergea de la om la om 
până ce se golea burduful, apoi urca în susul pantei vreo juma’ de milă până la 
izvor. Reumplea burduful şi repeta acțiunea iar și iar până la sfârșitul zilei. Casca 
şi-a întărit sentimentele la vederea mizeriei acestor sclavi. Compasiunea era un lux 
pe care nu şi-l permitea acum. 

De altfel, nici înainte nu a fost genul de om compătimitor, ca să înceapă să fie 
acum. 

Soarele Greciei a continuat să-i ardă pielea făcând-o din ce în ce mai 
întunecată. Doar cicatricile erau ceva mai decolorate. În timp ce muncea, gura era 

strâmbată într-un semi-rânjet aranjat de cuțitul unei târfe cu foarte mult timp în 
urmă. 

Ziua a trecut. Şirul nesfârșit de sclavi continuă să se miște până ce fluierul 
supraveghetorului de la puțuri a sunat încetarea schimbului. 

Casca s-a întors la barăci şi a aşteptat să-i vină rândul la jgheaburile unde-şi 
putea spăla de pe trup mizeria de peste zi. Apoi, singur, a mâncat ultima masă a 
zilei, fiertură de linte cu oarece gust de carne de capră în ea. Apoi, iarăși, singur, a 
stat afară din baracă ascultându-i pe bătrânii dinăuntru stând de vorbă cu 
universul, preocupați de toate cele şi de nimic. Casca s-a bucurat de singurătate, și 
l-a așteptat pe Minitre. 

Ochii îi căutau paradisul, iar aerul răcoros al Mediteranei îl învăluia. 
Constelaţia zisă a Pleiadelor era clar vizibilă. După ani în care a fost înlănţuit cu 
cineva, luxul de a fi singur era ceva ce trebuia savurat din plin. 

Silueta săltăreaţă a lui Minitre se făcu văzută pe drumeagul ce ducea către 
barăci. Durduliul care gâfâia greoi pe panta domoală, l-a văzut pe Casca şi i-a făcut 
cu mâna. 

— Hai, soldat, a chemat ușor, făcând către Casca gestul de a-l urma. 

Lucius l-a dus undeva mai departe de barăci unde nu era nici un pericol să fie 
auziți din întâmplare. 

— Fii atent la mine, a șoptit Lucius. 

Exaltarea din voce era molipsitoare. 

— Totul e pus la punct. 

Casca a vrut să-l întrerupă, dar Lucius i-a făcut semn să tacă. 

— Lasă-mă să termin. Poimâine vei fi alocat unei grupe care va merge în 
Cenchrea pentru a aduce provizii. Tot atunci şi guvernatorul va merge în oraş. Se 
duce la fiecare câteva zile pentru a petrece ceva timp cu amanta sa. Va pleacă 
devreme — dar nu chiar atât de devreme cât ne-am fi dorit noi — și va ajunge la 
Cenchrea chiar înainte de prânz. Când va ajunge acasă la târfă, tâlharii vor sări 
asupra lui încercând să-l jefuiască, dar tentativa lor va fi dejucată de eforturile unui 
fost legionar viteaz care ca sări să salveze prețioasa piele a guvernatorului. Ei, ce 
zici? Îţi place? 

Casca a mustăcit o clipă. 

— Lucius, e un plan destul de simplu şi direct, dar ce-i cu tâlharii cu care va 
trebui să mă lupt? Va fi o luptă pe bune, sau totul e doar o înscenare? 

Pe faţa lui Minitre se lăţi un zâmbet. 

— Te vei lupta cu ei, tu ditamai namila, și sper că-i vei ucide. Ăștia sunt cei 
care, cu zaruri măsluite, mi-au jumulit simbria pe o lună şi dacă ai ști ce viață de 
iad mi-a făcut nevasta pe chestia asta, îi vei ucide cât de încet este posibil. Asta e 
șansa să fiu chit cu ei. Ei cred că fac treaba asta pentru o parte dintr-o sumă mare 

de bani de care le-am spus că guvernatorul o va avea asupra sa. Deci, adună-ți 
toate frustrările din ultimii 50 sau 60 de ani şi descarcă-te pe ei, prietene. Voi aranja 
ca să te afli în apropiere de casa târfei când va sosi guvernatorul. Lasă amănuntele 
pe seama mea. Ăă...Pe de altă parte, asigură-te că-i omori pe toţi tâlharii. N-aș vrea 
ca după aceea să povestească ceva despre mine. 

Casca a dat aprobator din cap. 

— Spune-mi precis, Lucius, câți dintre foştii tăi prieteni va trebui să ucid? 

Minitre izbucni în râs. 

— Doar trei, soldat, doar trei... 


Minitre l-a lăsat pe Casca cu gândurile sale şi a plecat spre casă la nevasta lui și 
la ţipetele ei, o perspectivă care-i micşora considerabil entuziasmul. 

Casca nu ştie ce înseamnă să suferi. Ar trebui să trăiască cu povara ce o duc de 
câtăva vreme. Pe cele nouă capete ale hidrei, limba femeii ăsteia poate face şi 
caprele greceşti să dea imediat brânză în loc de lapte. Dacă măcar n-ar fi atât de 
mare față de mine i-aş trage o mamă de bătaie şi aș linişti-o. 

Chicoti în sinea lui. 

Mă întreb dacă aș putea-o implica în acest jaf? Râse tare la acest gând. Casca 
abia ar fi reușit să o cuprindă cu braţele sale. 


Ziua următoare păru a fi interminabilă. Când în sfârşit s-a terminat, Casca a 
trebuit să depăşească și noaptea, care și ea păru să se întindă o veşnicie. Dar apoi 
au venit zorile, iar el a fost scos şi hrănit, apoi pus într-o linie împreună cu alți 30 
sclavi, pregătiți pentru un marş de patru ore până la Cenchrea. Supraveghetorul 
care zbiera de mama focului comenzile, organizând formaţia de deplasare, era 
Minitre. Escorta lor era o grupă de legionari bătrâni care-şi aşteptau pensionarea. 
Soldaţii nu erau prea duri și nu făceau nimănui viață grea, atât timp cât nimeni nu 
le făcea lor probleme. 

Dimineața devreme a fost răcoroasă, făcându-i să cam tremure de frig. Dar 
neplăcerea a trecut imediat ce soarele s-a ridicat. 

Casca se uita la semnele apusei glorii a Greciei, ruinele aflate în lungul 
drumului pe care mărşăluiau. Cât de vechi erau aceste ruine? Câte secole au trecut 
de când au fost abandonate aceste locuri? Ce s-a întâmplat cu toți oamenii care au 
păşit prin aceste minunate holuri şi curți ce fuseseră aceste ruine? Morți... toți erau 
morți! Se întrebă pe sine însuși dacă va trăi destul cât să vadă acelaşi lucru 
întâmplat cu măreţia ce va fi fost Roma. 

Mirosul din Cenchrea a ajuns la ei înainte ca să vadă portul. Vântul bătea 
dintr-acolo, şi mirosul sărat al mării împreună cu cel pătrunzător al peștelui uscat 
le-au asaltat nările cu mai bine de juma’ de ceas înainte de a vedea pereţii albi ai 


VP MAGAZIN 


Barry SADLER MERCENARUL ETERN 


orașului şi navele aflate la ancoră în radă. Nu era nimic deosebit legat de Cenchrea. 
Era aidoma oricărui oraş de pe coasta Mediteranei. Predominau casele albe cu 
acoperișuri din ţigle, dar erau și câteva vile particulare sus, pe coline, unde trăiau 
negustorii locali. 

Când au ajuns în port, Lucius i-a trimis pe ceilalți sclavi la ajutorul 
administratorului, dar l-a păstrat pe Casca sub pretextul că are nevoie de el să care 
pachetele la casa guvernatorului. 

Cei doi au străbătut străduţele vântoase către rezidența amantei lui Crespas. În 
timp ce mergea cu Casca pe partea umbrită a străzii, Lucius păşea cu grijă să nu i se 
vadă faţa. 

— Fii atent la un om înalt cu părul rar şi un baston de lemn negru, i-a spus lui 
Casca. Acesta trebuie să fie guvernatorul. Tâlharii se vor afla şi ei prin apropierea 
lui atunci când tu îl vei vedea. Minitre îi indică direcţia de unde trebuia să vină 
guvernatorul. 

Cei doi s-au pus pe aşteptat la umbră, mâncând brânză cu înghițituri mici, așa 
cum făceau oamenii dimineața devreme înainte de a se duce la muncă. Nimic 
neobișnuit la ei... poate doar grosimea brațelor lui Casca. Dar cine stătea să bage de 
seamă? Era un plan bun, iar Casca se simţea liniștit. 

Aşteptau. 

Şi a sosit. 

Crespas, guvernatorul. 

Pășea sigur de sine și încrezător; înainta cu paşi mari pe strada pietruită, 
lovind la fiecare pas în caldarâm cu bastonul de lemn negru. În timp ce Casca îl 
privea apropiindu-se, a văzut şi mișcarea celorlalți în umbrele caselor de pe cealaltă 
parte a străzii. S-au apropiat unul de altul, pregătindu-se pentru atacul asupra lui 
Crespas. Minitre a văzut mișcare și a dat din cap. 

Apoi s-a întâmplat. 

Bandiţii au năvălit afară de pe alee și s-au aruncat asupra lui Crespas. 
Guvernatorul a strigat „Hoţii!” și imediat aceştia au aflat că bastonul negru era mai 
mult decât pentru fală, pentru că unul dintre ei a fost pocnit în cap cu capătul 
noduros şi a căzut peste cel ce venea din spatele lui, trăgându-l la pământ. 

— Ajutor! Ajutor! a strigat. 

Dar înainte ca tâlharul cel solid să-i fi putut înfige pumnalul în spatele 
guvernatorului căzut, o strângere ca de menghină l-a prins de încheietura mâinii și 
l-a tras în sus. Omul a chelălăit ca un câine. 

— Cară-te! a șuierat. Asta nu e treaba ta. 

Casca l-a prins într-o strânsoare a morții şi l-a ridicat cu totul de la pământ. 
Tovarășul tâlharului, un omuleț ca un şobolan care puţea a pește, s-a apropiat ca 
să-l ajute, dar bastonul negru al lui Crespas l-a pocnit, respingându-l în peretele 

unei case. Casca l-a ridicat deasupra capului pe tâlharul cel solid până ce a avut 
braţele complet extinse. Omul striga cerând îndurare și se ruga să fie lăsat jos. În 
sinea sa, Casca a râs până ce a izbucnit într-un urlet: 

— Vrei jos? Bine, aşa voi face, jegosule. 

Şi spunând acestea, la pus pe om după ceafă, cu un braţ în jurul gâtului 
acestuia şi cu celălalt peste partea de sus a coapselor. Coloana vertebrală a 
tâlharului era pe ceafa musculoasă a lui Casca. 

— Te las jos, a spus Casca, și a tras în jos cu ambele braţe. 

Marii săi muşchi pectorali s-au umflat, a răsuflat adânc și a strâns. Tâlharul a 
scos un țipăt scurt, iar coloana a pocnit cu sunetul unei ramuri de pin frânte. Omul 
a fost mort înainte de a se lovi de pământ. 

Crespas și micul hoț au privit la această demonstrație de forță într-o tăcere 
uluită. Hoţul era prea şocat ca să mai opună rezistență când l-a înșfăcat Casca. l-a 
prins gâtul cu palma bătătorită şi i-a şoptit: 

— Ştii că n-am nimic personal cu tine, dar... fără martori. A, și Lucius Minitre 
mi-a spus să-ți transmit că acum este chit cu voi. 

Degetele lui Casca s-au strâns, iar gâtul micuţului hoţ s-a frânt în cercul lor 
zdrobitor. Ochii i s-au bulbucat. Faţa-i i s-a înnegrit. Și a murit. 

Crespas se uită la sclavul care l-a salvat și văzu medalionul. 

— Eşti unul de-al meu? a întrebat. 

Casca a confirmat cu o mișcare a capului. 

Guvernatorul s-a ridicat, privindu-l pe Casca îndeaproape. 

— Mulţumesc, sclavule. Vei fi răsplătit pentru asta. Pe toți zeii, ești un 
specimen deosebit. Știi să foloseşti o sabie? 

Casca a dat iarăși din cap, nu prea știind ce să-i spună omului care deținea 
cheia către libertatea sa. 

— Deschide gura, îi ceru pe neașteptate. 

Casca a făcut ce i s-a cerut, iar Crespas s-a apropiat ca să se uite. 

— Cea mai bună metodă de a verifica starea de sănătate a unui om este să-i 
verifici dinţii, spuse guvernatorul, nu ca o explicaţie, ci în maniera unui pedagog, ce 
se adresează învăţăceilor. 

— Dacă dinţii sunt cariaţi, la fel este şi sănătatea omului. lar ai tăi, bunul meu 
Hercule, sunt într-o stare excelentă. 

Între timp, Minitre s-a făcut și el prezent și cu numărul adecvat de ploconeli şi 
linguşiri a atras atenţia guvernatorului. Crespas s-a întors spre el și l-a întrebat: 

— Sclavul acesta se află în custodia ta? 

Minitre a confirmat repede. Din nou, Crespas l-a cercetat pe Casca, pipăindu-l 
și lovindu-l uşor din loc în loc ca şi cum ar fi fost un cal pe care-l verifica pentru a fi 
cumpărat 

— Destul de bun, a concluzionat. Să fie numit în personalul casei mele. ÎL 
vreau în haine noi şi să-mi fie prezentat la vila mea mâine seară. Am ceva 
interesant să-i propun. la-l şi plecaţi. A, încă ceva, vigilii locali să curețe strada de 
mortăciunile astea, înainte de a începe să pută. 

Când au ieșit de sub ochii guvernatorului, Minitre a strâns mâna lui Casca plin 
de bucurie. 

— Am reușit! Te va elibera! Omule, am reușit! 

Pe moment, Casca s-a alăturat exploziei de entuziasm... dar ceva întunecat din 
adâncurile minţii sale îl preocupa... fără a putea spune ce anume. 

Minitre a făcut precum a ordonat guvernatorul, i-a informat pe vigili de unde 
să ia cadavrele și s-a întors cu Casca la mine ca să-l pregătească pentru audienţă. 

— Lucius, crezi că am reușit? Chiar mă va elibera guvernatorul? 

— Cu siguranţă, Casca. Când îi vei fi prezentat mâine, mai mult ca sigur că îţi 
va acorda libertatea ca semn de recunoștință că i-ai salvat prețioasa viaţă și ai 
curățat provincia de niște criminali disperaţi. 

Casca l-a privit îndeaproape pe supraveghetor. Era obișnuit cu stilul pompos 
de a vorbi al lui Minitre, dar pare-se că de această dată răspunsul lui a fost niţel 
prea lung... de parcă încerca să se convingă pe sine că nu există nici o îndoială. 

— Nu ştiu, Lucius. Ai văzut în ce fel m-a cercetat? Cred că avea altceva în 
minte 

AGEA 

— Nu ştiu. 

— Eh, nu-ţi bate capu’. Doar pentru că te-a verificat... asta nu înseamnă nimic. 
Oamenii ca el cred că tot restul rasei umane sunt nişte vite. Cam despre asta e 
vorba. 

Satisfacţia sa era sinceră. 

— Păi... nu știu. Poate că ai dreptate. 

— Sigur ca am. 

Au mers până la chei unde restul sclavilor descărcau de pe nave proviziile 
pentru mine. Fără să i se mai spună, Casca li s-a alăturat, iar Minitre își făcu 
îndatoririle de supraveghetor. Nu că legionarul ar fi fost atât de nerăbdător să 
muncească. Adevărul era că în acest fel reușea să-şi țină mintea departe de 
excitarea produsă de gândul apropiatei eliberări. 

Treaba a fost terminată în câteva ceasuri și sclavii au plecat pe drumul de 
întoarcere spre mine. Casca și Minitre erau tăcuţi, fiecare pierdut în propriile 

gânduri și interpretări ale evenimentelor zilei. Nici unul nu simţea vreo remușcare 
pentru moartea celor trei tâlhari. 

Au sosit la timp pentru masa de seară. Fiecare sclav s-a dus la baraca sa, s-a 
spălat, şi-a luat bolul şi lingura şi şi-a primit porţia din oala comună. Datorită stării 
sale de agitație, Casca nu a simţit nimic din gustul mâncării și abia dacă și-a dat 
seama că a băgat ceva în stomac. Când s-a dus la patul său şi s-a culcat, a adormit 
aproape instantaneu, nerăbdător să vadă zorii zilei următoare. 

Dar somnul i-a fost unul agitat. În acea noapte s-a trezit de câteva ori, revenind 
apoi la somnul neliniștit care făcea ca noaptea să pară mai lungă decât era. Ziua de 
mâine îi va aduce libertatea. După atâţia ani de primit ordine, era pe cale să obțină 
recompensa de a hotărî singur, de a pune în mișcare un lanţ de evenimente care îi 
vor schimba destinul. Era tensionat, neliniștit. N-ar fi vrut să rateze șansa. 
Blestemata asta de noapte parcă nu se mai termina. Dar ziua următoare a venit, în 
cele din urmă. Casca a primit o tunică curată, i s-a ordonat să se spele și a fost 
trimis să se prezinte singur la reşedinţa guvernatorului. Acum că sosise timpul 
acțiunii, o parte din tensiunea sa l-a părăsit. De altfel, Minitre a venit şi i-a urat 
noroc. Faţa-i rotundă, inocentă strălucea de mulțumire. 

— Vale , Casca. Fie ca Fortuna să te însoţească astăzi... 


Dar odată ajuns la villa guvernatorului, stinghereala ce stătuse ascunsă în 
subconștientul lui Casca a ieșit la suprafață. Nu era ca şi cum aproape că o putea 
pipăi, dar ceva din toată treaba aceasta nu părea a fi tocmai în regulă. Villa era un 
loc foarte impresionant. Crespa a transformat această părticică de Grecie într-o 
Romă miniaturală şi a construit o adevărată domus romana, completă, cu apă 
curgătoare prin conducte, adusă de pe pantele munţilor din jur. 

Atriumul era frumos dotat cu bănci de marmură și copii a câteva statui clasice 
greceşti. Evident, Crespa era un om căruia îi plăcea confortul... şi era un patrician. 

Patrician. La naiba, probabil asta era. Casca habar nu avea care este standardul 
unei amiciții cu un reprezentant al clasei patricienilor. Casca nu a avut parte de 
ceea ce sa-ar putea numi o relaţie strânsă cu clasa patricienilor. lar ultimul patrician 
care a jucat un rol în destinul său a fost îngâmfatul acela de avorton, Tigelanius, 
care l-a dat afară din legiune şi l-a făcut sclav. Tigelanius era mort demult. Casca 
spera că până şi viermii care l-au mâncat sunt şi ei morți... de indigestie. 

Atenţie, totuși. Acest patrician, Crespas, avea cheia libertăţii sale. Nu-l putea 
lăsa pe Crespas să afle că ar avea ceva împotriva patricienilor. La naiba, va jura în 
fața fiecărui templu al oricărui zeu din imperiu că-i iubeşte pe patricieni — dacă de 
asta este nevoie ca să-şi obțină libertatea. 

Așa că l-a urmat supus pe bătrânul sclav căruia i se prezentase, servitorul lui 
Crespas, un bătrân slab și blând care a servit — după cum i-a spus lui Casca — în 

casa familiei mai bine de 40 ani. O spusese cu mândrie în voce, dar acum, când îl 
conducea pe Casca către biroul lui Crespas, era tăcut. Casca putea simţi ceva mai 
mult decât respect în atitudinea bătrânului. Frică? 

Era evident că Crespas studia rapoartele referitoare la progresele din mine şi 
zonele adiacente, probabil din ultimul trimestru, şi aparent ştia exact ce face. Casca 
a înţeles că se află în fața unui om care ştie cum poate să obțină un profit din orice, 
aşa că neliniștea sa a crescut. Biroul avea un aer de eficienţă rece... inumană... 

Urmând exemplul servitorului, Casca a rămas cu capul plecat până ce Crespas 
i-a făcut semn să se apropie. Acesta ajuns mai aproape, i-a luat medalionul și i-a 
verificat numărul pe o listă centralizatoare de pe birou. Când a găsit ce căuta, a 
ridicat ochii reci spre Casca şi l-a studiat intens, un moment imposibil de lung. Faţa 
sa era total lipsită de expresie. Lui Casca i se părea fi sculptată în marmură; 
gândurile îi erau imposibil de ghicit, precum unei statui. Dar Casca ajunsese atât de 
departe pentru libertatea sa și nici măcar zeii înşişi nu-l vor face să dea înapoi. l-a 
răspuns cu aceeași privire împietrită și o expresie la fel de inexpresivă. 

Dar ceva continua să-l preocupe pe Casca. Când a luat medalionul sclavului 
mort, nu s-a gândit că ar putea exista o listă centralizatoare. Dacă Crespas va 
descoperi ceva legat de aceasta? Nu s-ar fi bucurat deloc să se ştie a fi la mila 
patricianului. 

Dar Crespas nu a spus nimic. În schimb, i-a spus servitorului să-i aducă 
anumite dosare, şi, pe când bătrânul era plecat din birou, i-a acordat atenţie lui 
Casca. 

— Numele tău, sclavule? 

Maniera de adresare l-a neliniștit la maximum pe Casca. Tonul spunea 
„Libertatea nu-ţi va fi dată astăzi.” I-a revenit în minte eficiența brutală cu care 
Crespas a zdrobit cu bastonul ţeasta primului tâlhar. Casca și-a controlat tonul, 
spunând cu vocea tipică pentru un sclav: 

— Casca, stăpâne. 

— Bine, Casca, ieri mi-ai făcut un serviciu, și poate că mă gândesc să te 
recompensez pentru asta. După cum arăţi, pari a fi familiarizat cu violenţa. Unele 
dintre acele tăieturi par a fi provocate de arme tăioase. Am dreptate? 

— Da, stăpâne. 

— Bine. De asemenea, îți cunoşti locul. Asta îmi face plăcere. Vom colabora. Te 
voi lua cu mine când plec din cocina asta şi mă reîntorc la Roma. Acolo, am să te 
înscriu într-o şcoală pentru gladiatori. 

Gladiatori? Lui Casca i-a trebuit întreaga sa putere a voinţei ca să prevină să-i 
apară pe față orice expresie. Dar a plecat capul a supunere. 

Privindu-l direct, Crespas i-a spus: 

— Dorești să fii liber, nu-i așa? 

Nu a așteptat răspunsul, ci a continuat cu aceeași voce rece, plată: 

— Sigur că vrei. Oricine poate vedea că nu ești menit să fii sclav. lar cu 
muşchii aceştia ai tăi, odată şi-odată îi vei provoca o grămadă de necazuri celui 
care îţi va fi proprietar — dacă nu cumva chiar îl vei ucide. Deci, Casca, uite care 
este propunerea mea. Te voi cumpăra de la stat — ca guvernator al provinciei am 
acest drept — și te voi lua la Roma. Voi plăti pentru antrenamentul tău într-o şcoală 
pe care o voi alege eu. Tu vei lupta pentru mine trei ani în arenă. La terminarea 
acestui timp, te voi elibera. Şi, desigur, știi că pentru tine există întotdeauna șansa 
de a primi sabia de lemn. Nu se întâmplă prea des, dar se întâmplă. Acum, dacă 
ești de acord, pun termenii înțelegerii în scris și înregistrăm contractul la notariat, 
iar tu vei primi o copie. 

Făcu o pauză. Ochii săi, direcţi şi mortali ca un gladius, pătrundeau prin 
Casca. Dar când a continuat, tonul vocii era la fel de plat... ca și cum ar fi dat 
comenzi unui animal. 

— Dar dacă mi se întâmplă ceva și voi muri înainte de sfârșitul termenului 
prevăzut în înţelegere, nu vei deveni liber. Vei fi vândut la licitaţie celui ce oferă 
nai mult. Prin această acțiune sunt sigur că pricepi că încerc să mă asigur oarecum 
împotriva încercării tale de a-ţi obține libertatea mai devreme, pe seama mea. Eşti 
de acord cu acești termeni? 

Casca și-a ridicat capul şi l-a privit pe Crespas drept în ochi. Cu voce goală, a 
spus: 

— Da stăpâne, sunt de acord. 

Crespas s-a ridicat în picioare și și-a îndreptat tunica. 

— Bine. Deci e hotărât. 

Bătrânul slujitor s-a întors cu o cutie din care Crespas a scos câteva documente. 

— Acestea sunt instrumentele legale necesare transferului de proprietate a ta 
către mine. 

Rapid a completat cu pana de scris datele necesare, a semnat și şi-a pus 
sigiliul. 

— Gata. Îmi aparţii. Celelalte hârtii referitoare la înțelegerea noastră vor fi gata 
mâine la vremea asta, iar peste o lună vom fi în drum spre Roma. Acum te vei 
întoarce la barăci şi-ţi vei lua toate lucrurile personale de acolo. Te vei întoarce aici, 
iar servitorul meu îţi va desemna o cameră. Cât timp te afli în această casă, 
urmează instrucțiunile sale și nu vor fi probleme. Am anticipat acordul tău și am 
dat deja ordine să fii eliberat de la mină. 

Dându-i lui Casca un sul mic, a mai spus: 

— Dă-i-l supraveghetorului tău. Ai înţeles totul? 

Casca a înclinat capul. 

— Bine. Atunci... tu fă-ţi treaba ta şi eu o voi face pe a mea. 

După ce sclavul Casca a ieşit din încăpere, Crespas şi-a permis luxul unui 
zâmbet. Bună afacere. Privi lista centralizatoare cu numere aflată pe biroul său. 
Acum, numele din acest document... Era, desigur, greu de crezut că sclavul Casca 
va supraviețui trei ani în arenă. Dar, dacă reușește... 


Casca păşea încet pe drumul de întoarcere la mină, ținând sulul în mână şi 
încercând să asimileze tot ce s-a întâmplat. Mai era încă într-o stare de confuzie 
când Minitre a venit la el. 

— Ei, cum a mers? Astea sunt documentele de eliberare? Ţi-a dat ceva bani? 
Ce s-a-ntâmplat? Spune-mi, omule. 

Casca zâmbi strâmb. 

— Ti-am spus că avortonul ăsta avea ceva în mânecă. M-a cumpărat şi va face 
din mine un gladiator. 

— Un gladiator? 

— Luna viitoare, când este eliberat din funcția de aici, plecăm la Roma. Dar am 
o şansă să-mi dobândesc libertatea dacă-l servesc bine și ucid destui oameni în 
arenă. 

Chicoti ușor. 

— Dar, un lucru e sigur, prietene. Părăsesc mina, iar asta e o îmbunătăţire în 
viața mea. Chiar acum trebuie să-mi iau lucrurile și să mă întorc la al său domus 
unde voi munci până ce plecăm în Grecia. Minitre era uimit. Faţa i se boţi, încât 
Casca a crezut o clipă că e gata să plângă. 

— Blestemaţi fie zeii! Nu e drept. Trebuia să te elibereze. Oricine are o urmă de 
onoare așa trebuia să facă. 

Preocuparea lui Minitre l-a impresionat pe Casca, şi şi-a pus brațul pe umerii 
micuţului. 

— Nu te îngrijora. Am să mă descurc. Cum spuneai, timpul e de partea mea. 
Du-te acasă la nevastă, Lucius. Mi-ai făcut un bine și n-am să uit niciodată. Eşti 
primul prieten pe care l-am avut în 55 de ani. Asta nu e puţin. Du-te acasă, 
prietene, și fă-ți singur un bine; trage-i o bătaie nevestei. 

Luna a trecut fără evenimente deosebite. Casca era bine tratat în gospodăria 
lui Crespas. Bătrânul servitor era amabil, iar ceilalți sclavi se temeau de el datorită 
staturii și puterii sale uriaşe. Minitre venea adesea să vorbească cu Casca. Îl ţinea la 
curent cu tot ce s-a întâmplat în Imperiu de când fusese făcut sclav. Casca a ajuns la 
concluzia că această cunoaștere îi va netezi drumul către eliberare. Trebuia să fie la 
curent cu cunoştinţele obişnuite. Dacă greşea și vârsta sa adevărată era descoperită, 
jocul se termina iar pedeapsa era inimaginabilă. Casca îşi petrecea timpul 
antrenându-și zilnic brațul cu care lupta cu sabia, în curtea din spatele casei lui 
Crespas. Acolo petrecea ore întregi luptând împotriva unor manechine ce 

întruchipau inamici; căldura soarelui pe spate era plăcută; iar simțul sabiei în mână 
îi dădea încredere. Era ceva ce înțelegea — și era calea sa spre libertate. 

Nevăzut de Casca, Crespas asista adesea, zâmbind în sinea lui aprobator. Își 
cântărise bine omul. Cu puţin noroc, sclavul va ajunge cineva în arenă. Are toate 
semnele unui învingător. Are îndemânare şi o hotărâre profundă pe chipul său 
brutal atunci când loveşte cu sabia în stâlpii de lemn, dovezi ale dorinței intense a 
lui Casca pentru libertate. Deci avea motivaţie. Da... va ajunge cineva în arenă. 

Şi s-au ambarcat. 

Minitre se afla pe doc, făcând cu mâna semne de rămas bun, mulțumit de 
sine însuși. La urma urmei, fusese parte a unei mari aventuri. Mai mult, urmase 
sfatul lui Casca şi i-a tras o mamă de bătaie cu parul nevesti-sii. Surprinzător, în loc 
să riposteze, a devenit pe loc blândă şi doritoare să-i facă pe plac. Da, viaţa era într- 
adevăr mai suportabilă... și mai interesantă. 


Casca privea înainte, către voiaj. Galera pe care navigau era un vas militar tip 
biremă, cu două rânduri de vâsle, mult diferit de corabia de comerț care-l adusese 
la mină. Aici toţi vâslaşii erau sclavi și legaţi în lanţuri la ramele lor; dacă nava se 
scufunda, se duceau și ei la fund. Hortatorul care imprima ritmul de vâslire părea a 
fi un gal după mărime şi culoare. Bătea ritmul în tobă cu o asemenea precizie care-i 
arăta anii mulți de practică. Măsura era ordonată. Bătaia tobei începea. Vâslele 
sclavilor au tăiat lin apele gri-verzui, și galera a plecat pe mare. Loviturile ritmice 
ale hortatorului își găsea ecoul în pulsul lui Casca. Sclavii vor trage la rame până ce 
vor ajunge în largul mării unde vântul stabil permitea desfăşurarea velei mari. 

Casca şi ceilalți sclavi ai lui Crespas au fost cazaţi în cala-prova. Acolo şi-au 
făcut culcuşuri cât de confortabile se putea. 

Era o zi frumoasă, senină, cu un vânt ce venea din deşerturile Arabiei peste 
Mediterana, direct către Roma. Va fi un voiaj uşor, 

Pentru Casca, drumul pe mare către Roma - și arenă — era liber. 


Va urma 

Procesul de transformare a lui James Penney într-o persoană complet 
diferită a început cu zece ani în urmă, într-o după-amiază de luni din mijlocul 
lui iunie, în Laney, California. O parte fierbinte a zilei, dintr-o parte fierbinte a 
anului, într-o parte fierbinte a ţării. Oraşul se întindea confortabil pe partea 
de est a drumului care ducea din Mojave la LA, la 80 de kilometri sud față de 
unul şi la 80 de kilometri nord față de celălalt. La vest, era vizibilă partea de 
sud a Coast Rangers. La est, deşertul Mojave dispărea în ceață. Se petreceau 
foarte puţine lucruri în Laney. După acea zi de luni din mijlocul lui iunie de 
acum zece ani, s-au petrecut şi mai puţine. 

Exista o singură industrie în Laney. O fabrică. Pe o suprafață mare. O linie 
lungă de asamblare, bucăţi ruginite de metal, construită în anii '60. Birourile 
erau la capătul nordic, în umbră, o clădire de două etaje. Primul etaj era cu 
confort mai scăzut. Facturare şi contabilitate şi apeluri telefonice. Al doilea 
etaj avea confort ridicat. Directorii şi designerii ocupau acel spațiu. Biroul de 
la capătul din dreapta era locul directorului de personal. Acum era biroul 
directorului de resurse umane. Acelaşi tip, un titlu nou pe uşă. 

În holul lung de la etajul doi, din fața acelei uşi, era un şir lung de scaune. 
Secretara directorului de resurse umane le cărase şi le aşezase acolo în acea 
dimineață de luni. Şirul de scaune era ocupat de un şir de bărbaţi şi femei. 
Erau tăcuți. La fiecare cinci minute persoana din capăt era chemată în birou. 
Ceilalți înaintau cu un loc. Nu vorbeau. Nu aveau de ce. Ştiau ce se întâmplă. 

Chiar înainte de ora unu, James Penney a trecut un loc în față la capătul 
şirului. A aşteptat cinci minute lungi şi s-a ridicat când a fost chemat. A păşit 
în birou. A închis uşa în urma lui. S-a aşezat din nou în fața mesei. Directorul 
de resurse umane era un tip pe nume Odell. Odell nu ieşise de mult din 
scutece când James Penney începuse să muncească la fabrica Laney. 

— Domnule Penney, a spus Odell. 

Penney n-a spus nimic, dar a dat din cap cu fereală. 

— Trebuie să vă dăm nişte informații, a spus Odell. 

Apoi s-a oprit ca şi cum ar fi avut nevoie de un răspuns de la Penney 
înainte să poată continua. Penney a ridicat din umeri. Ştia ce va urma. Auzise 
şi el, ca toți ceilalți. 

— Spune-mi pe scurt, bine? a spus el. 

Odell a aprobat din cap. 

— Te concediem. 

— Pentru perioada verii? a întrebat Penney. 

Odell a scuturat din cap. 

— Pentru totdeauna, a spus el. 

Lui Penney i-a luat câteva secunde să înțeleagă sunetul cuvintelor. Ştia că 
vor veni, dar l-au lovit ca şi cum ar fi fost ultimele cuvinte pe care s-ar fi 
aşteptat să i le spună Odell. 

— De ce? a întrebat el. 

Odell a ridicat din umeri. Nu părea că-i place asta. Dar pe de altă parte nici 
nu părea că-l deranjează prea mult. 

— Reduceri, a spus el. Nu sunt alte opţiuni. Singurul mod în care putem 
continua. 

— De ce? a întrebat Penney din nou. 

Odell s-a dat pe spate în scaunul său şi şi-a întins mâinile în spatele 
capului. A început discursul pe care l-a ţinut de mai multe ori pe parcursul 
zilei. 

— Trebuie să reducem costurile, a spus el. E o operaţiune costisitoare. 
Profituri mici. Piețe reduse. Ştii asta. 

Penney se uita în gol şi asculta tăcerea de la parterul fabricii. 

— Aşa că veți închide fabrica? 

Odell a dat din cap din nou. 

— Facem reduceri, atât. Fabrica rămâne deschisă. Vor fi nişte lucrări de 
întreținere. Nişte reparaţii, renovări. Dar nu ca de obicei. 

— Fabrica va rămâne deschisă? a întrebat Penney. Atunci de ce mă dați 
afară? 

Odell şi-a schimbat poziția în scaun. Şi-a luat braţele din spatele capului şi 
şi le-a încrucişat pe piept, într-un mod defensiv. A ajuns la partea delicată a 
discuţiei. 

— E o problemă de combinație de competenţe, a spus el. Trebuie să alegem 
o echipă cu combinaţia corectă de competenţe. Am lucrat mult la decizie. Şi 
mi-e teamă că tu nu te potriveşti. 

— Ce ne e bine la competențele mele? a întrebat Penney. Am abilități. Am 
lucrat aici şaptesprezece ani. Ce naiba nu-i în regulă cu competențele mele? 

— Nimic, a spus Odell. Dar alții sunt mai buni. Trebuie să vedem imaginea 
de ansamblu. Va fi o echipă redusă, aşa că avem nevoie de cele mai bune 
abilități, de cei care învaţă cel mai rapid, de prezenţă bună, ştii cum e. 

— Prezenţă bună? a spus Penney. Ce nu-i în regulă cu prezența mea? 
Lucrez aici de şaptesprezece ani. Vrei să spui că nu sunt un muncitor de 
încredere? 

Odell a atins dosarul maro din fața lui. 

— Ai fost mult timp bolnav, a spus el. Rata absenţelor e puţin peste opt la 
sută. 

Penney se uita la el nevenindu-i să creadă. 

— Bolnav? a spus el. Nu am fost bolnav. Am avut stres post-traumatic. Din 
Vietnam. 

Odell a dat din nou din cap. Era prea tânăr. 

— Oricum, a spus el. Tot e o rată prea mare a absențţelor. 

James Penney stătea acolo, încremenit. Se simțea ca şi cum fusese lovit de 
un tren. 

— Şi cine rămâne? a întrebat el. 

— Căutăm combinaţia corectă, a spus Odell din nou. În general, muncitorii 
cei mai tineri. Directorii au petrecut o grămadă de timp în acest proces. 
Suntem încrezători că am luat deciziile corecte. Nu eşti singurul. Vom pierde 
optzeci la sută din oamenii noştri. 

Penney s-a uitat la el. 

— Tu rămâi? 

Odell a aprobat din cap încercând să-şi ascundă un zâmbet, dar nu a 
putut. 

— Încă mai e o afacere de condus, a spus el. Încă mai e nevoie de 
conducere. 

În birou s-a lăsat liniştea. Afară, briza fierbinte agita deşertul şi trimitea un 
vârtej neclar peste clădirea de metal. Odell a deschis fişierul maro şi a scos un 
plic albastru. I l-a dat peste masă. 

— Eşti plătit până la sfârşitul lui iulie, a spus el. Banii au fost transferați în 
bancă azi-dimineaţă. Succes, domnule Penney. 

Discuţia de cinci minute se terminase. Secretara lui Odell a apărut şi a 
deschis uşa către coridor. Penney a ieşit. Secretara l-a chemat pe următorul. 
Penney a păşit pe lângă şirul lung şi tăcut de oameni şi a ajuns în parcare. S- 
a strecurat în maşina lui. Era un Firebird roşu, vechi de un an şi jumătate şi 
care nu era încă plătit. L-a pornit şi a condus un kilometru spre casă. S-a 
îndreptat spre locul de parcare şi a stat acolo, gândindu-se, uluit, cu motorul 
mergând. Apoi a auzit slab sunetul telefonului din casă. A ajuns la el înainte 
să se oprească. Era un prieten de la fabrică. 

— Şi pe tine? a întrebat prietenul său. 

Penney îşi murmură răspunsul aşa încât nu trebuia să spună cuvintele 
exacte, dar tonul vocii sale îi spunea prietenului său ce trebuia să ştie. 

— E o problemă, a spus tipul. Compania a informat banca. Tocmai am 
primit un telefon prin care mă întrebau cum am de gând să plătesc ratele. 
Banca are acte de-ale tale? 

Pe Penney l-au apucat frisoanele. A strâns telefonul. 

— Acte? a spus el. Poţi să pariezi că au acte de-ale mele. Cam tot ce naiba 
am. Casa, maşina, mobila. Au toate actele. Ce ţi-au spus? 

— Tu ce naiba crezi? a spus tipul. Sunt o bancă, nu? Nu mai plătesc, ajung 
în stradă. Recuperatorul coboară din maşină chiar acum. 

Penney a tăcut. Se gândea. Se gândea la maşina lui. Nu-i păsa de casă. Sau 
de mobilă. Soţia lui alesese toate lucrurile. L-a pus să plătească o grămadă pe 
toate lucrurile alea, chiar înainte să plece. Spusese că e şansa unui nou 
început. N-a mers. Ea a plecat şi el încă plătea pentru nenorocita de casă şi 
pentru mobilă. Dar maşina era a lui. Un Firebird roşu. Acea maşină era 
singurul lucru pe care îl cumpărase vreodată şi pe care îl dorise cu adevărat. 
Nu putea suporta s-o piardă. Dar era sigur că nu putea continua să plătească 
ratele la ea. 

— James? a spus tipul de la telefon. Mai eşti acolo? 

Penney şi-l imagina pe recuperator coborând din maşină. 

— James? a spus prietenul din nou. Eşti acolo? 

Penney a strâns din ochi. 

— Nu mult, a spus el. O şterg de-aici. 

— Unde? a întrebat tipul. Unde naiba? 

Penney simțea furia disperată care creştea în el. A trântit receptorul în 
suport şi s-a dat înapoi, apoi s-a întors şi a smuls firul din perete. A stat în 
mijlocul camerei şi a decis că nu va lua nimic cu el. Şi nici nu va lăsa nimic 
după el. A fugit în garaj şi a apucat canistra cu benzina de rezervă. A fugit 
înapoi în casă. A golit canistra pe canapeaua fostei soții. Nu a găsit un chibrit, 
aşa că a aprins soba cu gaz din bucătărie şi a rulat un şerveţel de hârtie. L-a 
aprins la un capăt şi l-a dus în sufragerie. Când fitilul improvizat a fost bine 
aprins a sărit în maşină şi a pornit-o. S-a îndreptat spre nord către Mojave şi 
s-a pus pe condus. 

Vecinul a observat focul când flăcările au început să iasă prin acoperiş. A 
sunat la departamentul de pompieri din Laney. Pompierii nu au răspuns. Era 
un departament de voluntari şi toți voluntarii erau înşiruiţi la fabrică, la etaj, 
pe coridorul îngust. 

Apoi aerul cald care venea din deşertul Mojave s-a transformat într-o briză 
fierbinte şi până când James Penney a ajuns la distanță de 50 de kilometri, 
flăcările din casă făcuseră scrum ceea ce fusese gazonul său. Până când a 
ajuns în oraşul Mojave, ridicând în numerar la bancă ultima plată, flăcările 
au trecut de peluza lui şi a vecinului şi au ajuns la baza terasei din spate. 

Ca toate oraşele din perioada boom-ului din California, Laney a crescut în 
viteză. Fabrica fusese ridicată cam la începutul primului mandat al lui Nixon. 
O sută de hectare de plantaţii de portocali au fost distruse şi cinci sute de 
case de lemn au crescut numărul locuitorilor de patru ori într-un an. Nu era 
nimic cu adevărat greşit cu casele, dar plouase de mai puţin de o duzină de 
ori în cei treizeci şi unu de ani de când erau construite şi erau pe atât de 
uscate pe cât pot fi casele. Lemnăria a stat şi a fost coaptă de soare şi bătută 
de vântul uscat al deşertului. Nu existau hidranți pe străzi. Casele erau 

apropiate şi nu existau paravânturi. Dar niciodată n-a fost un foc serios în 
Laney. Nu până acea zi de luni din iunie. 

Vecinul lui James Penney a sunat la pompieri a doua oară atunci când 
pridvorul din spate era bine aprins. Departamentul de pompieri era 
dezorganizat. Dispecerul l-a sfătuit să iasă din casă şi să aştepte sosirea lor. 
Până când a ajuns maşina de pompieri casa era distrusă. Şi următoarea casă 
din rând era distrusă. Briza deşertului a trimis focul peste al doilea loc îngust 
dintre case şi a scos afară cuplul în vârstă care stătea acolo, pentru siguranța 
lor. Apoi Laney a sunat departamentele de pompieri din Lancaster, Glendale 
şi Bakersfield, iar ei au venit cu echipamentul potrivit şi au salvat totul. Au 
pus furtunele între case şi flăcările n-au mai înaintat. Doar trei case distruse, 
a lui Penney şi a celor doi vecini din direcția vântului. În două ore panica se 
încheiase şi până atunci Penney era la optzeci de kilometri la nord de Mojave, 
iar şeriful din Laney lucra cu anchetatorii de la pompieri ca să-şi dea seama 
ce se întâmplase. 

Au început cu locul lui Penney, unde era casa din calea vântului şi prima 
care a ars şi, prin urmare, cea mai interesantă. Arsese aproape până la podea, 
dar forma era clară încă. Şi urmele erau acolo pentru a fi văzute. Era o 
dogoare teribilă în partea în care fusese sufrageria. Anchetatorul din Glendale 
a recunoscut lucrul pe care-l mai văzuse de multe ori înainte. Era ceea ce 
rămâne când o canapea sau un fotoliu cu burete este îmbibat cu benzină şi i 
se dă foc. I-a explicat şerifului cum flăcările s-au răspândit, împingând focul 
pe pereți şi pe tavan şi cum, odată ajuns în spaţiul de sub acoperiş, a mistuit 
căpriorii şi întreaga structură a casei s-a prăbuşit arzând în restul casei. Cel 
mai evident caz de incendiere pe care îl văzuse vreodată. Ceea ce a ajutat în 
mod nefericit a fost briza deşertului şi apropierea celorlalte case. 

Apoi şeriful a plecat să-l caute pe James Penney ca să-i spună că cineva 
dăduse foc, iar casa lui şi a vecinilor erau distruse. A condus maşina alb cu 
negru la fabrică şi a urcat la etaj trecând de lungul şir de oameni până în 
biroul de pe colț al lui Odell. Odell i-a spus ce s-a întâmplat în timpul 
discuţiei de cinci minute de după ora unu. Apoi şeriful a condus înapoi la 
postul din Laney, ţinând o mână pe volan şi cu cealaltă frecându-şi bărbia. 

Şi în timp ce James Penney conducea de-a lungul flancului estic al 
muntelui Whitney, la două sute de kilometri de casă, se făcea o informare 
despre el către toate posturile de poliție, fiind bănuit de incendiere 
intenționată, cea ce în căldura uscată din sudul Californiei era o problemă 
mare, mare de tot. 


Patrula Autostrăzii din California e una din cele mai mari agenţii de aplicare 

a legii din lume. Faimoasă în America şi în întreaga lume, romantică, 

idealizată. Imaginea polițistului motociclist de pe coasta de vest, călare pe 

maşinăria puternică, e una din marile icoane ale națiunii. Bronzațţi, cu cămăşi 

albe elegante, căşti albe, ochelari de aviator cu oglindă, pantaloni de călărie 
strâmți, cizme negre strălucitoare. Călătorind pe autostrăzile însorite 
nesfârşite, conducând uriaşa populaţie care tranzita marele stat spre o 
destinație sigură. 

Asta-i imaginea. Ăsta-i motivul pentru care li s-a alăturat Joey Gunston. 
Dar în curând Joey Gunston a descoperit că realitatea e diferită. Orice 
organizaţie are o parte strălucitoare şi o parte anostă. Gunston era blocat în 
partea anostă. Nu călătorea pe autostrăzile de coastă însorite pe o motocicletă 
mare. Era singur într-un Dodge standard al poliției, mergând înainte şi înapoi 
prin deşertul Mojave pe U.S. 91. Nu avea pantaloni de călărie, nici cizme, 
cămaşa albă era o cârpă cenuşie şi ochelarii de soare erau nişte copii Ray-Ban 
ieftine pe care şi le cumpărase singur din LA, pe care oricum nu putea să-i 
poarte pentru că lucra în tura de noapte, de la nouă seara la şase dimineața. 

Aşa că Joey Gunston era un bărbat deziluzionat. Dar nu era amărât. Nu era 
genul acela de tip. Aşa funcționa Joey, dacă îi dădeai o dezamăgire, el nu se 
va lăsa. Va lucra şi mai mult. Va lucra atât de al naibii de mult cât să scape 
de partea anostă şi să fie transferat în partea strălucitoare. Considera că e ca 
atunci când îşi plătea datoriile. Considera că va lucra pe U.S. 91 într-un 
Dodge bej comun, cu inscripții din plastic lipite pe uşă, atâta timp cât îi va 
lua ca să se afirme. Până în prezent trecuseră treizeci şi una de luni. Nicio 
ştire despre un transfer la U.S. 101 şi o motocicletă. Nici măcar un zvon. Dar 
nu avea de gând să-şi scadă standardul. 

Deci a continuat să muncească din greu. Asta însemna continuarea căutării 
oportunității despre care ştia că va apărea. Problema era că posibilitatea 
apariției unei oportunități pe U.S. 91 era destul de limitată. E drumul direct 
între LA şi Vegas, care avea un trafic decent şi câteva peisaje frumoase. 
Porțiunea lui Gunston se întindea pe două sute de kilometri de la Barston 
spre vest, până la limita statului, pe versantul muntelui Clark. Problema lui 
erau orele de lucru. Noaptea traficul se diminua şi peisajele frumoase erau 
invizibile. Timp de treizeci şi una de luni nu făcuse mai nimic, cu excepția 
opririi vitezomanilor şi cam de două ori pe săptămână să cheme ambulanța 
când vreun tip abţiguit ieşea de pe drum şi se făcea praf. 

Dar continua să spere. În acea luni seara la ora nouă a citit informările 
afişate în biroul dispecerului. A copiat detaliile într-o agendă cu coperte de 
imitație de piele pe care i-o cumpărase sora lui. Unul din acele detalii se 
referea la datele despre un tip din Laney, James Penney, care a incendiat şi a 
produs daune şi care era în libertate într-un Firebird roşu. Gunston a copiat 
numărul de înmatriculare cu un scris mare ca să-l poată citi în penumbra din 
maşină. Apoi a mers o sută de kilometri spre est şi s-a oprit pe marginea 
drumului lângă lacul Soda. 

O grămadă de tipi s-ar fi culcat imediat. Gunston ştia că are colegi care 
lucrează altundeva ziua, poate la pază în LA sau ca detectivi, şi dorm noaptea 
în Dodge pe marginea drumului. Dar Gunston n-a făcut niciodată asta. Se 
juca cu mingea şi stătea treaz în aşteptarea oportunității. 

A apărut într-o oră. La zece în acea luni seara. Firebird-ul roşu a trecut pe 
lângă el, îndreptându-se spre est, probabil cu 130 de kilometri la oră, poate 
cu 150. Gunston nu avea nevoie să-şi consulte agenda cu coperte de imitație 
de piele. Plăcuța de înmatriculare a trecut chiar prin fața lui. A pornit Dodge- 
ul şi l-a pus pe drum. A apăsat butonul pentru lumini şi sirenă. A apăsat cu 
piciorul accelerația şi a condus cu o mână. A folosit-o pe cealaltă pentru a 
apăsa pe microfon. 

— În urmărirea unui Firebird roşu, a transmis el prin radio. Plăcuţele se 
potrivesc cu datele din informare. 

În difuzor s-au auzit nişte pârâituri şi s-a auzit vocea dispecerului. 

— Poziția? a întrebat el. 

— Lacul Soda, a spus Gunston. Îndreptându-se spre est, repede. 

— Bine, Joey, a spus dispecerul. Du-te după el. Prinde-l înainte de granița 
statului. Nu-l lăsa băieților din Nevada, bine? 

— Am înţeles, şefu”, a spus Gunston. 

A ajuns la 120 de kilometri la oră şi a dispărut în noapte. Se gândea că 
Firebird-ul ar putea fi la vreo doi kilometri în față. Dacă Penney nu a încetinit 
şi nu s-a dus în Baker, atunci al lui era. Oportunitatea ar fi putut sosi. 

A prins Firebird-ul roşu după cinci kilometri. Trecuse de drumul spre 
Baker. Nu era nimic pe drum, cu excepţia a încă nouăzeci de kilometri din 
California, apoi statul Nevada. A ţinut Dodge-ul tânguitor la douăzeci de metri 
în spatele Firebird-ului şi a lovit luminile albastre. A pus sirena să sune cu 
zgomotul electronic poc-poc-poc care-i plăcea atât de mult. A rânjit prin 
parbriz. Dar Firebird-ul nu a încetinit. A continuat să meargă. Vitezometrul 
lui Gunston tremura în jurul vitezei de 180 de kilometri la oră. Mâinile îi 
strângeau volanul de vinil murdar. 

— Fir-ai al naibii! a spus el. 

A apăsat mai tare pe acceleraţie şi se ţinea bine. Firebird-ul roşu a accelerat 
ajungând poate la 190 de kilometri la oră. Era încă acolo, în fața lui, dar nu 
mai putea accelera. Era la maximum. Gunston a zâmbit. Cunoştea drumul 
din față. Probabil mai bine decât un tip din Laney. Urcuşul pe versantul vestic 
al muntelui Clark urma să încline lucrurile spre băieţii buni. Panta va încetini 
Firebird-ul. Dar Dodge-ul avea un cuplu V8 foarte bun. Noul motor radial al 
poliției. Un şofer priceput. Optzeci de kilometri de oportunitate în față. Poate 
că U.S. 101 şi o motocicletă mare nu erau atât de departe. 

A urmărit Firebird-ul cincizeci de kilometri. Urcuşul a încetinit ambele 
maşini. Mergeau în medie cu 140. Sirena Dodge-ului a sunat tot drumul, poc- 
poc-poc, timp de douăzeci de minute, luminile roşii şi albastre strălucind 
continuu. Concluzia lui Gunston era că Penney trebuia să fie un psihopat. 
Dând foc la lucruri, apoi încercând să scape de patrula de pe autostradă în 
întuneric. Apoi a început să se îngrijoreze. Se apropiau periculos de mult de 
granița statului. Nici nu se gândea să sune şi să solicite cooperarea băieților 
din Nevada. Penney era al lui. Aşa că a strâns volanul şi s-a apropiat în viteză 
de maşina roşie. Din ce în ce mai aproape. Încercând să forțeze lucrurile. 

Cu şaisprezece kilometri înainte la granița statului, o ramificaţie ieşea de pe 
U.S 91 până în micuțul oraş Nipton. Drumul părăsea autostrada într-un 
unghi oblic şi cobora muntele în vale. Firebird-ul a luat-o pe acolo. Cu Dodge- 
ul poliției la câţiva centimetri în spate, a luat-o la dreapta şi a dispărut pur şi 
simplu din fața lui. Gunston a trecut şi a apăsat frânele, toate cele patru roți 
blocându-se şi scoțând fum. A smucit schimbătorul în marşarier şi a dat cu 
spatele pe marginea drumului. Tocmai la timp pentru a vedea Firebird-ul 
părăsind drumul şi luând-o în jos pe versantul muntelui. Ramificaţia 
drumului avea o curbă strânsă. Gunston ştia asta. Dar Penney nu. A luat cu 
disperare curba dar a pierdut. Spatele Firebird-ului nu a mai avut aderenţă şi 
s-a balansat în gol. Maşina roşie s-a învârtit ca o crosă de golf şi s-a aruncat 
în gol. Gunston a văzut-o lovindu-se şi sărind pe stânci. O rocă a găurit 
partea inferioară, benzina vărsată a atins toba de eşapament fierbinte şi 
următorul lucru pe care l-a văzut Gunston a fost erupția unei flăcări şi o 
explozie uriaşă care se rostogolea încet la o sută de metri în josul muntelui. 


* 


Dispecerul de la Patrula Autostrăzii din California i-a spus lui Joey Gunston 
să supravegheze recuperarea Firebird-ului roşu zdrobit. Nimeni nu era foarte 
supărat din cauza accidentului. Nimănui nu-i păsa prea mult de Penney. 
Discuţiile prin stație de la biroul dispecerului spre Dodge-ul lui Gunston şi 
înapoi despre un incendiator mort în magina lui în flăcări avea o cantitate 
mare de zâmbete ironice suprimate. Singura problemă era factura care va 
veni în luna următoare de la firma de tractări. Protocolul despre cine trebuie 
să plătească o asemenea factură nu a fost niciodată foarte clar. De obicei 
patrula sfârşea punând-o la diverse cheltuieli operative. 

Gunston cunoştea o firmă de tractare în pustietatea de lângă lacul Soda 
care de obicei monitoriza frecvența poliției, aşa că a sunat şi a primit un 
răspuns rapid. Apoi a parcat pe marginea drumului lângă curba spre Nipton, 
postându-se chiar pe marginea urmelor făcute pe drum când a frânat, şi l-a 
aşteptat pe tip. A ajuns într-o oră, iar la miezul nopții Gunston şi tipul de la 
tractări mergeau în jos pe munte în întuneric, trăgând cârligul metalic uriaş 
de camion în spatele lor, de pe roata lui. 

Firebird-ul roşu era cam la două sute de metri în josul pantei, chiar la 
capătul cablului. Nu mai era roşu deloc. Era brăzdat de o varietate fantastică 
de maro şi purpuriu ars. Toată sticla s-a topit şi plasticul a ars cu totul. 
Cauciucurile dispăruseră. Penney însuşi era o formă încrețită carbonizată 
amestecată cu arcurile de metal care erau tot ce mai rămăsese din scaune. 
Gunston şi tipul n-au petrecut prea mult timp uitându-se la el. Doar s-au 
apropiat şi au prins cârligul uriaş de suspensia din față. Apoi s-au întors 
pentru urcuşul lung pe pantă. 

Au urcat cu greu panta şi transpirau în aerul nopții când se întorceau la 
camionul de remorcare. Era parcat lateral pe şosea, înconjurat de rachetele 

roşii de avertizare ale lui Gunston. Cablul de oțel ieşea din tamburul din 
spatele cabinei şi dispărea în întuneric. Şoferul a pornit motorul mare pentru 
a porni alimentarea hidraulică, iar tamburul a început să înfăşoare cablul, 
ridicând epava în sus. Din când în când, rămăşiţele Firebird-ului se 
împiedicau în tufişuri sau în stânci şi suspensia din spate a camionului se 
forța, iar motorul mare trăgea până le elibera. 

A durat aproape o oră să ridice epava cei două sute de metri până pe şosea. 
S-a răsucit peste marginea de beton a şoselei şi şoferul a mişcat camionul 
într-un unghi mai bun şi a coborât tamburul pentru a trage epava pe 
platformă. Gunston l-a ajutat să o lege cu lanțuri. Apoi a dat din cap spre 
şofer şi camionul de remorcare a pornit şi s-a îndreptat spre vest. Gunston a 
mers la Dodge, a stins luminile intermitente şi a pornit stația. 

— E pe drum, i-a spus el dispecerului. Mai bine ai trimite o ambulanţă să-l 
întâlnească. 

— De ce? a întrebat dispecerul. E mort, nu? 

— Cât de mort se poate, a spus Gunston. Dar cineva trebuie să-l desfacă 
din scaun şi eu nu am de gând să o fac. 

Dispecerul a început să râdă. 

— E cu adevărat crocant? 

A râs şi Gunston. 

— Cel mai crocant tip pe care l-ai văzut vreodată. 


* 


Era miezul nopţii, iar şeriful era încă la post în Laney. S-a gândit că a făcut 
prea multe ore suplimentare. A fost o zi ocupată. Şi a doua se prevedea a fi şi 
mai ocupată. Au fost o mulțime de lucruri negative cărora a trebuit să le facă 
față. Concedierile de la fabrică au produs efecte neaşteptate. Seara mulți erau 
beti. Două camionete s-au ciocnit. Răni uşoare. Câteva ferestre de la fabrică 
au fost sparte. Au fost vizate ferestrele domnului Odell. Câteva pietre au căzut 
mai aproape şi au lovit camera de corespondenţă. Una a spart parbrizul unei 
maşini din parcare. 

Şi Penney a ars trei case până la temelie. Asta a fost adevărata problemă. 
Până când n-a mai fost o problemă. Tăcerea din camera stației a fost 
întreruptă de sunetul telexului care a pornit. Şeriful s-a îndreptat spre 
separeu şi a rupt o bucată de hârtie. A citit-o, a îndoit-o şi a strecurat-o într- 
un dosar pe care abia îl începuse. Apoi a ridicat telefonul şi a sunat la Patrula 
Autostrăzii din California. 

— Îl iau eu de acolo, le-a spus el. E o problemă a districtului Laney. Legistul 
nostru îl va vedea pe tipul ăsta. Voi pleca spre lacul Soda cu el imediat. 

Legistul din districtul Laney era un medic tânăr, licenţiat la Stanford, pe 
nume Kolek. Nume polonez, dar tipul era dintr-o familie care era în California 
de mai multă vreme decât cei mai mulți. Patruzeci de ani, poate. Şeriful 
împreună cu el se îndreptau spre est în maşina oficială. Kolek nu era deranjat 

VP MAGAZIN 


Lee Child NOUA IDENTITATE A LUI JAMES PENNEY 


de telefonul târziu. Nu avea nicio obiecţie să lucreze noaptea. Era tânăr şi era 
nou şi avea nevoie de bani. Dar a fost foarte tăcut tot drumul. Medicii, în 
general, nu erau prea doritori să aibă de-a face cu trupuri arse. Şeriful nu ştia 
de ce. El văzuse câteva. Un corp ars era ca ceva pe care l-ai lăsat pe grătar 
prea mult. Mai bine decât lucrurile viermănoase şi umede pe care le găseai în 
pădure. Cu mult mai bine. 

— Trebuie să ducem înapoi? a întrebat Kolek. 

— Maşina? a spus şeriful. Sau tipul? 

— Cadavrul, a spus Kolek. 

Şeriful a rânjit la el şi a aprobat din cap. 

— E pe undeva o fostă soție. S-ar putea să vrea să-l îngroape pe tip. Poate 
că e o intrigă de familie. 

Kolek a ridicat din umeri şi a dat puţin mai tare încălzirea. Au mers prin 
noapte tot drumul de la Mojave la lacul Soda în tăcere. Două sute de kilometri 
fără să scoată o vorbă. Cimitirul de maşini era de mărimea unui stadion, 
ascuns în spatele unui gard înalt de lemn în unghiul făcut de drum către 
Baker, în locul în care părăsea autostrada. În fața porţii erau aliniate 
camioane de remorcare strălucitoare. Kolek a încetinit şi a trecut de ele 
adulmecând prin complex. În spatele porţii, o cabană de lemn servea ca birou. 
Era lumină înăuntru. Kolek a apăsat pe claxon o dată şi a aşteptat. A ieşit o 
femeie. A văzut cine erau şi s-a întors să aprindă luminile. Complexul s-a 
luminat ca ziua, cu lumini albastre pe stâlpi. Femeia i-a condus spre Firebird- 
ul ars. Era acoperit cu o prelată albită de soare. 

Kolek şi şeriful au ridicat prelata de pe epavă. Nu era foarte îndoită. Şeriful 
putea vedea că tufişurile crescute pe versantul muntelui i-au încetinit 
căderea, până la capăt. Nu fusese distrusă într-un bolovan sau în altceva. 
Dacă nu izbucnea focul, James Penney ar fi putut scăpa. 

Kolek a scos lanternele şi trusa lui cu instrumente din maşină. A avut 
nevoie de rangă ca să deschidă uşa şoferului. Balamalele erau blocate şi 
distorsionate de căldură. Şeriful şi-a folosit toată greutatea şi a deschis-o. 
Apoi cei doi bărbaţi au rotit fasciculele lanternelor în jurul interiorului 
carbonizat. 

— Centura e arsă de tot, a spus Kolek. Dar o avea pusă. Catarama e încă la 
locul ei. 

Şeriful a aprobat din cap şi a făcut un semn. 

— Airbagul a sărit. 

Părțile din plastic ale volanului erau arse toate, dar puteau vedea bucățile 
metalice ridicate, acolo unde a sărit airbagul. 

— Bine, a spus Kolek. Urmează partea distractivă. 

Şeriful ţinea ambele lanterne şi Kolek şi-a pus o pereche de mânuşi grele de 
cauciuc. O vreme a studiat interiorul maşinii. 

— S-a topit destul de bine, a spus. Cea mai bună variantă ar fi să tăiem 
prin arcurile scaunului şi să luăm o parte din scaun cu noi. 

— E sacul pentru corp destul de mare? 

— Probabil. Nu e un cadavru prea mare. 

Şeriful a privit din nou. A trecut lumina lanternei peste corp. 

— Penney era un tip destul de mare, a spus el. Poate mai înalt de 1,75 
metri. 

Kolek s-a strâmbat. 

— Focul îi micşorează. Fluidele se scurg din corp. 

A mers înapoi la maşină şi a scos un patent. S-a aplecat înapoi în Firebird 
şi a început să taie prin zigzagul de arcuri de metal, aproape de locurile unde 
erau lipite de cadavru. A durat o vreme. A trebuit să intre, stând lipit de 
pieptul corpului, ca să ajungă la partea îndepărtată. 

— Bine, dă-mi o mână de ajutor aici, a spus el. 

Şeriful şi-a împins mâinile sub picioarele carbonizate şi a prins arcurile 
unde Kolek le tăiase. A tras şi a răsucit şi a scos corpul, cu picioarele înainte. 
Kolek a apucat de umeri şi au cărat ansamblul rigid câțiva metri mai departe 
şi l-au aşezat cu grijă pe pământ. S-au ridicat amândoi, iar corpul s-a 
rostogolit înapoi, rigid, cu picioarele îndoite îndreptate grotesc în sus. 

— La naiba, a spus Kolek. Urăsc asta. 

Şeriful s-a înclinat, plimbând lumina lanternei peste gaura deformată care 
fusese gura lui Penney. 

— Dinţii sunt încă acolo, a spus el. Ar trebui să poţi face identificarea. 

Kolek i s-a alăturat. Era vizibilă o carie distinctivă. 

— Nicio problemă, a fost el de acord. E grabă mare? 

Şeriful a ridicat din umeri. 

— Nu pot închide cazul fără ea. 

S-au străduit împreună să bage cadavrul în sac, apoi l-au încărcat în 
spatele maşinii. L-au pus pe o parte, înțepenit de ridicătura de la roată. Au 
pornit înapoi spre vest, cu soarele dimineții ridicându-se în spatele lor. 


* 


Acelaşi soare de dimineață l-a trezit pe James Penney aruncând o rază 
luminoasă pe fața lui printr-o gaură din jaluzeaua camerei de motel. S-a 
mişcat şi s-a întins în căldura patului închiriat, uitându-se la praful care 
dansa. 

Era încă în California, aproape de Yosemite, cabana 12, într-un loc destul 
de îndepărtat de parc pentru a fi ieftin. Avea bani pentru şase săptămâni în 
portmoneul lui pe care-l ascunsese sub saltea, la mijlocul acesteia. Bani 
pentru şase săptămâni, mai puțin cu un rezervor şi jumătate de benzină, un 
cheeseburger şi 27,5 de dolari pentru cameră. Ascunşi sub saltea pentru că 
27,5 dolari nu plătesc un loc de top. Uşa era încuiată, dar tipul de la recepție 
avea o cheie de rezervă şi nu ar fi fost primul receptioner care să închirieze 
cheia de rezervă cu ora pentru cineva care voia să facă nişte bani în plus pe 
timpul nopții. 

Dar nu s-a întâmplat nimic rău. Salteaua era atât de subţire că putea simţi 
portmoneul chiar acolo, sub rinichi. Încă acolo, încă umflat. O senzaţie bună. 
Se uita la raza de soare, luptându-se cu aritmetica mentală, extinzând banii 
pentru şase săptămâni la viitorul apropiat. Cu nimic de care să se îngrijoreze, 
exceptând mâncarea ieftină, motelurile ieftine şi benzina pentru Firebird, s-a 
gândit că nu are nicio problemă. Firebird-ul avea un motor modern, cu 24 de 
valve, adaptat pentru amestecul de putere şi economie. Putea ajunge departe 
şi să-i rămână şi destui bani pentru a-şi petrece timpul acolo unde ajungea. 

După asta, nu mai era sigur. Nu era nicăieri cerere mare pentru un 
metalurg, chiar cu șaptesprezece ani de experiență. Dar trebuia să fie nevoie 
de ceva. Era sigur de asta. Chiar dacă era altceva. Era muncitor. Nu-i păsa ce 
face. Poate va găsi ceva în aer liber, ar putea fi un lucru revigorant. Ar putea 
avea o anumită demnitate. O muncă simplă, pentru oameni simpli, cinstiți, 
mult diferită de sclavia pentru acea nevăstuică rânjită de Odell. 

Stând sub pătură, a urmărit o vreme mişcarea razei de soare. Apoi a 
aruncat pătura şi s-a ridicat din pat. A folosit toaleta, şi-a clătit fața şi gura la 
chiuvetă şi a descâlcit grămada de haine de unde le aruncase. Va avea nevoie 
de mai multe haine. Avea doar îmbrăcămintea de pe el. Orice altceva arsese 
împreună cu casa. A ridicat din umeri şi şi-a refăcut calculele pentru a 
introduce şi nişte pantaloni noi şi cămăşi de lucru. Poate nişte cizme groase, 
dacă va lucra afară. Trebuia să mai întindă puţin banii pentru cele şase 
săptămâni. A decis să conducă încet, să economisească benzina şi poate să 
mănânce mai puţin. Sau poate nu mai puţin, doar mai ieftin. Va folosi opririle 
pentru camioane, nu restaurantele pentru turişti. Mai multe calorii, mai 
puţini bani. 

S-a gândit că ar putea merge mai mulți kilometri înainte de a se opri pentru 
micul dejun. Şi-a zornăit cheile din buzunar şi a deschis uşa cabanei. Apoi s- 
a oprit. l-a stat inima. Locul de parcare dreptunghiular din fața cabanei era 
gol. Rămăseseră doar câteva urme de ulei. S-a uitat disperat în dreapta şi în 
stânga de-a lungul şirului de cabane. Niciun Firebird roşu. A rămas acolo 
zăpăcit, gândindu-se ce să facă. 

A decis să nu-şi bată capul cu tipul de la recepţie. Era aproape sigur că 
recepţionerul era responsabil. Putea aproape să vadă. Tipul a aşteptat o oră şi 
apoi şi-a sunat nişte amici care au venit şi au pornit maşina fără chei. Au 
scos-o din parcarea motelului şi de-a lungul drumului. O conspirație, ajutată 
de traficul de la motel. Ajutată de fraierii destul de tâmpiţi ca să plătească 
27,5 dolari pentru a-şi vedea cea mai de preț posesiune furată. Era amortit. 
Suspendat undeva între boală şi furie. Firebird-ul lui roşu. Singurul naibii de 
lucru pe care-l dorise cu adevărat în toată viaţa lui. Dus. Furat. Îşi amintea 
bucuria intensă pe care o simţise când l-a cumpărat. După divorț. Când se 
trezise şi realizase că trebuie doar să meargă la distribuitor, să semneze actele 
şi să-l aibă. Fără discuţii. Fără certuri. Fără disprețul ipocrit despre jucăriile 
băieților şi despre cum au ei nevoie de acest lucru nenorocit şi de acel lucru 
nenorocit urgent. Nimic din toate astea. S-a dus la distribuitor, a dat vechea 

lui rablă, a semnat pentru acel Firebird şi a condus către casă într-o stare de 
bucurie totală. O spăla şi curăța în fiecare săptămână. Urmărea reclamele şi a 
încercat toate soluţiile de lustruire de pe piață. Maşina stătea în fiecare zi în 
fața fabricii din Laney ca un însemn roşu al împlinirii. Ca o consolare 
strălucitoare pentru tot rahatul şi toată truda. Orice altceva nu avea, avea un 
Firebird. Până azi. Acum, alături de orice altceva a avut, a avut şi un Firebird. 

Cel mai apropiat post de poliţie era la cincisprezece kilometri sud. Văzuse 
locul în noaptea dinainte când a trecut pe lângă ea, mergând spre nord. A 
pornit pe jos, distrus de furie şi frustrare. Soarele a urcat pe cer şi l-a 
încetinit. După câţiva kilometri a făcut autostopul. Un inginer de service 
pentru computere, într-un Buick de firmă, a oprit. 

— Mi-au furat maşina, i-a spus Penney. Noaptea trecută, din fața 
nenorocitului de motel. 

Inginerul a scos un sunet potrivit pentru orice motiv, ca o exprimare a unei 
vagi simpatii când persoanei nu-i pasă de fapt deloc. 

— Destul de rău, a spus el. Aveai asigurare? 

— Sigur, cu acoperirea tuturor riscurilor. Dar sper că mi-o vor aduce înapoi. 

Tipul a clătinat din cap. 

— Uită de asta. Până mâine va fi în Mexic. Vreun domn de acolo va avea o 
maşină americană nou-nouţă. Nu o vei mai vedea niciodată doar dacă de duci 
acolo în vacanţă şi te calcă cu ea. 

Apoi tipul a râs de propria glumă, iar James Penney simțea că vrea să 
coboare pe loc, dar soarele era fierbinte şi James Penney era un tip practic. 
Aşa că au mers mai departe în linişte şi a coborât în praf lângă parcarea 
poliției. Buick-ul a plecat şi l-a lăsat acolo. 

Postul de poliție era mic, dar era aglomerat. S-a aşezat la rând în spatele 
altor cinci persoane. În spatele ghişeului era un ofițer, luând detalii, primind 
plângeri, scriind încet, confirmând totul de două ori. Penney simţea că fiecare 
minut era vital. Simţea că Firebird-ul lui gonea spre graniță. Poate că acest 
tip putea informa prin radio şi să-l oprească. Se foia de pe un picior pe altul, 
frustrat. Se uita sălbatic în jur. Pe o tablă din spatele capului ofițerului erau 
prinse note. Copii neclare ale telexurilor şi faxurilor. Notificări ale şerifului. O 
grămadă de chestii. Ochii lui au trecut absenţi peste ele. 

Apoi s-au întors. Fotografia lui se holba la el. Fotografia din propriul permis 
de conducere, copiată în alb şi negru, mărită, granulată. Numele lui sub ea, 
cu litere mari tipărite. James Penney. Din Laney, California. O descriere a 
maşinii sale. Firebird roşu. Numărul de înmatriculare. James Penney. Căutat 
pentru incendiere şi producere de daune. S-a uitat lung la informare. Se făcea 
tot mai mare. Creştea cât însăşi viața. Faţa lui se holba la el ca şi cum s-ar 
uita în oglindă. James Penney. Incendiere. Pagube. Buletin informativ. Femeia 
din faţa lui şi-a terminat treaba şi el a păşit înainte în fața cozii. Sergentul de 
la masă s-a uitat la el. 

— Pot să vă ajut, domnule? a întrebat el. 

Penney a dat din cap. A luat-o la stânga şi a plecat de acolo. A păşit calm 
afară, în soarele strălucitor al dimineţii şi a alergat spre nord ca un nebun. A 
făcut aproape o sută de metri până când l-a încetinit căldura la un mers 
gâfâit. Apoi a făcut ceva instinctiv, adică a părăsit asfaltul şi s-a adăpostit 
într-un crâng de mesteceni sălbatici. A împins tufişurile până când s-a 
pierdut din vedere şi s-a prăbuşit într-o poziție aşezată, cu spatele sprijinit de 
un copac subțire şi dur, cu picioarele întinse, cu pieptul ridicându-se, cu 
mâinile strângându-şi capul ca şi cum încerca să-l oprească să explodeze. 

Incendiere şi pagube materiale. Ştia ce înseamnă cuvintele. Dar nu le putea 
potrivi cu ceea ce făcuse de fapt. Era propria lui nenorocită de casă care 
arsese. Ca şi cum îşi ardea gunoiul. Era îndreptățit. Cum ar fi putut fi asta 
incendiere? Un tip alege să-şi ardă casa până la temelie, cum e asta o 
infracțiune? E o ţară liberă, nu? Şi poate explica, oricum. Era supărat. S-a 
aşezat pe trunchiul mesteacănului şi a respirat mai uşor. Dar doar pentru un 
moment. Pentru că după aceea a început să se gândească la avocaţi. Avea 
experiență personală. Divorțul l-a costat o grămadă de bani pentru avocați. 
Ştia cum sunt avocaţii. Chiar dacă n-a fost chiar incendiere, avea să 
trebuiască să plătească o grămadă avocaților ca să dovedească asta. Va fi un 
flux constant de dolari, care va curge ani de zile. Dolari pe care nu-i avea şi 
nu-i va avea niciodată. A stat acolo pe terenul tare şi uscat şi a realizat că 
absolut tot ce avea în întreaga lume era exact acolo, în contact cu trupul lui. 
O pereche de pantofi, o pereche de şosete, o pereche de boxeri, blugi Levi's, o 
cămaşă de bumbac. Şi portmoneul. Şi-a coborât o mână şi a atins portmoneul 
din buzunar. Bani pentru şase săptămâni, mai puţin cheltuielile de ieri. Banii 
pentru şase săptămâni ar cumpăra şase ore din timpul unui avocat. Şase ore, 
tipul putea să scrie numele complet şi adresa, poate şi data naşterii. Numărul 
de asigurări sociale ar lua încă şase. Problema reală, asta ar fi în a treia parte 
de şase ore. Sau a patra. Asta era experienţa lui James Penney cu avocații. 

S-a ridicat în picioare. Picioarele îi erau slăbite de acidul lactic produs de 
alergarea cu care nu era obişnuit. Inima îi bătea cu putere. S-a sprijinit de 
trunchiul unui mesteacăn şi a respirat adânc. A înghițit în sec. S-a strecurat 
iar prin tufişuri până la drum. S-a întors spre nord şi a început să meargă. A 
mers o jumătate de oră, poate vreo trei kilometri, apoi muşchii i s-au relaxat 
şi respirația s-a calmat. A început să vadă clar lucrurile. A început să 
înțeleagă. A început să aprecieze puterea etichetelor. Era un tip realist şi 
întotdeauna şi-a spus adevărul. Era un incendiator pentru că ei spuneau 
asta. Faza de furie trecuse. Acum totul era despre luarea deciziilor sensibile, 
una după alta. Lămurirea confuziei era dincolo de resursele sale. Aşa că 
trebuia să stea departe de ei. Asta era prima decizie. Ăsta era punctul de 
plecare. Asta era strategia. Celelalte decizii vor decurge din asta. Erau tactice. 

Putea fi urmărit pe trei căi. După nume, după față, după maşină. A părăsit 
marginea drumului înapoi între copaci. S-a strecurat douăzeci de metri prin 
pădure. A făcut o gaură mică în frunzele mucegăite şi a scos din portmoneu 
tot ce avea numele lui. A îngropat totul în gaură şi a îndreptat pământul peste 

ele. Apoi a luat cheile iubitului său Firebird din buzunar şi le-a aruncat 
departe între copaci. Nu a văzut unde au căzut. 

Maşina era dispărută. În circumstanţele date, era bine. Dar a lăsat o urmă. 
Era posibil să fi fost văzut în Mojave, în afara băncii. Era posibil să fi fost 
văzut la pompa de benzină când a făcut plinul. Şi numerele de înmatriculare 
erau pe hârtiile de la recepţie de la motelul unde fusese noaptea trecută. Cu 
numele lui. O urmă care se îndrepta spre nord, prin California, cu paşi mici. 

Îşi amintea antrenamentul din Vietnam. Îşi amintea trucurile. Dacă voiai să 
mergi la est de tranşee, întâi o luai spre vest. Mergeai spre vest două sute de 
metri, păşind ocazional pe crenguțe, deranjând ocazional tufişurile, până 
când îl convingeai pe Charlie că mergi spre vest, cât de liniştit posibil, dar nu 
destul de liniştit. Apoi te întorceai şi o luai înapoi spre est, făcând totul corect, 
trecând mai departe pe lângă punctul din care ai pornit. Făcuse asta de o 
duzină de ori. Planul original fusese să se îndrepte spre nord pentru un timp, 
poate în Oregon. Se ţinuse câteva ore de acest plan. Apoi Firebird-ul lui roşu 
lăsase o urmă care ducea spre nord. Aşa că acum avea de gând să se întoarcă 
spre sud un timp şi să dispară. A ieşit iar din pădure pe marginea prăfuită a 
drumului şi a început să meargă înapoi pe drumul pe care venise. 

Faţa nu şi-o putea schimba. Era acolo, pe toate afişele. Îşi amintea cum se 
holba la el de pe buletinul informativ din clădirea poliției. Cărarea îngrijită pe 
o parte, obrajii traşi gri. Şi-a trecut mâinile prin păr, viguros, înainte şi înapoi, 
până când l-a răvăşit în toate direcțiile. Nu mai era nicio cărare îngrijită pe o 
parte. Şi-a trecut palmele peste obrajii neraşi de douăzeci şi patru de ore. A 
decis că-şi va lăsa o barbă mare. Nu avea opţiuni, oricum. Nu avea aparat de 
ras şi nu avea de gând să cheltuie vreun ban pe unul. Continua să meargă 
prin praf, îndreptându-se spre sud, cu muntele Excelsior ridicându-se la 
dreapta lui. Apoi a ajuns la curba care o lua spre vest spre San Francisco, 
prin pasul Tioga, înainte ca muntele Dana să se ridice şi mai înalt. S-a oprit 
în praful de pe marginea drumului şi s-a gândit. Continuând spre sud ar 
ajunge aproape înapoi în Mojave. Prea aproape de casă. Mult prea aproape. 
Nu se simțea liniştit. Nu era liniştit deloc. Aşa că s-a gândit la o nouă 
mişcare. Se va îndrepta spre vest spre coastă, apoi va decide. 

S-a aşezat la treizeci de metri vest de curbă şi a ridicat degetul mare. Era 
un tip practic. Ştia că nu va ajunge nicăieri mergând. Trebuia să facă 
autostopul, unul după altul, călătorii anonime cu oameni ocupați. A decis, ca 
tactică, să nu caute călătorii cu cetățeni serioşi. Nu cu cineva care arăta ca şi 
cum l-ar putea observa şi şi l-ar aminti. Trebuia să gândească precum un 
fugar. O experienţă cu totul nouă. 

După patruzeci de minute, a zâmbit ironic când şi-a dat seama că nu 
trebuia să-şi facă griji pentru a evita cetăţenii serioşi. Îl evitau ei pe el. Stătea 
acolo, cu degetul mare ridicat, fără bagaj, cu părul în dezordine, neras, 
prăfuit în genunchi, şi o maşină după alta treceau pe lângă el. Uitându-se la 
el şi accelerând ca şi cum n-ar fi fost acolo. Soarele a trecut pe deasupra 
capului şi a început să coboare, iar el a început să se îngrijoreze că nu-l va 

lua nimeni. Era înfometat şi însetat şi vulnerabil. Singur şi în picioare exact 
în mijlocul celui mai mare şi mai disprețuitor peisaj pe care-l văzuse vreodată. 

Salvarea a venit sub forma unui Jeep descoperit, prăfuit şi lovit, de culoarea 
nisipului, care de fapt nici nu era o culoare. Un tip cam de patruzeci de ani la 
volan. Păr lung grizonat, o cămaşă cu imprimeuri murdară, un fel de rămăşiţă 
a unui hippy. Jeep-ul a încetinit şi a brăzdat praful. S-a oprit exact lângă 
Penney şi şoferul s-a aplecat înăuntru şi a strigat ca să acopere zgomotul 
tobei de eşapament. 

— Merg la Sacramento, prietene, a spus el. Dar dacă vrei la Bay, te pot lăsa 
în Stockton. 

Penney a aprobat din cap, viguros. 

— Sacramento e grozav, a strigat el. Multumesc mult. 

Şi-a pus mâna dreaptă pe rama parbrizului şi stânga pe spătarul scaunului 
şi a sărit în interior exact cum făcea în Jeep-urile din Vietnam. 

— Relaxează-te şi bucură-te de peisaj, prietene, a strigat şoferul peste 
zgomotul tobei. Discuţiile nu sunt o opţiune în chestia asta veche. Prea 
gălăgioasă, înţelegi ce vreau să spun? 

James Penney a dat din cap recunoscător către el, iar bătrânul hippy a 
lăsat ambreiajul şi a intrat pe drum. 


Biroul legiştilor din districtul Laney era exact asta, adică un birou, şi încă 
unul rudimentar. Nu existau locuri pentru examinare postmortem, doar dacă 
Kolek dorea să curețe propriul birou şi să taie bucata carbonizată pe el. Aşa 
că a luat sacul cu corpul şi a dus-o în locul pe care îl folosea districtul, în 
nordul Los Angeles-ului. Era o morgă mare şi modernă, bine echipată şi 
aglomerată. Era aglomerată pentru că absorbea toate treburile din inelul de 
districte mici din jur, la fel cum avea şi propria mulțime de nenorociţi. Drept 
urmare, Kolek a dus sacul în depozitul frigorific şi a semnat pentru primul loc 
liber pentru colaboratori din acea zi, care era pe la mijlocul după-amiezei. Era 
o jumătate de oră, dar Kolek s-a gândit că era mai mult decât destul timp. Nu 
avea niciun dubiu despre cum a murit Penney. Tot ce avea de făcut era rutina 
de identificare după amprenta dentară. 

Laney avea un singur dentist care servea o populaţie de 2.000 de oameni. 
Nu-l văzuse niciodată pe Penney. Dar era destul de nou, iar şeriful i-a spus că 
nu era neobişnuit pentru oamenii din Laney să uite de dinții lor. Fabrica 
oferea o asigurare de sănătate, bineînțeles, dar nu cea mai bună din lume, şi 
pentru servicii stomatologice trebuia să plăteşti o contribuție. Dar asistenta 
era o bătrână robustă care a fost acolo cu ultimii trei medici. A căutat prin 
sistem şi a găsit dosarul lui Penney acolo unde fusese depozitat după ultima 
sa vizită, cu doisprezece ani înainte. Era un pachet subțire de însemnări şi un 
film într-un plic cu bule. Kolek a semnat pentru el şi l-a aruncat pe locul din 
spate al maşinii. Şi-a verificat ceasul şi s-a îndreptat spre sud către morgă. 

James Penney a coborât din Jeep-ul bătrânului hipiot chiar pe artera 
principală din partea sudică a oraşului Sacramento, bătut de vânt, obosit, cu 
urechile ţiuind din cauza zgomotului. A stat pe marginea drumului, i-a făcut 
cu mâna şi l-a privit pe tip plecând, făcându-i şi el cu mâna, părul lung 
grizonat fluturând din cauza curentului. Apoi s-a uitat în jur în liniştea 
bruscă şi s-a orientat. Peste tot în susul şi în josul străzii era o pădure de 
semne, în culori strălucitoare, luminate, făcând publicitate la moteluri cu aer 
condiționat şi piscină şi cablu, la locuri unde se vindeau burgeri, restaurante 
de toate felurile, supermarketuri, piese auto. Arăta ca un loc în care un tip se 
putea face nevăzut, fără nicio problemă. O mare varietate de moteluri, toate 
unul lângă altul, toate concurente, toate oferind cele mai mici preţuri din 
oraş. A mers spre trei dintre ele. S-a gândit să meargă la cel din mijloc. 
Ascunde-te şi plănuieşte mai departe. 

Dar apoi s-a hotărât să încerce ceva ce citise odată într-un ghid de călătorie. 
Cazează-te mai târziu şi cere un preț mai mic. Mai târziu, motelul ar fi 
bucuros să mai închirieze o cameră. Se gândeau că ceva e mai mult decât 
nimic, nu? Asta e teoria din ghidul de călătorie. Era o teorie pe care n-o 
încercase niciodată, dar acum era timpul să înceapă. Aşa că a mers direct să 
ia un prânz târziu sau o cină timpurie, sau pentru orice ar fi fost timpul. A 
ales un lanţ care vindea burgeri pe care nu l-a mai încercat înainte şi s-a 
aşezat la fereastră, urmărind nepăsător traficul. A sosit chelnerița şi a 
comandat un cheesburger şi două Coca. Era însetat de la praful de pe drum. 


Hipiotul de patruzeci de ani cu părul lung grizonat a condus în centrul 
oraşului şi a parcat Jeep-ul prăfuit şi lovit, exact lângă un hidrant din afara 
clădirii principale a departamentului de poliție din Sacramento. A scos cheile 
şi a ieşit afară. A stat în picioare şi s-a întins în căldura soarelui după-amiezii 
înainte să intre. 

Biroul Brigăzii Antidrog din Sacramento era amplasat într-un şir de camere 
închiriate lor de către departamentul de poliție. Singurul mod de a ajunge 
înăuntru era prin holul secției, pe lângă birourile sergenților. Agenţii trebuiau 
să semneze când intrau şi când ieşeau. Trebuiau să-şi ia ecusoanele interne 
şi să le poarte în interiorul clădirii şi trebuiau să le lase acolo când ieşeau. 
Erau două motive pentru asta. Aveau tendința să arate mai degrabă ca nişte 
infractori decât ca agenţi, iar ecusoanele păstrau confuzia în secţie la 
minimum. Şi pentru că lucrau sub acoperire nu-şi permiteau să strecoare 
ecusoanele în buzunar, din neglijență sau din greşeală, şi să iasă cu ele. Dacă 
o făceau şi erau descoperiți de orice nou prieten pe care voiau să şi-l facă, 
puteau apărea consecințe foarte serioase. Aşa că regula strictă era că 

ecusoanele stăteau la biroul secției în fiecare moment în care agenţi nu erau 
înăuntru, purtându-le. 

Hipiotul de patruzeci de ani s-a aşezat la rând să semneze şi să-şi ia 
ecusonul. Era în spatele a doi agenți în uniformă cu un tip în cătuşe. Un 
singur sergent de serviciu. Avea de aşteptat. Şi-a trecut privirea pe informările 
de pe peretele din spate. Risc mare de incendiu al pădurii. Copii dispăruți. 
Apoi o față care se holba la el. O alertă prin telex. James Penney. Laney, 
California. Incendiere şi distrugere. 

— Rahat, a spus el cu voce tare. 

Sergentul de la birou şi poliţiştii cu încătuşatul s-au întors cu toții să se 
uite la el. 

— Tipul ăla, a spus el. James Penney. Tocmai l-am dus cu maşina tot 
drumul prin munți până aici. 


Şeriful din Laney a răspuns la telefonul din Sacramento. Era ocupat să 
închidă dosarele activităților din ziua precedentă. Beţii, ferestre sparte, 
parbrize sparte, lucruri mărunte. Dosarul lui Penney era încă în dulap, 
aşteptând doar identificarea oficială de la Kolek pentru a-l închide. 

— Penney? i-a spus el sergentului de la biroul din Sacramento. Nu, e mort. 
Făcut praf şi ars pe drumul spre Vegas, noaptea trecută. 

Apoi a închis, dar era un tip conştiincios şi precaut, aşa că a găsit numărul 
de la morga din LA. Îşi întindea mâna spre telefon când acesta a sunat din 
nou. Era Kolek, sunând de pe mobil, chiar de la masa de disecțţie. 

— Ce e? a întrebat şeriful, deşi deja ştia ce era, din vocea lui Kolek. 

— Două probleme principale, a spus Kolek. Dinţii nu seamănă nici pe 
departe. Penney avea o lucrare în față. Dinţi ieftini. Aceştia sunt dinți 
adevărați. 

— Şi? a întrebat şeriful. Ce altceva? 

— E o femeie, a spus Kolek. 


Penney îşi terminase masa în localul cu burgeri din Sacramento când a 
văzut sosind patru echipaje de poliție. Pusese un dolar pe masă pentru 
chelneriță şi se ridica, gata să plece. De fapt se ridicase de pe banca lipicioasă 
de vinil şi se strecura în lateral când i-a observat. Patru echipaje, înaintând în 
salturi de-a lungul şirului de moteluri. Poliţiştii intrau în fiecare birou, cu un 
teanc de hârtii în mână, ieşeau, mergând spre următorul birou. Penney s-a 
aşezat înapoi. l-a urmărit prin fereastră. I-a privind îndreptându-se spre sud 
până când i-a pierdut din vedere. Apoi s-a ridicat şi a plecat. Şi-a ridicat 
gulerul jachetei de piele şi a mers spre nord, nu repede, nu încet, ţinându-şi 
respiraţia. 

Şeriful Laney era la telefon. Îl urmărise pe Penney datorită băncii. Era 
îngrijorat de retragerea mare de bani lichizi de ieri. Identificase drumul pe 
hartă, din Laney către Mojave şi ghicise corect linia spre nord de-a lungul 
coastei muntelui Whitney. A sunat la benzinării, una după alta, mergând spre 
nord prin cartea de telefon, până când a găsit un băiat de la pompă care şi-a 
amintit de un Firebird roşu al cărui şofer plătise dintr-un teanc gros de 
bancnote. 

Apoi a făcut nişte calcule mentale, viteză şi distanță şi timp, şi a început să 
sune la un grup restrâns de moteluri din zona în care presupunea că a ajuns 
Penney la sfârşitul zilei. Din a doua încercare a găsit locul corect, motelul Pine 
Park Holiday aproape de Yosemite. Penney se cazase cam pe la ora nouă, 
maşina, numele şi numerele de înmatriculare fiind chiar acolo pe registrul 
tipului de la recepție. 

După asta, nu mai existau informaţii. Şeriful a sunat la cel mai apropiat 
departament de poliţie, la cincisprezece kilometri sud de motel. Niciun proces- 
verbal despre un Firebird furat. Niciun alt automobil dispărut. Nimeni nu 
cunoştea vreo hoață de maşini în localitate. Aşa că şeriful a sunat la 
distribuitorul General Motors din Mojave şi a întrebat despre valoarea unui 
Firebird de 18 luni, curat, puţin rulat. A adăugat suma la valoarea banilor 
retraşi din bancă. Penney s-a întâlnit la motel şi i-a vândut femeii moarte 
maşina şi fugea cu cinşpe mii de dolari în buzunarul pantalonilor. O grămadă 
de bani. Era clar. Evident. Penney planificase şi se pregătise. 

Şeriful a deschis din nou harta. Apariţia oraşului Sacramento a fost noroc 
pur. Aşa că acum trebuia să profite de acest lucru. Nu avea de gând să stea 
acolo. Prea mic, capitala statului, prea multă poliție. Aşa că se va mişca. 
Probabil către sălbăticia Oregonului sau în statul Washington. Sau Idaho sau 
Montana. Dar nu cu avionul. Nu cu bani lichizi. Să plăteşti cu bani lichizi 
într-un oraş din California era ca şi cum ai implora să fii arestat pentru trafic 
de droguri. Aşa că va încerca să plece pe şosea. Dar Sacramento era un oraş 
cu un ocean nu prea departe în stânga şi munți înalți în dreapta. În esenţă 
şase drumuri pe care ar putea pleca, asta era tot. Aşa că va face şase blocaje, 
probabil pe o rază de cincisprezece kilometri, astfel încât să nu dea peste cap 
navetiştii locali. Şeriful a dat aprobator din cap şi a ridicat telefonul să sune 
patrula autostrăzii. 


În amurg a început să plouă în Sacramento. Ploaie grea, constantă. 
California de nord, lângă munți, foarte diferit de felul în care era obişnuit 
Penney. Şi-a ridicat gulerul hainei, şi-a lăsat capul în jos, mergând spre nord, 
încercând să decidă dacă să îndrăznească să facă autostopul. Echipajele de 

poliție de la moteluri l-au îngrijorat. Era obosit şi demoralizat şi singur. Şi ud. 
Şi suspicios. Nimeni nu mergea nicăieri în California. S-a uitat peste umăr la 
trafic şi a văzut o berlină măslinie Chevrolet încetinind lângă el. A oprit, şi un 
braţ lung s-a întins şi a deschis uşa pasagerului. Becul din maşină s-a aprins 
şi strălucea pe asfaltul umed. 

— Vrei să te duc? a întrebat şoferul. 

Penney s-a aplecat şi s-a uitat înăuntru. Şoferul era un tip foarte înalt, de 
vreo treizeci de ani, musculos, construit ca un halterofil profesionist. Păr 
blond scurt, faţa aspră. Îmbrăcat în uniformă. Uniforma armatei. Penney a 
citit insigna şi şi-a întipărit în minte: căpitan în poliția militară. S-a uitat la 
vopseaua măslinie a maşinii şi a văzut un număr alb imprimat pe margine. 

— Nu ştiu, a spus el. 

— Scapă de ploaie, a spus şoferul. Un veteran ca tine merită mai mult decât 
să umble în ploaie, am dreptate? 

Penney s-a strecurat înăuntru. A închis uşa. 

— De unde ştii că sunt veteran? a întrebat. 

— Felul în care mergi, a spus şoferul. Şi vârsta ta, şi cum arăţi. Tipii de 
vârsta ta, care arată aşa cum arăţi tu şi mergând prin ploaie, nu au făcut 
colegiul, asta-i al naibii de sigur. 

Penney a dat din cap. 

— Aşa e, a spus el. Am făcut un tur prin junglă, cu șaptesprezece ani în 
urmă. 

— Atunci lasă-mă să te duc, a spus şoferul. O favoare, ca de la soldat la 
soldat. Consider-o un beneficiu pentru veterani. 

— Bine, a spus Penney. 

— Unde mergi? a întrebat şoferul. 

— Nu ştiu, a spus Penney. La nord, bănuiesc. 

— Bine, la nord să fie, a spus şoferul. Eu sunt Jack Reacher. Bucuros să te 
cunosc. 

Penney n-a spus nimic. 

— Ai un nume? a întrebat tipul pe nume Reacher. 

Penney a ezitat. 

— Nu ştiu, a spus el. 

Reacher a pornit maşina şi s-a uitat peste umăr. A intrat din nou în trafic. A 
apăsat pe buton şi a încuiat uşile. 

— Ce-ai făcut? a întrebat. 

— Ce-am făcut? a repetat Penney. 

— Eşti un fugar, a spus Reacher. leşi din oraş, mergi în ploaie, cu capul 
aplecat, fără bagaj, nu-ţi ştii numele. Am văzut mulți fugari şi tu eşti unul 
dintre ei. 

— Ai de gând să mă denunţi? 

— Sunt polițist militar, a spus Reacher. Ai făcut ceva împotriva armatei? 

— Armata? a spus Penney. Nu, am fost un soldat bun. 

— Atunci de ce te-aş denunța? 

Penney se uita în gol. 

— Nu ştiu, a spus el. 

— Ce le-ai făcut civililor? a întrebat Reacher. 

— Ai de gând să mă predai, a spus Penney, neajutorat. 

Reacher a ridicat din umeri. 

— Bine, depinde, a spus. Ce-ai făcut? 

Penney n-a spus nimic. Reacher a întors capul şi s-a uitat direct la el. O 
privire directă tăcută, cu o intensitate hipnotică în ochi, cam o sută de metri. 

— Ce-ai făcut? a întrebat din nou. 

Penney nu i-a putut întoarce privirea. A respirat adânc. 

— Mi-am ars casa, a spus el. Lângă Mojave. Am lucrat şaptesprezece ani şi 
am fost concediat ieri şi m-am enervat pentru că voiau să-mi ia maşina, aşa 
că mi-am dat foc la casă. Ei o numesc incendiere intenționată. 

— Lângă Mojave? a spus Reacher. Aşa o numesc. Nu le place focul pe-acolo. 

Penney a aprobat din cap. 

— Ar fi trebuit să gândesc mai mult. Dar eram nebun. Şaptesprezece ani şi 
dintr-o dată nu mai însemni nimic pentru ei. Şi maşina mi-a fost furată 
oricum, în prima noapte în care am plecat. 

— Sunt blocaje de jur împrejur, a spus Reacher. Am trecut printr-unul în 
sudul oraşului. 

— Crezi că sunt pentru mine? a întrebat Penney. 

— Ar putea fi, a spus Reacher. Nu le place focul pe-acolo. 

— Ai de gând să mă denunțţi? 

Reacher s-a uitat din nou la el, intens şi în linişte. 

— Asta-i tot ce-ai făcut? 

Penney a aprobat din cap. 

— Da, domnule, asta-i tot ce-am făcut. 

S-a făcut linişte un timp. Doar sunetul cauciucurilor pe pavajul ud. 

— Ei, nu am o problemă cu asta, a spus Reacher. Un tip care face un tur în 
junglă, lucrează şaptesprezece ani şi este concediat, cred că e îndreptățit să 
devină un pic nebun. 

— Deci ce ar trebui să fac? 

— Ai obligații? 

— Divorţat, fără copii. 

— Atunci ia-o de la capăt, în altă parte. 

— Mă vor găsi, a spus Penney. 

— Deja te-ai gândit să-ți schimbi numele, a spus Reacher. 

Penney a aprobat din cap. 

— Mi-am tăiat bucăţi toate documentele de identificare, a spus el. Îngropate 
în pădure. 

— Deci îți construieşti o identitate nouă. Obţii hârtii noi. Doar de asta-i 
pasă oricui. Bucăți de hârtie. 

— Cum? 

Reacher a rămas tăcut o vreme, gândindu-se adânc. 

— Destul de uşor, a spus el. Metoda clasică e să găseşti un cimitir, să 
găseşti pe cineva mort în copilărie, să faci rost de o copie a certificatului de 
naştere, de-acolo începi. lei un număr de asigurări sociale, un paşaport, 
carduri de credit şi eşti o persoană nouă. 

Penney a ridicat din umeri. 

— Nu pot să fac toate astea. Prea dificil. Şi nu am timp. După cum ai spus, 
e un blocaj în față. Cum aş putea face toate lucrurile astea înainte să 
ajungem acolo? 

— Mai există alte posibilități, a spus Reacher. 

— Falsuri? 

Reacher a dat din cap. 

— Nu-i bine. Mai devreme sau mai târziu, falsurile nu merg. 

— Atunci cum? 

— Găseşti un tip care deja şi-a creat pentru el o identitate falsă şi o iei de la 
el. 

Penney a dat din cap. 

— Eşti nebun. Cum aş putea face asta? 

— Poate că nu trebuie să faci tu asta. Poate că am făcut-o deja eu pentru 
tine. 

— Ai o identitate falsă? 

— Nu eu, a spus Reacher. Tipul pe care-l căutam. 

— Ce tip? 

Reacher a condus cu o singură mână şi a scos un teanc de hârtii oficiale din 
buzunarul interior al hainei. 

— Mandat de arestare, a spus. Omul de legătură al armatei de la fabrica de 
arme de lângă Fresno, se pare că vinde planuri. S-a dovedit că avea trei seturi 
separate de identități fictive, toate perfecte, toate cu datele complete, începând 
de la şcoala elementară. Probabil că sunt sovietice, adică perfecte. Acum mă 
întorc de la o discuție cu el. Şi el fugea, deja cu al doilea rând de acte. Le-am 
luat. Sunt curate. Sunt în portbagajul acestei maşini, într-un portofel, într-o 
haină. 

Traficul încetinea în față. Prin parbrizul ud se vedeau lumini roşii. Lumini 
albastre intermitente. Lumina galbenă a lanternelor se mişca de pe o parte la 
alta a drumului. 

— E un blocaj, a spus Reacher. 

— Deci pot folosi actele tipului? a întrebat Penney cu nerăbdare. 

— Bineînţeles că poţi, a spus Reacher. Sări afară şi ia-le. la portmoneul din 
haină. 

A încetinit şi a oprit pe marginea drumului. Penney a ieşit. S-a strecurat în 
spatele maşinii şi a deschis portbagajul. S-a întors după un timp, alb la față. 

— L-ai luat? a întrebat Reacher. 

Penney a aprobat din cap în tăcere. A ridicat portmoneul. 

— Ai totul acolo, a spus Reacher. Am verificat. Tot ce poate avea nevoie 
cineva. 

Penney a aprobat din nou din cap. 

— Atunci pune-l în buzunar, a spus Reacher. 

Penney a strecurat portmoneul în buzunarul interior al hainei. Mâna 
dreaptă a lui Reacher s-a ridicat. Ţinea în ea un pistol. Şi o pereche de cătuşe 
în stânga. 

— Acum stai liniştit, a spus el, încet. 

S-a aplecat şi a prins cătuşele la încheieturile lui Penney, cu o mână. A 
intrat iar pe drum şi a mers înainte. 

— Asta pentru ce-i? a întrebat Penney. 

— Linişte, a spus Reacher. 

Mai erau două maşini până la punctul de verificare. Trei tipi de la patrula 
autostrăzii îmbrăcaţi în haine de ploaie direcționau traficul într-un țare 
format din maşini de poliție parcate. Barele lor luminoase străluceau în 
întuneric. 

— Ce-i? a spus Penney. 

Reacher n-a spus nimic. A oprit doar unde i-a spus polițistul şi a coborât 
geamul. Polițistul s-a aplecat. Reacher i-a dat actele de identificare militare. 
Polițistul a trecut lumina lanternei peste ele şi i le-a dat înapoi. 

— Cine e pasagerul tău? a întrebat el. 

— Prizonierul meu, a spus Reacher. I-a dat mandatul de arestare. 

— Are acte? a întrebat polițistul. 

Reacher s-a înclinat şi a luat portmoneul din buzunarul interior al hainei 
lui Penney, cu două degete, ca un hoț de buzunare. L-a deschis şi i l-a dat 
prin geam. Un al doilea polițist stătea în lumina farurilor şi nota numerele de 
înmatriculare într-o agendă. S-a strecurat în jurul capotei şi s-a alăturat 
primului tip. 

— Căpitanul Reacher de la poliția militară, a spus primul polițist. 

Al doilea polițist a notat. 

— Cu un prizonier pe nume Edward Hendricks, a spus primul polițist. 

Al doilea polițist a notat. 

Reacher a ieşit dintre maşinile poliției. A accelerat în ploaie. După doi 
kilometri a oprit iar pe marginea drumului. S-a aplecat şi a descuiat cătuşele 
lui Penney. Le-a pus la loc în buzunar. Penney şi-a frecat încheieturile. 

— Am crezut că ai de gând să mă predai, a spus. 

Reacher a dat din cap. 

— A arătat mai bine pentru mine în felul ăsta. Aveam un mandat de 
arestare, am vrut un prizonier în maşină să-l vadă toată lumea, nu? 

Penney a aprobat din cap. 

— Cred că da, a spus el încet. 

Reacher i-a dat portmoneul înapoi. 

— Păstrează-l, a spus. 

— Chiar? 

— Edward Hendricks, a spus Reacher. Ăsta eşti tu acum, tot restul vieţii 
tale. E un act de identitate curat, şi va merge. Gândeşte-te la el ca la un 
beneficiu pentru veterani. Ca de la un soldat la altul, bine? 

Edward Hendricks s-a uitat la el, a aprobat din cap şi a deschis uşa. A ieşit 
în ploaie, a ridicat gulerul hainei şi a început să meargă spre nord. Reacher s- 
a uitat la el până l-a pierdut din vedere, apoi s-a îndepărtat şi a luat 
următoarea curbă spre vest. A cotit spre nord, a trecut de un oraş numit 
Eurka şi a oprit din nou unde drumul era izolat şi ducea către ocean. Era o 
margine largă de pietriş, un zid mic şi o stâncă abruptă, cu valurile mari ale 
Pacificului fierbând şi făcând spume, la cincisprezece metri sub ea. 

A coborât din maşină, a deschis portbagajul şi a prins de reverele hainei 
despre care-i spusese pasagerului său. A respirat adânc şi le-a ridicat. 
Cadavrul era greu. L-a scos din portbagaj, l-a aruncat pe umăr şi s-a 
îndreptat spre zid. A îndoit genunchii şi l-a aruncat peste margine. Faleza 
stâncoasă l-a atins şi l-a învârtit, iar mâinile şi picioarele s-au zbătut fără 
vlagă. Apoi a lovit valurile cu o plescăitură slabă şi a dispărut. 


SFÂRŞIT 

versiunea în limba română 


UNCRIS 
Există viaţă în alte lumi. 
Dar nu este extraterestră. 
Suntem noi privind înapoi din viitor. 
EPISODUL 2 
PE AI 


Vocea generalului a detunat în marea sală. Ofițerii superiori şi liderii echipelor de 
Curăţitori stăteau cu ochii plecaţi, privindu-şi mâinile încleștate de pe marginea mesei. 


— Fiecare călătorie în zonă ne costă aproape un trilion de euroyuani. 
Işi mută privirea de la Gilbert la Jax. 


— Iar voi doi faceţi să crească acest cost de zece ori mai mult. 

Generalul păși încet prin spatele rândului de scaune și oftă. 

— Da, asta se dovedeşte a fi cu adevărat o zi de tot rahatu'. 

A continuat să înainteze câțiva paşi, după care s-a oprit în spatele lui Gilbert, care, 
simțindu-l aproape pe baştan, a înghiţit în sec. Generalul se aplecă spre ofițerul științific. 

— Gilbert, nu-i aşa? 


Generalul a rânjit ca un rechin şi n-a așteptat răspunsul. 


— Tu şi întreaga divizie științifică începeţi chiar de acum să localizați zone noi, mai 
bune. Pentru că, dacă vom continua să intrăm şi să ieşim din acest fel de zone, mai 


devreme sau mai târziu se va întâmpla ceva rău. Pentru că în această zonă, ei au devenit 

mai inteligenţi, iar eu nu vreau ca vreunul dintre monștrii ăştia mari şi urâţi să afle cum 
poate să ne urmeze aici. 

Îşi îndreptă spatele, dar îşi menţinu o mână pe ceafa omului. 

— Deci, doar că să fiu clar. Mi se fâlfâie de tine, de divizia ta, şi de oricare din 
blestemata asta de sală. 

Generalul s-a îndepărtat de Gilbert și s-a întors spre Jax. 

— la o bombă de proximitate și, dacă nu poți pune mâna pe pistolul-laser pierdut, 
apropie-te cât de mult poţi de el şi distruge totul din jur. Te autorizez să foloseşti toate 
mijloacele ce ai la dispoziție pentru a recupera sau distruge dispozitivul. 

— Da, domnule — a răspuns Jax țeapăn. Cer permisiunea de a lua convertoare de 
limbaj pentru a-i interoga pe Gimpi. 

— Acord permisiunea. 

Își încrucișă braţele şi-l privi pe Gilbert. 

— Rezolvaţi problema, IMEDIAT! Recuperare sau distrugere - alte opțiuni nu 
există. 

Jax s-a ridicat și s-a înclinat uşor. 

— Recuperare sau distrugere, da, domnule. 

Şi interogarea Gimpilor autorizată. 

Aşa mai merge! se gândi. 


e ai 


Klaus Hoffman a mâzgălit nota cât de repede a putut, a îndoit-o şi a pus-o în cutie. 
Apoi a sigilat-o cu bandă adezivă, iar pe capac a scris un nume şi o adresă. Termină 
treaba lipind mai multe timbre decât ar fi fost necesare. Se ridică, privind la numele scris. 
Singurul profesor pe care-l ascultase vreodată, Matt Kearns. Când era vorba de chestii 
vechi, Kearns părea să ştie totul despre orice. 

— Şi fără nici o taxă — a chicotit cu o oarecare urmă de neliniște. Ultima mea faptă 
bună. 

Hoffman se uită la ceas, 4:30 — trebuia să se întoarcă la Doris ca să verifice înainte 
de a se întuneca. Ea se va panica dacă nu-l va vedea înainte de căderea nopţii. A fost 
ideea lui să se despartă, pentru că putea paria că ei caută un cuplu, iar dacă era nevoie, el 
se putea mișca mai repede singur. 

A sărit în picioare, s-a apropiat de ușă şi şi-a lipit urechea de ea, ascultând o 
secundă, după care a descuiat cu repeziciune cele câteva broaşte. A deschis-o doar doi 
centimetri și privi prin crăpătură. Plănuise să alerge la cutia poştală, să arunce pachetul 
înăuntru și să se întoarcă în 15 secunde. 

Se deschise o ușă de la capătul coridorului şi doamna Silberman începu să apară la 
vedere — mare cât un cort, într-o rochie de bumbac, cu părul creţ şi cărunt, care cam avea 
nevoie de un spălat. Klaus a închis ușa și s-a lipit de ea, surprins de cât de tare îi bătea 
inima... degeaba. 

Calm, calm. Data următoare ai să vezi spiriduşi — îşi şopti sieși. 

Râse din nou, în timp ce-și rotea privirea prin camera mică și ponosită. Locul era o 
mizerie, dar nu conta. El și cu Doris se vor muta din nou până la sfârşitul săptămânii. 
După numai câteva zile Doris a spus că se simte ca și cum ar fi supravegheată. 
Întotdeauna era la fel — se auzeau şoapte din pereţi, și era sigură că au fost montate 
microfoane în apartamentul ei. Klaus a oftat; o iubea, dar ea îl înnebunea, devenind cu 
fiecare zi tot mai paranoică — făcându-l şi pe el să devină paranoic. Ultima picătură a fost 
când ea ia spus că a văzut un spiriduș... nici mai mult, nici mai puţin decât un spiriduş, 
pentru numele lui Dumnezeu! 

Îşi privi din nou camera - toate ferestrele erau acoperite cu ziare, telefonul smuls 
din perete, prizele acoperite... chiar şi gaura cheii fusese astupată. Ea e paranoică, dar eu 
sunt bine, a chicotit iarăși. 

Singurul său lux era un televizor antic care rămânea deschis zi și noapte. Privi 
ecranul alb-negru pe care teletextul reda ultimele știrile despre victimele unui schimb de 
focuri, despre violența domestică și altele asemenea atacuri asupra amărâţilor vieţii. Dar 
următoarea știre despre o crimă ciudată a fost ca un duș rece — profesorul Julius Cohen, 
conducătorul departamentului de paleontologie al Universităţii din Tübingen, a fost 
victima unei execuţii bizare. Rămăşiţele sale nu au fost încă identificate oficial şi era de 
aşteptat nici să nu fie posibil, dat fiind starea cadavrului. 

Klaus s-a apropiat de televizor ţinând încă pachetul sub braţ şi s-a oprit ca în transă 
în faţa ecranului. Partea finală a reportajului aproape că l-a făcut să se încovoaie. 
Aparenta ucidere a lui Cohen a ridicat la trei numărul crimelor bizare, pentru că se 
adăugau şi profesorul Carl Ingram și Rudi Hokstetor ca victime a celor pe care poliția 
numea Ucigaşul Incinerator. 

Klaus a rămas cu gura căscată. Îi cunoştea pe acești oameni, pe toţi trei. Fiecăruia 
dintre ei le trimisese câte o piesă din scheletul fosil. S-a aşezat în fotoliu şi şi-a prins capul 
în mâini. El a provocat asta? Era vina sa că ei erau morţi? Exista cineva care ucidea pe 
oricine atingea oasele? Ştia că scheletul complet era valoros, dar nu credea că merita să se 
ucidă oameni pentru el. A pus cutia jos şi s-a îndepărtat de ea. 

Gândeşte, gândeşte! Se învârtea agitat prin camera mică. Trebuie să ies! Tocmai 
începuse să-și pună în buzunare portofelul, telefonul și cheile când o bătaie în ușă 
aproape că l-a făcut să ţipe. Şi-a pus repede palma peste gură şi a ascultat. 

Ciocănitura s-a repetat. 

— Klaus? Salut Klaus, ești acolo? Timmy Boy a scăpat iar din colivie şi am nevoie 
de ajutorul tău. Klaus? 

Oh, fir-ar să fie! A răsuflat adânc. Bătrâna doamnă Silberman şi papagalul ei îl vor 
omori. Faci şi tu un bine o dată şi te trezeşti un fel de fiu adoptat... unul care trebuie să 
facă de toate de la schimbarea unui bec ars la recapturarea papagalului idiot care ştie mai 
multe șmecherii de evadare decât Houdini și are un cioc suficient de ascuţit cât să taie 
degetele. 

Klaus stătea nemișcat în locul unde se afla, gândindu-se ce opţiuni are. Ar trebui să 
zbiere la babă şi s-o trimită la toți dracii? Asta ar fi un mesaj clar. A rânjit; noo, oricât ar fi 
vrut să-l lase-n pace, nu putea să se poarte ca un nenorocit. Se aşeză ușor în scaun. Va 
aştepta până ce bătrâna va pleca. Ciocăniturile au continuat. Își verifică ceasul din nou şi 
se scărpină în cap, privind la ușă. 

Hai, madam Silberman, du-te acasă! 

El trebuia să se care neapărat de aici şi s-o găsească pe Doris. Brusc a simţit un fior 
malefic legat de acest loc. 


RA 


Heisen își revedea notițele. În zilele următoare, au fost găsite mai multe trupuri — 
mai bine zis, mai multe urme de trupuri arse. Medicul legist susținea că e vorba de 
combustie spontană. Abuz de alcool, fulger globular, scurt circuit; toate erau invocate ca 
posibile cauze. Dar nici una dintre sugestii nu putea explica temperatura generată, 
localizarea absolută asupra victimei, nici cum putea sursa de căldură să se declanșeze și 
apoi să dispară de parcă se acționa un simplu comutator. 

Era ceva ciudat și Heisen începea să distingă un şablon. Cu cât se apropiau de 
momentul când îl vor găsi pe puştiul ăsta, Klaus, cu atât urma de cenușă a început să se 
îngroașe. Coincidenţă, sau era o legătură? 

Heisen a urcat repede scările, ciocăni o dată în ușa deschisă, ținând insigna- 
legitimaţie sus, apoi s-a îndreptat direct către locul unde Amos discuta cu alți în 
uniformă. 

— Hei, Amos; o zi frumoasă pentru un grătar, nu? 

Heisen a ridicat o sprânceană și a făcut cu ochiul, dar polițistul mai în vârstă, întors 
pe jumătate, i-a aruncat o privire ca și cum tocmai ar fi observat că a călcat într-un rahat 
de câine, şi imediat a revenit să discute pe un ton scăzut cu colegii săi mai tineri. Heisen 
aştepta îmbufnat. 

În fine, Amos a terminat de dat instrucţiuni oamenilor săi și a revenit la el. 

— Adică tu eşti deșteptul de la Kripo!, da? spuse, în timp ce înainta încet. 

Heisen l-a urmat. 


1 Kripo — Kriminalpolizei — termenul standard pentru Departamentul Omoruri din cadrul Forţelor de Poliţie din Germania. 

— Hai, las-o jos! Eu doar... 

Amos se răsuci spre el, apropiindu-se. 

— Tu doar ce? Ascultă, Heisen, de ce nu taci dracului, și să vorbeşti doar dacă ai 
oarece răspunsuri pentru noi? Ştii din munca ta de detectiv. 

Ed Heisen s-a încruntat, surprins de animozitatea arătată de — de obicei — laconicul 
sergent. Probabil că tipul și-o luase de la șeful său. A ridicat mâinile. 

— OK, îmi pare rău! 

Heisen a arătat cu capul spre băieţii de la laborator care se mișcau în camera 
alăturată. 

— Ce-i acolo: alte corpuri carbonizate? 

Amos a strâns buzele, dar l-a dus pe detectiv în bucătărie. Heisen a simţit mirosul 
ce începea să-i devină familiar — ozon. Amos a arătat spre colț. 

— Cristoase, a dat înapoi Heisen. 

Trupul, sau ce a mai rămas din el, era întins pe podea - brațele și picioarele nu erau 
decât urme de cenușă, de la șolduri și umeri, unde trupul era intact. Capul era încă 
atașat, dar oribil mutilat, un ochi, urechile și nasul fiind lipsă — dar locurile rămase erau 
negre, cauterizate. Ca de obicei, nu era nici o urmă de sânge, ca şi cum ceva ar fi ars doar 
membrele și trăsăturile faciale. 

— Ei? Amos a pus un genunchi pe podea, şi a arătat cu mâna asupra cadavrului. 
Haide, spune-mi ce crezi! 

Heisen s-a ghemuit lângă Amos ca să studieze femeia, sau ceea ce mai rămăsese 
din ea. Șaptezeci şi ceva de ani, rochie ieftină din bumbac destul de murdară, nimic de 
valoare asupra ei. Părul era dezordonat şi cărunt, şi ar fi avut nevoie să fie spălat. Dar 
faţa ei i-a atras atenţia — chiar și cu un ochi, nasul și urechile lipsă, îi putea vedea 
amestecul de durere și spaimă rămas pe chip. 

— Tortură. 

— Isuse Cristoase! 

Amos a tresărit la auzul vocii din spatele său. Heisen se întoarse și văzu un agent 
înalt îmbrăcat în negru. Privea ceea ce mai rămăsese din trupul bătrânei. Se ghemui 
lângă Amos, fără a-şi cere scuze că l-a speriat pe polițistul veteran. Amos a înghiţit, a 
clătinat din cap, apoi s-a întors spre scena crimei. 

— Cine ești? a întrebat Heisen. 

— Zi-mi Monroe, a răspuns solidul, punându-și mâinile pe genunchi. În Iraq, am 
pierdut un om într-o misiune. Când, în fine, l-am găsit... i-am recuperat cadavrul, toate 
oasele-i fuseseră rupte, începând cu degetele de la mâini și picioare, după care 
continuaseră încet spre şolduri și umeri. Trebuie să fi durat multe ceasuri... agonia. 

Heisen a mârâit. 

— Şi eu am văzut de astea înainte — pe amărâţii cu care se distrau bandele de 
traficanţi de droguri din Columbia. Treabă absolut bestială... mai ales când este aplicată 
unei femei bătrâne. 

Tipul cel solid l-a privit un moment, apoi s-a ridicat în picioare şi a strigat peste 
umăr: 

— Carter, avem un cadavru aici. 

— Stai niţel - Amos s-a încruntat și s-a întors cu fața la cei doi. Torturată? 

Arătă spre trupul parţial. 

— Agnes Silbermanm, 77 ani, cu artrită la ambele șolduri şi diabet cronic. O 
amărâtă de pensionară care trăia singură. Cine mama dracu' a vrut să o tortureze? Ce 
naiba putea să aibă baba asta pentru ca alţii să vrea să-i ia? 

Heisen, încă ghemuit, se uita la aspectul curat și uscat al rănilor. 

— Ce avea? Poate că nu bani, poate că nimic... sau poate că avea informații. 

Alt agent — Heisen presupuse că e Carter — a intrat cu o trusă-servietă şi imediat a 
început să probe de aer, să examineze cadavrul, chiar să preleveze fragmente de piele de 
pe linia unde era cauterizat brațul. Apoi a examinat podeaua de lângă corp, aplecându-se 
asupra unei urme presate în cenușa ce, mai înainte, fusese un picior. Se întoarse spre 
Monroe. 

— Avem ceva. 

A scos un mic flacon din trusă, l-a agitat, apoi a pulverizat ceva ce s-a transformat 
în spumă peste urma ușoară. După o secundă și-a schimbat culoarea și s-a aplatizat. A 
ridicat-o cu grijă şi suflat peste excesul de cenușă. Carter s-a ridicat și i-a arătat-o lui 
Monroe. Amos şi Heisen au încercat să vadă despre ce e vorba, dar Monroe, după ce s-a 
uitat la ea cu ochii îngustați, i-a înapoiat-o lui Carter cu ordinul: 

— Împacheteaz-o. 

Amos s-a uitat atent la obiectul pus într-un plic gol. 

— E o urmă de picior? 

Heisen a aprobat cu o înclinare a capului. 

— Așa pare... dacă ai fi înalt de un metru doar. 

— Un copil, poate? a presupus Amos, cu ochii pe plicul pe care Carter l-a pus în 
trusă și a luat-o cu el. 

Heisen a ridicat din umeri. 

— Sigur că da, de ce nu. Un puştan cu un laser. În ziua de azi poţi lua tot felul de 
rahaturi de pe eBay. 

Monroe îi privi pe amândoi. 

— Boss. 

Capul lui Monroe a zvâcnit în direcţia de unde s-a auzit vocea. 

— Mda. Termină treaba, îi spuse lui Carter și părăsi încăperea. 

Carter s-a lăsat din nou pe vine, învârtind prin jur o cutie mică. A apropiat-o de 
cadavrul dnei Silberman. Heisen a îngenuncheat lângă el. 

— Ciudat tot rahatul ăsta, nu? 

Carter a mormăit, cu ochii pe cutiuță. Heisen, care privea peste umărul său, s-a 
hotărât să-și încerce norocul. Cu o mișcare a capului, arătă spre cutie. 

— Nişte valori cam neobișnuite pe scală. 

Carter a mormăit din nou, concentrat asupra ecranului luminat. 

— Ai dreptate. Dar cel puţin, am identificat ce este — xenon. 

— Xenon? Gazul ăla folosit în lămpile blitz? 

Carter a negat, dând din cap. 

— Nu acest tip. Acesta este 135. Xenonul normal este un gaz care se găsește în 
atmosfera terestră. Există vreo opt izotopi stabili și de cinci ori mai mulți instabili — 
chestii normale. Dar 135 este diferit; nu se găseşte în natură. Folosit drept combustibil în 
motoarele spaţiale cu propulsie ionică, este un inhibitor de neutroni în reactoarele 
nucleare şi un produs obişnuit în fisiunea nucleară. Nu, Xenon-135 n-ar trebui să se afle 
aici. 

Heisen s-a ridicat în picioare. 

— Cum spuneam; ciudat rahatu' ăsta. 

Heisen s-a întors spre Amos, l-a luat de braţ şi l-a scos din cameră. 

— Hei, te-ai uitat și prin celelalte apartamente? 

Amos a dat din cap. 

— Urma să o fac imediat. 

— Bine. Încă ceva; altceva ciudat p-aici? 

Amos se încruntă. 

— Urme de arsură prin locuri ciudate? a insistat Heisen. 

— A, da, în baie. Se pare că baba a ars ceva - un oval mare, negru, pe perete. 


HEH 


Monroe şi Felzig se aflau în baie. Era o urmă de un metru, neagră, scorojită, pe 
peretele de sub chiuvetă. Felzig şi-a ridicat sprâncenele la citind scala aparatului din 
mână. Monroe a răsuflat adânc. 

— Hai să ghicesc, radiația gamma iese din scală și apar urme semnificative de 
Xenon-135. 

Felzig a aprobat, Carter şi Benson li s-au alăturat, iar Monroe l-a întrebat pe primul: 

— Ce ar fi putut provoca aşa ceva? 

Carter a ridicat din umeri. 

— Avem tehnologie HEL montată pe distrugătoarele noastre. Aceste High Energy 
Lasers dezvoltă circa 100 Kw. La fel ca şi laserele industriale, dar astea nu sunt portabile. 
În concluzie, habar nu avem despre ce e vorba. 


HEH 


În apartamentul din capătul holului, Heisen trecea repede dintr-o cameră în alta, 
oprindu-se într-una plină cu hârtie maro de împachetat și role de bandă adezivă. Peste 
resturile de pe masă erau un pachet netrimis. L-a răsucit pe partea cealaltă şi a citit 
adresa — Profesor Matt Kearns. l-a rupt învelișul. 

— Alas, poor Yorick!? — ridică craniul maroniu în mâini, zâmbind. Îmi pare bine că, 
în sfârșit, ne-am întâlnit, fugitivule domn Klaus. 

Heisen a pus craniul jos şi a scos din interiorul pachetului un plic adresat 
profesorului. L-a deschis, şi a citit rapid. După o mică introducere, Klaus făcea o 
descriere a descoperirii sale — un schelet complet de neanderthalian, plus încă un obiect. 
Heisen s-a încruntat amintindu-și de fotografia lui Doris Sommer ținând în mână un mic 
dispozitiv. Alt obiect, hmm? 

S-a întors încet în mica încăpere. Pe peretele din fund era o urmă întunecată. 
Perdelele care atârnau alături fuseseră tăiate perfect după ovalul ars. Heisen privi iarăși 
la scrisoarea din mână. Era semnată ‘K’, iar în josul paginii era un număr de telefon mo- 
bil. 

Şi-a scos telefonul din buzunar și a apelat. S-a răspuns la prima sonerie. 

— Salut, Klaus. 


PA 


Lui Heisen i-a trebuit aproape o zi și o duzină de telefoane pentru a-l convinge pe 
tânăr că el chiar era cine spunea că este. În cele din urmă, a cedat... și a vorbit. Puştiul 
părea că e panicat până la limita nebuniei, iar după ce a auzit de prietena sa, a fost cât p- 
aci să dispară definitiv. 

Heisen voia să se întâlnească cu Klaus. Stătea pe o bancă din parc, așteptând să-i 
sune telefonul. A ridicat privirea spre cer, la norii care se lungeau şi se fragmentau, și și-a 
concentrat gândurile, analizând ceea ce știa. Klaus şi Doris au găsit ceva în Germania — 
un schelet de neanderthalian și încă ceva, încă necunoscut. Puştiul nu i-a dat nici un 
detaliu prin telefon, dar a confirmat că au găsit ceva ciudat îngropat cu fosila — ceva ce n- 
ar fi trebuit să se afle acolo. 


2 Alas, poor Yorick! - Yorick este un personaj din piesa Hamlet de William Shakespeare. Vederea craniului său dezgropat 
declanșează celebrul monolog al Prințului Hamlet. 

Acum, fata era moartă, mulți dintre specialiștii cărora Klaus le-a trimis fragmente 
de schelet erau și ei morți, vecina sa era moartă... și încă într-un mod oribil. Era o trenă 
largă de o milă care ducea direct la Klaus Hoffman. 

Dacă cei din grup ar fi fost doar loviți în cap, sau înjunghiaţi, sau împușcați, Heisen 
ar fi concluzionat că s-a venit doar după schelet. O descoperire despre care un expert de 
muzeu a sugerat că putea valora o juma de milion. Bani nu glumă, mai ales dacă se lua în 
considerare că în aceste vremuri puteau fi găsiți destui amărâţi care să facă aceeași 
nenorocire doar pentru nişte amărâțţi de cincizeci de parai. 

Dar modul cum fuseseră executate crimele erau de necrezut. Specialiştii 
criminologi și medicul legist în raportul său au spus că incinerarea a atins temperaturi de 
peste 2.3000C. lar concentrarea însemna că era vorba de un fel de laser de înaltă 
intensitate. Dar unul care nu lăsa reziduuri de ardere, ci doar o cauterizare precisă, 
curată. Nimeni n-avea habar ce tip de dispozitiv sau armă s-a folosit — nici măcar cei 
angrenați în activitățile de cercetare și dezvoltare a arsenalului militar. 

— Nu e din lumea noastră, a repetat încet Heisen. 

Tresări la sunetul soneriei telefonului din mâna sa. Shit! Îl duse rapid la ureche. 

— Detectiv Edward Heisen. 

Pauză. 

— Eu sunt. 

Heisen răsuflă uşurat la auzul vocii plină de frică a tânărului. 

— Salut Klaus. Ce mai faci? 

Câteva secunde de tăcere au urmat întrebării sale, iar Heisen a crezut că va închide 
telefonul. Dar s-a auzit o respirație profundă, un sunet de glas dres, apoi Klaus a revenit. 

— Nu prea bine. 

— Te putem ajuta, răspunse Heisen automat. 

— Pe dracu. Nimeni nu poate. Sunt niște ticăloşi de omuleți pe urmele mele... care 
pot trece direct prin ziduri. 

Concentrat, Heisen a strâns mai tare telefonul. 

— Ce vrei să spui prin „omuleți”? 

— Nu sunt nebun, spuse Klaus cu voce slabă. 

— Ştiu că nu eşti. De fapt, te cred. Spune-mi unde eşti, fiule. 

Heisen se surprinse ținându-și răsuflarea. A urmat iar o tăcere lungă. 

— Strada Wilson... numărul 17, etajul trei, apartamentul 3B. O clădire veche, din 
gresie. 

Heisen cunoştea zona, şi i-a spus-o. 

— Îmi trebuie 20 minute ca să ajung la tine. Stai înăuntru și ține uşa încuiată. 

— Mă iei la mişto? N-am să mai ies deloc pe-afară. 

Şi Klaus a închis telefonul. 

Heisen s-a oprit un moment ca să examineze clădirea veche de pe strada Wilson. 

„Omuleți” îşi spuse sieşi în timp ce căuta orice indiciu ciudat la ferestrele etajului 
trei. Nişte nenorociți de „omuleți”. 

Dacă ar fi auzit așa ceva într-o crâşmă irlandeză ar fi luat-o ca pe o glumă. Dar 
ciudatele găuri ovale arse, încă și mai ciudatul mod în care fuseseră ucişi oamenii, iar 
urmele de paşi mici lăsate prin cenușa doamnei Silberman — acele urme de pași perfecte 
și mici — nu s-a gândit nici o clipă că ar aparţine unui copil. Erau prea înguste — ca ale 
unui adult, dar mult mai mic. Era ceva foarte serios, nicidecum o glumă. 

Omuleți, pufni el. Omuleți nenorociți cu arme laser, care ne execută oamenii. Râse tare. 
Și chiar n-am băut nici un strop, Chief... pe bune. 

leşi din maşină, își verifică pistolul, apoi urcă scările până la etajul trei, la 
apartamentul 3B. Heisen a ciocănit o dată şi s-a dat deoparte imediat — obiceiurile vechi 
dispar greu, mai ales după ce ai văzut o jumătate de duzină de găuri apărând în tăblia 
uşii ca răspuns la replica „Deschideţi, Poliția!”. 

Heisen a așteptat. Nici o mișcare în interior. 

— Cine e? s-a auzit o şoaptă din spatele uşii. 

Heisen continua să stea cu spatele lipit de perete. 

— Detectiv Heisen, Klaus. Lasă-mă să intru. 

— De unde să știu că ești tu? vocea lui Klaus era plină de frică. 

Heisen a mormăit, abia abţinându-se să nu înjure. În schimb s-a hotărât să fie 
răbdător pentru că puștiul era încă înspăimântat. 

— Klaus, tocmai am vorbit la telefon acum 20 minute... — şi cobori vocea — despre 
omuleți. 

Zgomote de zăvor tras înapoi şi ceva precum bandă adezivă dezlipită din jurul 
canatului. Uşa s-a deschis puţin, cu lanţul de siguranţă încă prins la locul lui. Un ochi l-a 
cercetat de sus până jos, apoi uşa s-a închis o secundă, pentru a se deschide larg imediat. 

Heisen s-a gândit că arată destul de mult a polițist pentru că a trecut testul. Păși 
înăuntru. Tânărul palid ce stătea în întuneric era îmbrăcat într-un tricou murdar, blugi şi 
avea picioarele goale. Ochii erau încercănaţi — puştiul avea nevoie de o masă caldă și 
vreo săptămână de somn. 

Heisen l-a verificat rapid, din ochi, căutând eventuale arme -— iar... vechile obiceiuri. 
Pufni pe nas; locul puţea a corp nespălat, ţigări şi mucegai. 

Klaus schiţă un zâmbet. 

— Nu e mare lucru, dar e acasă. 

Heisen i-a întors zâmbetul dând din cap, lăsându-l pe puști să se relaxeze. 

Klaus a făcut semn către o masă din plastic și scaunele de lângă ea. 

— V-aș fi oferit ceva de băut, dar n-a mai rămas nimic. Am rămas fără mâncare 
acum câteva zile și mi-a fost prea frică să ies. Ăă... Aveţi ceva? Adică, de mâncare — a 
întrebat Klaus. 

Heisen a negat dând din cap. 

— Doar niște gumă de mestecat. 

Klaus păru să se gândească câteva secunde, apoi a ridicat din umeri. 

— OK. 

Şi a întins mâna. 

Heisen i-a dat pachetul, iar Klaus a îndesat câteva lame în gură, mestecând câteva 
clipe, după care înghiţi tot. Apoi a făcut același lucru și cu restul de gume. 

Heisen s-a așezat. 

— Deci, îmi spui despre omuleți? 

Klaus a înghiţit iar, respirând adânc, de parcă savura prima sa masă de după atâtea 
zile. S-a așezat greoi, ridicând ochii extenuați. 

— Mă caută. 

— Tu spui așa. Ce crezi că vor de la tine? 

— Ceea ce am găsit — răspunse Klaus letargic. 

Heisen ridică din umeri nedumerit. 

— Scheletul — neanderthalul — asta vor? 

— Nu, nu, nu cred. Adică așa am crezut la început, dar nu e aşa. Este vorba de ceea 
ce ținea în mână blestematul de om al peşterii. 

Cotrobăi prin buzunar. 

— Asta... mă caută din cauza ăstuia. 

Puse pumnul pe masă, apoi deschise palma. 

Heisen se aplecă spre înainte. Semăna cu un stilou, cromat, lung de vreo 10 cm şi 
cu o ușoară umflătură la un capăt. Privi atent. Parcă emana o strălucire din interior. 

— Încă mai funcţionează. 

Klaus își umezi buzele. 

— Ştiu, dar e imposibil. Matricea în care am săpat ca să-l scoatem era veche de cel 
puţin 50.000 ani. Cine sau ce a pierdut acest obiect a făcut-o pe timpul când 
neanderthalienii vânau mamuți prin stepele germane. 

Gura i s-a chinuit câteva secunde până şi-a găsit cuvintele. 

— Nu cred că vine din lumea noastră. 

Heisen s-a încruntat continuând să se uite la obiect. 

— Şi acum îl vor înapoi. 

— Trebuie să scap de el. a-l dumneata — și Klaus îl împinse de-a latul mesei. 

Heisen n-a făcut nici o mișcare ca să-l atingă. 

— Ce face? 

Klaus a făcut ochii mari. 

— Habar nu am și mi se fâlfâie. 

Apoi se aplecă spre Heisen. 

— Ştiu... ştiu ce este... este o afurisită de baliză radio sau cam așa ceva. De asta 
reușesc ei să mă urmărească. 

S-a ridicat în picioare cu o mişcare atât de bruscă, încât scaunul s-a răsturnat pe 
podea. 

— Vreau doar să-l înapoiez și să-mi văd de viață. Dar omuleții ăștia apar din zid — 
pur şi simplu păşesc afară din el. Am zbierat la ei şi au părut să se sperie. Apoi am fugit 
în apartamentul doamnei Silberman. Eu... am sărit pe fereastra ei și am fugit și tot 
continui să fug. 

A înşfăcat obiectul ţinându-l ridicat în mână. Dădea din cap cu ochii strâns închiși. 

— E... ea e bine? Doamna Silberman, vreau să spun. Am încercat să-i telefonez, dar 
a răspuns un polițai. 

Heisen continua să-l privească pe tânăr, fără să se grăbească să-i spună că a găsit-o 
pe bătrână torturată şi ucisă. 

— Klaus, te vom duce într-o locaţie sigură. Vom pune pe cineva să cerceteze acest 
dispozitiv ca să afle exact ce este. Eventual să-și dea seama de ce-l vor atât de mult. 

Klaus scânci. 

— Locaţie sigură? Nu există așa ceva pentru omuleții ăştia. Nu ai fost atent la ce-am 
spus? Ciudaţii trec prin ziduri. Aş fi ultimul... 

— Te vom păzi 24/7. Îţi dau cuvântul meu. De altfel, odată ce nu mai e în posesia 
ta, probabil că nici nu vor mai avea de ce să te caute, nu-i aşa? 

Heisen a aşteptat câteva secunde. Putea vedea cum ticăia mintea tânărului. Apoi îi 
privi din nou chipul emaciat. 

— Un fapt e sigur, nu mai poţi continua aşa; în maximum o săptămână riști să mori 
de foame. 

Klaus a lăsat capul în mâini şi şi-a frecat degetele prin părul murdar. 

— Poate că ar fi mai bine dacă aş muri. 

A oftat şi s-a așezat la loc, având fața unui supraviețuitor dintr-un naufragiu. 
Heisen a observat că buzele lui Klaus erau atât de uscate încât se descuamau. Se ridică în 
picioare. 

— Rămâi aici, puştiule. Am să-și aduc nişte apă. Apoi am să chem niște întăriri și te 
vom lua de aici. 

Îi zâmbi tânărului ghemuit. 

— Dar mai întâi, vreau să te vadă un doctor, OK? 

Klaus a aprobat, apoi și-a sprijinit din nou capul în mâini. Dispozitivul a rămas pe 
masă, lucind uşor. Klaus se uita la el parcă în transă. 

Heisen a împins ușa către mica bucătărie, şi fluieră ușor la vederea stivei de veselă 
murdară. Mâncarea congelată mirosea ca o conductă de scurgere înfundată. Dar văzuse 

altele şi mai și; un tip îşi înecase mâţa în chiuvetă, apoi s-a spânzurat. L-au găsit după o 
săptămână... şi pe pisică. Între timp animalul se transformase într-un terci de felină, 
încât au avut nevoie de costume speciale HazMat ca să se poată apropia măcar. 

Heisen a presupus că nu erau căni curate, așa că a luat una care părea să aibă o 
cantitate mai mică de mizerie în ea, a clătit-o — deși se îndoia că o oarecare cantitate în 
plus de bacterii l-ar fi ucis pe puștan. Apoi a închis robinetul și a încremenit. Cadrul uşii 
strălucea, iar mirosul de ozon umpluse aerul. Se holba, cuprins de confuzie o secundă 
sau două, cu cana pe jumătate plină încă în mână. O puse ușor pe chiuvetă, a traversat 
bucătăria și a crăpat puţin uşa. 

Klaus era în picioare cu braţele ridicate, ca şi cum se preda cuiva. S-a bâlbâit o 
secundă, două, dând din cap, până ce l-a lovit o rază de lumină. Puștiul a strălucit o 
clipă, înainte de a cădea pe spate. Înainte chiar de a atinge podeaua, trupul i s-a 
transformat în cenușă. 

Fuck! Heisen a simţit un șoc trecându-i de la degetele de la picioare până la scalp. 
Şi-a scos Glockul, a inspirat adânc şi a deschis larg uşa, după care sa aruncat imediat pe 
podea, înăuntru camerei şi s-a rostogolit în lateral. S-a ridicat repede, trăgând în ţinte 
multiple... şi a ratat. 

Un fascicul auriu de lumină, venit de nicăieri, a tăiat prin umărul său, retezându-i 
brațul. Apoi, totul a luat-o razna. 


=. 


Monroe s-a ridicat primul. Apoi Raptor, Harper, Benson, Carter și Felzig au 
încremenit înapoia sa așteptând, concentrați asupra lui. Decuplaseră energia electrică, 
lăsând vechea casă de piatră în întuneric. Acum fiecare avea tras pe ochi câte un 
dispozitiv L-3 Warrior pentru vederea în infraroșu. Conturul ei era clar în lumina verzuie 
a NVG. Erau ultimul răcnet în materie, cu două tuburi cu lentile orientate spre înainte, 
ceea ce le asigura percepţia de adâncime a unui vânător, în timp ce alte două tuburi 
orientate ușor spre laterale creșteau vederea periferică, permițându-i lui Monroe şi 
echipei sale o mai mare viteză de mișcare în timpul unei misiuni OODA - Observe, 
Orient, Decide, Act. 

Monroe a arătat două degete echipei sale — Raptor s-a mişcat repede lipind o 
încărcătură pregătită pe ușă sub forma unui mare X. Apoi a atașat de canatul de sus un 
rulou argintiu care s-a desfășurat acoperind ușa — voiau ca întreaga ușă de lemn să fie 
spulberată, dar nu în calea lor, iar întreaga forță a exploziei să penetreze în cameră 
pentru a crea maximum de dezorientare. Felzig avea în mână un disc EMP ale cărui 
lumini cronometrau timpul până la explozie. Ambii agenţi s-au poziționat la adăpost, de 


VP MAGAZIN 


GREIG BECK FOSILA 


o parte şi de alta a uşii. Monroe a ridicat o mână cu degetele răsfirate şi îndoia câte unul 
la fiecare secundă. Când a ajuns la unu a semnalat asaltul. 

Raptor a declanșat încărcătura şi uşa explodă spre interior. Monroe şi cei cinci din 
echipă au năvălit prin ea, laserele de ochire fixând repede micile creaturi ca nişte goblini 
răspândite prin întuneric. Nu a fost nici o încercare de comunicare, nici un compromis, 
nici un ostatic. Chestiile astea veniseră aici să ucidă - cu brutalitate. Agenţii lui Monroe, 
Apărarea, le vor returna favorul. 

Când au intrat, Monroe a numărat cel puţin 15 siluete aflate în mișcare; în câteva 
secunde le-au înjumătăţit, chiar dacă creaturile păreau să poarte un fel de armuri 
corporale şi se mișcau cu agilitate şi extrem de rapid, ca nişte hibrizi între gluttoni şi nişte 
copii deformați. 

Raptor a ochit centrul camerei, a ridicat arma şi a tras o rafală nesfârşită de gloanţe 
în întunericul plin de fum, laserul său de ochire punctând trupuri, iar precizia sa 
fenomenală doborându-le imediat. 

Apoi, totul s-a schimbat. Din întuneric s-a auzit un schelălăit ascuţit, apoi a izbucnit 
o rază galbenă care l-a atins pe Raptor. Uriașul a încremenit cu o gaură de mărimea unei 
farfurii în piept. Nu a existat nici un fel de materie moale împrăștiată, nici proiectile care 
să treacă prin, doar o gaură enormă care a ars atât de curat că nici măcar nu a sângerat. 
Raptor a căzut pe spate precum un copac. 

Carter l-a ochit pe trăgător, urmărindu-i mișcările rapide pe când îşi schimba 
pozițiile. Dar, din dreapta sa, a fost lansată o altă rază. De data aceasta, n-a mai fost o 
gaură curată. Monroe a văzut cum întregul trup al lui Carter a licărit, apoi, pur şi simplu 
a colapsat sub ochii lui Monroe într-o grămadă de praf. 

Monroe a trebuit să plonjeze şi să se rostogolească pentru că mai multe raze 
mortale se încrucișau prin cameră. S-a oprit cu spatele lipit de o masă răsturnată. 

— Foc la gura ţevii, a ordonat urlând și s-a aruncat din nou într-o parte, comutând 
selectorul armei pe foc automat şi ripostând către sursa razelor. În jurul său, agenţii 
rămași au schimbat focul de la modul OODA - rafalele scurte, intermitente ale armelor 
cu supresor — la cel letal — un staccato continuu de gloanţe de mare viteză care doborau 
tot ce mișca. 

Apărarea s-a regrupat, ţinându-se fiecare în afara focului încrucișat, dar executând 
foc asupra a orice era mai jos de nivelul brâului. Raze şi gloanţe se încrucișau prin mica 
încăpere. Monroe se simțea de parcă luptau cu o haită de furii high-tech, atât de feroce 
era rezistenţa micilor fiinţe. 

A văzut-o pe Felzig căzând într-un genunchi și reîncărcând. Ca prin, magie una 
dintre micile creaturi a părut din drumul din spatele său şi a aţintit asupra ei un mic 
dispozitiv. Ea s-a întors, dar înainte de a putea reacționa, a primit raza drept în faţă. 
Întreg capul i-a dispărut, pur şi simplu, lăsând un ciot de gât secţionat şi uscat. O 
secundă sau două a rămas dreaptă, apoi trupul i s-a prăbuşit într-o parte. 

Monroe şi-a încleștat dinţii, simțind cum creşte furia în piept. O plăcea pe Felzig. Se 
și culcase cu ea. A fost o femeie dură, în dormitor insațiabilă ca o pisică pe o alee dosnică, 
și tigresă în câmpul tactic. Acum, a încetat să mai existe — fără țipete de durere, fără vreo 
rană sângerândă sau o explozie zgomotoasă, doar o strălucire aurie de lumină, şi apoi... 
a dispărut. 

Din poziţia sa, Monroe a văzut o siluetă mică dispărând prin canaturile 
strălucitoare ale uşii din cealaltă parte a încăperii. Ovalul luminos de un metru era fixat 
pe un peretele exterior, dar în interior părea a se continua cu un tunel orizontal lung. Dat 
fiind că de cealaltă parte a peretelui era un gol de trei etaje, această ușă trebuia să ducă în 
altă parte decât pe străzile Berlinului. Monroe și-a amintit codul inițial de alarmă — Non 
Terrestrial Incursion. 

— Dar voi, băieți, sigur nu veți merge acasă. 

Îşi ridică arma către portal și a tras prin el, golindu-și magazia de cartuşe. De 
undeva din înăuntru au izbucnit sirenele și portalul s-a închis cu un plescăit sec şi un jet 
de aer. 

— V-am tras-o! Restul sunteți ai mei! 

A ejectat magazia goală, introdu-se o alta, răcnind peste umăr în timp ce scana din 
ochi carnagiul din încăpere. 

— Agenţi, confirmaţi! 

Din întuneric, Benson şi Harper şi-au strigat răspunsul. Monroe a așteptat să se 
disipeze fumul; o fereastră spartă crea un mic curent de aer. Se auzeau nişte clinchete de 
sticlă căzută pe jos, undeva picura niște apă sau sânge, şi gemete slabe de durere venite 
de la cei doborâţi. Își ţinu răsuflarea. Liniştea se așeza în jurul său. 

Şi-a scos încet dispozitivul de vedere în infraroşu şi a clipit, ochii adaptându-se 
repede la semiobscuritate. În câmpul periferic a detectat o mișcare imperceptibilă, și s-a 
răsucit gata să tragă un foc în silueta mică, care încerca să-şi facă o poziție comodă înspre 
el. 

Glontele a lovit la picioare, şi a rotit silueta de păpuşă pe podea, ajungând cu fața 
în jos pe carpeta plină de resturi. 

— Acoperiți! 

Harper şi Benson au venit în spatele lui Monroe, privind și scanând încăperea în 
direcţii diferite, gata să riposteze la orice mișcare. Monroe a îngenuncheat ca să 
examineze creatura. l-a îndepărtat arma, și și-a pus gheata pe spatele ei țintuind-o la 
podea. A gemut. Era mică, cam cât un copil de trei ani, dar suplă și perfect formată. Avea 
un fel de cască trasă peste față şi chiar dacă părea să poarte pe trup un fel de armură. Cu 
țeava armei sale a întors-o cu fața în sus — și aceasta a gemut din nou. I-a ridicat vizorul 
căştii. Un val de aer mirosind ciudat, apoi o față de coșmar. Monroe s-a strâmbat — părea 
a fi a unui copil cu diformităţi, lipsit de păr şi de nas, cu ochi mari și niște dinți ca 
lopeţile. Pielea părea transparentă cu venele la vedere, prin care circula sânge întunecat 

pompat de un creier mare ce pulsa în capul de forma unui cartof. Se uita la el cu o ură 
atât de mare, cum Monroe nu mai văzuse în viața sa. 

A ridicat creatura cu o singură mână, privind-o drept în faţă. Propriile sale trăsături 
s-au strâmbat de dezgust. 

— Ce mama dracului ești tu? 

Din gât și din spatele dinţilor dezgoliți a venit un zgomot neplăcut. Ochii încă îl 
mai fixau cu o privire arzătoare. 

— Mda, sentimentul e reciproc, amice. 

Monroe îi propti pistolul în faţă. 

— Am ceva pentru tine de la Felzig — deschide gura mare. 

Mica creatură a început să rânjească și, cu mâna bună, a apăsat un buton de pe 
centură. 

— Sunt Jax. Mori, Gimp. E timpul să fac curăţenie — şuieră spre el. 

Monroe și-a ridicat sprâncenele. 

— Aşa, deci poţi vorbi. 

O lumină orbitoare a învăluit micul trup, apoi pe Monroe, apoi pe Benson și 
Harper, încăperea, și întreaga clădire. În clipa următoare în locul casei din gresie aflată 
acolo de 50 ani, era doar un crater. 


O lună mai târziu, detectivul Heisen se afla într-un taxi de cealaltă parte a străzii cu 
locul gol unde ar fi trebuit să se afle clădirea. Ochii îi luceau. 

— Ce vrei să fac, prietene? 

— Aa? 

Heisen a clipit la auzul vocii şoferului. 

— Mai stai o clipă. 

A coborât și a traversat strada către banda întinsă de poliţie de-a latul trotuarului — 
Nu ştia de se era acolo — nu exista nici un indiciu, nici nu fusese încă de la început. Nimic 
de văzut, nimic de furat — nada, zero, zip — caz închis. 

A ridicat banda și a trecut pe sub ea, gemând când corsetul ce-i susținea coloana i-a 
intrat în carnea de pe șolduri. 

Nu se afla în timpul programului, fiind pensionat la 38 ani - un detectiv cu un 
singur braţ, cu câteva vertebre fisurate de explozia ce l-a aruncat prin fereastră în acea 
noapte. Rănile şi potenţiala terapie pe viaţă, nu-l prea recomandau pentru titlul de Ofiţer 
al Anului. Fostul său squad nu prea a fost un grup de susținere. El era gagiul care a văzut 
hobbiţi, elfi, spiriduşi — așa-l numeau pe la spate. Eh, dă-i dracu de labagii! Blestemul s-a 
transformat într-un geamăt; fuse-fuse-și-se-duse. Zilele sale cele bune se duseseră pe apa 
sâmbetei într-o clipită. 

Heisen a mers către centrul locului gol. Sub picioarele sale, trosnea un fel de piatră 
ponce. Experții îi spuseseră că piatra, cărămizile, oţelul, totul, a fost supus unei 
temperaturi uriașe, până la punctul în care moleculele s-au transformat. Privi în sus, 
încercând să priceapă de unde a căzut, încercând să priceapă ce s-a întâmplat; ce a fost 
real și ce a fost rezultatul impactului cu trotuarul după o cădere de la zece metri. Își 
ridică ciotul brațului, privindu-l o secundă. Explicaţia oficială a fost o explozie de gaz. O 
explozie care a fost fierbinte ca soarele și care i-a secționat precis brațul şi i l-a cauterizat 
atât de curat, cum nici măcar un laser industrial nu ar fi reușit. 

Heisen a șuierat printre buzele strânse. N-a rămas nimic decât fantome și amintiri. 
Agenţii, Apărarea cum îşi spuneau ei înşiși, dispăruseră cu toţii în explozie, la fel ca și 
mica creatură despre care el ştia că a existat. Cu toate săpăturile sale, nu exista nimic 
consemnat în dosare referitor la agenţii speciali, la micile creaturi, la Klaus. Chiar și 
sergentul Amos fusese realocat, şi nu-i mai răspundea la apeluri. Cineva plasat la un 
nivel mult mai sus decât superintendentul său închisese ancheta atât de categoric, încât 
fie şi numai a te mai gândi la ea era o infracțiune de neiertat. 

Acest caz a fost îngropat, odată cu el. Fără detalii de explicat, nimic de văzut aici, 
vedeţi-vă de treabă, flăcăi... şi bucură-te de noua ta viață ca fost detectiv invalid, 
domnule Heisen. 

Taxiul a claxonat, iar el a făcut semne cu mâna. Dar era ceva de care uitaseră cu 
toţii. El a fost un detectiv și încă unul al dracului de bun. Agentul Carter îi spusese ceva 
despre prezenţa unei radiaţii ciudate. Xenon-135, cum o numise. lar el avea o rudă care 
lucra la laboratorul de fizică al unei universități. Dacă cineva putea detecta Xenonul-135, 
el era, iar dacă „materialul” va reveni vreodată, el va fi acolo, aşteptând. 

La urma urmei, toată lumea ştie că dacă prinzi un spiriduş, ai parte de noroc. 

Deci, va aştepta. 

CERONIMO 
ȘI 
DIAVOLUL SÂNGEROS 


Traducere de ST. GHERASE 
după volumul APACHE DEVIL-1933 


ilustrația: Howard Terpning - Legend of Geronimo 


EPISODUL I 


CAP. I 


Klego-Na-Ay, luna plină, îşi răspândea lumina argintată de pe cerul izolat al 
Arizonei pe câmpiile Apaşilor Be-don-co-he; ea cădea pe umerii lucitori şi 
arămiți şi pe pomeți ieşiţi ai obrajilor; îndulcea trăsăturile crude ale figurilor 
sălbatice -— figuri tot atât de neînţelese pe cât este şi Klego-Na-Ay, luna însăşi. 

Clarul lunii argintate cădea peste Nan-ta-do-tash - poetul vrăjitor — care îşi 
pornea, în acel moment tribul într-un dans sălbatec şi care, prin rugăciuni, 
cerea zeilor ploaia salvatoare a recoltelor cuprinse de secetă. Dansând Nan-ta- 
do-tash, răsucea un clopot de lemn în jurul capului provocând zgomotul unei 
mici rafale încărcate de ploaie. Războinicii, şi femeile care dansau odată cu 
Nan-ta-do-tash, ascultau zgomotul clopotului de lemn, şi priveau cum acest 
vrăjitor arunca hoddetin — ofrandă zeilor — în cele patru vânturi ştiind că 
aceasta va forța norii şi ploaia să vină în ajutorul recoltelor lor. 


don-co-he şi făcuse multe isprăvi îndrăznețe în numeroasele lupte duse 
împotriva Feţelor palide. El era spaima orăşelelor izolate între Sonora şi 
Chihuahua, fiind supranumit „Diavolul sângeros”. 

Bătrânii ciocăneau es-a-da-ded - toba cea mare din piele de căprioară - şi 
după cadenţa lor, Nan-ta-do-tash conducea dansul. Corpul gol al vrăjitorului 
era vopsit în verde, având un şarpe galben pe fiecare mână, un urs galben pe 
piept şi zig-zag-ul unui fulger pe spate. 

Sacul său sfânt cu leacuri, trecut peste umărul drept, îi atârna pe şoldul 
stâng. Acest sac, făcut din patru piei de antilopă, avea o foarte mare putere 
magică. Tot atât de preţios ca sacul cu leacuri era şi pălăria de piele magică, a 
lui Nan-ta-do-tash. Datorită acestei pălării, vrăjitorul indian putea să 
ghicească viitorul, să prevadă apropierea duşmanului, să vindece bolnavii, 
sau să descopere hoţii de cai. 

Fulgi şi pene mari de vultur măreau valoarea şi frumusețea acestei pălării. 
Valoarea ei mai era mărită de bucăţile de scoică şi de şarpele fixat pe vârf, în 
vreme ce pe restul pălăriei Nan-ta-do-tash pusese să i se zugrăvească cu 
galben închis şi albastru pal câţiva nori, un curcubeu, luceafărul dimineţii, 
grindină, zeul vânturilor, cu ţoalele sale şi pe Geniul răului cu marile lui 
astre. 
tah. De ce? 

— De ce aş dansa? răspunse Ursul negru. Usen i-a abandonat pa Shis- 
Inday. Nu mai aude rugăciunile poporului său. A trecut de partea Feţelor 
s-a urcat pe munți spre a face mari jertfe şi a se ruga lui Usen; totuşi Usen a 
îngăduit ca Juh să-mi fure pe mica mea Ish-kay-nay şi a lăsat ca Feţele palide 
s-o ucidă. De ce aş dansa în onoarea zeilor, dacă sunt orbi şi surzi? 

— Totuşi, nu te-a ajutat Usen să-l găseşti pe Juh şi să-l ucizi? insistă Gian- 
nah-tah.. 

— Usen! Ursul negru deveni amenințător. Nimeni nu l-a ajutat pe Shoz- 


— Dar Usen ţi-a vindecat rana, reluă Gian-nah-tah. El ţi-a insuflat în inimă 
o nouă dragoste, pentru a înlocui prima ta iubire, care nu mai este acum 
decât o amintire tristă. 

— Dacă Usen a făcut asta, răspunse Ursul negru, atunci n-a făcut-o decât 
tah. 

— Tu nu mi-ai vorbit încă de tânăra fată albă, de când ai condus-o acasă, 
după ce ai salvat-o din mâinile lui Cheetim şi a celuilalt, alb ticălos, reluă 
Gian-nah-tah. Dar, pe când ea se mai afla încă în lagărul nostru, am citit, în 
să mărturisească. 

— Probabil că ochii mei ştiau ceea ce inima mea încă nu aflase, spuse Shoz- 
aflat. Suntem prieteni vechi, Gian-nah-tah... „Tsochs-urile” noastre, 
suspendate de ramurile copacilor s-au legănat la suflarea aceloraşi vânturi; 
sau, atârnaţți de spatele mamelor noastre am urmat aceleaşi drumuri de-a 
lungul deşerturilor şi al munţilor; împreună am învățat să mânuim arcul, 
puşca şi lancea; tot împreună am plecat la primul război. Eşti un frate pentru 

mine. Nu-ţi vei bate joc de mine, Gian-nah-tah; dacă îți voi spune ce s-a 
petrecut când conduceam la tatăl ei pe tânăra fată Wichita cu ochii verzi; aşa 
vei şti de ce sunt nefericit şi pentru ce ştiu că Usen nu se mai ocupă de mine. 

— Gian-nah-tah nu-şi râde de suferinţa celui mai bun prieten al lui, spuse 

celălalt. 
o socotea ca o soră. Era bună cu mine. Când am fost împresurat de soldații 
Feţelor Palide, ea îmi aduse de mâncare şi de băut şi îmi dădu un cal pentru 
ca să mă pot întoarce la tribul meu. Ştiu că ea făcea aceasta pentru ca o 
salvasem odată din mâinile unei Fețe palide care voia să-i facă rău. Nu era 
dragoste în sufletul meu. Cum ar fi putut să fie? Cum, aş fi putut gândi că 
o fiică a Feţelor Palide? Dar Usen mă părăsi. El mă lăsă să privesc îndelung 
fața tinerei cu ochii verzi şi luminoşi, zile şi nopți; fiecare zi o făcea mai 
frumoasă în ochii mei. Am încercat să nu mă gândesc la dragoste, s-o rup din 
inima mea. Mă îndeletniceam cu altceva, nimic însă nu mă putea opri să 
contemplu faţa tinerei fete. În sfârşit, ajunseserăm aproape de tatăl ei. Aici m- 
am oprit şi i-am spus să continue, dar ea voia ca să merg cu ea, pentru ca 
tatăl ei să-mi poată mulțumi. Nu voiam însă. Nu îndrăzneam. Eu... „Diavolul 
sângeros” aveam frică de fata Feţelor Palide. Ea se apropia de mine pentru a 
mă ruga din nou. Puse amândouă mâinile pe pieptul meu. Aceste două mâini 
mândria şi ura, care sunt moştenirea Apaşilor, se topiră deodată. Ţâşni în 
mine o flacără - primul foc al iubirii. O prinsei în braţe strângând-o puternic, 
pusei gura mea pe gura ei. Apoi, ea mă lovi şi vru să mă respingă şi văzui 
atunci în ochii ei groază - ceva mai mult decât groază — repulsia, ca-şi cum aş 
fi dezgustat-o. Aşa că am lăsat-o să plece; m-am întors, dar am părăsit acolo 
ura lui împotriva Feţelor Palide... 

— Dacă tu urăşti pe fata cu ochii luminoşi, faci bine, zise Gian-nah-tah. 
Feţele Palide sunt de origine proastă şi sunt dobitoci. Ei nu sunt vrednici de 
un Apaş. 
iubesc. 

Gian-nah-tah ridică sus capul. 

— Măi sunt multe fete frumoase, din rasa Shis-Inday şi care fac ochi dulci 

— Nu-mi plac, răspunse Ursul negru. Să lăsăm toate astea. Gian-nah-tah e 
prietenul meu bun, căruia i-am spus totul. Hai, să mergem să ascultăm ce 
povesteşte Geronimo şi ceilalți douăzeci de luptători. 

— Aceasta discuţie stă mai bine bărbaţilor, conveni Gian-nah-tah. 

Amândoi se alăturară grupului de luptători care înconjuraseră pe bătrânul 
şef al Apaşilor. Calul Alb, fratele lui Geronimo, vorbea. 

— Se vorbeşte mult printre Indieni, la San Carlos, despre ce vor să le facă 

soldaţii cu ochii luminoşi lui Geronimo şi mai multor alți şefi de-ai noştri care 
sunt prinşi. 

— Ei m-au băgat odată la închisoare şi m-au ţinut aşa patru luni, zise 
Geronimo. Nu mi-au spus nici pentru ce m-au ţinut, nici pentru ce m-au lăsat 
să plec. 

— Te-au ţinut la închisoare pentru a te omori, aşa cum au făcut cu Mangas 
Colorado, zise Na-tanh. Dar inima li s-a întors în apă şi au avut frică. 

— Nu-l vor mai băga niciodată pe Geronimo la închisoare, răspunse 
bătrânul războinic. Eu sunt bătrân şi aş dori să trăiesc în pace, dar mai bine 
mă lupt decât să fiu dus la închisoare de Feţele palide. 

— Nu mai vrem război. Noi am venit pentru că Nantan-des-la-par-en ne-a 
cerut-o. Am semănat, dar ploaia nu vrea să cadă. Usen e furios contra 
noastră; iar agentul Marelui Şef Alb fură bivolul care este al nostru şi ne lasă 
muritori de foame. El nu ne va mai lăsa aici să vânăm, la San-Carlos. 

— Cine e acest hoţ cu ochii luminoşi şi care are îndrăzneala să hotărască, 
că un războinic apaş va putea planta aici, sau îşi va pune cortul acolo? 
vrea. 

— lată cuvinte mari din gura unui tânăr, fiul meu, zise Geronimo. Sunt 
frumoase vorbirile mari; dar dacă vom lucra tot astfel, soldații vor veni şi ne 
vor ucide; omul cu ochii luminoşi care întâlneşte vânătorii noştri pe drum, 
trage asupra lor. Ei ne ţin drept vânat. Nemulțumiţi că ne fură pământul pe 
care Usen l-a dat strămoşilor noştri, nu numai că-s nemulțumiți că ne 
măcelăresc vânatul pe care Usen ni l-a pus ca hrană, ei ne înşală, ne fură, ne 
bat ca pe biete animale. 

— Cu toate astea, tu, Geronimo, şeful luptătorilor Apaşi, eşti acela care stai 
mustrător. Nu ţi-e frica, pentru că nimeni nu poate spune asta. Atunci, de ce? 

— Fiul lui Geronimo spune adevărul, răspunse bătrânul şef. Go-yat-thlay!, 
fiul lui Tach-clish-un nu are frică să facă război Feţelor palide, chiar dacă ar 
şti că nu e nimic de făcut împotriva soldaților atât de mulți ca ţepile de pe un 
cedru; Go-yat-thlay nu are frică de moarte; dar el nu vrea să-şi vadă oamenii 
măcelăriți, femeile şi copiii de asemenea. El aşteaptă şi speră, crede că într-o 
zi, Feţele palide vor respecta cele tratate cu Shys-Indays-ii, legăminte pe care 
le-au atins. Dacă va veni ziua când Shys-Indays-ii vor putea trăi în pace cu 
albii, femeile şi copiii noştri vor avea ce să mănânce, noi vom avea ce cultiva, 
totodată vom putea vâna cât vom pofti. Vom putea trăi în pace cu oamenii cu 
ochii luminoşi şi niciodată nu va fi război. 

— Nu doresc să trăiesc cu ei, nici în pace, nici altfel, strigă Ursul negru. Eu 
sunt Apaş. Sunt născut pentru luptă. La sânul mamei am supt laptele care-l 
face pe războinic. Tu, tată, tu m-ai învăţat să întind arcul, să arunc sulița; din 
buzele voastre am auzit isprăvile strămoşilor mei, marii războinici din care 

cobor eu; voi m-aţi învățat să-i urăsc pe Feţele albe; voi m-aţi văzut smulgând 
primul meu scalp; voi m-aţi văzut ucigând m-ai mulți duşmani şi tot voi m-aţi 
aprobat. Aţi fost mândri de mine. Cum pot eu oare crede că vorbele voastre 
vin din inima voastră? 

îți vorbeam eu când erai copil. Dar, bătrâneţea vorbeşte cu mintea. Inima mea 
ar vrea să meargă să lupte, fiule; inima mea ar ucide oamenii cu ochii 
luminoşi acolo, pretutindeni, unde ei se află, dar mintea îmi spune să fiu 
răbdător şi trist în speranța că pacea şi dreptatea vor fi date într-o zi 
poporului meu. 

O mare tăcere se făcu după ce vorbi Geronimo. Tăcerea era întreruptă 
numai de bătaia es-a-da-ded-ului şi de mormăiala vrăjitorului care conducea 
dansatorii. Apoi, un om intră în locul luminat de foc. El făcu semnul şi rosti 
cuvintele de pace. La ordinul lui Geronimo, se apropie de grupul războinicilor 
aşezaţi pe vine. 

Era Klosen, Ned-ni-ul. Veni în fața Be-don-co-he-şilor şi-l privi pe 
Geronimo: 

— Vin din partea şefilor cu ochii luminoşi din San-Carlos. 

— Care e mesajul tău? întrebă Geronimo. 

— Ei ar vrea ca Geronimo şi ceilalți şefi să se ducă la Fort Thomas pentru a 
ține un sfat cu ei. 

— Despre ce va fi vorba? 

— Sunt multe lucruri despre care ei vor să vorbească cu Şeful Apaşilor, 
răspunse Klosen. Ei au ajuns să cunoască nemulțumirea noastră şi au 
făgăduit să ne asculte nedreptatea. Spun că vor să facă pace cu noi şi că dacă 
ne ducem vom fi primiţi cu masă mare. Împreună, ne vom hotărî să trăim în 
înțelegere. 

— Ei vor să ne vorbească undeva pentru totdeauna, zise un războinic. 

— Spune-le că ne vom aduna aici şi că le vom aduce la cunoştinţă când 
trebuie, zise Geronimo. 

— Dacă nu vă ducețţi, zise Klosen, Ned-nis-ii nu se vor duce cu atât mai 
mult. Aceasta o spune Deklugie lui Geronimo şi Be-don-co-he-şilor. 

La sosirea mesagerului, dansul se opri şi războinicii se adunaseră pentru a- 
l asculta. Ei formau în jurul focului un cerc. Geronimo fu primul care vorbi, în 
calitate de şef al Be-don-co-he-şilor. 

— Noi, Shys-Indays-ii, vom dispare de pe pământ, zise el, trist. Cu toate că 
nu pot crede niciodată că suntem nefolositori sau că nu ne-ar fi creat Usen. El 
a făcut toate triburile şi desigur că a avut o bună judecată pentru a face pe 
fiecare în parte. Pentru fiecare trib creat, Usen a făcut un loc unde ele să 
poată trăi. Pe pământul făcut special pentru fiecare trib, el aşeză ce i-a plăcut 
mai mult. Când Usen îi făcu pe Apaşi, El le dădu locuinţe în munții şi în văile 
Noului Mexic, ale Arizonei, Sonorei şi Chihuahuei. Le dădu grâne, fructe şi 
vânat, de care aveau nevoie. Pentru a-i înzdrăveni dacă se îmbolnăveau, le 

lăsă ierburi. Îi învăţă să găsească aceste ierburi pentru a le face leacuri. Le 
mai dădu şi o climă plăcută şi tot ce le trebuia pentru îmbrăcăminte şi 
adăpost. Usen făcu şi pe oamenii cu ochii luminoşi; şi pentru ei El făcu o țară 
unde ar fi putut să trăiască, dar ei nu sunt mulțumiți. Ei vor ţara pe care 
Usen a făcut-o pentru ei şi pe lângă asta mai vor şi ţara pe care Usen a creat- 
o pentru Apaşi. Ei nu vor ca Apaşii să trăiască aşa cum a vrut Usen. Ei vor ca 
Apaşii să trăiască în felul oamenilor cu ochii luminoşi. Apaşii nu pot trăi ca 
oamenii cu ochii luminoşi. Ei nu vor fi fericiți. Vor cădea bolnavi şi vor muri. 
Ei trebuie să fie liberi şi să rătăcească în voie în țara lor. Ei trebuie să-şi afle 
hrana acolo unde s-au obişnuit. Mai trebuie să găsească şi ierburi care să-i 
vindece. Şi toate astea ei nu le pot face, dacă sunt siliți sa trăiască în regiunile 
pe care le pregătesc oamenii cu ochii luminoşi. Nu pot trăi pe placul lor, 
atunci când şefii lor ascultă de un şerif care cunoaşte puţin indienii şi se 
îngrijeşte şi mai puţin de ei. Îmbătrânind, prefer pacea războiului. Nu vreau 
deloc război cu Feţele palide, dar nici nu mai vreau ca ei să ştie unde şi cum 
aş vrea să trăiesc în țara mea adevărată. 

Bătrânul făcu o pauză şi privi cercul de sălbateci. 

— Vreau pacea. Mai sunt încă mulți înţelepţi în jurul acestui foc care ar 
putea să-mi spună cum ar putea obține Shys-Indays-ii pacea şi libertatea. 
Dacă ne-am duce la adunarea Feţelor palide, ei ne vor arăta desigur cum am 
putea ajunge la pace şi libertate. Geronimo a vrut să se ducă; el păstrează 
însă în sufletul lui amintirea acelei zile în care comandantul soldaților albi i-a 
chemat pe indieni la ospăț şi la sfat în defileul Apaşilor. Comandant era 
Mangas Colorado şi el se duse atunci cu mai mulți războinici. Soldaţii îi 
poftiră pe indieni să intre într-un cort unde li se spusese, li se va da de 
mâncare. Când au fost cu toţii în cort, au fost atacați pe neaşteptate de 
soldați. Mangas Colorado şi alții, deschizându-şi drum, dispărură; cei mai 
mulți însă fură ucişi, sau luaţi prizonieri. Am zis! 

Un războinic din dreapta lui Geronimo se ridică. 

— Şi eu doresc pacea, spuse el. Dar aud vocea lui Sanza, a lui Kla-de-ta-he, 
a lui Ni-ko-ga-he, a lui Gopi şi a celorlalți războinici care au fost omorâţi în 
defileul Apaşului. Ei îmi spun să n-am încredere în Feţele palide. Sufletul lui 
Kla-de-ta-he, tatăl meu, mi-aduce aminte că albii sunt hoți şi mincinoşi. Au 
arătat-o de atâtea ori. Hotărăsc înțelegeri pe care le batjocoresc, ei fură vitele 
şi merindele noastre. Toată lumea o ştie. Nu mă gândesc că trebuie să 
plecăm. Am zis! 

Astfel, unul după altul, toţi cei care au vrut să vorbească, luară cuvântul, 
unii pentru, alții împotriva adunării, iar când avu loc votul hotărâtor, cei mai 
mulți se arătară contra ei. 

În aceiaşi seară, Klosen pleca să-i anunţe pe albi şi pe Deklu-gie, şeful Ned- 
ni-şilor, despre aceasta. Totodată, el duse lui Deklu-gie o invitare pentru el şi 
poporul lui, ca să se alăture de Be-don-ko-hesi pentru o expediție de 
vânătoare în Mexic. 

— Ştiţi, spuse Geronimo, războinicilor lui, lucrul acesta va amâna războiul. 

Feţele palide nu ne vor îngădui să părăsim țara pe care ne-au destinat-o, nici 
măcar să vânăm în linişte. 
— Face mai mult ca omul să moară în lupta decât în închisoare, răspunse 


Două zile mai târziu, Apaşii Ned-ni-şi se întovărăşiră cu Be-don-ko-hesii şi 
se putea vedea bine în graba pregătirilor că toţi presimţeau ce urma să se- 
ntâmple. Îşi unseră cu seu părul în dezordine şi-l legară cu grijă; panglicile de 
război fura potrivite; cerceii grei din timp de pace fură înlocuiți cu alții mai 
uşori; colierele şi şiragurile fură reduse la câte un singur şir. Războinicii se 
pictară, fiecare după gustul şi imaginaţia lui. Femeile, cu ace şi vine de 
animale, dregeau ultimele cizme vechi de pâslă, îşi adunau lucrurile pe unde 
apucau, pregătindu-se pentru marşuri copleşitoare, zile de foamete şi sete, 
pentru luptă însfârşit. 

Pe dealuri, scrutătorii, cei care căutau lungul câmpiei cu ochi de vultur, 
aşteptau să vadă dacă nu cumva se zăresc trupe. Oamenii aceştia ştiau la ce 
oră vor porni Be-don-ko-hesii şi Ned-ni-şii spre Sud, către Sonora; şi, în timp 
ce Apaşii o porniră, pe măsură ce se depărtau, observatorii se aplecau fără a- 
nceta să cerceteze Nordul, iar ochii triburilor în marş se-ntorceau adesea în 
direcția aceasta. Puțin după plecarea lor, indienii zăriră mici rotocoale de fum, 
una după alta, pe creştetul unui munte, departe, spre Nord. De la aceste 
rotocoale de fum care se-nmulţeau, ei ştiură că o armată mare, bine echipată, 
armata dușmanului, se apropia. Dar ea era totuşi departe. Geronimo nu 
credea să fie prins. Şi ei mergeau, bine înarmați, cu cai buni, liniștiți, că toți 
Nejeuni, era în frunte şi urma direcția defileului Apaşului. 

Deodată, de la înălțimea unui munte care stăpânea defileul acum atât de 
apropiat, o coloană de fum se ridică, apoi o alta şi încă altele care se succedau 
cu iuțeală. O nouă trupă duşmana se apropia de Defileul Apaşului, pe la Sud. 
sângele rece al războinicului, văzuse semnalul. 

— la cu tine zece oameni şi trece defileul, îi porunci Geronimo. Dacă Feţele 
palide sunt prea aproape pentru a putea ca să străbatem, trimete-ne de ştire 
şi vom trece pe la Sud, prin munți. Până la noapte, dacă poți, îi vei urmări cu 
oamenii tăi, iar apoi te vei uni din nou cu noi. Îţi vom lăsa drumul însemnat 
cu pietre. Dacă ei sunt destul de departe, înaintează până unde vei crede că-i 
vei putea opri. Ne vei da astfel timp ca să ajungem pe drumul care duce la 
Sonora. Du-te! 
însoțească. Îşi iuți calul şi plecă în goană, pe marginea defileului, fără a 
aştepta răspuns: ştia prea bine că va fi urmat. Nu se temea că va fi surprins 
în defileu, ştiind că observatorul care dădu semnalele nu înceta veghea, stând 
capătul defileului, nici un soldat nu putea fi văzut, dar, la o milă spre Vest, 
zăriră observatorul care le făcea semn să se grăbească. 

care se îndreptau încet spre defileu. Înapoia lor, dar ascunşi de o înălțime, era 
grosul trupei a cărei aşezare era arătată de norul de praf ce se ridica în jurul 
ei. Era lucru clar că soldații văzuseră fumul semnalelor, deoarece nu înaintau 
decât cu mare grijă şi prevedere. 

palide soseau, iar ei erau pregătiți să-i primească. 

Tânărul şef al Be-don-ko-he-şilor luptase contra albilor; ştia bine ce făceau 
aceştia când erau atacați. Gândi că ar putea să-i ţină pe loc mai mult timp, 
pentru a uşura Apaşilor să treacă muntele. Trimise un călăreț să-i comunice 
lui Geronimo să se grăbească, iar pe un altul, sus pe deal, ca să deschidă 
focul contra celor care se apropiau. Mai expedie doi războinici cu toţi caii în 
drumul pe care tribul trebuia să-l urmeze. Arse punțţile din urma lui. Avea 
deplină încredere în planul lui. 


se-ntoarse în galop spre ceilalți, care se împrăştiară de asemenea. Grosul 
armatei se opri; erau pe jos, terenul nu le îngăduiau să călărească. 

Se aruncă împreună cu şase din tovarăşii lui până la culmea de unde putea 
domina adversarul. Lăsă doi războinici pe dealul care forma începutul 
defileului. 

fiind cel mai depărtat de trecătoare, fu primul care trase asupra soldaților 
care rămăseseră în urma lui pentru a păzi caii, în timp ce restul înaintau 
acuma, încet, pe jos, în formaţie de tragere. 

Un cal atins de un glonț, necheză şi se-ndoi, scăpând omului care-l ţinea. 
De-a lungul muntelui, cele şapte puşti pârâiu, îndreptate contra flancului şi 
ariergărzii neprotejate a duşmanului. Caii fără călăreți se ridicară-n două 
picioare şi goneau în mijlocul oamenilor, mărind tulburarea. Ofițerul, 
liniştindu-şi oamenii cu gesturi repezi, le porunci să se culce în adăposturi şi 
îi desfăşură în fața dealurilor. Un locotenent duse caii rămaşi într-un loc 
protejat. 

i descopere slăbiciunea. Singura-i ţintă era să întârzie înaintarea duşmanului 
către defileu, până ce Geronimo va putea trece dealul cu cele două triburi. 
Ofițerul din fruntea cavaleriei nu avea de ce să creadă că se află în fața unei 
trupe de fugari. După acalmia care urmă primului atac, el începu să-şi 
strângă oamenii într-un loc mai sigur, retragerea îndepărtându-i de 
să se pună la adăpost. Îi văzu săpându-şi tranşee mici, în care se băgară şi 
înaintea cărora puseseră pietre care să le apere capetele. Când fu sigur că se 
simțeau mai în siguranţă, făcu semn alor săi să tragă din timp în timp şi să-şi 

schimbe locurile după fiecare lovitură, pentru a da duşmanului impresia unei 
linii lungi de războinici. 

Soldaţii erau aşezaţi la câteva sute de metri de locul unde erau ascunşi caii 
şi la fiecare încercare pe care o făceau pentru a se apropia de cai, Apaşii 
concentrau focul asupra zonei deschise, ceea ce lua pofta duşmanului de a 
reîncerca,; cît timp stăteau liniștiți nu li se făcea nici un rău. 

Comandantul lor fu înşelat de tactica Apaşilor. El spera că aceştia se 
pregătesc pentru un atac şi în credința aceasta, şovăia să ordone oamenilor 
lui să urce flancul abrupt al dealului, sub focul sălbaticilor, al căror număr 
rămânea necunoscut. El putea să aştepte apoi, pentru că nu pierdea nimic 
aşteptând coloana de infanterie care trebuia să vină cu bagajele. 


tabăra duşmană şi trimise doi războinici să se-ntâlnească cu Apaşii. În 
jumătatea de oră ce urmă, fiecare din cei care rămaseră trăgeau câte un foc, 
apoi câte doi, se alipeau de ceilalți. În restul de timp, ultimii trei avură 
însărcinarea să-şi schimbe cu iuțeală locul, trăgând mereu, dând astfel 
impresia unei trupe considerabile. Alți doi plecară apoi. 


locul de unde se ridicase fumul armei lui. 

Infanteria fu primită de un reprezentant al cavaleriei. Toată după amiaza, 
auziră pocniturile armelor de foc şi se grăbiseră. Le era cald, sfâşiați de 
oboseală, plini de praf, blestemau toți indienii şi pe Apaşi în special, în vreme 
ce urcau coasta dealului pentru a-i prinde pe neaşteptate pe Roşii. 

De data asta, Geronimo şi toți sălbatecii lui murdari, erau opriți, cel puţin! 
Oamenii traseră în plin. Cavaleria, favorizată de aşezarea ei ajunse prima - şi 
ea câştigă doar batjocurile infanteriei, care sosi şi ea la rândul ei. 

Cu neputinţă să găseşti un singur Indian! 

La o milă depărtare, către Sud, un războinic îi contempla, apreciind forța 
infanteriei şi importanța lucrurilor lor. Mulţțumit, le întoarse spatele şi luă 
drumul pe care-l trăseseră ai lui mergând spre Sud. 

Drumul ducea până în țara Sonora, până la o tabără, în Sierra de 
Sahnaripa. 

Geronimo plecă! 


CAP. II 
Prada 


Apaşii îşi făcuseră tabăra în Sierra de Sahnaripa, în vecinătatea Casei 
Grande, dar în anul următor, ei îşi împinseră expedițiile destul de departe, 
până în regiunile Sonora şi Chihuahua. 

Nehotărât, nefericit, gândindu-se la relele şi nedreptăţile cărora poporul le 
pentru câmpiile vecine o adevărată nenorocire. 

Luă obiceiul să-şi picteze fața într-un mod personal ce-l făcea uşor de 
recunoscut; aşa de bine reuşise să-şi compună această mască, încât chiar cei 
care nu-l cunoşteau ajunseră să-l recunoască. Îşi desenase o bandă albă 
care-i încadra ochii şi îi bara fruntea de la o tâmplă la alta. Restul feței, 
deasupra şi dedesubtul dungii, era pictat în albastru. 

Uneori, intrând singur într-un sat, pătrundea într-o cârciumă, rămânând 
câteva clipa tăcut în prag, curios să vadă efectul produs asupra patronului şi 
clienţilor. Avea plăcere să vadă groaza şi paloarea răspândite pe fețele lor, să-i 
asculte murmurând rugi; era încântat să simtă teroarea în vocea lor atunci 
când îi pronunțau numele: „Diavolul Sângeros”. 

Dacă voiau să dispară, îi lăsă să se ducă, dar dacă rămâneau, îi trântea la 
pământ. Apoi îşi lua din ce avea nevoie şi pleca. Nu omora femei, nici copii. 
Niciodată nu desfigura cadavrele şi nu tortura pe cei vii; alții o făceau — 
Apaşii, de pildă, indieni din alte triburi, mexicani - iar Diavolul sângeros era 
făcut răspunzător de toate nelegiuirile atâta timp cât nu avea vreun martor 
pentru a-l apăra. 

În anul pe care-l petrecură în Mexic, Apaşii strânseră o turmă considerabilă 
- cai şi vite cornute -— întrebuințând aceleaşi procedee, aplicând legile 
armatelor albilor în ţările duşmane. Ei se socoteau în război cu întreaga 
omenire şi nici nu putea fi altfel. Timp de trei sute de ani, ei au luptat contra 
albilor, au încercat să-i alunge pe năvălitori din domeniul lor. În istoria lumii 
nu e descrisă o apărare mai curajoasă a unei patrii contra unui duşman cu o 
putere atât de zdrobitoare, dar istoria, ca semn de onoare, întăreşte numai 
numele de hoți, asasini, care le-au fost date de acei care, din lăcomie, le-au 
răpit ţara. 

Vara era pe sfârşite. Trupa mărită a Apaşilor nu putea fi ținută în frâu. 
Cercetaşii întorşi în fiecare zi din recunoaştere, îi vorbeau lui Geronimo 
despre activitatea crescândă a trupelor mexicane — iar pentru bătrânul şef 
acesta era semnul că se pregăteşte o expediţie contra lor. De aici încolo vor 
avea deci de suferit. Vor pierde turmele strânse cu atâta trudă, pentru că 
tactica Apaşilor atârna întotdeauna de minunata repeziciune a acţiunilor. 

De pe vârful unui munte din Sierra de Sahnaripa se ridica o coloană subțire 
de fum. Se ridica drept, tremurând uşor din pricina aerului de dimineaţă. 
Hrănita de mâini destoinice, păstra mereu aceiaşi desime şi nu se frângea 
deloc. 

De departe, o altă coloana albă, peste care trecea un nor şi care se întindea 
leneşă către Nord. Ochii buni puteau să o vadă, în clarul atmosferei din 
Sonora, de la o distanță de 50 mile. Cabbaleros şi peones, în mici oraşe, în 
barăci aşezate în dezordine, în ferme îndepărtate, văzură această coloană de 
fum. Înjurând, aruncară o privire asupra armelor şi se pregătiră să intre în 
adăposturi. Căutară să ferească mai întâi femeile şi turmele. Fumul le arăta o 

adunare a Apaşilor; şi când Apaşii se adună, să-i ferească Dumnezeu pe 
oamenii cumsecade! 

Şi alți ochi văzură coloana de fum, ochi de sălbatici, ochi cărora, de altfel, se 
adresa mesajul. Din câmpie şi de la munte unde stăteau la pândă, sau erau 
ocupați cu cercetările lor, războinicii pictați îşi îndreptau caii spre semnalul 
alb; aşa că forțele împrăştiate ale Be-don-ko-he-şilor şi ale Nednişilor se uniră 
în Sierra de Sahnaripa, de unde plecară în direcția Nordului, luându-şi prada 
cu ei, pentru mai multă siguranţă. 

— lată mai mult de un an, le spusese Geronimo în cursul adunării în care 
hotărâseră să părăsească Mexicul, iată mai mult de un an de când am plecat 
din ţara Feţelor palide. În acest timp nu i-am atacat niciodată. Le-am arătat 
că nu cu ei suntem în război, ci cu Mexicanii. Să ne-ntoarcem cu trupele 
noastre şi să ne aşezăm din nou în pace în țara noastră. Prada noastră va 
mări într-atâta turma, că timp îndelungat, nu vom avea nevoie să mai dăm 
iureş pe la vecini, poate chiar niciodată. Numai aşa vom putea trăi în pace cu 
Feţele palide. Nu-i vom mai atinge. Dacă tinerilor noştri le mai trebuiesc 
aventuri, ei au atunci Mexicul. Mexicanii sunt duşmanii noştri naturali. Ei au 
fost duşmanii noştri, chiar înainte de sosirea Feţelor palide. Nu pot uita Kas- 
ki-yeh, unde, femeia, mama şi copiii mei au fost ucişi mişeleşte. Femeile nu 
trebuie să uite Kas-ki-yeh! O groază de femeii, copii şi bărbați, au fost 
măcelăriți acolo, într-o bună zi când cea mai mare parte a războinicilor noştri 
vedea de hrană în satul vecin. Acum, când avem mijlocul de a ne apăra contra 
foamei, poate vom putea să locuim în ţara noastră în înțelegere cu albii. Am 
făcut vrăjitorii de seamă şi l-am rugat pe Usen sa ne asculte. Sunt obosit de 
acest război. Am obosit văzând poporul meu măcelărit în aceste lupte cu 
Feţele palide, fără a crede într-un sfârşit fericit. 

Astfel, cele două triburi se-ntoarseră la pământurile din San Carlos, 
aducând cu ele turmele imense. Sărbătoriră întoarcerea cu ospeţe şi dansuri. 

Apaşii din Muntele Alb, care nu plecaseră cu Geronimo, primiră totuşi 
partea lor din pradă, deoarece ei dădură arme şi muniții şi ajutaseră astfel la 
succesul expediției. 

După acest an de libertate şi aventură, tinerilor războinici le părea viața 
aceasta petrecută în acelaşi loc nepus de chinuitoare. A păzi turmele nu era 
prea mare lucru. Temperamentul lor activ nu era mulțumit cu această 
monotonie exasperată. Numai copiii putea să trăiască aşa cum trăiau ei. Îşi 
petreceau timpul bând şi jucând. Chefurile se-ncheiau de multe ori cu ceartă. 
şi cheltuiască energia. Băutura nu-i servea ca leac pentru neliniştea sângelui. 
El aprecia puţin acest fel de risipire şi mai puţin încă neliniştea care pornea 
din această stare. Dansul îi dădea o oarecare plăcere, dar pe deasupra el 
iubea lupta şi frământarea îndurării. Provoca pe alții la luptă, la sărituri şi 
câştiga totdeauna, aşa că nu mai găsea partener care să vrea să rişte. Cea 
mai mare distracție a lui erau întrecerile pe cai. Câştigă o mulțime de cartuşe, 

coliere de sticlă, bomboane şi rădăcini preţioase contra vrăjitorilor, datorită 
iuțelii şi priceperi lui Nejeuni şi ai celorlalți cai ai săi. Pentru un Apaş, Shoz- 
pietre pe care i la invidiau mulți. Multe mame îşi făceau gânduri cu el şi multe 
erau fetele da măritat care ar fi vrut să-l cucerească, dar Ursul negru le 
învârtea repede vicleniile şi toate şiretlicurile. Câteodată, Geronimo, tatăl lui, 
sau mamă-sa Sous-ce-ah-ray, îl dojeneau. Nu era deloc la locul lui ca un şef 
bogat şi puternic să nu aibă o femeie care să-i servească; asta le făcea şi lor o 


La marginea pământurilor rezervate indienilor era un loc cunoscut în 
regiune sub numele de Ţarcul porcilor, cu toate că-n loc de porci erau acolo 
oameni şi încă din aceia cu renume prost. 

Proprietarul localului era un personaj destul de suspect. Dirty Cheetim, 
„Jegosul”, se pusese odată să caute aur, apoi să fure cai; dar, pentru a izbuti 
în aceste meserii, i-ar fi trebuit mai mult curaj şi răbdare. Făcea afaceri 
exploatând frumusețea mai multor femei blonde, aduse din Nord. Mai avea 
acest şmecher interlop pe lângă el şi câteva sud-americane brune şi focoase. 
La jocurile de cărți, înşela de minune soldații beți, cărora le vindea whisky 
luat prin contrabandă. Umbla zvonul, că are şi alte surse de venituri, de care 
se puteau ocupa cei de la Washington, dar cum puteau oare aceşti deputaţi 
creştini, obosiţi peste măsură de lucru, să lase la o parte interesele 
alegătorilor lor şi să se ocupe de aceşti sălbateci ignoranțţi care nu votau? 

Lumea ar fi fost uimită numai la ideea că va putea vedea un agent al 
guvernului îndreptându-se spre Țarcul porcilor. 

Înaintând fără zgomot, cu cizmele lui de pânză, un Apaş intră în Ţarcul 
porcilor. Se opri în prag, cercetând dintr-o aruncătură de ochi pe cei 
dinăuntru. Nu era aproape nimeni la această oră din zi. Doi Mexicani, un 
cowboy american şi un soldat jucau într-un colț al încăperi. Alți doi soldați şi 
două fete erau la bar, unde servea un băiat al lui Dirty Cheetim. Unul dintre 
soldați se-ntoarse şi-l privi pe Indian. 

— lată-te, Ursule negru, zise el. Bei ceva? 

— No sabe, zise el în cele din urmă, privind uşa închisă care ducea în altă 
cameră. 

— Ce mincinos blestemat, zise soldatul. Mă prind că ştie mai bine 
englezeşte decât mine. 

— Ah! Atunci? strigă una din fete. Ce băiat frumos, sălbatecul ăsta! 
îndreptându-se spre uşa închisă. Faţa îi rămăsese nemişcată, de piatră. 

— Nu-mi plac capetele oamenilor ăştia, zise celălalt soldat. 

— Tipul era cu Geronimo, de câte ori puneam ochii pe una din fetele lor 


2 Nu ştiu. 

scârboase; cred că acesta e Diavolul sângeros. Nu poți şti niciodată... 
whisky şi-l întinse Apaşului. 

Indianul scoase un mormăit puţin plăcut, ridică falnic capul şi-şi continuă 
mersul. Fata începu să se râdă. 

— Cred că-i mai simţit decât noi, zise ea. Ştie destule, pentru ca să nu bea 
băuturile lui Dirty Cheetim. 

— Desigur că vrei ceva de la sălbatec, Goldie, reproşa primul soldat fetei. 

— Aş fi putut să-mi pierd capul pentru tipi mai puţin bine ca el, răspunse 
ea, scuturându-şi buclele blonde, puţin decolorate. 
degeaba la şcoală, atunci când Geronimo fusese închis la San Carlos. Diavolul 
roşu stătea nepăsător. 

Ajuns în fața uşii închise, fără a-i păsa da politeţe, o îmbrânci cu pumnul şi 
intră, fără a bate, în camera alăturată. Erau aici doi bărbați: un alb şi un 


pentru prima oară-l întâlnea şi pe Dirty Cheetim: acesta avea de acum omul 
în faţa lui şi-l recunoscu numaidecât. În memoria lui se formă un complex de 
amintiri: un drum prăfuit sub un soare de plumb. Undeva, un tânăr Apaş era 
întins sub o pătură cenugşie care, de jos, putea fi asemuită cu stânca. Aştepta 
sosirea Feţelor palide, pe care trebuia s-o aducă la cunoştinţa lui Geronimo. 

Apărură apoi trei oameni călare. Apaşul îi trată cu dispreț. Degetele lui 
prinseră puşca, dar el era în recunoaştere; trebuie să renunțe la aventură. 
Oamenii, aceştia nu erau soldați — d-aici nu prezentau nici un interes pentru 

Deodată, atenţia-i fu atrasă de un zgomot care venea dinspre Sud, zgomotul 
bine ritmat care anunța apropierea unui cal în galop. Doi din cei trei bărbați 
se-mprăştiară cu grabă în spatele unei grămezi uriaşe de stânci, al treilea îi 
imită, în cealaltă parte a drumului. Tăcerea căzu. Apaşul aştepta la pândă. 
Calul în galop se apropie şi putea fi văzut. Era călărit de o fată albă, o tânără 
fată albă. Când ajunse la locul unde erau ascunşi cei trei albi, aceştia se 
năpustiră şi-i tăiară drumul. Fata încercă să-ntoarcă, dar unul dintre ei se 
aplecă şi-i prinse calul de hățuri. Tânăra fată apucă un revolver prins lângă 
şea, dar un altul o luă la fugă, pe jos, până la ea. Îi luă teaca armei, scoase 
privea şi simțea cum se ridică furia în sângele lui. 

Ascultă ce vorbeau oamenii cu tânăra fată şi înțelese că aceştia urmau sa o 
ia cu forța. Văzu pe unul, acela care era acum în fața lui — îmbrâncind tânăra 
fata şi poruncindu-i să se suie pe cal. 

Apoi, ţeava unei puşti alunecă. De-a lungul unei stânci, o detunătură ca 
aceea a unui tunet, şi omul care o prinse pe Wichita Billings se prăbuşi. 

Cheetim nu ar fi putut avea niciodată acest zâmbet, dacă l-ar fi recunoscut. 

— Ilată-te, John! strigă Cheetim. Vrei poate puţin whisky? 
ura care se ridica în el, nici dorința nebună de a-l ucide. Îi aruncă numai o 
căutătură scurtă, apoi făcu ca şi cum n-ar fi auzit întrebarea lui. 

Gian-nah-tah era acela care stătea cu Cheetim. Într-o mână ţinea un pahar 

cu whisky, în cealaltă, sticla. Shoz-Dijiji îşi privi prietenul drept în ochi, iar 
ochii lui Gian-nah-tah se aplecară sub privirea rece şi dojenitoare a Ursului 
negru; apoi, acesta începu să vorbească în dialect. 
Apaşilor, numai armele şi muniţiile le pot fi de folos. Restul e lipsit de preţ, iar 
tu, Gian-nah-tah, tu alegi ce e mai josnic. Nesimţit ce eşti! Trebuie să fii 
nebun, pentru ca să bei şi încă în tovărăşia unui câine alb. Eşti un nesimtit, 
un trădător care bea cu duşmanii rasei sale. Lasă paharul şi sticla şi 
urmează-mă! 

Gian-nah-tah îl privi cu mânie. El băuse câteva pahare bune, care 
începuseră să-şi facă efectul. 

— Gian-nah-tah e un războinic, nu un copil. Cu ce drept porunceşti tu lui 
Gian-nah-tah să facă asta ori asta? 

— Sunt cel mai bun prieten al lui. 

— Atunci, pleacă, şi vezi-ți de treburile tale, zbieră Gian-nah-tah, ridicând 
paharul. 
aproape în acelaşi timp, îi prinse şi sticla, pe care o trânti la pământ, 

— Aşa, sălbatec murdar, răcni Cheetim. Ce te-a apucat? 

o privire care-l opri îndată. Din fericire, Dirty Cheetim îşi lăsase puşca în 
spatele tejghelei; el nu era un om care să şovăie să tragă într-un adversar 
dezarmat. 

Dar, Gian-nah-tah, războinicul Be-don-ko-he, nu era aşa de laş; bunul lui 
simţ era însă ameţit de băutură. În loc să se-ndepărteze, scoase pumnalul din 
teacă şi lovi cu furie în cel mai bun prieten al său. 

Dintr-o săritură, evită lovitura de pumnal şi aruncându-se asupra lui Gian- 
nah-tah, îi prinse pumnalul. Strânsoarea lui se micşora ca o menghine de 
cum să se ferească. 

— Laşule! strigă Ursul negru şi cu mâna liberă, îl izbi pe Gian-nah-tah în 
plină faţă. 

Celălalt încerca în zadar să se desprindă din strânsoarea uriaşului. 

— Ia-o din loc, îi porunci el, arătându-i uşa. Gian-nah-tah şovăi o clipă, s-e 
întoarse şi ieşi. Fără a-l privi măcar pe Cheetim, Shoz-Dijiji îşi urmă prietenul. 
Când traversară barul, tânăra fată care se numea Goldie, zâmbi lui Shoz- 

— Treci să mă vezi într-o zi, John, zise ea. 

Fără un cuvânt, fără o privire, Apaşul părăsi casa şi influențele 
binefăcătoare ale albilor. 

Gian-nah-tah se îndreptă cu capul plecat spre locul unde erau legaţi caii. 
Dezlegă unul şi sari în şea. Fără a-i spune un cuvânt, Shoz-Dijiji îi întinse 
pumnalul. Apaşul îl lua în tăcere şi o porni în galop spre satul Be-don-ko-he. 
tristeţe. 

Apropiindu-se de sat, îl întâlni pe Geronimo şi pe alți doi războinici care se 
duceau la postul militar. Păreau turburaţi de furie. Bătrânul şef făcu semn lui 

— Ce este? întreba Ursul negru. 

— Soldaţii au venit să ne fure turmele. 

— Unde vă duceţi? 

— Să-l vedem pe Nat-an-des-la-paren, răspunse Geronimo şi să-l întrebăm 
cu ce drept au făcut ei asta. Mereu acelaşi lucru! Când trăim în pace cu ei, 
atunci albii sunt aceia care caută gâlceava. Şi trebuie să provoace mânia şi 
să-i facă pe tineri să ia drumul războiului. Acum, dacă nu ne vor da înapoi 
turmele, nu va mai fi mijloc să-i oprim, nici pe tineri, nici pe bătrâni. 

La post, Geronimo se duse drept la Statul Major şi ceru să-l vadă pe 
generalul Crook. Câteva minute mai târziu, cei patru războinici erau 
introduşi. 

— Te aşteptam, Geronimo, zise Crook. 

— Atunci ştiţi că soldaţii veneau să ne fure turmele, răspunse Geronimo. 

— Ei nu le-au furat. Voi sunteți acei care le-au furat. Nu vă aparţin vouă. 
Soldaţii vi le-au luat pentru ca să le restituie proprietarilor. Mi-aţi promis că 
nu veți mai fura; ați reînceput să omorâţi şi să furați. 

— Noi n-am luptat contra Feţelor palide, răspunse Geronimo. Mergeam spre 
Mexic, soldații voştri ne-au atacat şi au încercat să ne taie drumul. 

— Apaşii au început în Defileul Apaşului, reaminti Crook. 

— Apaşii au fost primii care au tras, dar ei nu căutau lupta. Noi nu suntem 
copii, nici proşti. Ştiam prea bine pentru ce se-ndreptau soldații voştri către 
defileu. Dacă ei ar fi fost primii care să ne vadă, atunci ei ar fi tras. Aţi fi fost 
mulțumiți să ne descoperiţi, dar noi am fost mai şireți decât voi. 

Crook avu un zâmbet: 

— Spui, Geronimo, că voi nu sunteți copii, nici proşti. Ei bine, eu şi mai 
puţin. Voi plecaserățţi cu intenţia să ucideți şi să furați. Dar, cum în Mexic era 
prea cald pentru voi, ați venit aici cu prada voastră. Tu nu eşti prost, 
Geronimo, ca să crezi că noi vă vom lăsa turmele. Mă întreb de ce ţi-ai băgat 
aşa ceva în cap. 

— Eu nu voiam nimic din toate astea, răspunse şeful. Noi eram în război cu 
Mexicanii. Le luasem caii şi vitele, ca pradă de război. Ele sunt ale noastre 
acum. Nu de la voi le-am luat noi doară, ci de la Mexicani. Ţara voastră a 
făcut altfel războiul cu Mexicul? Le-aţi dat voi înapoi tot ce le-aţi luat cu acest 
prilej? 

— Dar noi nu mai suntem în război cu ei. Suntem aliați. Nu va putem lăsa 
să ne furați aliații. 

— Nu-i adevărat, replică Geronimo. Mexicanii fac bine deosebirea între 
Apaşi şi albi. Ei ştiu bine că Apaşii sunt acei duşmani care le-au luat turmele. 
Dacă voi ne veți lua turmele pentru a le da Mexicanilor, aceştia vă vor socoti 
proşti. Dacă le veți păstra pentru voi, asta e altceva. E bine hotărât ce am 
făcut noi, şi o vom mai face dacă se va ivi prilejul. Spuneţi că nu vreți război 
cu Apaşii, că suntem prieteni buni. Ei bine! Cum mă veți face să înțeleg că e 
bine să iei turmele prietenilor tăi? 

Crook dădu din cap. 

— Toată astea nu servesc la nimic, Geronimo. 

— Cum vom putea noi trăi, dacă ne luaţi vitele? insistă Apaşul. Cu ele, 
eram bogați. Am fi vrut să le creştem, să ne-mbogăţim şi astfel am fi putut 
pleca la alte vânători de animale. Era pentru noi un mijloc să trăim fără 
lipsuri şi în pace cu Feţele palide. Ne-aţi luat norocul acesta, noi nu putem 
rămâne aici să crăpăm de foame! 

— Nu veţi muri de foame, răspunse Crook. Hrana dată de guvernământ e 
destul de mulțumitoare pentru a vă asigura întreținerea. 

— Dar noi nu o vom primi. Ştiţi prea bine ca nu ajunge până la noi. Agentul 
guvernământului ne fură, iar acum, voi ne furați. V-am spus că dorința 
noastră era să trăim în pace cu albii, dar eu nu voi putea reţine pe tinerii 
războinici care ştiu prea bine că nu ne veți înapoia vitele şi caii. Dacă se va 
întâmpla ceva, să nu mă acuzaţi. Nu va fi vina mea, ci a voastră. Am spus! 

— Nu se-ntâmplă nimic, Geronimo, dacă tu nu dai semnalul. Eu nu vă pot 
înapoia turmele. Întoarce-te acasă şi spune-o alor tăi. Spune războinicilor tăi 
că, data viitoare, când vor pleca să fure şi să ucidă, nu voi fi atât de bun. Vor 
fi pedepsiţi, aşa cum se pedepsesc asasini. Auzi? 

— Geronimo aude, dar nu înţelege, răspunse bătrânul şef. Se pare că Usen 
a dat unele legi Apaşilor şi altele albilor. Feţele palide au dreptul să 
năvălească țara Apaşilor, să le răpească pământurile şi să le-împărțească; dar 
Apaşii nu pot face război Mexicanilor, care au fost duşmanii lor de totdeauna, 
chiar înaintea sosirii albilor şi Apaşi n-au dreptul să se folosească de victoriile 
pe care le obțin asupra duşmanului. Da, Geronimo aude, dar nu înțelege 
deloc. 


VP MAGAZIN 


Edgar Rice Burroughs GERONIMO 


CAP. III 
„No Sabe” 


Războinicul se opri şi o privi grav. Ea continuă: 

— Sunt aici în trecere, la domnişoara Cullis. Nu vrei să vii şi mă vezi? 

Wichita Billings roşi de ciudă; o străfulgerare de mânie îi lumină ochii, dar 

repede, o expresie de tristețe veni să o înlocuiască pe cea a nemulțumirii. 
Rămase o clipă să contemple silueta Apaşului în timp ca acesta se urca pe 
cal; apoi, suspinând, îşi reluă drumul. 
Billings. El recunoscu îndată tânăra fata şi pe indian. Era acela care, cu puţin 
timp înainte, îi răpise un client şi spărsese o sticlă de whisky de podea. Paru 
surprins s-o vadă pe Wichita Billings la post şi cum ea venea spre el, se dădu 
după un colț, unde rămase ascuns pană când fata trecu. 

Faţa lui Dirty Cheetim reflectă răul, iar privirea pe care o pironi pe față, 
trăda în mod particular ceva josnic. Urmări din ochi Apaşul care, traversa 
călare piața. Fruntea i se-ncreţi. Unde văzuse el pe acest năzdrăvan? Trebuie 
să fie mult timp de atunci. Mersul îi era cunoscut. Când îl văzu vorbind cu 
Wichita Billings, indianul nu-i trezi nici o amintire. 

Geronimo se-ntoarse în tabără, tăcut şi abătut. Simţea că a fost tratat fără 
dreptate, că a fost luat drept trădător. Geronimo era furios, nimic însă nu 
arăta ce se petrecea în el; în loc să izbucnească cu înjurături şi blesteme, cum 
ar fi făcut un alb într-o asemenea situație, el tăcea. 

Ajuns înaintea lui, Geronimo, puse piciorul pe pământ şi întorcându-se 

— Duceţi-vă şi spuneți că Geronimo părăseşte San-Carlos. Poate că Be-don- 
ko-he-şii vor să spună ceva lui Geronimo înainte de plecarea lui. 

Şi în timp ce ceilalți se duceau în sat, Geronimo se aşeză înaintea porții 
sale. 

„Stea a dimineţii”, spuse el femeii sale, Geronimo nu poate trăi în pace 
cu hoți şi trădători. Aşa că, vom pleca şi vom trăi aşa cum a vrut Usen să 
trăim. Noi nu suntem făcuți să trăim cu albii. 

— Începem războiul? întrebă Steaua Dimineţii. 

Geronimo dădu din cap. 

— Nu, răspunse el, Geronimo nu va mai lupta contra Fetelor palide, dacă 
aceştia nu-i fac nimic. Geronimo are numai o dorință: să trăiască aşa cum îi 
va place, departe de tot de Faţete palide. Acesta va fi singurul mijloc de a avea 
pacea. 

— Steaua Dimineţii va fi mulțumită să părăsească San-Carlos, zise Indiana; 
ea va fi fericită să se ducă oriunde, numai ca să fie departe de albi. Aceşti nu 
merită nimic. Şi pentru că femeile lor sunt stricate, ei cred acelaşi lucru 
despre noi. Bărbaţii albi o înjura pe Steaua Dimineţii. Ea va fi fericită să nu 
mai audă aşa ceva. Geronimo ştie că mama copiilor lui este o femeie cinstita. 
De ce oare, Feţele palide îi aruncă înjurături? 

— Nu ştiu, zise şeful. Nu pot înțelege oamenii aceştia. 

Când războinicii Be-don-ko-he se adunară, cei mai bătrâni se arătară 
îngrijorați şi tulburați; dar tinerii, veseli de tot, începură să-şi vopsească 
fețele. Geronimo, când îi văzu, încruntă sprâncenele. 

— Geronimo pleacă, zise el, pentru că nu mai poate trăi în condiţiile pe care 
vor să i le impună oamenii albi; el vrea să-şi păstreze demnitatea; dar asta nu 
înseamnă că vrea să reia lupta contra Feţelor palide, după cum pare că tinerii 
războinici au înțeles. El vrea să se aciuieze cu familia lui în împrejurimile 
Apaşului Puternic, să trăiască în munţi, unde nu va mai avea de-a face cu 
Feţe palide. 

— Vom pleca cu tine, strigară mai mulți indieni. 

— Nu, observă Geronimo, dacă veți veni cu mine, Agentul guvernământului 
va spune că Geronimo a plecat din nou cu războinicii lui. Dacă, dimpotrivă, 
Geronimo pleacă singur cu familia, Agentul nu va putea spune nimica. Dacă 
veniți cu mine, vor trimite soldați pe urma noastră şi asta va însemna război — 
am avut destui morți printre noi. Lăsaţi-l deci pe Geronimo să plece singur. 
vă vor face vreun rău din cauza plecării lui Geronimo. Dacă se va-ntâmpla 
ceva, el va veni să-mi spună şi atunci, voi vedea; nu mă voi întoarce însă la 
San-Carlos pentru a fi tratat aşa cum am fost tratat — eu, Geronimo, Şeful 
tuturor Apaşilor! 
se-ndreptară fără zgomot către Nord, în direcția Apaşului Puternic, în timp ce 
la San-Carlos, Agentul guvernământului şi soldații lui dormeau în linişte, fără 
a-şi închipui că această întâmplare va da loc altora, care vor scrie unele din 
paginile cele mai sângeroase ale istoriei. După plecarea lui Geronimo, Shoz- 
întâlnirea din arcul porcilor. Ursul negru avea toată dragostea pentru 
prietenul lui din copilărie şi el atribuia furia lui Gian-nah-tah băuturii pe care 
acesta o consumase. Credea că de-atunci prietenul lui a revenit la sentimente 
mai bune. 

Shoz-Dijiji îşi găsi prietenul aşezat singur lângă un foc slab şi se lăsă în 
genunchi lângă el. Nici unul, nici celălalt nu vorbeau. Aproape de tot, o 
indiană, lângă baraca ei, înălța lunii o rugăciune. Cânta cuvinte amestecate. 
Un războinic se ruga şi el. „Gan-ju-le, yadiz, inzayn, ijanale. Fii bună, noapte. 
Zorilor, fiți îndurătoare —- nu mă lăsaţi să mor”. Pacea şi liniştea cuprinseră 
tabăra Be-don-ko-he-şilor. 

puşcă Apaşilor. El e acela care a-ncercat să răpească pe tânăra fată albă, în 
Credeam că l-am omorât în ziua aceea, dar l-am revăzut. E un om rău. Într-o 
zi îl voi ucide; şi fiindcă nu va fi nimeni care să mă vadă, proştii de albi mă vor 
băga mai repede la închisoare pentru a fi ucis un bandit, decât dacă aş fi 
omorât un om cumsecade. 

Gian-nah-tah nu răspunse. Shoz-Dijiji îşi privi prietenul. 

— Mai e Gian-nah-tah furios? întrebă el. 
genunchi mai departe. Ursul negru ridică trist capul, apoi se sculă şi el; şovăi 
o clipă, ca-şi cum ar fi mers să-i vorbească; dar se-ntoarse, îşi puse pătura, pe 
umeri şi se duse. Văzuse mulți din prietenii lui murind în luptă; mica Ish-kay- 
nay, prima lui dragoste, murise în braţele lui, omorâtă de glonțul unui alb; 
văzuse groaza din ochii fetei care-i încredințase dragostea ei; vedea pe tatăl şi 


avea o durere mare. 


„„. Wichita Billings era la post, la Margareta Cullis. Erau ocupate cu cititul 
şi cusutul într-un salon modern. Deodată, Wichita îşi închise cartea şi o puse 
pe masă. 

— Nu mă interesează, zise ea. N-am chef de literatură, astă seară. 

— Eşti ciudată, azi. Nu te simți bine? 

— Mă simt foarte bine fiziceşte, răspunse tânăra fată. Dar am toane. 

— De ce? 

— O, nimica. Am toane, asta-i totul. Tie nu ţi s-a întâmplat niciodată, aşa, 
fără nici o explicaţie? 

— De obicei, există un motiv. 

— Fără-ndoiala. Motivul există în aer. 

Se făcu tăcere. 

— Locotenentul King vine astă seară? 

— Poate că asta îți dă toanele, observă domnişoara Cullis râzând. 

— Asta nu mă va schimba deloc. Ştiu ce-mi va spune şi ştiu ce-i voi 
răspunde. Totdeauna se-ntâmplă aşa. 

— Nu văd de ce nu l-ai iubi, Wichita, ar fi o foarte bună partidă pentru tine. 

— Pentru mine, da; dar nu pentru el. Familia lui ar avea ruşine cu mine. 

— Taci! Nu există bărbaţi, nici de familie prea bune pentru tine. Mă întreb 
chiar dacă sunt câţiva. 

— E drăguţ din partea ta, dar nu e mai puțin adevărat că aceştia sunt 
oameni din Boston, care au apucături alese. Au mai multă cultură decât orice 
în statul acesta; toate cunoştinţele mele se reduc poate la lectura unui 
almanah, iar arborele meu genealogic a fost adus, bineînţeles, dacă-l am, de 
un vânt din Kansas, în timp ce strămoşii mei se băteau cu indienii. Ah, 
pentru că veni vorbi de indieni, ia ghici, pe cine am văzut azi? 

— Pe cine? 

Margaret Cullis tresări. Tânăra fată, nu schimbă ea tonul pronunțând acest 
nume? Mrs. Cullis luă un aer de îngrijorare, apoi îşi aplecă ochii asupra 
lucrului său. 

— Ce avea de spus? 

— Nimic. 

— O! Nu te-ai dus să-i vorbeşti? 

— Ba da, dar el n-a vrut să-mi răspundă, afară de acest „No Sabe” pe care-l 
foloseşte cu străinii. 

— Din ce cauză crezi că a făcut el asta? 

— L-am jignit, ultima oară când l-am văzut, răspunse Wichita, 

— Să jigneşti un fiu de-al lui Geronimo! Copilule asta nu se poate. 

— Sunt oameni ca toți oamenii, răspunse tânăra fată. Am învățat acest 
lucru când am fost în tabăra lui Geronimo. Între ei sunt cu totul deosebiți față 
de cum sunt aiurea. Când i-ai văzut cu copiii lor, dacă ai luat parte la 
dansurile lor, dacă le-ai auzit rugăciunile către Auroră şi Crepuscul, Soare şi 
Lună, aruncând în cele patru vânturi apele sfințite, nu le poți contesta 
instinctele cele mai delicate ale sentimentului şi imaginaţiei. Dacă nu fac 
paradă cu sentimentele lor, asta nu înseamnă că nu le au şi că nu sunt în 
stare de suferință omenească. 

— Se poate, îngădui Margareta Cullis. Dar, tu, care ai petrecut o viață 
întreagă printre indieni, care ai văzut cu ce cruzime îşi tratează aceştia 
victimele, le cunoşti necinstea, trebuie să admiţi că acestea sunt calități mici, 
față de duşmănia şi ura pentru care ei sunt aşa da temuti în întreg Sud 
vestul. 

— Pentru fiecare din ofensele lor, continuă Wichita, ei pot aminti o crimă 
înfăptuită de albi. O, Margareta! Totdeauna a fost aceiaşi poveste, tigaia care- 
şi bate joc de căldăruşă. Noi le-am făcut mai mult rău, decât ne-ar fi putut ei 
face. Viața şi fericirea fiecăruia ne apar ca lucrurile cele mai sfinte. Când 
Apaşii ne omoară şi ne chinuiesc, îi acuzăm de crimele cele mai oribile care 
pot îi închipuite. În ochii lor însă, viaţa şi fericirea nu au o asemenea 
importanţă, aşa că dacă, ne aşezăm în punctul lor de vedere, noi n-am suferit 
atâta cât au suferit ei. Mai mult decât viața şi fericirea, ei ţin să păstreze 
întregi riturile lor străbune, tradiţiile lor, iar albii râd de ei, ridiculizându-i. Ei 
țin la curăţenia femeilor lor, iar albii s-au atins de ele. Am vorbit ca Shoz- 
niciodată nu voi putea fi convinsă că noi n-am torturat pe Apaşi cu cea mai 
mare cruzime, pe care ei nu o au pentru noi. 

— Poţi trece drept o Apaşă, Wichita, strigă Margareta Cullis. Mă întreb ce-ar 
zice tatăl tău, dacă te-ar auzi vorbind astfel? 

— M-a auzit. Să nu crezi că aş avea frică să spun oricui ceea ce cred. 

— Şi a fost de părerea ta? 

— Nu întocmai. Am crezut că se duce să le ia caii. Ştii că Mason a fost ucis, 
acum două luni, probabil de un Apaş şi Mason era unul dintre cei mai buni 

prieteni ai lui tata. Acum, de câte ori vede un Apaş, vede roşu. 

— Nu-l dezaprob, zise Margareta Cullis. 

— E stupid, continuă Wichita, i-am mai spus-o. Trebuia oare să-i urăşti pe 
toți Canadienii francezi, pentru că Gaitean l-a asasinat pe preşedintele 
Garfield? 

— Atunci, dacă-i iubeşti aşa de mult pe Apaşi, cum de ai putut să-l jigneşti 


tabăra Be-don-ko-he-şilor. Am rămas acolo până ce ultimul din duşmani 
trecuse frontiera mexicană. A fost încântător - un alb nu mi-ar fi dat atâta 
atenţie — şi întovărăşindu-mă spre casă, mi-a declarat iubirea lui. Nu ştiu ce 
s-a petrecut în mine, Margareta; fără îndoiala un instinct de rasă, care mă 
revoltă şi el a trebuit s-o vadă pe fața mea. El a plecat, sunt trei ani de atunci 
şi nu l-am văzut până în ziua aceasta. 

Vocea Wichitei se schimbă. Prietena ei simți neliniştea ce o stăpânea. 

— Wichita, întrebă ea, ai putea să-l iubeşti pe acest... Apaş? 

— Margareta, tu ai fost o soră, sau o mamă pentru mine. Nimeni altcineva 
n-ar fi putut să mă-ntrebe aşa ceva. Eu singură n-am îndrăznit să-mi pun o 
asemenea întrebare. Se opri o clipă. Nu, nu-i posibil, nu l-aş putea iubi! 

— Ar fi o nebunie să iubeşti un indian, Wichita. Gândeşte-te că asta ar 
însemna să te desparți pentru totdeauna de ai tai şi n-ai primi în schimb 
decât disprețul indienilor. O albă trebuie mai curând să moară decât să se 
mărite cu un indian. 

Wichita dădu din cap. 

— Da, ştiu bine, murmură ea. Dar asta nu înseamnă că am întâlnit pe 
cineva mai bine decât el. 

— Fără-ndoială, dar e totuşi un Apaş. 

— O, dacă ar fi un alb! exclamă tânăra fata. 

O lovitură în uşă puse capăt discuţiei lor şi Wichita se duse să deschidă 
musafirului. Un ofițer, elegant şi surâzător, era în prag. 

— Exact, zise Wichita. 

— Ca un soldat corect, complectă Mrs. Cullis. 

— Venind de la soția comandantului meu, asta merita o medalia de onoare, 
zise King, râzând. 

— Ia loc în fotoliul acela de lângă masă, îi zise Wichita. 

— Vă voi propune a plimbare. E aşa de frumos astă seară. 

— Sunt de părere, răspunse Wichita. Dar tu, Margarete? 

— Trebuie să-mi termin lucrul. Duceţi-vă voi, tinereilor şi faceți un tur. 
Poate că la întoarcerea voastră căpitanul Cullis va fi acasă şi vom putea juca 
cărți. 

— Aş dori mult ca să vii şi tu, zise Wichita. 

— O, da, vino, insistă King. 

Dar Mrs. Cullis se mărgini să zâmbească. 

— Hai, grăbiţi-vă, zise ea, veselă. Nu uitaţi partida noastră. 

— Nu va dura mult, asigură King. Vino cu noi. 

— Băiat drăguţ, gândi Margareta Cullis, închizând poarta în urma lor. Un 
băiat drăguţ, numai că nu spune întotdeauna ce gândeşte! 

În aerul proaspăt al Arizonei, vocea sentinelei strigă clar în tăcere: „Numărul 
unu, ora opt!” Wichita şi King se opriră să audă a doua sentinelă transmițând 
cuvântul de trecere: „Numărul doi, ora opt. Totul e în ordine!” Şi vocile se 
pierdură în depărtare urmând şirul sentinelelor, pentru a reveni apoi din ce în 
ce mai puternice, la sfârşit. „Totul e în ordine!” al Numărului unu. 

— Spuneţi că noaptea a fost minunată, observă Wichita Billings. Nu e nici 
lună şi e aşa de întuneric ca în fundul unei pivnițe. 

— Asta nu face nimic, e minunată, zise King surâzând, ca toate nopțile în 
Arizona. 

— Nu găsesc, zise Wichita. Am trăit mult timp la indieni. Îmi place mai mult 
să văd luna. 

— Ei nu atacă aproape niciodată noaptea, observă King. 

— Ştiu, dar totdeauna se poate produce o excepţie pentru a confirma 
regula. 

— Există puţine probabilități pentru ca ei să atace postul, zise King. 

— Ştiu, dar într-o noapte atât de neagră, gândesc mereu ca lucrul acesta n- 
ar fi imposibil. 

— Da, dar nici un Apaş nu s-ar putea apropia fără ca să ştim. Sentinelele 
veghează. 

În acelaşi timp, chiar în momentul în care vorbea ofițerul, o formă 
întunecată alunecă între posturile trei şi patru, profitând de faptul că 
sentinelele transmiseră cuvântul de trecere şi se-ntoarseră la locul lor, 


de a pătrunde în post, pentru a se adresa direct lui Nantas-des-la-par-en. 

Ar fi putut veni în plină zi, fără nici un risc, dar îi plăcea să arate că un 
Apaş e mai şiret decât albii şi cât le disprețuia el legile. Fără zgomot, la umbra 
clădirilor, el se-ndrepta către cartierul general, când, deodată, trebui să se 
oprească. Două umbre veneau spre el, un ofițer, un şef al Feţelor palide şi o 
femeie, în plină discuţie. Când fură foarte aproape de el, ofițerul alb se opri şi 
luă braţul tovarăşei sale. 

— Aşteaptă un minut, Wichita, zise el. Înainte de a ne întoarce, nu-mi dai 
nici o speranță? Voi aştepta. Nu crezi că într-o zi vei putea să mă iubeşti 
puţin”? 

Tânăra fată îşi continuă drumul şi bărbatul o urmă. 


iubesc cum ai vrea. 

— Iubeşti pe un altul? întrebă bărbatul alb. 

— Mi-e frică, zise ea, roşind în întuneric. 

— Frică? Ce vrei să spui? 

— Nu pot să-ţi explic, Ad. Asta îmi face mult rău când vorbesc. 

— Ştie el că îl iubeşti? 

— Nu. 

— Îl cunosc? 

— Te rog, Ad, să nu mai vorbim despre asta. 

Locotenentul Samuel Adams King şi tânăra fată merseră în tăcere până la 
poarta Margaretei Cullis. 

— Voi aştepta şi voi spera, Chita, îi spuse el tocmai înainte de a intra. 

Căpitanul Cullis nu se întorsese, aşa că cei trei flecăriră câteva minute. 
Margareta Cullis observă însă că tinerii ei prieteni îşi pierduseră buna 
dispoziție şi nu se-nşela deloc. Cum îi iubea deopotrivă de mult pe amândoi 
şi-i credea făcuţi unul pentru altul, având şi o aplicaţie specială de a încheia 
căsătorii, era ferm hotărâtă să facă totul pentru a ajunge la capăt. 

— Ştii că Chita ne părăseşte mâine dimineața? întrebă ea pe King. 

— Nu mi-a spus nimica. 

— Ți-aş fi spus. Nu aş fi plecat, fără să-mi iau rămas bun de la d-ta, ştii 
prea bine. 

— Sper, zise King. 

— Asta nu-mi place, să o văd plecând atât de departe, singură cuc, insistă 
Mrs. Cullis. 

— Dar asta nu-i nimica. După câte mi-aduc aminte, am plecat întotdeauna 
singură. 

— Nu, nu trebuie să pleci singură. Drumul nu e sigur. Îţi cer voie să te 
conduc.. 

— E foarte drăguţ din partea d-tale, dar cred că nu e tocmai necesar. 

— Cred că da, zise King. Mă voi duce la cartier şi voi aranja... Cred că nu va 
fi nici o piedică... 

— Plec destul de dimineaţă, îl anunţă Wichita. 

— La ce oră? 

— La cinci. 

— Bine. Voi fi aici. 


Va urma... 

